
9017-906.  Wodianer  F.  és  Fiai  Budapesten. 


A  mohácsi  vészszel  ránk  zúdult  török  rabigából 
Buda  várának  1 6 86-ban  történt  felmentése  váltotta 
meg  a  nemzetet.  A  nagyszerű  haditettet  a  császár- 
királynak egyesűit  hadai  vitték  végbe.  Közöttük 
ezrével  voltak  a  Thököly  kuruczai,  a  kik  felismerték 
a  török  kapzsi  önzését. 

I.  Lipót  király  megfeledkezett  arról,  hogy  ezzel 
csak  a  Magyarországon  immár  másfél  század  óta 
uralkodó  Habsburg-királyoknak  önmaguk  és  a  nem- 
zet iránt  tartozó,  eddig  elmulasztott  kötelességét 
teljesítette,  hanem  úgy  fogta  fel  e  világraszóló  ese- 
ményt, hogy  az  öt  —  új  tartomány  nyal  gazdagí- 
totta. Mert  eddig  sem  ő,  sem  elődei  nem  merték 
Magyarországot  —  legalább  nyíltan  —  tartomány- 
nak tekinteni.  Ujon  szerzett  meggyőződése  fertel- 
mében e  liadi  tettre  új  követeléseket  állított  fel  és 
a  nemzetnek  eddig  kijátszott  régi  törvényeit  és 
szabadságait  nyíltan  eltapodta. 

Az  1687-ben  Pozsonyba  egybehívott  ország- 
gyűlésen három  kívánságát  terjesztették  elő  taná- 
csosai. Kérték  az  örökös  királyság  kimondását,  az 
arany  bulla  alkotmánybiztosítékának  eltörlését  és 
egy  »országrendező«  bizottság  felállítását.  A  budai 
dicső  diadal  bódító  káprázatában  az  országgyűlés 
elég  könnyen  teljesítette  az  első  két  követelést. 
A   harmadikra   rá  nem   állott.    Hogy   jól   tette,    az 

csakhamar  kitűnt,  midőn  az  osztrák  miniszterek 
egy,  Kollonics  elnöklete  alatt  álló  német  bizott- 
sággal maguk  csinálták  meg  a  szívük  szerinti  ország- 
rendezést.  Abból  állott  a  rendezés,  hogy  lehetőleg 
mindent  elnémetesítsenek. 

Az  új  korszak  első  gyümölcsei  között  termett 
meg  Karafia  eperjesi  vértörvényszéke  is,  mely 
rövid  ideig  tartó  működése  alatt  elég  ártatlan  vért 
ontott.  De  észrevették,  hogy  ez  így  mégsem  vihet 
jóra,  hát  szelídebb  eszközökhöz  folyamodtak. 
A  török  üldözését  csak  kell  folytatni  —  hadd  szaba- 
duljon fel  teljesen  a  nemzet. 

Ezzel  együtt  járt,  hogy  a  népnek  a  hosszú 
háború  alatt  keletkezett  borzasztó  nyomorúsága  a 
katonatartás,  a  téli  beszállásolások,  a  jó  nagy 
porcziók,  a  mindenféle  adók  és  sarczok  révén  még 
növekedett.  Sanyarúságukat  megédesíthette  a  sót- 
lan kenyér,  mert  biz  a  felemelt  árú  sóra  mindenféle 
szegény  embernek  nem  tellett.  E  bajok  főkép  a 
szegényebb  néposztályt  terhelték.  De,  hogy  a  jobb- 
módúak  se  bizakodjanak  el,  az  urakat  ugyancsak 
zsarolták  az  idegen  katonák,  a  nemességet  hiva- 
talból megadóztatták  és  előlök  a  hivatalokat  is 
elfoglalták  a  németek.  Ez  már  azért  is  jó  volt,  mert 
így  az  önkényes  adó  beszedésénél  az  idegen  bizo- 
nyára nem  kímélte  a  magyart.  Ugyanezek  aztán  a 
katonaság  zsarolásai  és  bántalmazásai  miatt  tett 
panaszokat  sem  fogadták  valami  asszonyos  lágy- 
sággal. 

A  magyar  lakosság  megritkult  a  harczokban, 
nyomorúságukban  sokan  öngyilkosok  lettek,  vagy 
eladták  a  gyermekeiket ;  bőven  pótolta  számu- 
kat a  betelepített  rácz  meg  német,  a  kik  aztán 
autonómiájuk    jogainál    fogva    a    magyar    zsírján 

békésen  gyarapodtak.  Elárvultak  a  nagybirtokok, 
gazdátlanul  maradtak  a  földek ;  volt  Kollonics- 
nak  azokra  is  elegendő  pártfogolt  ja  :  a  sok  idegen 
pap,  a  jámbor  szerzetes-rendek,  a  buzgó  jezsuiták, 
a  lelkes  német  uraságok.  Világos,  hogy  az  átkozott 
protestánsok  elhatalmasodásának  is  útját  kellett 
állni,  mert  hisz  a  87-i  országgyűlés  megerősítette 
a  jogaikat  hat  évvel  azelőtt  biztosító  törvényeket : 
elég  találékony  volt  a  Kollonics  nagy  esze,  talált 
az  üldözésükre  nem  egy  módot. 

A  török  háború  csak  folyt :  leáldozott  már 
a  félhold,  fenn  szárnyalt  a  vad,  körmös  sas.  A  csá- 
szár kezére  esett  Munkács,  majd  egész  Erdély, 
melyet  egybekapcsoltak  a  magyar  koronával ;  szorult 
a  török  is  mindjobban  kifelé.  Nem  csoda  hát,  hogy 
erre  sok  katona,  sok  pénz  kellett.  És  hogy  ennyi 
munka  között  nem  jutott  idő  újabb  országgyűlésre, 
hogy  elfeledték  a  megürült  nádori  széket  betölteni, 
azon  miféle  értelmes  ember  akadna  fenn?  !  Az  is 
magától  értetődő,  hogy  az  1699-i  karloviczi  béke- 
kötésnél nem  volt  szükség  magyar  békebiztosra, 
hiszen  úgyis  Magyarország  határait  állapítják  meg 
benne.  Ezt  is  a  császár  győzedelmes  hadvezérének 
Savoyai  Jenőnek  köszönhetik.  Az  igaz,  ha  Jenő 
meg  nem  szegi  a  bécsi  hadiparancsot,  aligha  győz  ! 

Az  ország  ingerültségét  meglátta,  a  kinek  volt 
szeme.  1698-ban  már  megírta  a  velenczei  követ  a 
kormányának  :  >>  Könnyen  loboghatna  itt  megint 
a  lázadás  lángja,  csak  találkoznék  ügyes  kéz,  a  ki 
azt  éleszsze  !«  De  a  császári  kormány  figyelmét 
más,  nagyobb  érdekek  kötötték  le  :  a  nagy  örök- 
ség, a  spanyol  királyság.  A  magyar  meg  arra  való, 
hogy  fizesse  a  török  háborúkor  csinált  adósságokat 
meg    az    új    harcznak    terheit.    És    mivel    ez    mind 

kevés,  eladogatják,  elzálogosítják  az  ország  nagy 
területeit  .  .  . 

Nem  éleszteni  kellett  itt  a  lázadás  lángját, 
hanem  oltogatni.  1700  óta  fel-fellázadt  a  magyar 
nép  és  a  kire  szeme  rászegződött,  azt  1700-ban  már 
XIV.  Lajos  is  biztatgatta  ...  II.  Rákóczi  Fe- 
rencz  volt. 

I. 

Ifjúsága. 

II.  Rákóczi  Ferencz  született  1676.  márczius 
27-én  fe  Borsiban,     Zemplén     vármegyében.     Apja, 

I.  Ferencz   erdélyi    választott    fejedelem    révén    a 

II.  Endre  király  korában  élt  Bagomér  lengyel  ere- 
detű lovag  és  a  Szent  László  idejebeli  Bátor  Opos 
ivadéka,  anyja,  Zrínyi  Ilona  után  meg  a  Zrínyiek 
és  Frangepánok  vére.  Az  apai  ősök :  Zsigmond, 
I.  és  II.  György  már  a  XVII.  században  Erdély 
fejedelmei,  a  Habsburg-család  régi  elkeseredett 
ellenségei ;  nagyanyja,  Báthory  Zsófia  azonban  az 
osztrák  udvar  és  a  katholikus  hit  rajongó  híve. 

Anyjától  még  súlyosabb  örökséget  vett  a  gyer- 
mek. Ilona  apja,  gróf  Zrínyi  Péter  a  vérpadon  halt 
meg  hazájáért,  anyja,  az  egykor  büszke,  nagyra- 
vágyó Frangepán  Anna  Katalina  grófnő  honszerető 
lelkét  a  tébolyodottság  gyötrelmeitől  csak  a  halál 
váltotta  meg.  A  fiatal  anya  lelkére  nehezedett  a 
többi  családi  szerencsétlenség  tudata  :  nagybátyái, 
gróf  Zrínyi  Miklós  balvégzetű  halála,  gróf  Frangepán 
Ferencz  szörnyű  ki  végeztetése,  nénjének  Juditnak, 
húgának,  Aurorikának  kolostorba  vonulása,  bátyjá- 
nak, Jánosnak  Bécsbe  hurczoltatása.  E  komor 
árnyak   között   a*  pataki    fényes   udvartartásban   a 

családi  boldogság  sem  vigasztalta.  Elsőszülött  fia 
hamarosan  meghalt,  férje,  I.  Rákóczi  Ferencz,  a 
Wesselényi-összeesküvés  egyik  részese  meg,  haza- 
szeretete mellett  is,  családja  végzetétől  nyomva, 
határozatlan  jellemű vé  vált,  a  becsvágyó  Zrinyi-leány 
lelkét  nem  birta  eléggé  lebilincselni.  De  azért  a  férjét 
ért  megpróbáltatások  őszinte  bánatba  borították. 

Vallásos  lelkének  sebei  az  idővel  lassanként 
hegedni  kezdtek,  férjével  szépen  összebarátkozott, 
gyermekei,  Juliána,  majd  Ferencz  születése  meg- 
örvendezteté.  Ám  rövidesen  új  megpróbáltatás 
érte  :  férje  1676.  július  8-án  meghalt. 

A  csecsemő  Ferencz  anyja  gondjaira  maradt. 
A  császári  tanácsosok  rögtön  kinyújtották  utána 
csápjaikat,  de  az  édesanya  szeretete  és  a  nagyanya 
befolyása  kimentették  közülök.  A  fiatal  özvegy 
érezte  hivatása  nehézségét :  napához  Munkácsra 
költözött.  De  a  türelmes  Zrinyi-leány  a  vakbuzgó, 
zsémbes  nagyasszonynyal  nem  igen  fért  meg,  s  már 
a  következő  évben  elvált  tőle.  Saját  váraiban  éber 
gonddal  őrizte  a  kicsiny  palántát,  mert  sok  minden- 
féle veszedelem  leselkedett  reá  ...  A  kis  Ferkót, 
alig  múlt  két  éves,  kecske  nagyságú,  törpe  lóra 
kapatják,  —  így  készül  a  gyermek  hadvezéri  pályá- 
jára. El  is  viszi  anyja  újra  a  kis  unokát  a  megbékélt 
nagyanya  örömére  Munkácsra,  aztán  jóidéig  együtt 
gyönyörködnek  az  apróság  fejlődésében. 

Zrinyi  Ilona  szívét  új  érzelem  lángja  kapja  meg, 
beleszeret  Thököly  Imrébe.  A  kurucz  világ  gyönyör- 
ködve várja  a  szerető  szívek  egybekelését.  Nem  úgy 
a  bécsi  udvar  és  Báthory  Zsófia.  Az  öreg  nagyasszony 
családja  végveszedelmét  látja  e  házasságban  és  a 
bécsi  udvarnak  is  van  oka  tőle  félni.  Hanem  a  feje- 
delemasszony 1680.  június  14-én  meghal,  a  sok  nagy 

befolyásnak  az  ud  var  sem  tud  ellenállni  ;  Ilona 
szerelmes  szíve  a  baljóslatú  kigyólátomást  mibe 
sem  veszi:  a  nemzet  reményei  1682.  június  15-én 
egymáshoz  kötik  sorsukat. 

II.  Rákóczi1  Ferencz  anyja  immár  napa  halála 
óta  Munkács  ura,  a  kis  fiú  pedig  öt  éves  korától 
fogva  komoly  nevelésben  részesül.  —  Jeles  férfiak, 
érkörösi  és  sámsondi  Körösy  György,  meg  Badínyi 
János  a  nevelői ;  oktatják,  szoktatják,  ők  meg  mások 
is,  mindenféle  szépre,  mindenféle  jóra,  sok  bölcs 
tudományra.  A  »Kisurunk«-ban  nincs  semmiféle 
rossz  hajlandóság,  csakhogy  sokkal  jobban  kedveli 
a  katonásdit,  a  kardot  meg  a  paripát,  semmint  a 
tudományokat  és  ezért  bizony  minden  jószívűsége, 
engedelmessége  mellett  nem  ritka  a  büntetés.  Annál 
nagyobb  örömet  szerez  a  7 — 8  éves  gyermeknek 
édesanyja,  ki  daliás  férjét  ide-oda  követvén  a  csa- 
tákban, mint  szerelme  és  bizalma  zálogát  elengedi 
vele  a  harczmezöre.  Nem  egy  súlyos  veszedelem 
fenyegeti  itt  a  kis  vitézt,  akinek  életét  hű  nevelője. 
Körösy  oltalmazza  meg. 

Azonközben  nagyon  szomorúra  fordul  Thököly 
sorsa  ;  a  Rákóczi-várak  sorra  elesnek,  úgy  hogy 
feleségét,  mostoha  gyermekeit  Munkácsra  kell  vinnie. 
Itt  újabb  súlyos  megpróbáltatás  éri  Zrínyi  Ilonát. 
Férje  a  9 — 10  éves  Ferenczet  Törökországba  akarja 
túszul  adni.  A  hitvesi  és  az  anyai  szeretet  válságos 
küzdelmében  az  anyai  szeretet  diadalmaskodik  : 
férje  kérését  megtagadja.  Ez  1685.  őszén  történik. 
Thököly  el-kimegy  Munkácsból,  hányódik  ide-oda, 
feleségével  csak  7  év  múlva  találkozik  újra,  fiával 
soha  többé. 

>>Egy  Munkács  várába  szorult  a  szabadság. << 
Zrinyi  Ilona  védte,  nem  jöhetett  segítségére  a  férje. 

A  sasfészek  első  ostromát  1685.  novemberétől  Ka- 
raffa,  1686.  márczius  10-étől  gróf  Caprara  Aeneas 
kassai  főtábornok  vezette,  a  védelmet  a  hős  Radics 
András  intézte.  Az  ágyúk,  bombák,  gránátok, 
puskák  dörgő  morajában  ott  járt  a  bástyafalakon  a 
dicső  anyával  a  lelkes  gyermek.  Az  ostrom  április 
végéig  tartott  és  ha  egyben-másban  esett  is  kár, 
különösen  az  utolsó  hét,  szörnyű  hétben,  Zrinyi 
Ilona  és  II.  Rákóczi  Ferencz  e  hó  28-án  hálatelt  szív- 
vel zenghették  az  Úr  dicsőségét  :  az  ellenség  eltaka- 
rodott. A  május  i-i  díszszemlén  a  tíz  éves,  kis  feje- 
delem lóhátról,  fekete  kócsagtollas,  gyémántforgós 
kalpagban,  drágaköves  gyémántbuzogány  a  kezé- 
ben, magyarosan,  szépen  megköszönte  a  vitézek 
igaz  hűségét,  buzgó  fáradozását.  Képzelhető,  mily 
boldogsággal  ülték  meg  ezután  család-  és  várnépek 
május  22-én  a  hős  anya  nevenapját,  mely  alkalom- 
ból a  Zrinyi-szívű  anyát  Ferkó  ugyancsak  dere- 
kasan felköszöntötte. 

Budát  visszavette  a  császár,  nem  úgy  Munká- 
csot. Az  állandó  körülzárolás  mit  sem  használt, 
a  több  oldalról  megpróbált  békés  kiegyenlítés  nem 
sikerült.  Gr.  Terzi  Guido  tábornok  1687-ben  má- 
sodszor ostromolta  a  sziklafészket,  és  bár  azt  a  ha- 
nyatló török  sem  segíthette  meg,  csak  hiába  fo- 
gyott  a    németek  gránátja,  bombája. 

Ez  év  végével  Karaffa  harmadszor  újította 
meg  az  ostromot,  egyelőre  azonban  ez  is  eredmény- 
telen volt.  Csakhogy  a  vár  elfogult  lutheránus 
védői  :  Radics  és  különösen  Thököly  első  tanácsosa, 
Absolon  Dániel,  Thököly  egy  végső  ^szükségében 
írt  levelétől  felkeltett  aggodalmukban,  hogy  a  feje- 
delem áttérne  a  róm.  kath.  vallásra  és  fellépne  a 
protestánsok   ellen,    ármánykodni    kezdtek.    Pusztí- 

tották  a  vár  eleségét,  lövőszereit,  hogy  minél  hama- 
rabb elfogyjanak,  és  egyrészről  titokban  felajánlot- 
ták a  hírszomjas  tábornoknak  a  várat,  másrészről 
úrnőjüket  egyre  rábeszélték  a  megadásra.  Karafia 
1688.  januárjának  elsején  levelet  intézett  Zrínyi 
Ilonához,  melylyel  anyai  szivét  dobbantotta  meg. 
Keresztényi  szeretettel  gyermekei  érdekeire  hivat- 
kozott a  kegyes  tábornok  és  szavainak  foganatja 
támadt.  A  hős  anya  kapitulált.  A  szerződést  január 
15-én  megkötötték,  17-én  délben  már  bevonult  a 
császári  helyőrség  és  február  i-én  maga  a  császár  is 
megerősitette  az  egyezség  pontjait. 

A  várbeliek  teljes  bűnbocsánatot  nyernek,  ha 
Thökölytől  a  császárhoz  esküsznek.  A  fejedelem- 
asszony árváival  —  rangjához  méltón,  szabadon, 
Bécsben  fog  lakni,  minden  javaik  és  jószágaik  illő 
módon  kiadatnak,  illetőleg  —  ő  felsége  fővédnök- 
sége alatt  —  biztosittatnak.  Ellenben  Thököly nek 
a  szultántól  kapott  fejedelmi  jelvényei,  pecsétéi, 
ingóságai  és  különösen  athnáméja  a  kir.  biztosnak 
kiszolgáltatandó,  a  várfeladást  pedig  a  lázadó, 
polgári  halott  Thökölynek  megizenni  nem  szabad. 

Megtörtént  a  leltározás,  csomagolás,  minden- 
féle javak  átadása,  végül  a  legszomorubbján,  a 
búcsúzáson  is  átestek. 

Február  10-e  körül  elindult  a  fejedelmi  család 
Munkácsról;  útjukat  lehetőleg  a  Rákóczi-  és  Thököly- 
birtokokon  keresztül  tettékjmeg.  Már  az  úton  meg- 
hallják, hogy  a  császár  helyén  Kollonics  lesz  a  gyer- 
mekek tulaj donképeni  intéző  gyámja.  Bécs  alá 
Ferencz  12-ik  születése  napján  érnek  és  az  előttük 
bezárt  kapuk  előtt  az  odacsőditett,  bámészkodó 
csőcselék  gúnyolódásait  órák  hosszáig  kell  tűrniök. 

Végre    bejutnak    a    városba,     az     Augusztinu- 

sok  kolostorában  rendelt  szállásukra.  Csakhamar 
meg  jő  a  hatalmas  gyám  is  és  elrabolja  az  anyjától 
gyermekeit.  Útközben  a  szent  pap  a  herczegkis- 
asszonyt  valósággal  berugdossa  az  Orsolya-szüzek 
zárdájába,  Ferenczet  meg  viszi  magával  tovább  a 
jószágigazgatója  szállására.  Meglepő  emberséget 
mutatott  a  bibornok  itt:  Körösy  és  Badinyi,  e  hű 
emberek  várták  az  ifjú  herczeget.  Három  napig  itt 
maradt,  mely  idő  alatt  anyjáról,  nénjéről  hirt  sem 
hallott.  A  negyedik  napon  aztán  elbúcsúzhatott 
tőlük,  mert  nagy  útra  kellett  mennie.  Hogy  hova, 
arról  Rákócziék  mit  sem  tudtak.  Kollonics  az  el- 
indulás előtt  elvitte  a  gyermeket  az  irgalmasok 
templomába,  istentiszteletre,  —  ott  imádkozott  a 
császárváros  minden  magyar  főnemes  asszonya, 
leánya.  Az  áhitat  csak  nem  tilalmas  dolog  !  A  roz- 
zant bérkocsi  megindult  az  ifjúval  ismeretlen  út- 
jára, Badinyi  volt  vele  és  valami  jámbor  prépost, 
az  útmutatójuk.  A  város  kapujánál  azonban  csodá- 
latos csapat  csatlakozott  hozzájuk :  a  templomi 
hölgyek  férjei,  fiai,  szép  magyar  leventék,  délczeg 
daliáké  .  .  A  Rákóczi-herczeget  Kollonics  uram 
nem  sikkaszthatta  el  olyan  észrevétlen  a  bécsi|ma- 
gyarság  elől. 

1688.  április  3-án  megtudta  Rákóczi,  hol  van. 
A  csehországi  Neuhausban  volt  és  csak  természe- 
tes, hogy  egy  jezsuita  kolostorban.  Ugyan  hová  is 
küldhette  volna^máshová  az  ő  jeles  tutora  !  A  jám- 
bor környezet  egy  kissé  furcsa  volt  a  vitézi  élethez 
szokott  ifjúnak.  Eleinte  sehogysem  akart  bele- 
illeszkedni, már  csak  azért  sem,  mert  már  meg  jó 
Badinyiját  szakitották  el  tőle.  Hanem  a  gyermek- 
lélek csak  alkalmazkodik.  A  szent  páterek  keresték 
a  kedvét,   volt  közöttük  olyan  is,   a  kiben  őszinte 

emberség  élt,  a  ki  valóban  megkedvelte  a  nem  kö- 
zönséges szellemű  és  ritka  szeretetreméltó  ifjút. 
A  munkácsi  várnép  imádott  kis  Ferkóját  megkedvel- 
ték a  komoly  tanítói,  sőt  a  várgrófok,  a  büszke 
Slavathák  is. 

Harmadfél  tanévet  töltött  e  kollégiumban 
1690.  júniusáig.  Sok  minden  szépet  és  hasznosat 
tanult  a  buzgó  mesterektől,  le  is  maturált  fényesen, 
csak  maga  panaszolja  :  >>Ismertem  a  betűt,  de  nem 
értettem  a  szellemet.  <<  Ez  kellő  eredmény  volt. 
Hanem  ha  tudták,  bizonyára  épp  úgy  örültek  a 
császárvárosban  annak  is,  hogy  a  magyar  nyelv 
gyakorlatában  alaposan  meggyengült.  Az  ifjú  to- 
vábbi képzését  is  szívén  hordta  gyámja  :  beköltöz- 
tette tehát  Prága  városába,  ott  van  jeles  egyetem, 
gyűjthet  ott  sok  tudományt.  Hanem  hogy  valami 
nagyon  messzire  el  ne  találjon  szárnyalni  a  szelleme, 
szállásra,  ellátásra  a  jezsuiták  rendházába  adta, 
épen  csak  Prága  városának  másik  végére.  Legalább 
jót  tesz  majd  neki  a  sok  testmozgás,  ide-oda  járás, 
kocsikázás.  Szellemi  előrehaladásáról  még  külön  is 
gondoskodott.  Mellé  rendelt  Neuhausból  egy  >>páter- 
gubernator«-t,  a  kinek  az  elméje  ugyan  korlátolt 
volt,  de  legalább  az  ismeretei  is  ritka  hiányosak. 
Rákóczi  akart  tanulni,  érdeklődött  sok  minden, 
különösen  a  számtan,  mértan,  épitészet,  csillagá- 
szat és  természettan  iránt,  kérdezősködött  is  a  ke- 
gyes páternél  sok  mindenről,  de  biz  az  nem  tudott 
neki  megfelelni.  Szomorúan  vette  ezt  napról-napra 
észre  a  tudásszomjas  ifjú.  Sőt  azt  is  észrevette, 
hogy  lelkén  kivül  teste  is  van.  Már  ehhez  azonban 
igazán  nem  értett  a  jámbor  korrepetitor.  Rászabta 
a  penitencziát,  de  fel  nem  világosította,  meg  nem 
dorgálta  az  őszinte  ifjút,  a  kinek  azután  még  több- 

szőr  is  kijárt  a  penitenczia  —  szerencsére    testi    és 
erkölcsi  mivoltának  kára  nélkül. 

Bécsben  azalatt  Juliánka  viruló  hajadonná 
serdült  és  hogy-hogy  nem,  Kollonics  kijátszásával 
1691.  június  24-én  férjhez  is  ment.  Férjéül  a  jelle- 
mes Aspremont-Reckheim  Ferdinánd-Gobert  gróf 
altábornagyot  választotta,  a  kinek  elég  hatalmas 
összeköttetései  voltak  arra,  hogy  a  jó  gyám  ármány- 
kodásait most  is  és  ezután  még  többször  meg- 
hiúsítsa. A  deli  férfiú  szívvel-lélekkel  magáévá  tette 
a  Rákócziak  ügyét.  Annyira  megbízhatónak  mutat- 
kozott, hogy  Zrínyi  Ilona,  mikor  végre  módját  ejt- 
hette, nyugodt  lélekkel  elhagyta  a  császárvárost, 
hogy  7  évi  távollét  után  újra  találkozzék  férjével 
és  kövesse  őt  —  az  örökös  hontalanságba.  Fiától  el 
nem  búcsúzhatott,  élve  soha  többé  vele  nem  talál- 
kozhatott. Szellemében  az  őszinte  becsületességű 
Aspremont  híven  eljárt,  vezette,  irányította  az  ifjú 
fejedelmet. 

Első  sorban  keresztül  vitte  jóakarója,  gróf 
Strattmann  osztrák  miniszterelnök  segítségével  — 
Kollonics  nagy  bosszúságára,  —  hogy  az  immár 
16.  életévét  beltöltött  Ferencz  Bécsbe  jöhessen  a 
vagyoni  ügyeiben  megtartandó  családi  értekez- 
letre. 1692.  év  nyarán  érkezett  az  ifjú  herczeg  a 
császárvárosba.  Nevében,  tudta  nélkül,  persze  a  saját 
érdekéből,  Kollonics  már  évek  óta  pereskedett 
Juliánával  és  a  mostani  alkalmat  igyekezett  kel- 
lően kihasználni,  hogy  nénje  ellen  izgassa.  Azonban 
a  testvérek  egyszeri  találkozása  elég  volt  arra,  hogy 
közöttük  többé  soha  senki  ne  szíthasson  vissza- 
vonást :  másnap  Ferencz  már  hozzájuk  is  költözött. 
És  ha  vallásos  lelkébe  —  Kollonics  szellemében  és  ér- 
dekében —  belopták  is  azt  a  vágyat,  hogy  jezsuitává 

legyen,  Bécsben  csakhamar  tudatára  ébredt  annak, 
hogy  reá  más  hivatás  vár.  Nyíltan  meg  is  mondta  a 
bibornoknak,  hogy  köszöni  róla  való  eddigi  buzgó 
gondoskodását,  most  azonban  kéri  a  javai] felett 
való  szabad  rendelkezést.  A  főpap  megpróbálta  az 
ifjú  fejedelmet  legalább  a  jezsuita  rend  javára  meg- 
zsarolni, de  nem  igen  sikerült,  és  Rákóczi  1692.  de- 
czemberében  átvehette  ősi  jussát,  melyre  vonatkozó- 
lag az  összes  ügyek  csak  a  következő  év  márczius 
végével  bonyolittattak  le.  Javainak  főinspektorául 
Strattmann  befolyásával  sikerült  Bécsben  meg- 
ismert és  megszeretett  idősebb  barátját,  gróf 
Batthyányi  Ádám  horvát  bánt  a  császárral  meg- 
erősíttetni, így  végleg  megmenekült  a  bibornok 
tutorkodásától. 

Háromnegyed  évig  tartózkodott  Rákóczi  ez 
alkalommal  Bécsben  és  ez  idő  alatt  az  eszes,  nagy- 
képességű, de  félszeg  ifjú  kiváló  társadalmi  emberré 
csiszolódott.  A  világnak  egyik-másik  léha  hibája  is 
rátapadt,  de  szivét,  lelkét  meg  nem  rontotta. 

A  társas  érintkezések  folyamán  a  deli  ifjú 
ideális  szerelemre  lobbant  egy  előkelő  főúri  hölgy 
iránt,  komoly  és  hűséges  gondolkozású  sógora  azon- 
ban felvilágosította  ezen  férjes  nő  iránt  táplált  ér- 
zelme czéltalanságáról.  Ellenben  figyelmeztette  a 
reá  váró  nagy  nemzeti  hivatásra,  melynek  érdeké- 
ben meg  kell  házasodnia.  Csakhamar  eljegyezte 
Eleonóra  császárné  közeli  rokonát,  a  hessen-darm- 
stadti  Magdaléna  herczegkisasszonyt.  Ebből  a  ter- 
vezett házasságból  ugyan  nem  lett  semmi,  mert 
később,  míg  ő  Olaszországban  járt,  a  császárné  poli- 
tikai szempontból  csúf,  alattomos  módon  galá- 
dul meghiúsította. 

Hogy  az  eljegyzést  felbonthassák,  eltávolítót- 

ták  Rákóczit.  A  császár  ráparancsolt,  hogy  való- 
sítsarmeg  régóta  tervezett  olaszországi  útját.  Miután 
az  ifjú  fejedelem  —  testvéri  szívvel  —  bőkezűen 
megosztotta  javait  nénjével,  1693.  április  elején 
útnak  indult  sógorának  öcscse,  Frigyes-Gobert,  a 
jeles  míveltsépű,  világlátott  máltai  vitéz  mentor- 
sága  alatt. 

Útja  elején?  kegyelettel  felkereste  nagy  atyja- 
nak  és  nagybátyjának  bécsújhelyi  börtönét  és  közös 
sírját,  —  vájjon  miféle  sejtelmek  éledhettek  fel 
itt  a  lelkében?  —  csak  azután  haladt  tovább. 
Bejárta,  mondhatjuk,  Olaszországnak  természeti 
szépségekben  és  művészi  emlékekben  leggazdagabb 
helyeit,  huzamosabban  időzött  Velenczében,  Firen- 
zében, Rómában,  a  nagy  Zrinyi  Miklós  példája 
szerint,  tanulva,  okulva,  művelődve,  nemesedve, 
pallérozódva  és  erkölcsi  szeplőtlenségét  tisztán 
megőrizve.  Egyszerre  csak  hírűi  veszi  a  császárnétól 
koholt  gyászhírt  menyasszonya  haláláról.  Bánatá- 
ban ellenállhatatlanul  felébredt  benne  a  honvágy 
és  bár  még  nem  tellett  le  az  utazásra  megszabott 
esztendeje,  bár  még  el  nem  érte  a  nagykorúsításra 
kijelölt  18.  életévét  és  bár  a  télutó  zord  ridegsége 
istenkísértő  veszedelmeket  rejtegetett  útja  számára, 
vágtató  rohanással  igyekezett  Isztrián,  Stírián, 
a  Semmering  hegyén  keresztül  Bécsbe. 

1694.  márczius  9-én  Leopold  kiadta  nagy- 
korúsításáról  szóló,  >>elméjének  elegendő  érettségét 
és  mély  belátását*  dicsérő  oklevelét,  ő  azt  illő 
módon  megköszönte  és  mihamarabb  elindult  sógora 
kíséretében  ősi  javainak,  családi  jószágainak  é-í 
örökös  jogainak  birtokbavételére. 

Három  hónap  se  tellett  belé,  június  3-án  beik- 
tatták Nagysároson,  Sáros  vármegye  örökös  főispáni 

székébe.  A  nagy  íénynyel  megtartott  ünnepélynek 
benső  melegséget  kölcsönzött  a  mindenfelöl  egybe- 
gyűlt régi  hívek  megjelenése.  Nem  egy  ősz  ember 
könnyezett,  midőn  régi  »kis  ur«-át  annyi  viszontag- 
ság után  újra  látta.  De  a  fejedelemnek  nyomban 
éreznie  kellett,  hogy  itthon  rossz  idők  járnak,  mert 
elnöklete  alatt  az  lett  az  első  határozat,  hogy  a 
vármegye  megtagadja  a  hadseregtől  kívánt  elő- 
fogatok kiállítását. 

A  beiktatási  ünnepélyek  végével  bejárja  ősi 
birtokait,  köztük  Munkácsot,  Patakot,  Szerencset, 
és  tapasztalja,  hogy  saját  jobbágyai  nyomorognak, 
a  katonai  hatóságok  önkénykednek,  és  hogy  bár 
sokan  félnek  az  ő  látszólagos  idegenségétől,  nevé- 
nek varázsa  olthatatlanul  hevíti  a  honfiszívek 
tűzét.  Megdöbbent  rajta.  Volt  is  rá  oka  :  a  bécsi 
udvar  kémei  kezdettől  fogva  figyelemmel,  gyanúval 
jártak  a  nyomában.  Sógora  figyelmeztette  a  fenye- 
gető veszedelemre,  sürgette,  igyekezzék  hazájából 
távozni  és  megnősülni.  Rákóczi  hamarosan  szer- 
vezni kezdte  önálló  udvarát  s  benne  elsősorban  régi 
híveit  alkalmazta,  így  ifjúkori  kedvelt  tanítóit, 
Badinyit  és  Körösyt,  és  ment  vissza  Bécsbe. 

Bécsben  csakhamar  kiválasztotta  mátkáját,  az 
1679-ben  született  Hessen-Rheinfelsi  Sarolta- Amália 
herczegnő  személyében.  A  bájos  herczegkisasszony 
származása  is  vonzotta  Rákóczit ;  az  ősi  család 
fiatal  hajtása  ugyanis  Magyarországi  Szent  Erzsé- 
betnek, II.  Endre  leányának  és  így  az  Árpádoknak 
egyenes  leszármazottja  volt.  E  család  nemzetünk 
történetébe  még  más  oldalról  is  bele  játszik  :  az 
ő  tagja  volt  a  vitéz  Leiningen  tábornok,  az  aradi 
tizenhármak  egyike. 

A    házasságot,    akárcsak    Juliánáét,    titokban 

kellett  megkötni,  hogy  a  császári  udvar  kellemetlen 
beavatkozását  megelőzzék.  Mert  Lipótnak  bizo- 
nyára visszatetszett  volna,  hogy  e  házasság  Rákóczii 
XIV.  Lajossal  hozza  rokonságba.  Ennek  is,  mint 
az  egész  ügynek,  Aspremont  volt  a  mestere.  A? 
esküvő  Kölnben  1694.  szeptember  26-án  csendben, 
egyszerűen  folyt  le.  Az  ifjú  pár  november  végt 
felé  érkezett  Bécsbe.  Csakhamar  érezhették  az  udvar 
neheztelését,  mely  elöl  Patak  várába  vonultak. 

Itt  a  fejedelem,  magánéletéhez  illő,  fényes  ház- 
tartást rendezett  be.  A  150 — 160  főre  rúgó  udvar- 
tartás tömeges  költségeit  birtokai  megbírták  volna, 
csak  a  német  helyőrségek  és  a  Kollonics-rendszer 
zaklatásai  emésztettek  fel  igen  sokat.  Ez  a  poroszló- 
népség azonban  nemcsak  gyötörte  az  uraságot  és 
a  jobbágy  népet,  hanem  örökösen  kémkedett  is  a  feje- 
delemre. Valami  vén  udvarhölgy  a  fiatal  asszony- 
ban —  alaptalanul  —  féltékenységet  is  keltett, 
emiatt  a  házastársak  között  is  bizonyos  feszültség 
támadt.  A  felmerült  koczódásoknak  véget  vetett 
a  családi  öröm  :  1696.  május  28-án  fiuk  született, 
az  első  keresztapja,  Leopold  császár  után  elnevezett 
Leopold  György.  A  beteges  gyermek  azonban  már 
négy  éves  korában  meghalt. 

A  nyarat  a  fejedelemasszony  a  vihnyei  fürdő- 
ben, Rákóczi  birtokain  tölte,  míg  őszszel  felrán- 
dúltak  Bécsbe.  Itt  fogadták  a  hesseni  após  láto- 
gatását. Hesseni  Károly  befolyásának,  tekintélyé- 
nek és  nagy  összeköttetéseinek  volt  köszönhető, 
hogy  Leopold  1697  elején  végre  megerősítette 
Rákóczit,  —  igaz,  csak  a  maga  személyére  nézve 
—  az  I.  Györgynek  és  utódainak  1645-ben  adott 
diploma  jogán  a  >>római  szent  birodalmi  fejedelem* 

czímében,  melyet  boszantására  az  udvari  bölcses- 
ség vitássá  tett. 

A  telet,  a  farsangot  itthon  tölti  a  fejedelmi  pár. 
Udvari  életük  és  a  kémektől  való  óvakodás  eléggé 
távol  tartotta  ugyan  Rákóczit  az  ország  benső 
hangulatának  megismerésétől,  mégis  jobbágyai  nyo- 
morgatásának  látása  és  a  vele  szemben  elkövetett 
önkénykedések  megnyitották    szemeit. 

A  dicső  katonai  rendszer,  az  alkotmány  és 
országgyűlések  tartásának  mellőzése,  a  nyilt  ön- 
kényeskedések  ránehezedtek  ugyan  a  nemességre  is, 
de  a  jobbágynép  helyzete  immár  elviselhetetlenné 
vált;  Zemplénben  július  i-re  virradó  éjjel  felzendül- 
tek az  öreg  kuruczok  Tokaji  Ferencz  és  Szalontai 
György  vezérlete  alatt  és  pillanat  alatt  bevették 
Tokajt,  Patakot  és  Uj helyt.  A  hirtelen  támadás 
folyamán  ugyan  sok  tokos  vitézt,  kalapos  németet 
meg  ahhoz  hasonlót  vertek  agyon.  A  vezérek  moz- 
galmuk biztosítására  szerették  volna  hatalmukba 
keríteni  és  élükre  állítani  Rákóczit.  O  azonban 
hűséges  jobbágyai  révén  neszét  vette  a  szándéknak, 
és  felismervén  a  támadás  teljes  czéltalanságát, 
elmenekült  előlük  Szendrő  várának  német  parancs- 
noksága ölébe,  innen  Selmeczre,  végül  nagy  ügygyei - 
bajjal  Kis-Tapolcsányba. 

A  tokaji  zendülés  híre  nagy  lobot  vetett  az 
országban,  Bécsben  is  megijedtek  tőle,  mindjárt 
első  pillanatban  a  Rákóczi  kezét  keresték  benne. 
Azonban  Rákóczi  mind  maga,  mind  egész  családostul 
a  császári  székhelyen  termett  és  meg  kellett  róla 
győződniök,  hogy  Rákóczi  még  mindig  nem  rebel- 
liskedik.  A  pórlázadást  a  császári  hadak  nagy 
könnyedén  és  nagy  kegyetlenül  leverték. 

A  katonai  pusztítást  Rákóczi  birtokai  érezték 

meg  legjobban.  Ennek  lehető  elkerülése  és  jobbágyai 
védelmére  a  császár  engedelmével  hazasietett.  Kas- 
sára jövet  azonban  értesült  arról,  hogy  újfent  nagy 
gyanúba  keveredett.  Bécsben  hírül  vették,  hogy  a 
zendülők  mindent  elpusztítottak  volt,  a  mihez  hozzá- 
fértek, csak  a  Rákóczi  javait  kímélték,  sőt  védték. 
Sarkon  fordult  és  Bécsben  felajánlotta  magyar- 
országi összes  jószágait  valamely  egyenlő  értékű 
német  herczegségért  cserébe.  Rákóczi  ajánlatát  nem 
gondolta  egészen  komolyan,  a  kegyes  császár  el  sem 
fogadta,  mivel  »Ő  Felsége  Magyarországon  több 
hasznos  szolgálatot  várhat  tőle,  mint  bárhol  másutt. << 

Rákóczi  birtokain  a  császári  hadak  végezték  a 
maguk  dolgát :  ügyeltek  a  csendre,  a  rendre,  azaz, 
hogy  megtöltötték  keserűséggel  a  honfiszíveket. 
Az  ország  déli  részén  felvirított  a  zentai  diadal, 
melytől  vérszemet  kapott  mindenfelé  a  német, 
Rákóczi  birtokain  is.  A  fejedelem  látta,  most  már 
tisztán  látta  mindezt.  Fülébe  is  elhatolhattak  a 
szép,  népi  versekbe  szedett,  keserves  panaszok.  És 
csak  félt,  óvakodott  még  a  gyanú  árnyékától  is.  Bécs 
közelébe,  Rohonczra  vonult  kastélyába.  Peres 
ügyeiben  itthon  is  megfordult,  megint  visszament 
Bécsbe,  mígnem  azok  1698 — 99.  telén  itthoniétét 
tették  szükségessé.  A  pert  testvérével  folytatta, 
úgyszólván  jogi  érdekből,  minden  rossz  érzés  nélkül. 
És  mikor  jogait  végre  minden  fórum  elismerte, 
akkor  1699.  szeptemberében  testvéri  szíve  sugallata 
szerint  barátságos  egyességgel  fejezte  be. 

Ez  év  elején  kötötték  meg  a  karloviczi  békét. 
Ez  felszabadította  a  németnek  minden  aljas,  ön- 
kényes hajlandóságát,  a  mely  Zenta  óta  még  eddig 
nem  került  napfényre.  A1,  Rákócziak  ősi  fészkeit, 
Ecsedet,    Patakot,   Ónodot   feldúlják :    a   fejedelem 

mit  sem  tehet  ellenükben.  Ekkoriban  hal  meg  első- 
szülött fiuk  is.  A  gyászt  új  remény  enyhíti.  1700. 
augusztus  17-én  Bécsben  megszületik  második  fia, 
a  kinek  keresztapja  az  ifjabb  király,  I.  József  lesz  : 
Rákóczi  József. 

Télire  hazajönnek,  Patakon,  Munkácson  tar- 
tózkodnak. A  fejedelem  Önéletrajzában  maga 
világítja  meg  az  1697.  évtől  ez  ideig  itthon  szerzett 
tapasztalatait,  benyomásait.  Már  ismertettük  őket. 
De  a  karloviczi  béke  még  újabb  nyomorúságukat 
is  hozott  a  nemzetre,  a  Neoacquistica  Commissio 
zsarolásait,  a  törvényhozó  rendeknek  törvénytelen 
Bécsbe-idézését,  a  Kollonics-féle  legújabb  kormány- 
zati rendszert,  mely  a  főnemesek  jogait  korlátozta, 
a  kis  nemesekéit  meg  eltörölte.  A  »ius  armorum<< 
alapján  kitalálták  a  íegyverszerzeményi  adót  meg 
minden  egyéb  adóknak,  accisáknak  számtalan 
nemeit,  a  mit  a  fegyveres  népség  alaposan  besar- 
czolt.  Következtek  az  országterületek  zálogba  ve- 
tése, a  protestáns  templomok,  iskolák  bezárása, 
elfoglalása,  az  »eretnek«  papok,  tanítók  elkergetése. 
Hogy  távolról  se  jöhessen  baj,  Thökölyről  sem 
feledkeztek  meg  :  a  törökkel  beljebb  vettették  Kis- 
Ázsiába. 

Rákóczi  szívébe  csak  egy  férfiú  látott  be  :  a 
nála  tizenegy  évvel  idősebb  barátja,  székesi  gróf 
Bercsényi  Miklós,  a  nemeslelkü,  élénk  szellemű, 
nagy  míveltségü,  hatalmas,  magyaros,  fényűző, 
deli  főúr.  Mint  felsőmagyarországi  tartományi  fő- 
hadbiztosnak  ereje  a  vármegyék  és  a  császári  kato- 
naság közötti  vitás  ügyekben  edződött  meg,  —  nem 
egy  magyar  érdek  javára,  számtalan  császári  igény 
kárára.  Ott  is  hagyta  a  sok  keserűség  miatt  a  fényes 
tisztséget.    Gyakran    találkozott    egymással,    sokat 

időzött  egymás  társaságában  a  két.  ritka  jellemű 
férfiú.  Mert  immár  élettapasztalatai  folytán  és 
különösen  épen  Bercsényi  hatása  alatt  férfiúvá 
érett  az  ifjú  fejedelem. 

A  bizalmas  barátok  1699-ben  immár  tudták, 
itt  az  idő  :  >>Kard  ki  kard  !«  fegyverrel  kell  lerázni 
az  igát  ! 

A  spanyol  örökösödési  háború  küszöbén  Fran- 
cziaország  felé,  XIV.  Lajosra  irányúit  figyelmük 
és  a  fejedelem  1700.  őszén  tudomásul  vette  a 
király  felszólítását,  álljon  az  elégületlen  magyarok 
élére  s  jelentékeny  pénz-  és  fegyversegítséget  nyer. 

A  franczia  királyhoz  november  i-én  intézett 
válaszát  a  hitvány  Longuevalra  bízta.  Ez  pedig 
elárulta  őt  Bécsben. 

Rákóczi  Ferenczet  1701  április  18-án  éjjel 
Nagy  sároson  beteg  neje  mellett  elfogták,  Eperjesre, 
majd  Kassára,  és  Budán  át  Bécsújhelybe  vitték. 
Május  29-én  nagyapja,  nagybátyja  börtönének 
foglya  volt  ő  is. 

II. 

Szabadságharcba 

Leopold  császár  a  fogoly  Rákóczin  meg  akarta 
ismételni  azt  a  peres  eljárást,  melynek  sikerét 
nagyatyján,  Zrínyi  Péteren  már  kipróbálta.  A  fiatal 
fejedelem  azonban  Péter  grófnál  szerencsésebb  volt : 
hitvese  és  egy  valóban  életét  koczkáztató  derék 
férfiú,  Lehmann  Godofréd  százados  segélyével  el- 
menekült fogságából.  Szökését  egy,  a  császárhoz 
intézett  levelében,  melyet  maga  helyett  ott  hagyott 
börtönében,  kellően  megokolta.  Hű  apródja,  Ber- 
zeviczy  Ádám  kíséretében  Magyarországon  keresz- 

tűi  Lengyelországba  vágtatott.  Különböző  kalandok 
után  Varsóban  találkozott  Bercsényivel,  a  ki  még 
annak  idején  szerencsésen  elmenekült  üldözői  elől. 
A  két  férfiú,  mikor  egymásra  talált,  ott  folytatta 
munkáját,  a  hol  az  megszakadt.  Hazájuk  hasznára 
kívánták  az  Európát  fenyegető  nagy  háború  kon- 
junktúráit fordítani.  Két  évi  tervezgetés  után  a 
franczia  királylyal  bizonyos  megállapodásokra  ju- 
tottak. 

"^  Az  itthoni  sanyargatásoktól  végkép  elkeserített 
munkácsi  herczegségbeli  jobbágyok  nevében  pedig 
Kiss  Albert  és  Esze  Tamás  1703.  tavaszán  kiküldték 
Lengyelországba  Bige  László  kis  nemest  egy  orosz 
pappal,  keressék  fel  jó  urukat  és  hívják  haza  kiszaba- 
dításukra. Rákóczi  a  nép  hangulatának  alaposabb  ki- 
fürkészésére  hazaküldi  Bercsényinek  egy  értelmes 
lovászát.  Itthon  hozzácsatlakozik  a  »vén  szakállú 
és  nagy  ivó«  Pap  Mihály,  két  hónap  alatt  bejárják 
a  Rákóczi-birtokok  legnagyobb  részét,  a  Tiszán- 
túlt :  mindenütt  rajongó  lelkesedéssel  várják  haza 
a  megszabadítót.  Rákócziék  előre  küldenek  néhány 
zászlót,  bátorító  szózatot  a  néphez.  A  zászlókat 
újabb  parancsig  ki  ne  tűzzék,  a  nemesség  birtokait 
ne  bántsák,  hanem  igyekezzenek  valamelyes  német 
kézen  levő  várakat  elfoglalni.  Maguk  pedig  a  haza 
felszabadítását  czélzó  vállalkozás  .  anyagi  biztosí- 
tásán saját  felelősségükre  és  diplomácziai  úton 
iparkodnak. 

Uj  követség  jő,  a  fiatal  nemes  Majos  Jánosnak, 
Rákóczi  későbbi  ezredesének  vezetése  alatt :  sürgeti 
a  fejedelmet,  jöjjön  mielébb,  már  türelmetlenül 
várják  a  máramarosi  bérczeken  egybegyűlt,  elszánt 
csapatok.  Ezek  azonban  nagyon  is  türelmetlen- 
kedtek, kitűzték  a  Rákóczi  nevével  ellátott  lobogó- 

kat  és  a  német  kézen  levő  várak  helyett  elkezdték  a 
határszéli  megyékben  a  nemességet,  a  templomokat, 
malmokat  dúlni,  fosztogatni.  Károlyi  Sándor, 
Szatmár  vármegye  főispánja,  Nigrelli  őrgróf  kassai 
parancsnok  utasítására,  mintegy  közigazgatási  el- 
járásra csekély  hadi  népével  ellenök  indul,  hama- 
rosan szét  is  veri  őket  Dolhánál. 

A  fejedelem  tőle  telhetőleg  siet  hazafelé,  félti 
a  népét  a  saját  féktelenkedésétől.  1703.  június  15-én 
megérkezik  a  Beszkidek  aljára,  a  magyar  határra, 
a  gácsországi  Klinec  f  árvába.  Másnapra  Esze 
Tamás  odahozta  a  maga  200  gyalogosát,  50  lovasát. 
Csőcseléknép  volt  biz  az,  fegyverük  :  bot  meg  kasza, 
alig  akad  náluk  egy-egy  rossz  parasztpuska,  katoná- 
nak^^ közülök  összesen  csak  két  ember  mondható. 
Ez  a  tudatlan,  veszekedő  csapat,  melyet  mégis 
megnemesít  a  szabadító  fejedelembe  vetett  rajongó 
hit  és  áhítatos  bizalom,  ez  volt  a  Rákóczi  kuruczai- 
nak  magva  !  A  fejedelem  rögtön  fegyelmezésün- 
khöz fog  és  azalatt  csak  úgy  nő  ki  a  földből  a  sok, 
lelkes  harczos.  Rövidesen  3000  gyalogos  és  300  lovas 
engedelmeskedik  —  a  maga  rakonczátlan  módján  — 
a  vezérnek.  Ezekkel  átlépi  a  magyar  határt.  Bajok 
között  is  dicsőségesen  halad  előre.  Az  elnyomorodott 
nép,  a  szabadság  sóhaja  az  ajkán,  tömegesen  tódul 
hozzá.  Jönnek  jól  felfegyverzett  magyar  lovasok  is, 
Bercsényi  is  érkezik  utána  pénzzel,  hadinéppel. 
•A  nemzet  felszabadításának  reménye  a  hír  szárnyán 
az  idegenbe  szakadt  hadfiakat  is  fellelkesíti :  jó 
magyar  paripáikon  hazavágtatnak  Ebergényi  hu- 
szárjai a  Rajnától,  Deák  Páléi  Olaszországból. 

A  fejedelem  leereszkedik  a  síkságra,  átkel  a 
Tiszán.  Nevének  varázsa ;;  új  :  csoportokat  teremt 
elő    a    földből,    magukválasztotta    vezérek,    holmi 


24  Pap  Illés 

kanászok,  gulyások,  borbélyék,  szabók,  mi  egye- 
bek vezetik  őket. 

De  a  föld  rögétől  feljebb  hág  a  lelkesedés.  Egy- 
más után  hódolnak  meg  a  különböző  megyék, 
várak,  városok.  Megtelik  az  ország  fegyverfogó 
néppel,  mely  a  nemességet  Rákóczi  pártjára  szorítja. 
Hódítva  hatol  előre.  Pártjára  áll  a  sok  háborút  viselt 
báró  Sennyey  István.  Tokaj  alá  el  jő  a  dolhai  ellen- 
fél, Károlyi  Sándor.  Megismerte  a  bécsi  udvarban, 
hogy  a  nép  nyomorán  nem  akarnak  segíteni.  Ugy 
járt,  mint  Bocskay.  Ugy  is  tett.  Védelmükre  szál- 
lott. Kitűnően  harczol  a  Dunán  innen,  a  Dunán 
túl.  Itt  megnyeri  a  nemzeti  ügynek  gr.  Eszterházy 
Antalt,  eddig  a  császár  ezredesét.  Gróf  Forgách 
Simon  császári  tábornok  és  sok  egyéb  mágnás 
is  hozzájuk  szegődik.  A  dicső  Vak  Bottyánt  is  sze- 
rencsésen ide  üldözik.  Ocskay  kezdettől  fogva  a 
magyar  részen  vitézkedik.  És  feltűnnek  egymásután 
a  többi  jeles  daliák  a  nemesi  és  polgári  rendből. 

Harcz  folyik  Dunán  innen,  Dunán  túl,  Tiszán 
innen,  Tiszán  túl,  a  Vág  mentén,  a  Szepességben,  a 
keleti  határ  felé,  benn  a  bérezés  Erdélyben  is. 
Az  egész  nemzet  fegyverben.  A  sok  császári  tábor- 
noknak meggyűlik  a  dolga.  Stahrenberg,  Heister, 
Pálffy,  Rabutin,  Ritschan,  Rabattá,  Herbeville, 
Schlick,  Glökelsperg  meg  a  többinek,  a  jó  Isten 
tudná  a  nevüket  mind  felsorolni. 

A  nemzet  talpra  állott,  a  sok  nyomorgatás, 
törvénysértés,  ármánykodás,  hitszegés  felszakított 
minden  sebet.  >>Recrudescunt  diuturna  inelytae 
gentis  vulnera<<  :  megújulnak  a  dicsőséges  magyar 
nemzetnek  régi  sebei,  —  hirdette  Rákóczi  méltán 
híres   manifesztumában.    Ráday   Pál   mesteri   tollal 

fejtette  ki  ebben  a  szózatban,  mi  minden  keseríti 
el  a  nemzet  szívét-lelkét. 

Ez  a  kiáltvány  adja  tudtára  >>a  keresztény  világ 
minden  fejedelmeinek  és  köztársaságainak,  úgy 
egyéb  akármely,  akárminemű  állapotú,  becsületü, 
méltóságú,  tisztű  és  felsőségű  rendeknek*,  hogy  nem 
lázongási  viszketeg  vagy  fejedelmük  elleni  hűtlen- 
ség indítja  Rákóczi  és  a  nemzet  lépteit.  Isten  és 
minden  ő  angyalai  tanúsíthatják,  hogy  a  felkelés 
legfőbb  okai  a  hazai  törvények  elmellőzése,  idege- 
nek szokatlan  behozatala  és  az  elviselhetetlen  adó- 
zások terhei.  A  nemzetnek  sérelmei  után  saját 
üldöztetését  is  kellően  megvilágítja  a  fejedelem, 
kinek  szándéka  :  az  országot  fegyveres  kézzel  meg- 
szabadítani. Nem  uralomvágy,  nem  nyerekedési 
czélzat,  nem  magán  dicsszomj  adja"  kezükbe  a 
fegyvert,  arról  bizonyságot  tesznek  Isten  és  a  világ 
előtt.  Istenbe  veti  reményét,  az  angyalok  fognak 
értük  küzdeni  és  a  gondviselés  megsegíti  a  nemzet 
igaz  ügyét ! 

Ilyen  lélek  lobogott  a  harczok  tüzében.  Hosszú 
is,  nehéz  is  volna  szegről-végre  elmondanom,  mi- 
képen  folyt  a  nyolcz  esztendőig  tartó  háború,  mint 
ragyogott  fel,  mint  hanyatlott  alá  a  magyarok  csil- 
laga Rákóczinak  mindvégig  a  magyar  szabadságért 
vívott  ezen  harczában.  Soha  egy  pillanatig  sem  vett 
rajta  erőt  sem  hatalomvágy,  sem  önzés,  ő  csak  egy 
czélt  szeretett  volna  elérni :  a  Magyarországhoz,  a 
magyar  nemzethez  méltó  békét. 

»Egyedül  a  szabadság  szeretete  és  a  vágy  :  hazá- 
mat az  idegen  járom  alól  fölmenteni,  volt  czélja  min- 
den tetteimnek*,  nyilatkoztatja  ki  a  fejedelem  az 
örök  Igazságnak  ajánlott  Emlékirataiban.  A  nyolcz 
évig  tartó  önfeláldozó  küzdelemnek  minden  mozza- 

nata  ezt  bizonyítja.  A  pirkadó  hajnal  sugarai  alig- 
hogybeszűrődnek tábori  szobájába,  a  dicső  fejede- 
lem már  magánossan  való  írásokban  f  oglalatoskodik<<. 
Ilyenkor  intézi  a  diplomácziai  ügyeket.  A  háború  egész 
ideje  alatt  szinte  megszakitás  nélkül  tárgyal  a  len- 
gyel, orosz,  bajor,  svéd,  franczia  és  török  uralkodók- 
kal. Folytonosan  figyelemmel  kiséri  az  európai 
eseményeket.  Világra  szóló  ügyek  dőlnek  el  a  külön- 
böző csatamezőkön  :  a  legcsekélyebb  kedvező  for- 
dulatot is  gyümölcsöztetni  akarja  imádott  hazája, 
szeretett  népe  javára.  A  kiktől  támogatást  remél, 
súlyos  vereségeket  szenvednek  ;  de  ez  őt  nem  csüg- 
geszti. Fáradhatatlanul  keresi  a  módokat,  mint 
lehetne  ezt  is  a  magyar  szabadság  hasznára  értéke- 
síteni. A  külső  államok  uralkodói  a  megígért  támo- 
gatást csak^ halasztják,  egyre  küldi  hozzájuk  köve- 
teit, hogy  közbenjárásra  indítsa  őket.  Szent  hevüle- 
tében új  meg  új  terveket  készít,  segítségükkel  leg- 
alább egy  keveset  lehetne  lendíteni  a  mi  ügyünkön. 

Ismételten  felkínálják  neki  —  a  lengyel  nép 
meg  az  orosz  czár  is  —  a  lengyel  királyságot,  de  ő 
átlátja  hivatásának  és  e  trónnak  összeférhetetlensé- 
gét. Mint  lengyel  királynak  jó  egyetértésben  kellene 
lennie  a  császárral,  de  mint  magyar  szabadsághős- 
nek harczolnia  kell  vele.  Hogy'  hagyhatná  cserben 
nemzete  ügyét,  hogy'  tehetné  ki  hazáját  a  legnagyob 
veszélynek,  a  németek  jármának,  hisz  ez  akkor  sza- 
badságának még  azon  árnyékát  is  elveszítené,  mely 
eddig  megmaradt. 

Az  éjtszaka  csendes  óráit  tanulmányainak 
szenteli.  Fiatalságának  tapasztalatlanságát  szaka- 
datlan kutatással,  elmélkedéssel  igyekszik  ellen- 
súlyozni. Átlátja,  felismeri  a^lhibákat  ;  vezéri  fel- 
adata :  azok  jóvátétele. 

A  nappalokat  táborában,  vitézei  között  tölti. 
Gyakorolja  őket  a  hadviselésben,  a  fegyverforgatás- 
ban, szoktatja  őket  a  fegyelemhez.  Nem  rendszeres 
hadsereg  ez,  a  minőt  tanulmányaiból  ismer,  hanem 
valóságos  népfölkelés.  Számukat  a  nemzeti  lelke- 
sedés olykor  valóban  nagyra  —  100.000-en  fölül  — 
emeli,  de  csak  úgy  verődnek  össze  egy-egy  had- 
járatra. Mihelyt  nagyobb  ütközetet  vívnak,  el- 
szélednek. Ha  győztek  :  volt,  hazavitték  a  zsák- 
mányt, ha  vesztettek,  hazamentek,  megvigasztalni 
a  családjukat.  Félelmes  hírük  támadt  hamarosan, 
pedig  Rákóczi  látta  hiányaikat,  igyekezett  hát  meg- 
tartani az  ellenséget  a  magyarságra  nézve  oly  kedvező 
balvéleményben.  Zömük  lovasság  :  gyalogság,  mely- 
nek fontosságával  ő  annyira  tisztában  van,  alig  van. 
és  a  nemesség  a  >>talpas<<  szolgálatot  ugyancsak  meg- 
veti, nagyon  nehéz  feladat  hát  ezt  mégis  karban  tar- 
tani. Hisz  még  fegyverzetük  is  ugyancsak  hiányos. 
Azután  tüzérségre,  műszaki  hadnemre,  orvosi  szol- 
gálatra szintén  szükség  van.  Áldozatok  árán  szer- 
vezi, ahogy  lehet.  Vezetni  is  kell  őket,  de  milyen 
vízijei  vannak  erre  !  Az  első  időkben  holmi  durva, 
r) araszttisztek,  a  kiket  a  hozzájuk  tartozó  tömegek 
miatt  kimélni  kell.  Később  is  még  leginkább  az  a 
mintegy  30  franczia.  De  ezek  közt  és  alantasaik 
között  mindenképpen  nagy  űr  tátong.  Egy  táborban 
harczolnak,  —  ám  a  nemzetiség,  az  érdekek  és  érzé- 
sek közössége  nélkül.  Rákóczi  ezen  is  igyekszik 
segíteni  :  1707-ben  Marosvásárhelyről  visszatérő- 
ben Kolozsvártt  felállítja  a  »Nemesi  Compániá<<-t, 
de  ezek  inkább  csak  gavallérokká,  mint  tisztekké 
fejlődnek.  A  harczban  kevesebb  hasznukat  veszi, 
mikor  pedig  ^a  fegyverzaj  elül,  szabados  viseletük 
szaporítja  gondjait  és  kegyelmességét  igényeli.  Még 

súlyosabb    baja   volt   a   seregnek    a    valamire    való 
altiszti  testület  hiánya. 

A  tábornoki  karban  már  jelesebb  emberekkel 
rendelkezik.  Ott  van  közöttük  a  rettenthetlen  hős, 
a  félszemű  Vak  Bottyán,  >>az  öreg  após«,  kinek  tes- 
tét a  néphit  szerint  golyó  sem  járja.  A  hol  ö  meg- 
jelen, onnan  fut  az  ellenség,  pusztul  a  labancz. 
Környezetében  tündököl  Ocskay,  Bezerédy,  Béri 
Balogh  Ádám.  Károlyi  Sándor  is  derék  vezérré  fej- 
lődött a  harczok  tüzében.  Bercsényi  sem  utolsó  a 
sorban.  Hanem  a  sok  mágnás  tábornokról  kevés  jót 
lehetne  mondani.  Inkább  hallgassunk  is  róluk. 

Rákóczi  j  Ferencz  ]  feladata  mind  e  hiányokon 
segíteni.  Ugyan  ő  maga  is  inkább  csak  elméleti  em- 
ber. ValóságbanTakkor  lett  katona,  mikor  az  első 
felkelőkkel j, bejött  a  határra.  De  kitünteti  bizonyos 
veleszületett  katonai  érzék :  Rákóczi-Zrinyi-vér, 
mely  néha  nagy  stílben  jelentkezik.  Gyermekkorá- 
ból várvívásokról,  táborozásokról  élénk  és  értékes 
emlékei  vannak.  És  a  mi  mégis  hiányzik  belőle, 
pótolja  rendületlen  lelkesedése,  személyes  bátor- 
sága, fáradhatatlan  munkássága,  nem  lankadó:  ki- 
tartása. Vitézei  élén  keresztül-kasul  járja  az  orszá- 
got. A  hol  szükség  van  rá,  mindenütt  ott  terem  ; 
vizsgálja  az  erődítéseket,  gyakorolja  a  sereget,  ok- 
tatja a  tüzérséget,  készíti  a  hadiszabályokat :  maga 
lelkességével  lelket  önt  híveibe.  Tűrni  kell  a  hazáért, 
—  zúgolódás  nélkül  példázza  :  ő,  a  fejedelem.  Tábori 
szállása  egyszerű,  fekhelye  nyomorúságos,  az  egész 
háború  alatt  mindig  ruhástul  aludt.  1704-ben  Sze- 
ged alatt,  hol  az  ivó-víz  különösen  rossz  volt,  bele 
is  betegedett  a  több  heti  ostromba.  De  azért  az 
1709-i  szörnyű  hideg  léiben  nem  egyszer  hált  a  fa- 
gyott földön.  .  v  . 

-s"  Alföldnek  jámbor  népe,  mely  oly  rajongással 
tódult  ,:zászlai  alá,  nem  is  csalódott  benne  soha. 
Ha  adózásról  volt  szó,  maga  adott  példát  a  főurak- 
nak az  áldozatkészségre,  hogy  a  népre  minél  keve- 
sebb teher  háruljon.  Ha  sérelmeket  kellett  orvo- 
solni, Zemplén,  Abauj  vármegye  gyűlésein  mindig 
pártját  fogta  a  szegényeknek.  Mikor  az  1710.  év 
vége  felé  maga  is  megtörten,  széj jelfoszlott  remé- 
nyekkel, szinte  az  utolsó  kisérlet  elszántságával 
ment  Patakról  Ungvárra,  útjában  dunántúli  és  vég- 
vidéki hű  nemeseinek  és  tisztjeinek  menekülő  nejei- 
vel és  a  hidegtől  dermedt  csecsemőivel  találkozván, 
emberszerető  szíve  mindent  megtett  értük,  a  mit 
csak  tehetett.  Bálványozta  is  a  magyarság  a  nagy 
fejedelmet,  és  a  hol  tudta,  kimutatta  iránta  érzett 
szeretetét.  így,  mikor  Uj helyen  áthaladt,  >>az  egész 
város  népe  :  még  a  kicsiny  gyermekek  is  örülvén 
eő  Felségének,  és  Istentől  hosszú  életet  kívánván, 
kijöttek  eő  Felsége  eleiben. << 

Csakis  ez  a  lelkesedés  teszi  érthetővé,  hogy 
mindjárt  felkelése  elején  diadalról-diadalra  vezette 
seregeit.  Egész  ezredekkel  szemben  arat  diadalt, 
vár  vár  után  hódol  meg  neki,  így  tesz  szert  Kallón 
is  az  első  tüzérségre,  így  menti  meg  Deák  Ferencz 
szolnoki  vívása  után  a  Duna-Tisza  közét  a  ráczok 
beütéseinek  veszedelmétől  és  1703.  végén  egyszerre 
hatalma  ala  kerül  a  Szepesség  meg  Erdély  nagv 
része. 

A  következő  év  elején  mindjárt  meghódol  neki 
Tokaj  és  Károlyi  Sándor  fellépésére  a  Dunántúl 
minden  megyéje  is  hűségére  tér.  Bécs  nyomban 
megijed  és  békés  törekvéseit  a  kalocsai  érsek,  Szé- 
chenyi Pál  útján  hamarosan  tudtára  adja  Rákóczi- 
nak. A  fejedelem  Eger  ostromát  megszakítja,  Gyön- 

gyösön  találkozik  a  kalocsai  érsekkel,  a  kit  Szirmay 
István  és  Okolicsányi  Pál  kisértek.  Mindhárman, 
bár  királypártiak  voltak,  a  nemzeti  ügy  előzékeny 
barátainak  mutatkoztak.  Pedig  Rákóczi  mindjárt 
kijelentette,  hogy  a  külhatalmasságok  kezességével 
biztosított  békét  kivan.  A  magyar  követelésnek  a 
harcztéri  eredmények  jó  hajlandóságot  biztosítot- 
tak :  Károlyi  Bécsig  nyomult,  majd  Ocskayval 
együtt  a  nyugati  határon  a  szomolányi  hegyszorosok- 
ban súlyosan  megverte  és  foglyul  is  ejtette  Ritschan 
tábornokot.  Koronczónál  ugyan  veszteséget  szenve- 
dett a  gyalogság,  de  rövidesen  kiköszörültük  a  csor- 
bát Szentgotthárdnál,  hol  Rabattá  tábornok  seregét 
tönkre  vertük.  Egyidejűleg  a  német  helységeket 
körülzárták,  a  rácz  gyarmatokat,  valamint  a  horvát 
és  osztrák  határt  ugyancsak  fenyegették.  Szeged 
ostroma  ugyan  ekkor  nem  sikerült,  de  Rákóczit 
Erdély  megválasztotta  fejedelméül.  Ez  nagyot 
lendíthetett  volna  a  nemzeti  ügyön,  ha  ugyanakkor 
Savoyai  Eugén  Höchstaedtnél  fényes  győzelmet 
nem  arat  a  szövetséges  franczia  és  bajor  hadakon. 
Széchenyi  újabban  fegyverszünetet  ajánlott,  de 
Rákóczi  ezt  csak  később  fogadta  el,  mikor  már 
Kassát  és  Eperjest  elfoglalta  a  magyarság.  1704. 
karácsonyán  ugyan  közbeesett  a  nagyszombati 
szerencsétlen  ütközet,  de  az  erdélyi  és  felső-magyar- 
országi győzelmek  helyreállították  az  egyensúlyt. 
A  kuruczság  ügye  egyébként  is  jól  állt  és  a  fejedelem 
vígan  készült  az  újabb  hadjáratra.  Ennek  az  1705.-Í 
lelkes  örömnek  ad  hangot  Csínom  Palkó  kevély 
nótája  is,  mely  egyebek  között,  kissé  nyersen  is,  így 
dicsekszik  : 


II.   Rákóczi  Ferencz  élete  31 

Patyolat  az  kurucz, 
Gyöngy  az  felesége ; 
Hetes  vászon  az  labonczság, 
Köd  az  felesége. 

Nosza  tehát  hadnagy  uram, 
Dúljuk  fel  jószágát, 
Mind  ellenségünknek 
Hajtsuk  el  marháját  ! 

Hajránk  támad,  az  pénziért 
Vágd  be  az  ajtaját, 
Fúrd  meg  az  hordaját, 
Idd  meg  mind  az  borát. 

Az  parasztembernek 
Fogd  meg  az  szakálát, 
Hajtsd  el  az  marháját  — 
Verd  pofon  ő  magát. 

Az  labonczság  takarodjék 
Nemes  országunkból,  — 
Hogy  végtire  szalag-szíjat 
Ne  vágjunk  hátából  ! 

E  magában  bízó  hangulatban  hívta  egybe 
Rákóczi  1705  szeptember  i-ére  az  eredetileg  Rákosra 
tervezett,  de  a  német  közelsége  miatt  —  u.  i.  Pest  az 
ő  kezén  volt,  —  Szécsényben  megtartott  ország- 
gyűlést. Tárgyaiul  a  béke  pontjai  és  a  protestánsok 
követelései  voltak  kitűzve.  Az  előbbi  kérdésre  nézve 
Széchenyi  ismételt  előterjesztései  kínálták  az  alapot, 
az  utóbbira  nézve  a  fejedelmet  a  megelőző  évbe 
Gyöngyösön  tett  ígéretei  kötelezték. 


p  Pap  Tilés . 

Négy-öt  város  kivételével  valamennyi  vár- 
megye és  sz.  kir.  város  követei  megjelentek  a  szé- 
csényi  mezőkön,  ott  voltak  a  királyi  békekövetek  is. 
A  főuraknak  és  rendeknek,  valamint  a  fejedelem 
udvari  embereinek  és  testőreinek  négyszögű  sátor- 
tábora közepén  emelkedett  a  fejedelem  díszes  hár- 
mas sátora :  az  ülések  és  díszebédek  színhelye. 
A  fényes  látványosságnak  nagy  közönsége  volt : 
a  ragyogó  hadinép  és  a  kíváncsi  néptömeg.  Ennek 
sorai  között  vonult  be  a  fejedelem  a  városba,  majd 
karabélyosaitól,  palotás  ezredétől  és  udvari  hadától 
környezve  szept.  9-én  a  táborba.  A  számos  díszes 
főúri  és  katonai  zászló  közül,  melyeket  az  egri  püspök 
már  előzetesen  ünnepélyesen  felszentelt,  kitűnt 
Rákóczinak  tiszta  fehér,  aranyos  lobogója,  melyen 
a  büszke  >>Pressa  resurgo<<  felirat  ékeskedett :  el- 
nyomva —  föltámadok. 

A  tanácskozások  szept.  1 2-től  október  3-ig 
tartottak.  A  szabadság  mozgalmának  ezen  első 
hivatalos  testülete  szerencsés  érzékkel  találja  meg 
az  alkotmányos  formát.  Nem  a  király  hívta  össze, 
az  ország  főméi tóságai  nincsenek  jelen,  bár  az  egybe- 
gyűltek valóban  az  ország  akaratát  képviselik,  — 
hisz  itt  vannak  mindazok,  a  kik  a  királytól  össze- 
hívott országgyűléstől  szándékosan  távol  maradtak, 
sőt  itt  vannak  a  császári  biztosok  is.  Mindegy  :  ók 
nem  tekintik  magukat  országgyűlésnek,  hanem  a 
szabadságukért  fegyverben  álló  magyar  rendek 
tábori  gyűlésének  minőségében  állapodtak  meg. 

Bercsényi  politikai  nagyságára  mutat  ez  a  meg- 
határozás, melyet  több  más  fontos  javaslattal  együtt 
—  mindenesetre  Rákóczival  egyetértőleg  —  hatal- 
mas előterjesztés  kíséretében  ő  adott  elő.  Ugyanígy 
Rákóczit  is  ennek  megfelelő  czimmel  tisztelik  meg, 
a    mennyiben    megválasztják    >>Az    Haza    Szabad- 

ságáért  öszveszövetkezett  Magyarok  Vezérlő  Feje- 
delmé«-nek. 

Ezekben  megállapodván,  felesküdtek  fejedel- 
mük hűségére  a  rendek,  legelsőben  Bercsényi,  majd 
Forgách,  Eszterházy  Antal  és  Csáky  István,  annak 
utána  >>egynehány  Uri  Rendek,  Tisztek  és  Méltó- 
ságoké Ezeket  látván  a  papok,  a  kik  eddig  vona- 
kodtak, szintén  letették  a  hitet,  azon  megtoldással, 
hogy  megtartandják  a  Szövetkezettek  rendeleteit, 
>>az  mennyiben  a  Római  Catholica  Vallás  ellen  nin- 
csenek*. Másnap  ünnepi  mise  után  a  fejedelem  is 
felesküdött  a  megállapított  szöveg  szerint,  és  az 
egri  püspök  prédikácziója  után  »Urunk  eő  Nagysága 
négy  Méltóságos  Generális :  úgymint  Bercsényi 
Uram,  Forgács  Uram,  Eszterházy  Antal  Uram  és 
Csáky  István  Uram  által  háromszor  solenniter  fel- 
emeltetett, clamans  Universa  Multitudo :  Vivát, 
Vivát,  Vivát !« 

Ez  a  felemelés  a  régi  paizsraemelésnek  meg- 
felelően történt.  Hasonlóan,  ősi  szép  hagyomány 
szerint  a  fejedelemtől  adott  »dicséretes  és  emléke- 
zetes Vendégség«  fejezte  be  a  nagy  napot. 

A  szövetkezési  oklevelet  a  gyűlés  határozata 
értelmében  minden  nemes  vármegyében  külön 
jegyzőkönyvbe  foglalták  és  arra  minden  nemes 
és  úri  rendeket  megeskettek. 

A  nemzetgyűlés  korlátlan  hatalommal  ruházta 
fel  Rákóczit  politikai,  hadi  és  pénzügyekben.  Az 
ajánlatukra  a  fejedelemtől  hamarosan  kinevezett 
24  tagú  senatus  csak  az  ő  kérésére  avatkozott  be 
a  politikai  ügyekbe.  Hogy  a  fejedelem  a  vármegyék- 
kel könnyebben  és  takarékosabban  érintkezhessek, 
minden  megyéből  mellé  rendelnek  két,  lehetőleg 
nemes  ifjút. 

Legnehezebb  volt  a  protestánsok  igényeit 
kielégíteni,  melyeket  a  linczi  békekötésre  alapí- 
tottak. Végre  is  Rákóczi  alkotmányos  és  türelmes 
gondolkodásának  megfelelően,  szinte  a  jeles  Árpád- 
házi  királyokra  emlékeztető,  fáradhatatlan  buz- 
galommal minden  vármegyének  követeit  személye- 
sen meghallgatta  és  békésen  kiegyeztette  őket  a 
lelkiismereti  szabadság,  és  a  vallás  szabad  gyakor- 
latának elvei  és  régebbi  törvényeik  alapján. 
A  kassai  Nagytemplom  a  katholikusoké  maradt, 
a  tót  templom  meg  a  lutheránusoknak    cedáltatott. 

A  három  vallásfelekezetnek  e  gyűlésen  megnyil- 
vánult egyetértését  szépen  örökítette  meg  az  ez 
alkalomból  vert  emlékérem.  Egyik  oldalán  a  feje- 
delem arczmása  van  a  szokott  felirattal,  a  másik 
oldalon  a  haza  oltárának  tüzét  a  három  vallásnak 
megf  el  előleg  három  nemtő  táplálja.  A  latin  körírat 
azt  jelenti :  >>Közösen  táplálj ák«  és  »A  vallások  egyet- 
értését a  szabadság  táplálj  a<<. 

íme,  a  vallásához  hű  Rákóczi  mint  rendeli  alá 
a  haza  közös  érdekeinek  a  különböző  vallási  fel- 
fogásokat, így  történik,  hogy  a  jezsuiták,  illetőleg 
azoknak  nemzetközisége  ellen  is  erélyes  határozato- 
kat  hoznak. 

A  császárral  való  béke  ügyében  Rákóczi  kimu- 
tatta, hogy  eddig  nem  lehetett  megkötni,  mert  arra 
a  császári  részről  ugyan  sok  szívesség  és  nagylelkű 
ígéret,  de  semmi  komoly  szándék  nem  mutatkozott. 
De  —  hátha  már  most  őszintébb  útra  térnek  —  a  bé- 
kesség raktájának  folytatására  biztosokat  nevez  ki. 

Láthatjuk,  Szécsényben  ideiglenes  szervezetet 
létesítettek,  mely  béke  esetén  szinte  magától  meg- 
szűnhetett. Legföljebb  az  lehet  kérdéses,  vájjon  a 
háború  miatt  nem  lett  volna-e  czélravezetőbb,  ha 

magát  Rákóczit  teljes  hatalommal  ruházzák  fel. 
De  midőn  az  egész  szabadságharcz  a  nemzet  alkot- 
mányáért folyik,  érthető,  hogy  ily  kevésbbé  alkot- 
mányos formára  senki,  legkevésbé  az  ideális  lelkű 
fejedelem  nem  gondolt. 

I.  Lipót  politikájának  kudarcza  világos  :  most 
már  akart  országgyűlést  tartani,  de  nem  tarthatott, 
mert  a  nemzet  nem  akart  vele  szóbaállni.  Ellenben 
ő  kénytelen  Rákóczival  mint  egyenlő  rangú  ellen- 
féllel tárgyalni.  Halálos  ágyán  átlátta  a  császár, 
hogy  egész  életét  elhibázta.  Debuisset  pridem  ! 

A  hagyomány  szerint  az  volt  utolsó  kívánsága, 
írják  meg  utódai  számára  okulásul  az  ő  élete  tör- 
ténetét hibáival  együtt.  Fia  és  utóda  I.  József,  ki 
már  apja  életében  nyíltan  kárhoztatta,  sőt  meg- 
tagadta politikáját,  sietett  is  a  régi  kor  embereit 
félretenni.  így  legelőször  Kollonicsot  távolította  el. 
A  fiatal  császár  valóban  komolyan  kereste  a  békét. 
Szeretett  és  nagyrabecsült  rokona,  Eugén  herczeg 
ránk  nézve  kedvezőtlenül  akarta  befolyásolni,  ő 
azonban  inkább  hallgatott  szövetséges  társai,  az 
angolok  és  hollandusok  tanácsára,  a  kik  nagyon  is 
javallottak  a  békekötést.  1705  telén  megindultak 
az  új  béketárgyalások.  A  miniszterelnök,  Salm 
herczeg  nevében  báró  Seilern  és  gróf  Wratislaw 
vezették  a  béketárgyalásokat  Nagyszombatban, 
Anglia  és  Hollandia  két-két  követének,  kik  mint 
békebiztosok  szerepeltek,  jelenlétében. 

A  fejedelem  maga  is  óhajtotta  a  békét.  A  külső 
segélyben  azonban  már  ekkor  megrendült  a  bizalma 
és  inkább  erejével  akart  hatni.  Jól  is  folytak  a  dol- 
gok ;  a  nép  is  art  énekelte  karácsony  szombatján 
Vak  Bottyánról  való  örvendező  énekében  : 

3* 

Míg  ez  hazában  csak  egy  német  lészen  : 
Békesség  soha  itt  nem  lészen  egészen. 
Praktikának  magva  Lhogy  végkép  enyészszen — 
Ki  köll  az  németnek  pusztulni  egészen  ! 

A  fejedelem  sem  bízott  a  német  Ígéreteiben, 
azért  állított  fel  oly  nagy  követeléseket :  a  szabad 
királyválasztás  és  az  arany  bulla  ellenállási  zára- 
dékának helyreállítását,  az  erdélyi  fejedelemség 
önállósítását  és  a  kötendő  békének  a  külföldi  hatal- 
mak által  való  biztosítását.  Béke  helyett  csak 
fegyverszünetet  kötöttek  az  1706.  április  15 -tői 
július  20-ig  tartó  időre. 

József  császár  akarta  a  békét,  igért  is  sok  min- 
dent, de  különösen  az  utóbbi  két  feltételbe  nem 
egyezett  bele.  Ellenben  leküldik  Rákóczihoz  a  Bécs- 
újhelyről történt  szökése  óta  Bécsbe  internált  feje- 
delemnőt, beszélje  rá,  birja  rá  férjét  a  békére.  Wra- 
tislaw  gróf  újra  felkeresi  és  megkínálja  a  római 
birodalmi  független  fejedelemséggel,  kecsegteti  a 
birodalmi  gyűlésen  szavazattal  és  más  egyéb,  az 
erdélyi  fejedelemségnél  előnyösebb  dolgokkal,  ki- 
jelenti azt  is,  hogy  az  utolsóra  vonatkozó  követelé- 
sébe a  császár  soha  sem  fog  belenyugodni. 

Rákóczi  azonban  az  elvek  embere  volt.  Nem  csa- 
ládja emelését,  csak  hazája  szabadságát  kereste  és 
minden  Ígéretet  visszautasított.  Lelkében  még  min- 
dig csak  ott  élt  a  franczia  segítség  reménye.  A  saját 
személyének  azonban  nem  igényelt  semmit.  Kész- 
ségesen, egész  őszintén  felajánlotta,  hogy  a  maga 
részéről  lemond  Erdély  fejedelmi  székéről  —  akár 
szolgáinak  legkisebbiké  javára.  E  párbeszédre  mon- 
dotta a  császár  embere  ez  emlékezetes  szavakat : 
•>Oh  fejedelem,  Ön  Francziaország  ígéreteiben  bízik, 

mely  ország  azon  fejedelmek  menhelye,  kiket  Ígére- 
teinek s  fogadásainak  megszegése  által  szerencsét- 
lenségbe döntött ;  Ön  is  ezeknek  számát  fogja  sza- 
porítani, és  ott  haland  meg.<< 

Rákóczi  lelkében  azonban  csak  az  a  válasz  élt, 
melyet  az  ebből  az  időből  való  és  neki  tulajdonított 
verssorok  mondanak  : 

Ne  higyj   magyar,  a  németnek, 
Akármivel  hitegetnek  ; 
Mert  ha  ád  is  nagy  levelet  : 
Mint  a  kerek  köpönyeged, 
S  pecsétet  üt  ollyat  rája, 
Mint  a  holdnak  karimája  : 
Nincsen  abban  semmi  virtus  — 
Verje  meg  a  Jézus  Krisztus  !  ! 


Leküldték  hozzá  Bécsből  egyetlen  kedves  test- 
vérét, Aspremont  grófnét  is  nagy  Ígéretekkel  és  biz- 
:atásokkal.  De  a  nemzet  évszázados  keserű  tapasz- 
:alatai  nagyon  mélyen  gyökereztek  szívében  :  a 
fegyverszünetet  sem  újította  meg. 

Erre  gróf  Pálffy  János  betört  az  országba  hor- 
vátjaival és  ráczjaival  ;  de  a  kuruczok  kiszorítot- 
ták őket,  sőt  elfoglalták  az  Ausztria  védelmére  a 
Fertőtől  Sopron  alatt  az  osztrák  határig  épített 
nagyszerű  sánczművet,  nagy  zsákmányt  ejtettek 
ís  egész  Bécsig  dúltak,  égettek.  Rákóczi  szemé- 
vesen vonul  az  erős   Esztergom  vára  alá. 

Tábort  üt  a  Garam-torokban, 
Persia-szőnyegen  pihen  szép  sátorban. 

A  síkságon  terül  el  a  tábor,  de  az  ő  arany- 
sászlós  patyolat-sátora  dombon  áll  magában. 


38  Pap  Illés 

Friss,  kerek  dombon  áll  tegnapi  nap  ólta  ; 
Nemcsak  az  sátor,  a  domb  is  csak  azólta  ! 
Jó  kurucz  vitézek  csak  tegnap  dombolták,      \ 
A  földjét  kezekben,  süveggel  hordották. 

Ugy  szerették  a  nyalka  vitézek  fejedelmüket ! 

Nagy  Rákóczi  jár  az  gyönyörű  mezőben, 
Rettenetes  kardja  villog  a  kezében. 
Kardjával  fölmutat  Esztergom  várára, 
Vár  tornyán  lobogó  császár  zászlójára  : 

i>Mire  a  fényes  nap  háromszor  felsütne  — 
Hejh  !  magyar  lobogó  lesz  oda  feltűzve  !« 
►Szóljatok  álgyúim,  szörnyen  ropogjatok, 
Dunának  két  partja  rengjen  alattatok  !« 
Hejh  !  s  megbődülének  Rákóczi  álgyúi, 
Hejh  !  s  megrendülének  Esztergom  tornyai. 

És  egy  rettenetes,  véres  éjjeli  ostrom  után 

Hasad  az  szép  hajnal,  piros  az  hegyoldal . . . 
Esztergom  várában  Rákóczi  felnyargal. 
Esztergom  utczáin  szikrát  hány :  patkój  a, 
Esztergom  bástyáin  lobog  az  zászlója  .  .  . 

•  Szeptember  14-én  a  Szent  István  építette  vár- 
kápolnában kuruczok  zengik  a  Te  Deum  laudamus-t  ! 
Októberben  dicsőségesen  bevonul  a  fejedelem  Kas- 
sára is.  Az  esztendő  végén  a  senatust  Rozsnyóra 
rendeli  a  fejedelem.  A  kormánytanács  ülésének  főtár- 
gya a  franczia  király  válasza,  melyben  Rákóczit,  mi- 
után Szécsényben  fejedelemmé  választották,  elismeri 
szövetségesének.  De  a  szövetséges  rendeket  még 
mindig   a   császár   alattvalóinak    tekintette   és   így 

velük  nem  tárgyalhat.  A  senatus  egyhangúlag  a 
függetlenségi  nyilatkozat  mellett  volt,  ennek  ki- 
mondására azonban  az  országgyűlés  volt  hivatva, 
melyet  a  következő  tavaszra  Ónodra  egybehív  a 
fejedelem.  Addig  titokban  tartandók  a  megállapo- 
dások. 

A  rozsnyói  gyűlés  az  erezhető  nagy  pénzhiányon 
is  segít.  Kivet  Felsőmagyarországra  két  millió  frt 
adót,  de  olyképen,  hogy  azt  felesleges  termesztmé- 
nyeikben  szolgáltassák  be.  Rákóczi  mindenben 
kiméli  nemzetét. 

1707  elején  is  elmegy  a  marosvásárhelyi  nem- 
zetgyűlésre, hol  végre  a  három  év  előtti  választás 
értelmében  a  magyar  koronázási  szertartások  szerint 
nagy  lelkesedéssel  beiktatják  fejedelmi  székébe,  fel- 
ruházzák a  >>haza  atyja<<  és  »felséges«  czímmel. 
Rákóczi  óhajtja,  hogy  a  többi  minden  más  vallás- 
beli  püspökön  kívül  katholikus  püspök  is  legyen. 
A  nemzetgyűlés  ellene  van;  Rákóczi,  pedig  ismerjük 
mély  vallásosságát,  meghajol  az  alkotmányos  akarat 
előtt.  Másnap  megint,  midőn  arról  van  szó,  hogy  se- 
reget és  a  háborúhoz  segédeszközöket  nyerjen, 
udvari  hadait  elküldi  Szeben  ostromlóinak  segítsé- 
gére, nehogy  jelenlétük  nyomásnak  látszassék  Ki 
is  mondja  a  nemzetgyűlés  határozatilag  :  a  meg- 
egyezése nélkül  katonává  lett  jobbágyát  minden 
földesúr  visszakövetelheti.  És  akármennyire  csügg 
is  a  szabadság  ügyén,  ebbe  a  határozatba  is  bele- 
nyugszik a  fejedelem,  pedig  ez  már  csak  nagyon 
méltánytalan. 

Erdélyből  egyenesen  Ónodra  megy.  Útjában 
észreveszi,  hogy  a  hazafias  lelkesedés  bizonyos 
mértékig  alászállott.  A  katonaságnak  való  népet 
feszélyezte  a  rend  és  fegyelem,   melyre  immár  rá- 

rászorította  őket  a  fejedelem  ;  zsákmány  sem  igen 
kecsegtette  őket,  mert  az  élelmezés  pontosan  sza- 
bályoztatott.  A  nyugalomszerető  öregebb  emberek 
kedve  pedig  ellankadt,  mióta  a  béketárgyalások 
megszakadtak.  A  hadiéletből,  táborozásból  is  bizo- 
nyos terhek  hárultak  a  közönségre.  Ezeket  a  háború- 
val együttj  áró  alkalmatlanságokat  Turócz vármegye 
a  nemzeti  ügy  ellen  fordította.  Élén  az  Okolicsányiak 
állottak,  a  kiknek  befolyására  a  vármegye  körlevél- 
ben felszólított  néhány  lutheránus  vármegyét,rhogy 
egyesülten  igyekezzenek  orvosolni  e  bajokat,  me- 
lyeknek forrása  »némely  egyes  emberek  érdekek 
lehetnek.  A  társhatóságok  a  leveleket,  részint  fel- 
bontatlanul, részint  felbontva  a  fejedelem  elé  ter- 
jesztették, kifejezvén,  hogy  ők  az  orvoslást  a  Szövet- 
kezett Rendekre  bízzák.  Rákóczi  útközben  kapta 
e  tudósításokat  és  önzetlen,  becsületes  lelkét  mélyen 
sértette  a  gyanúsítás.  Hozzá  senki  sem  fordult 
panaszszal,  Turóczvármegye  sem,  a  mely  különben 
is  alig  esett  a  hadak  vonulásának  útjába,  ezt  a  fel- 
lépést tehát  méltán  tekintette  konkolyhintésnek. 

Május  24-én  délután  öt  óra  tájban  érkezik 
Szerencsről  a  sajókörömi  mezőre.  A  bevonulás  a 
felséges  fejedelemhez  méltó  pompával  történt.  Két 
székely  vörös  lobogós  sereg  meg  egy  karabélyos  ezred 
vezeti  a  menetet.  Az  arany  szerszámos  vezetéklovak 
után  lépdelnek  a  főbb  udvari  méltóságok,  majd  a 
senatorok  párosan.  Bercsényi  és  Károlyi  mögött 
pompás  török  pej  paripán  üget  a  fejedelem,  király- 
színű bársony  köntös  borítja  a  testét,  fekete  kócsag- 
tollas föveg  a  fején.  Két  oldalról  a  nemes  ifjak  járnak, 
utánuk  a  sok  úri  és  főrendek,  a  vármegyék  követei, 
a  fejedelmi  udvar  párduczbőrös,  forgós  népe  korné- 
tástul,  végül  a  mezei  seregek.  Két  felől  karabélyosok 

és  gyaloggránátosok  sorfala  emelkedik,  úgy  érkezik 
ő  felsége  várforma  sátorába. 

Az  első  napokat  a  senatus  bizalmas  tanácsko- 
zásai foglalják  el  és  a  fejedelem  is  sokat  értekezik 
főbb  embereivel.  Május  utolsó  napján  ünnepi  mise 
hallgatása  után  megkezdődik  a  nemzetgyűlés. 
Az  egri  püspök  üdvözlésére  hazafias  szavakkal  vála- 
szol a  fejedelem,  hirdeti  édes  hazájához  való  töké- 
letes szeretetét  és  áldozatkészségét  a  nemzet  sza- 
badságainak helyreállításáért  folytatandó  további 
munkájában. 

A  konkoly hintők  a  tanácskozás  rendjére  vonat- 
kozólag újabb  gazságokat  kovácsolnak  —  eredmény- 
telenül. Június  4-én  megszavazza  a  gyűlés  a  hada- 
kozásra szükséges  két  milliót.  6-án  a  rézpénz  ügyének 
tárgyalása  közben  Berkes  váczi  vikárius  próbál- 
kozott egy   kis  zavarcsinálással.   De  nem  sikerült. 

Ezzel  kapcsolatban  a  fejedelem  felelősségre 
vonja  a  turóczi  követeket  is  és  felszólítja  őket 
panaszaik  előterjesztésére.  Rakovszky  Menyhért 
alispán  és  Okolicsányi  Kristóf  jegyző  (Pálnak  fia) 
felállanak.  A  fejedelem  maga  elé  hívja  őket,  hogy 
szavukat  jobban  hallja.  Nem  átallják  túlzott  pana- 
szaikat még  inkább  kiszínezni.  Bercsényi  már  alig 
bírja  a  rágalmazókat  hallgatni,  de  a  fejedelem  egyre 
csillapítja  indulatos  fővezérét.  Szavaik  végeztével 
higgadtan  megmagyarázza  Rákóczi  tettük  hely- 
telenségét, mert  hisz  a  szabadságharcz  bizonyára 
áldozatokkal  jár,  de  Turócz  vármegyének  épen  a 
legkevesebbet  kell  áldoznia.  Rosszhiszeműségüket 
nyílván  látja  abból,  hogy  tőle  soha  sem  kértek 
orvoslást  képzelt  sérelmeikre.  E  méltatlan  és 
becsületsértő  eljárásukért  igazságot  és  elégtételt 
kíván  a  rendektől.  A  fejedelem  azt  várta,  hogy  a 

gyűlés  törvényes  vizsgálatot  fog  ellenök  elrendelni. 
Hosszabb  csend  következett.  Értelmét  a  fejedelem 
nem  tudta.  Azt  hitte,  hogy  a  gyűlés  egyetért  a 
turócziakkal,  pedig  az  a  senatus  javaslatát  várta. 
Felháborodása  kitört  belőle.  Könnyes  szemmel  mél- 
tán hivatkozott  önfeláldozására,  szenvedéseire, 
aranytiszta  önzetlenségére :  »Ne  szenvedd,  édes 
hazám,  rajtam  ezt  a  gyalázatot«  !  És  fejedelmi 
szívének  egész  keserűségével  jelentette  ki :  nem 
marad  egyéb  teendője,  mint  hogy  lemondjon  méltó- 
ságáról és  visszavonuljon  "érdél vi  fejedelemségébe. 
A  gyülekezetet  megrázta  ez  a  jelenet.  Bercsényi 
izgatott  beszédére  valamennyien  felzendültek,  a 
fejedelem  lábaihoz  borultak,  hogy  el  ne  hagyja 
őket  és  Bercsényivel  élükön,,  rátámadtak T a  két 
követre.  Az  alispánt  nyomban  agyonvagdalták, 
a  jegyzőt  összekaszabolták,  míg  másnap  törvényes 
itélet  alapján  lefejezték."* 

A  nem  várt  felindulás  lecsendesítette  a  feje- 
delmet. Első  gondja  az  volt,  hogy  rendetlenség  ne 
támadjon  és  intézkedett  a  többi  turócziak  védel- 
méről. Sikerült  is  a  rendet  helyreállítani. 

A  június  22-én  véget  ért  űlésszakasz  legneveze- 
tesebb eseménye  a  14-i  határozat  volt :  Bercsényi 
indítványára  a  senatus  javaslata,  szerint  Józsefet 
megfosztják  a  nemzet  trónjától.  »Eb  ura  fakó  U 
ebbe  a  zamatos  kijelentésbe  tömörítették  az  új 
helyzetet :  az  utóbbi  három  év  tényleges  állapotát. 
A  nemzet  többé  nem  volt  József  alattvalója,  a 
franczia  király  szövetségét  magyar  részről) immár 
mi  sem  gátolta. 

A  hogy  a  nemzet  életereje  mutatkozik  a  harcz 
terén,  belső  élete  is  feliendűl.  A  magyar  társadalom 

régi  fényében  tündökölt  még  egyszer  —  utoljára. 
Gyűjtőpontja  a  fejedelem  fényes,  4 — 500  főre  menő 
udvara  volt.  Az  udvari  hadak  nincsenek  e  számban. 
Az  udvar  magyar  jellegű  :  nyelvében  és  erkölcseiben 
egyaránt.  Jellemzi  a  keleti  fényűzés,  mely  a  harczias 
nemzeti  pompában  érvényesül.  Mesés  díszruhák : 
vörös  meg  kék  selyem,  bársony,  brokát,  arany  nyal, 
skónummal  hímezve ;  nyusztos  kalpag,  párducz-, 
tigris-,  farkasbőr  kaczagány,  zsinóros  dolmány, 
kivarrott  sárga,  piros  csizma,  ezüst  a  sarkantyú, 
még  a  patkó  is.  Kardjuk,  buzogányuk,  övük,  kap- 
csaik drágakő  meg  zománcz.  Zászlaik  selyemből, 
ékes  czímerekkel,  képekkel,  aranynyal :  bölcs  jel- 
mondatok rajtuk. 

Országos  gyűléseken  díszes  sátorok,  gobelin-nel, 
szőnyeggel,  kárpittal  fogadják  be  a  díszruhás 
hazafiak,  apródok,  nemesek  ragyogó  lovasmenetét. 
Az  ősi  kastélyok,  Munkács,  Patak,  Szerencs,  Ber- 
csényiék  palotája  Ungvártt :  nagy  lakomák,  mu- 
latságok, színi  komédiáktól  hangosak  franczia 
etikett,  finom  szertartások,  válogatott  étkek, 
mindenféle  borok  nagy  pazar  bőségben. 

A  szécsényi  ebéden  háromszázhatvanhat  étel- 
től, dús  hegyaljai  bortól  roskad  a  három  asztal, 
a  többféle  rendnek  :  a  fejedelem,  udvari  marsallja, 
főudvarmestere  előülése  mellett. 

Egy  kicsit  sok  is  volt  a  fényűzésből,  pazarlásból. 
Igaz,  óriási  birtokaik,  jövedelmeik  voltak  a  fejede- 
lemnek meg  a  főuraknak,  a  polgárságnak  is  volt 
keresete  szépen,  folyt  a  kereskedés,  bányászat, 
gyáripar,  kisipar.  Kiterjedt  a  gondos  figyelem  min- 
denre. De  a  külföldről  kapott  arany-,  ezüstpénz 
vissza  is  ment  oda  posztóért,  lőporért,  egyéb  hadi 
szerekért.  Itthon  csak  a  kongó  libertás  járta.  Eleinte 

kitűnően  forgott,  később  azonban  leszállott  az  ér- 
téke, a  mi  felverte  az  árakat.  A  becse  még  inkább 
megcsökkent :  adásra- vevésre  már  el  sem  fogadták. 
És  még  hamisították  is.  Erre  1706-ban  kormány- 
tanácsosi határozattal  kellett  a  bajokon  segíteni. 
Idővel,  mikor  az  ügyek  rosszra  fordultak,  na- 
gyon nagy  baj  volt  vele  :  kiment  a  forgalomból. 
Most  már  nem  volt  elegendő  a  földnek  termése,  a 
portyázások  haszna  a  sereg  élelmezésére,  zsoldjára. 
Mégis  adót  kellett  kivetni,  a  mitől  évekig  óvakod- 
tak. De  inkább  az  egyházi,  úri  és  nemesi  rendeket 
terhelték  meg  vele,  mint  a  szegény  népet.  Rákóczi 
ekkor  is  példát  adott  az  önzetlenségben.  Ennek 
hatása  alatt  az  is  megesett,  hogy  egy  vármegye 
keveselte  a  reá  kivetett  adót :  Heves  vármegye  tün- 
tette ki  magát  ilyen  szépen. 

A  nemzeti  felbuzdulás  és  az  aránylagos  közjólét 
a  kultúrában  is  gyümölcsözött :  magyarosodtak  az 
iskolák,  őket  is  pártfogolták  a  fenkölt  lelkű  vezérek : 
Rákóczi,  Bercsényi,  még  pedi0r  felekezeti  különbség 
nélkül.  Patakot  nemcsak  anyagi  támogatásával,  de 
érdeklődésével  is  nagyon  kitüntette  a  fejedelem  ; 
megjelent  a  vizsgákon,  vitázott  kedves  tudományai: 
a  történelem,  csillagászat  és  mechanika  kérdéseiben 
a  tudós  professzorokkal,  a  mint  följegyzé  Beniczky 
Gáspár. 

A  tudományok,  művészetek  iránt  Bercsényi  is 
kiválóképen  érdeklődött.  Ungvári  kastélya  fest- 
mény-, metszetgyüjteményeivel,  könyv-,  fegyver- 
es régiségtárával,  vegyészeti  műtermével  valósá- 
gos muzc-um  volt.  Támogatta  a  fejedelem,  a  prin- 
ceps  poetarum,  az  irodalmat,  költészetet,  művészete- 
ket :  képírást,  zenét.  Maga  is  irt :  verset  is  egy  párat, 
prózát  meg  sokat,  és  a  feevverzörej  között  is  szive- 

sen  olvasta  a  különböző  táborhelyekről  hozzá  be- 
küldött verseket,  melyek  mind  mai  napig  nép- 
költészetünk gyöngyei.  Gondoljunk  csak  az  Eszter- 
gom megvételéről  vagy  az  Ocskay  árulásáról  szóló 
balladákra  és  a  töméntelen  lírai  vers  közül  pl.  a 
»Rákóczi  nótá<<-ra,  az  vőszi  harmat  után<-ra.  Arra 
is  volt  gondja,  hogy  a  külföldi  ellenséges  tudósítá- 
sokat saját  hírlapjával,  az  1705-ben  megindult 
>>Mercurius  Veridicus  ex  Hungária* -val  ellensúlyozza. 
Az  élénk  irodalmi  élet  a  nyomdászatot  is  felvirá- 
goztatta. 

* 
A   helyzet  az  ónodi  abrenuncziáczio  után  mit 

sem  változott.  Rákóczi  a  régi  elszántsággal  küzd, 
bár  eszménye,  czélja  még  mindig  a  béke,  természe- 
tesen az  ö  véleménye  szerint  biztosított  béke. 
A  császár  sem  kezd  hevesebb  harezot  j  bár  nem 
sikerül  neki  a  trónfosztó  határozat  ellen  törvényes 
országgyűléstől  orvoslást  nyernie,  csak  hajlik  to- 
vább is  a  békére.  A  külföldi  közbenjárás  erősiti  jó 
szándékaiban. 

A  harezok  váltakozó  eredménynyel  folynak. 
1707  fol)^.mán  Bottyán  a  Dunántúlnak  egész  a 
Lajtáig  ura,  Pálffyt  alaposan  fenyegeti,  Ausztriát, 
Bécs  táját  ugyancsak  nyomorgatja  ;  Bezerédy  Stiriát 
zaklatja,  Béri  Balogh  Ádám  a  ráczokat  zabolázza. 
A  következő  év  nyarán  Bottyán  a  Vág  mentére  száll 
és  diadalt  diadal  után  arat.  Alvezére,  Ocskay  társa- 
ságában az  északnyugati  határt  jól  megvédelmezi 
és  Morvában  diadalmasan  prédál.  A  fejedelem  Eger 
felől  szép  sereggel  közeledik,  nagy  terveket  forgat 
elméjében. 

De  alvezérei  beleviszik  egy  tőle  nem  helyeselt 
harezba  és  elkövetkezik  a  gvászos  trencséni  veresé?. 

melynél  >>gyalázatosabb,  nyomorultabb  s  következ- 
ményeiben gyászosabb  csatavesztés  —  Rákóczi  sze- 
rint—  soha  sem  volt«.  Bécs  örömmámorba  esik.  Ezt  a 
dunántúli  csapatok  ugyan  hamarosan  megzavarták  : 
még  ugyanazon  hónapban  többször  beütöttek 
Ausztriába  s  Laxemburgban  majd  elfogták  József 
császárt,  a  ki  futva  menekült ;  Bécs  körül  is  raboltak, 
diadalmaskodtak,  hatalmas  zsákmányra  tettek  szert. 
Érsekújvár  alól  is  a  nemes  Heister  tábornoknak 
három  heti  dühös  vívás  után  szégyenszemre  gyalá- 
zattal kellett  elvonulnia. 

Az  egész  országot  berobogták  a  kuruczok, 
a  nélkül,  hogy  valahol  is  biztonságban  lettek  volna. 
Mert  velük  szemben  az  ellenség  is  csak  úgy  szágul- 
dozott, Dunán  innen,  Dunán  túl,  mint  Erdélyben. 
A  fényes  győzedelmek  sem  vezettek  döntő  ered- 
ményre, egyik  fél  diadala  sem  lehetett  végzetes 
fontosságúvá.  A  labancznak  legalább  volt  egy  biztos 
helye :  Bécs,  ha  meg  is  kergették  belé  és  belőle 
egy  kissé.  De  a  nyalka  kurucznak  nem  volt  igazi 
fészke,  sem  Újvár,  sem  Kassa,  sem  Eger,  sem 
Munkács.  # 

Nem  is  az  egyes  ütközeteken  fordult  tehát 
a  koczka.  A  törököt  ki  lehetett  űzni,  mikor  Budát 
elvesztette,  mert  ez  volt  az  ő  hatalmának  kulcsa. 
Hanem  a  Rákóczi  háborújában  az  egész  nemzetet 
kellett  meggyőzni.  Ezt  pedig  nem  lehetett,  nem  is 
lehet  karddal  sohasem  leverni.  Példa  rá  Világos, 
a  hol  letettük  a  fegyvert  és  utána  némaságunkkal 
is  —  évek  multán  —  mégis  újra  felkeltünk. 

Az  életképes  nemzet  kiapadhatatlan  erőforrá- 
soknak, felbecsülhetetlen  erőknek,  kiszámíthatatlan 
működéseknek  eleven  szervezete.  Nem  lehet  le- 
gázolni. Ocskay,  Thuróczy,  Bezerédy  árulásai  azért 

oly  jellemző  tünetek.  Mutatják  a  nemzeti  léleknek 
csüggeteg  kifáradtságát.  Trencsén  után  bizonyos 
kábultság  ^  szállta  meg  az  egész  nemzetet.  A  har- 
czosok  csak  saját  vagyonuk  és  családjuk  megmen- 
tésére gondoltak.  A  menekülők  élelmet  és  lakást 
követeltek.  Majd  széthullanak  a  seregek,  elesnek, 
kapitulálnak  a  várak,  fogságba  kerülnek  az  utolsó, 
tántoríthatatlan  vitézek,  fejüket  is  veszik.  Az  or- 
szágban szerte,  különösen  a  harczok  színhelyén 
dúl,  mint  valóságos  Isten  csapása,  az  ázsiai  pestis. 
Csúfolódik  is  a  kegyetlen  labancz  : 

Hol  vagy  te  most  nyalka  kurucz  — 
A  ki  voltál,  mint  a  szép  strucz?  !  .  .  . 
Szaladj  kurucz,  jön  a  német !  .  .  . 

Jön  a  német.  De  mit  hoz  a  tarsolyában  ?  csak  béke- 
ajánlatot, egész  tisztességes  békeajánlatot ! 

A  kifáradt,  az  ellankadt,  az  erőiből  kiszivattyú- 
zott nemzet  nem  olyan  fáradt,  nem  olyan  lankadt, 
nem  annyira  erőtlen,  hogy  semmibe  vehetnék. 
Rákóczi  még  azt  is  hiszi,  hogy  idegen  segítséggel 
talpra  állíthatja.  De  a  várt  idegen  segítség  nem  jő. 
Hanem  megjelent  Bécsben  Angliának  egy  rend- 
kívüli követe,  lord  Peterborough,  s  követelte  a  ma- 
gyar kérdés  rendezését. 

Miután  1709  végén  Péter  czár  Pultavánál 
tönkre  silányította  a  svédeket,  szintén  közbenjárt 
Bécsben  a  magyar  béke  érdekében. 

De  Bottyán  János  meghal :  elvész  a  Dunántúl. 
Heister  a  Szepességre  veti  magát :  árulás  elejti  a 
kitűnő  Lőcsét,  utána  vész  az  egész  vidék.  Rákóczi 
még  ekkor  is  ide-oda  bolyong,  a  pestis  meg  a  német 
elől,  hogy  legalább  az  ellenség  meg  ne  tudja  valódi 
állapotukat.  Csapataiba  befogad  néhány  ezer  svéd, 

franczia,  lengyel  és  lithvániai  tatár  harczost,  a  kiket 
a  svéd  király  szolgálatában  a  muszka  megvert.  Vala- 
hogy talpra  áll  és  Vadkertnél  megütközik  az  ellen- 
séggel. Szinte  győzelmet  arat,  de  a  sereg  gyengesége 
miatt  nem  tudja  kiaknázni.  Azonban  Ersek-Uj várral 
helyreállítja  az  annyira  fontos  összeköttetést,  a 
várat  Károlyi  élelemmel  is  ellátja.  Rákóczi  a  Dunán- 
túlt akarja  felbátorítani ;  Kassának,  Eperjesnek  a 
pestistől  megtizedelt  helyőrségét  kiegészíti,  Mun- 
kácsot régi  terve  szerint  jól  megerősíti. 

Legalább  húzza  a  háborút,  míg  a  franczia 
királylyal  tisztába  jő.  Vetésy  László  kedvező  vá- 
laszt is  hoz  XIV.  Lajostól.  Azonban  elesik  Újvára, 
alóla  az  ellenség  nyomul  előre,  a  kurucz  hadak 
meg  kimerülten  elszélednek.  A  fejedelem  beszorul 
a  Tisza  és  a  Beszkid  hegyek  szögletébe,  Munkács 
alá.  Várai  kapitulálnak  :  a  pápai  szék  állást  foglalt 
József  érdekében,  és  véleménye  előtt  meghajlik 
a  papság,  nyomukban  a  kath.  tisztek  és  nemesek 
nagy  száma  is.  A  gyengéket  megejti  a  vesztegetés, 
az  agyonzaklatott  városi  lakosok  is  a  fegyverlete- 
vést követelik.  Bizony  nem  használt  az  általános 
pénteki  böjt  sem,  melyet  az  1708.  év  végén  elren- 
deltek a  Statusok  Isten  kiengesztelésére.  Minden, 
minden  a  nemzet  ellen  fordult. 

Rákóczi  maga  is  átlátja,  hogy  békét  kell  kötni: 

17 10  végén,  171 1  elején  tárgyalt  is  Vaján  Pálffy- 
val.    Ennek   folytán   alkotmányos   érzülete   szerint 

171 1  január  végén  Salánkra  összehívja  senatorait 
és  erdélyi  kormánytanácsosait;  A  senatus  egy  része 
ugyan  nincs  jelen  ;  Bercsényi,  Forgách,  Eszterházy 
stb.  már  Lengyelországban  vannak.  Rákóczi  elsó 
kérdése:  Vájjon  a  mostani  válságos  állapotban 
engedhetnek-e  valamit  az  1706-i  békeföltételekből? 

Fentartandók  az  1706-i  feltételek  és  az  alkudo- 
zásokra összehívandó  a  teljes  senatus  és  a  Szövet- 
kezett Rendek,  —  ez  a  felelet. 

A  fegyverszünet  végével  Munkácsba  zárkóz- 
zék, —  vagy  Lengyelországba  menjen-e  a  czárral 
értekezendő  ?  kérdi  másodszor  a  fejedelem.  Az 
utóbbit  fogadták  el  a  jelenlevő  senatorok. 

Az  erdélyi  tanácsosok  a  kérdésekre  hasonló 
szellemben  felelnek.  Továbbá  :  Rákóczi  kész  őket 
neki  adott  hűségeskü jök  alól  felmenteni  és  kéri, 
egyezzenek  bele,  hogy  ő  is  lemondjon  a  fejedelem- 
ségről :  könyörögnek  neki,  hagyjon  fel  lemondási 
szándékaival,  ők  hűségesen  követik  akárhová. 

Február  18-a  van.  Még  tart  a  fegyverszünet. 
Rákóczi  már  indul  Lengyelországba.  20-án  Alsó- 
vereczkéről  ír  Károlyinak  :  reá  ruházza  a  hadak 
feletti  parancsnokságot.  Az  őrséggel,  ágyúval, 
élelemmel,  pénzzel  megrakott  munkácsi  vár  — 
benne  van  Károlyiné  is  —  parancsnokának,  báró 
Sennyey  Istvánnak  nem  hagyja  meg,  hogy  helyet- 
tesének engedelmeskedjék. 

Február  21-én  van  a  haza  határán.  Sírva  borúit 
lábai  elé  egy  udvari  czigánymuzsikusa,  feljajdult 
keservesen  :  »Elmégysz,  felséges  fejedelem,  itt  ha- 
gyod a  vagyont,  keresed  a  nincsent  !<< 

Átlépett  a  határon  .  .  . 

Itthon  Munkácson  kívül  már  csak  Kassa  vára 
Eszterházy  Dániel,  Ungvára  Ebeczky  István  alatt 
áll  ellen  Pálffy  kéréseinek. 

Pálffy  újabb  feltételeit  Károlyi  elvitte  Rákóczi- 
hoz Lengyelországba.  Egyes  pontokra  a  fejedelem 
újabb  felvilágosításokat  kér.  Egyszersmind  egybe- 
hívja Husztra  a  Rendeket. 

A    tábornokok    el    akarják    fogatni     Károlyit. 

Pap  Illés  :  II.  Rákóczi  Ferencz  élete.  ^ 

Rákóczi  ennek  sem  okát,  sem  czélját  nem  látja. 
A  helyettes  főparancsnok  hazajő.  A  Husztra  egybe- 
hívott országgyűlést  a  határidő  lejárata  előtt  önké- 
nyesen Szatmárra  teszi  át.  A  gyűlés  hiányos,  nem 
illetékes  a  békekötésre.  Azonban  mégis  a  Szövet- 
kezett Rendek  minőségét  tulajdonítja  magának. 
Elfogadja  a  békét.  Az  odatódult  határszéli  menekvők 
lelkes  öröme  közepette  felesküszik  József  király 
hitére.  A  ki  már  nem  is  élt.  Halála  hire  azonban  a 
pestises  világban  lassan  járt. 

Hívják  haza  a  fejedelmet  küldöttségileg  a  béke 
aláírására  ....  Nem  jő  ...  .  És  a  nemzet  nem 
lázong  .... 

Dobos  már  dobolhat, 
Rákóczi  unszolhat : 
Rajta,  rajta,  rajta  !  ...  . 
A  tábor,  a  tábor 
Zászlóit  lehajtja 
A  majthényi  páston,  — 
Szegény  kurucz  tábor  .... 
Hajh,  Károlyi  Sándor  ! 

Május  i-én  ünnepélyesen  kihirdetik  a  békét. 
Három  nappal  előbb  Kassa  is  behódolt.  Ungvár 
csak  később,  nehezen.  Az  ősi  sasfészek  csak  leg- 
végül. 

III. 

Bujdosása. 

A  szatmári  béke  pontjai  a  következők  : 
»Rákóczi  minden  birtokát  visszanyeri,  ha  három 
hét  lefolyása  alatt  hűséget  esküszik,  ép  úgy  a  vele 
kiment   urak  és  nemesek.   Kivételes  esetekben  még 

hosszabb  terminus  is  engedtetik.  A  vallás  dolgában 
a  felség  meg  fogja  tartani  a  törvényeket  Magyar- 
országban és  Erdélyben.  A  sérelmek  az  országgyű- 
lésen fognak  orvosoltatni.  Az  elesettek  özvegyei  és 
árvái  visszanyerik  jószágaikat.  A  fogoly  hazafiak 
is  teljes  amnesztiában  részesülnek.  A  béke  az  egész 
országra  szól  és  vármegyénként  ki  fog  hirdettetni. 
A  jövő  országgyűlés  előtt  törvényesen  szabad  vox 
szerént  adhatja  elő  mindenki  kivánságait.  Rákóczi- 
nak megengedtetik,  hogy  megbizottja  által  tétesse 
le  a  hitet. << 

A  békepontok  a  mindig  nemeslelkű  József 
király  szellemét  hirdetik.  Lovagias  érzületét,  hogy 
a  nemzet  erőinek  kiapadásakor,  ami  ekkor  kétség- 
kívül megvolt,  semmivel  sem  adott  kevesebbet, 
mint  amennyit  a  kuruc z  fegyverek  dicsősége  idején 
igért.  Ellenképe  :  Deák  Ferencz,  ki  a  porosztól  meg- 
alázott uralkodótól  nem  követelt  1866-ban  többet, 
mint  megelőzőleg. 

A  békét  az  új  uralkodó,  Károly  elfogadta, 
aláírta,  szerzőit  gazdagon  megjutalmazta. 

Rákóczi  sokáig  fontolgatta  a  dolgot :  nem 
találta  meg  benne  az  ő  eszményét,  ő,  igaz,  békéért 
fogott  fegyvert,  harczainak  czélja  mindig  csak  a 
béke  volt.  De  nem  ilyen  béke.  Hisz  erdélyi  fejedelmi 
elődei  ennél  különbet  kötöttek  Bécsben,  Pozsony- 
ban, Linczben,  mert  azok  legalább  biztosították 
az  erdélyi  fejedelemség  önállását.  S  az  elmúlt  század 
sajnosán  bebizonyította,  hogy  még  az  sem  képes  a 
nemzetet  kellően  megvédeni.  Pedig  a  szatmári  béke 
elejti  azt  az  önállást  is.  Holott  ő  a  némettel  szemben 
igaz  szívvel  csak  a  külhatalmak  kezességében 
találhatja  fel  jogaink,  törvényeink  biztosítékát. 
Enélkül  megint  csak  a  német  kezében  vagyunk,  ha 

4* 

elég  erősnek  érzi  magát  szabadságaink  megfőj  tá- 
sára,  vagy  épen  olyan  kedve  támad.  És  akkor  meg- 
ismétlődhetik az  ő  felkelése,  ő  őszintén  kivánja 
nemzete  nyugalmát,  és  csak  azt,  nem  pedig  meg- 
nyugtatását. Nem  ezért  fogott  fegyvert,  ebbe  bele 
sem  nyugodhat.  Nemes  fejét  nem  hajtotta  meg. 

Igaza  volt  Rákóczinak,  midőn  ezt  az  egyezséget 
nem  is  békének,  hanem  megadásnak  nevezte.  Az 
valósággal  a  fellázadt  alattvalók  megkegyelmezése, 
amnesztiája.  Csakhogy  a  bűnbocsánattal  együttjárt 
az  ország  legfontosabb  alkotmányos  jogainak  bizto- 
sítása. Igaz,  el  kellett  ismernünk  a  Habsburgok 
uralmát,  viszont  azonban  elismerte  a  dinasztia  is, 
hogy  e  földet  csak  magyar  törvény  szerint,  csak 
magyarokkal  lehet  kormányozni.  A  magyarnak  el 
kellett  hagynia  Rákóczi  és  Bercsényi  táborát,  ám 
Bécsben  is  meg  kellett  tagadni  a  Caraffák,  Kollo- 
nicsok  és  Heisterek  nemzetgyilkos  hagyományát. 
A  nemesi  ellenállás  elbukott  a  modern  állam  szer- 
vezett seregeivel  szemben,  de  azért  eléggé  kitűnt  a 
magyarság  ereje. 

Országunk  teljes  függetlenségéről  lemondottunk 
magunk.  Ezt  a  keserűséget  érezzük  mindenkor,  ha 
a  szatmári  békéről  szólunk.  De,  hogy  akkor  nem 
lehetett  mást  tenni,  azt  épen  Rákóczi  eltávozása 
bizonyítja.  A  confoederatusok  belenyugodtak  e 
feltételekbe,  de  a  fejedelem  nem  járult  hozzá  a 
megaláztatáshoz.  Ezt  a  békét,  »mint  a  halálnál  is 
nehezebb  dolgot  nem  szenvedhette  el.«  Nem  fogadta 
el  magára  nézve  sem  a  békekötés  i.  pontját,  hogy 
>>adatik  neki  gratia  és  engedelem«,  ha  hűséget  eskü- 
szik. Megfordíttatja  tehát  a  patkót  hódos  pari- 
páján : 

Nem  kérem  én  az  országom, 
Inkább  világgá  bujdosom 
Ugy  is  tudom  már  : 
El  köll  mennem  már  !   .   .   . 
Két  országom,  népem  ! 
Vitéz  magyar,  székely, 
Az  Isten  megáldjon  ! 
Patak,  istenhozzád,  — - 
Német  már  a  gazdád  ! 
Isten  hozzád  Munkács  ; 
Engem  többé  nem  látsz, 
Legkedvesebb  várom  !   .   .   . 
Én  édes  hazámot, 
Szép  Magyarországom 
Már  többé  nem  látom,  — 
Már  többénem  látom. 

Rákóczi,  Bercsényi,  »vitéz  magyarok  vezéri« 
és  hű  vitézeik,  a  kik  annyit  küzdöttek,  annyit  szen- 
vedtek a  hazáért,  férfias  lélekkel,  meg  nem  alkuvó 
jellemmel  elbujdostak  a  haza  földjéről ...  Soha 
többé  nem  látták  meg  .  .  . 

De  a  számkivetésbe  magukkal  viszik  honsze- 
relmüket és  reményeiket,  a  számkivetésben  fentart- 
ják  politikájukat :  a  nemzet  szabadságának  és  füg- 
getlenségének vágyát,  a  mely  az  itthon  maradt 
derék  hazafiak  lelkét  is  eltölti. 

Rákóczi  Lengyelországba  menekül ;  innen  lé- 
pett nyolcz  évvel  azelőtt  a  haza  földjére. . .  »Bánatos 
lelkét  egy  fejedelem  vétkei  terhelik<<,  mondja  távo- 
zásáról, önéletrajzában. 

önéletrajzát  1716-ban  kezdte  írni  a  fejedelem. 
Ez  a  munka  végigvezet  bennünket  Rákóczi  éle- 
tén   egész   az    17 19.  esztendő  végéig.    Ekkor   abba- 

hagyta  könyvét,  melyben  —  mint  maga  mondja  — 
nem  az  idők  történetét  akarja  megírni,  hanem 
lelkiismeretéről  szándékozik  számot  adni.  írja 
pedig  ezt  a  művet  »nem  a  világ  fiainak 
és  az  érdekességek  hajhászóinak,  hanem  az  isteni 
gondviselés  imádóinak,  hogy  lássák  és  csodálják 
annak  nagyszerűségét  és  megtanulják  a  benne  való 
megnyugvást<<.  A  mű  a  fejedelem  bűnbánatos  lel- 
kének könnyhullatása,  telve  az  önvád  mardosásával, 
a  megalázkodás  fenségével,  az  istenbe  vetett  hit 
és  bizalom  erejével  és  resignatiójával.  Megismerjük 
belőle,  mint  ítélte  meg  ő  maga  bukásában  minden 
addigi  tetteit  és  sorsának  minden  fordulatát,  őszinte 
és  közvetlen  vallomások  ezek,  melyeket  Szt.  Ágoston 
példájára  magának  a  jó  Istennek  tesz.  Sokszor 
elmondja  benne,  hogy  nincs  mit  elhallgatnia,  mert 
hisz  ahhoz  szól,  annak  ír,  a  ki  mindeneknek  tudója. 
Az  egész  műnek  hangját  és  tartalmát  jellemezhet- 
jük vallásos  lelkének,  tartalmilag  gyakran  ismétlődő, 
ezen  szavaival  :  »Méltán  üldözött  a  te  igazságod, 
de  megtartott  a  te  irgalmad*.  Nincs  és  nem  lehet 
Rákóczi  életének  derekára  nézve  megbízhatóbb  és 
meghatóbb  forrásunk. 

Az  önéletrajz  fonalán  egész  közel  férhetünk 
a  nagy  fejedelemnek  a  csalódások  és  a  szen- 
vedések tüzében  megtisztult  nemes  lelkéhez.  Az 
Önéletrajz  vége  felé  ily  kéréssel  fordul  hozzánk  : 
»Bárki  légy  valamikor  e  soraim  olvasója,  a  szel- 
lem, ne  az  írás  felett  elmélkedjél,  szeretetben 
magyarázd,  Isten  nagyságos  dolgait  imádd,  vét- 
keimet utáld  meg,  tudatlanságaimra  keress  ment- 
séget, ne  ítélj  el  meggondolatlanul,  és  értem,  ki  a 
legnagyobb*- vagyok  a  bűnösök  közt    Isten  kegyel- 

e   legméltatlanabb,    Istenhez   könyörögj*. 


II.   Rákóczi  Ferencz  élete  55 

A  fejedelem  olyat  kér  tőlünk,  a  mit  minden 
magyar  ember  szívében  hord  iránta  :  igaz  kegye- 
letet és  őszinte  részvétet.  Ily  érzéssel  fogunk  mi  is 
az  ő  bújdosása  történetének  ismertetéséhez. 

Lengyelországban  abban  fárad,  hogy  Orosz- 
ország czárját,  Nagy  Pétert,  továbbá  a  franczia 
követ,  Baluze  útján  XIV.  Lajos  franczia  királyt, 
majd  saját  megbízható  emberének,  Pápay  János- 
nak közvetítésével  a  portát  megnyerje  a  magyar 
ügynek.  Leghamarább  csalódik  a  franczia  támo- 
gatásban, de  egy  pár  hónap  alatt  arról  is  meggyőző- 
dik, hogy  semmi  reménye  sincs  a  magyarországi  há- 
ború felújítására.  Itt  Lengyelországban  felkereste 
felesége  is,  de  bizony  az  ő  jelenlétét  nehezen  tűrte 
a  fejedelem,  mindenféle  házi  bajok  és  a  felesége  kör- 
nyezetében élő  nők  besúgásai  miatt.  A  besúgásoknak 
ugyan  lehetett  némi  alapjuk  :  maga  elismeri,  hogy 
ekkor  lebilincselte  valamelyes  inkább  politikai, 
mint  valódi  szerelem.  Politikai  tervei,  meg  ezen 
bűnös  szerelemből  való  szabadulásának  vágya 
tovább  űzik.  Tulaj  donképen  Francziaországba 
készül,  de  Danckán  (a  mai  Danzigon)  át.  A  porosz 
királyt  óhajtja  t.  i.  előbb  felkeresni  és  itt  akarja 
megvárni,  míg  végleg  eldől  az  újból  keresett  orosz 
támogatás  kérdése.  Sokáig  kell  várakoznia  és  hiába 
vár.  Azalatt  Sárosi  gróf  név  alatt  él  és  szórakozik, 
de  ügyeit  folytonos  diplomácziai  tárgyalásai  mellett 
még  két  év  alatt  sem  viszi  sem  a  francziák,  sem  az 
angolok,  sem  a  poroszok  jóindulata  előbbre.  Már 
élete  is  veszélyben  forog  és  a  lengyel  királyi  udvar 
nem  tud  többé  gondoskodni  személye  biztonságá- 
ról. Folynak  az  utrechti  béketárgyalások  és  attól 
kell  félnie,  hogy  majd  nem  is  léphet  franczia  földre. 
Angol  segítség  —  17 12    november  elején  —  kimer>+' 

aggodalmaiból  és  17 13  elején  viszontagságos  hajóút 
után  szerencsésen  franczia  partra  szállhat  Dieppe-ben 

A  francziaországi  tartózkodás '  első  napjairól 
súlyos  szemrehányással  emlékezik  meg  az  önélet- 
rajz. »Magamon  kívül  senkit  sem  szeretvén,  azt 
akartam,  hogy  mindenki  szeressen  és  ez  a  törekvés, 
tetszeni  mindenkinek,  a  mely  a  világ  fiait  önszerete- 
tük  mártírjaivá  teszi,  engem  teljesen  hatalmába 
ej  tett.  << 

A  nap  és  az  éjtszaka  zaklató  fáradalmakban 
telik  el :  haszontalan  könyvek,  léha  társalgás, 
játék,  profán  mulatság  és  élvezetek  ;  a  jó  Isten- 
nek alig  fél  óra  jut  napjában  és  akkor  is  csak 
immel-ámmal  morzsolja  le  az  imádságokat. 

Kis  idő  múlva  eljut  Parisba.  Itt  már  tartóz- 
kodó és  komoly  életet  él.  A  király,  XIV.  Lajos  jósá- 
gos arczczal  és  nyájas  megszólítással  üdvözli,  >>meg- 
adja  a  rangjának,  múltjának  és  Francziaország 
iránti  érdemeinek  megfelelő  tiszteletet. «  A  király 
és  a  herczegek  igen  megkedvelik,  az  egész  udvar 
nagyrabecsüli.  A  jóságos  király  iránt  benső  ragasz- 
kodást érez.  Parisnak  csak  színielőadásai  és  látvá- 
nyosságai érdeklik,  egyébként  nem  vágyik  semmire, 
de  nem  is  irigykedik  rá  senki. 

Lassan,  észrevétlenül  meggyűlöli  a  világi  életet, 
vonzódni  kezd  a  magános  élethez.  Imádságokat 
készít,  a  szentírást  olvasgatja,  naponta  misére  jár 
és  rászánja  magát  a  negyvennapos  böjt  illő  meg- 
tartására, a  mit  évek  óta  elhanyagolt. 

Isten  felé  fordul  tekintete,  de  azért  még  mindig 
a  földi  élvezetekhez  tapad.  Egy  .ünnepnapon  azon- 
ban a  Bourbon-család  tagjai  val'meglátogat  egy  kis 
karmelita  kolostort.  A.  kápolnában  <  csodás  erővel 
megszállja    az    alázatosság   és   buzgóság     szelleme. 

Térdre  hullva,  szívéből  imádkozik,  és  hazatérve, 
elmélkedni  kezd  az  Úrról  és  a  maga  haszontalan 
életéről.  Egyre  jobban  magába  száll.  A  legközelebbi 
nagyhétnek  szerdáján  titokban  elvonul  az  udvar- 
tól, beköltözik  a  kamalduli  atyák  magános  kolos- 
torába, hogy  komolyan  ájtatoskodjék.  A  hely  a  »szent 
egyszerűségnek,  alázatnak  és  benső  békének  lehelte 
illatát<<.  A  vallásos  gyakorlatokban  megtisztul 
lelkiismerete,  kezd  teljesen  átalakulni.  Ugy  tapasz- 
talja, hogy  az  ő  számkivetettségéhez  az  ily  magá- 
nosság illik.  Csak  a  király  iránt  vannak  udvarias- 
sági kötelességei,  ezeket  teljesíti,  egyébként  szív- 
beli t  bar  át  jávai,  Tessé  maréchallal  együtt,  csak  a 
bűnbánó  áhítatnak  él.  Egészségi  szempontból  és 
hivatásának  érdekéből  ^olykor-olykor  egy  keveset 
vadászik. 

Pünkösd  után  megrendíti  a  szeretett,  nagy 
király  halálküzdelmének  színjátéka.  De  még  jobban, 
amiket  ezután  tapasztal,  eddig  sohasem  képzelt 
mértékben  :  a  világ  hiábavalósága,  a  f öldiek"|.  állha- 
tatlansága,  az  emberek  hálátlansága.  A  szeretetnek 
csak  egy  méltó  tárgya  van  :  a  Teremtő.  Beleolvad 
ebbe  a  szeretetbe  és  az  édes  magány  megadja 
azt,  a  mi  után  eddig  hiában  sóvárgott  •  a  benső 
békét.  "^ 

Az  udvar  hiú  fényében,  a  magány  boldog  csend- 
jében "egyaránt  hazája  és  fejedelemsége  érdekeire 
gondol.  A  mit  csak '•  lehet,  meg  is  próbál  érettük. 
Mindhiában.  Már  csak  egy  csillag  tündököl  előtte  : 
a  félhold,  csak  egy  segítséget  tart  lehetőnek :  Török- 
országét. 

De  mi  sem  jellemzi  jobban  Rákóczi  nemes, 
önzetlen,  komoly  hazaszeretetét,  mint  azaz  óvatos- 
ság és  gondos  körültekintés,   melylyel  e  kérdésben 

eljár.  Nem  hadsereget,  csak  pénzbeli  segedelmet 
akar  a  töröktől,  hogy  azon  keresztény  katonaságot 
gyűjtsön  és  szervezzen.  Ügyel  arra,  hogy  a  török 
Magyarország  és  Erdély  szabadságait  és  birtokait 
semmiképen  se  sértse  meg. 

1717-ben  a  nagyhét  szerdáján  hírül  is  hozza 
Pápay,  a  régi  követ,  a  szultán  messzemenő  Ígéreteit, 
melyeket  azon  súlyos  vereségeknek  kell  tulajdoní- 
tanunk, melyeket  az  előző  évben  Savoyai  Jenő  és 
Pálffy  János  gróf  mértek  a  törökre.  Azt  igéri  a  szul- 
tán, hogy  visszaállítja  Magyarország  jogait  és  sza- 
badságait, Rákóczit  két  millió  ötszázezer  tallérral 
és  a  neki  ajándékozandó  és  átadandó  keresztény 
foglyokkal  segíti,  hogy  ő  rendes  hadsereget  szer- 
vezhessen, melylyel  tetszés  szerint  fog  rendelkezhetni. 
Megígérte  továbbá  fejedelemségének  nagy  területi 
növelését  és  azt,  hogy  fejedelemségének  vissza- 
állítása és  Magyarország  szabadságainak  megoltal- 
mazása  nélkül  békét  nem  köt. 

Rákóczit  azonban  e  fényes  feltételek  nem 
vakítják  el.  Nemzete  sorsát  nem  koczkáztatja 
könnyen.  Nem  akarja  hazája  biztonságát  a  pogány 
csapatok  rablásával  veszélyeztetni.  Csak  akkor 
fogadja  el  ezeket  a  föltételeket,  mikor  szerződésben 
biztosítják  róluk.  Ekkor  már  állásának  és  hivatásá- 
nak parancsából,  istenbe  vetett  bizalommal  és 
reménynyel  elszánja  magát  a  konstantinápolyi 
útra,  bár  azt  is  megtudja,  hogy  időközben  augusztus 
16-án  Eugén  herczeg  visszafoglalta  a  töröktől  Bel- 
grádot, az  annyi  dicsőséges  és  bús  emléktől  övezett 
várat.  Rákóczi  érdeke  az  volt,  hogy  a  most  termé- 
szetszerűleg következhető  békekötést  a  császár  és 
a  porta  kőzött  jelenlétével,  legalább  ideiglenesen, 
megakadályozza  ;  viszont  arra  is  számított,  hogy  a 

portán  igen  jó  vért  fog  szülni,  ha  nem  hagyja  őket 
cserben,  mikor  ügyük  annyira  válságosra  fordult. 
Ugyanakkor,  hogy  a  jó  ügyben  semmit  el  ne  mulasz- 
szon,  a  spanyol  királyt  is  felszólítja  kölcsönös  szövet- 
ségre a  közös  ellenség  ellen.  V.  Fülöp  spanyol  király 
ugyanis  akkor  erélyes  neje,  Erzsébet  és  Alberoni 
bibornok  ösztökélésére  megtámadta  a  császárnak 
birtokát.  Sardiniát  és  innen  előreláthatólag  Nápoly 
meg  Milánó  ellen  készült.  E  támadást  azonban 
1718-ban  a  császárral  szövetséges  angolok  ugyan- 
csak keményen  visszaverték. 

Rákóczi  Marseilleben  szept.  16-án  hajóra  száll 
és  nem  minden  akadály  és  viszontagság  után  vet 
horgonyt  17 17  okt.  10-én  estefelé  a  törökországi 
Gallipolinál. 

Hogy  a  Mikestől  kedvelt  török  közmondást 
használjuk  :  Nagy  rakás  kenyeret  kellett  a  magyar 
emigránsoknak  a  török  földön  elfogyasztaniok ! 
Csaknem  teljes  18  éven  át  szorult  Rákóczi,  bujdosó 
társai  még  hosszabb  időn  át,  a  török  vendégszere- 
tetre. El  kell  ismernünk,  hogy  ez  a  török  vendég- 
látás sok  tekintetben  lojális  volt  a  száműzöttek 
iránt,  de  sok  keserűség  is  vegyült  bele.  Tanúsítottak 
ők  a  mi  honfitársaink  iránt  őszinte  barátságot, 
csakhogy  az  a  maguk  önzéséből  táplálkozott.  Ez  a 
törökországi  tartózkodás  külső,  politikai  tekintetben, 
ha  sok  változatosság  van  is  benne,  mégis  meglehető- 
sen egyhangú.  Rákóczi  egyre  ég  a  tettvágytól,  de 
hazafias  lelkiismerete  megakasztja  buzgalmában. 
Szinte  Deák  Ferencz  bölcs  szavait  alkalmazhatjuk 
rá  :  mindent  koczkáztatna  a  hazáért,  de  a  hazát 
semmiért  sem  koczkáztatja.  Eleinte  a  törökök 
támogatását  akarja  felhasználni,  de  biz  azt  nem 
tudja  oly  irányba  terelni,   amely   kielégítené  lelki 

ismeretét.  Mikes  sokszor  hallotta  tőle,  hogy  nem 
kívánja  a  portának  a  némettel  való  hadakozását  ; 
mert  irtózik  a  törökkel  való  hadakozástól  és  hogy 
inkább  szereti  halálát,  mintsem  azt  látni,  hogy 
érette  rablásokat  tegyenek  Erdélyben. 

A  törökök  sehogysem  akarják  beváltani  Ígére- 
teiket. Azt  azonban  el  kell  ismernünk  róluk,  hogy  a 
bécsi  udvar  követeléseivel  szemben  megvédelmezik 
Rákóczit.  Már  a  pozsareváczi  békealkudozások 
elején  azt  kivánta  Bécs,  hogy  Rákóczit  az  összes 
magyarokkal  együtt  fogolyként  és  bilincsekbe 
verten  szolgáltassák  ki  kezei  közé.  A  nagyvezér 
azonban  vallása  törvényeire  hivatkozva,  inkább 
megszakította  volna  a  tárgyalás  menetét,  semhogy 
a  porta  meghívott  vendégét  sértő  határozatba  bele- 
egyezzék. Az  171 8  július  21 -én  megkötött  béke 
15.  pontja  ki  is  mondja,  hogy  Rákóczi  és  társai 
bárhol  tartózkodhatnak  az  ozmán  birodalomban, 
de  csak  távol  a  határtól.  Ám  a  bécsi  udvar  így  is 
egyre  tart  Rákóczitól  és  minthogy  az  egyéb  európai 
körülmények  kedveznek  neki,  rövid  idő  múlva  a 
barátság  nevében  újabb  intézkedéseket  kér  a  portá- 
tól Rákóczi  ellen.  A  nagyvezér  azonban  azt  tartja, 
hogy  nincs  oly  bokor,  mely  a  menedéket  kereső 
madarat  ne  védené,  mennyivel  inkább  tartozik 
ezt  egy  akkora  birodalom  megtenni  meghívott 
vendégével  szemben  !  Kijelenti,  hogy  a  fennálló 
törvényeknél  a  barátság  jogai  nem  lehetnek  erőseb- 
bek. Az^Isten  csodálatos  kegyelmének  tulajdonítja 
Rákóczi  a  török  miniszter  lelkierejét.  Keserűen 
panaszolja,  hogy  ime  sem  a  levita,  sem  a  pap  nem 
gyakorolja  rajta  a  szeretet  művét,  hanem  a  szamari- 
tánus. Az.. Urnák  tanítványai,  számkivetették  az  ő 
parancsolatait  és  a  hitetlenek  gyakorolják  azokat. 

Mert  nemcsak  az  osztrák  udvar  üldözi  bosszú- 
vágyával, hanem  cserbenhagyta  a  spanyol  és  a 
franczia  kormány  is.  A  spanyol  bíboros  miniszter 
már  előbb  visszahívta  követét,  a  ki  pedig  Rákóczi- 
nak a  törökkel  szemben  minden  eshetőségre  támasza 
volt.  Francziaország  is,  miután  kibékült  a  császárral, 
elzárta  előle  határait,  pedig  oly  nagyon  vágyódott 
a  csendes  kamalduli  kolostorba  !  A  lengyel  király  is 
a  császári  ügyvivő  kívánatára  kiutasította  országá- 
ból az  ott  tartózkodó  fejedelemasszonyt  azon  nagy 
bűneért,  hogy  férjével  írásban  érintkezett.  A  ke- 
resztény uralkodók  emlegetik  ugyan  szóval,  hogy 
jóindulattal  vannak  iránta,  de  17 19  elején  már 
látja  Rákóczi,  »hogy  semmi  reménye  a  keresztény 
fejedelmek  segedelmében  és  hogy  Európában  egy 
talpalatnyi  föld  nem  maradott,  amelyen  a  bécsi 
udvar  üldözésétől  biztos  menedékkel  kecsegtet- 
hetné magát. << 

Rossz  emberek  azonban  még  egyéb  keserűséget 
is  okoznak  neki  :  meggyanúsítják  igazhitüségében, 
őt,  a  kinek  nappala  és  éjjele,  minden  pillanata  a  jó 
Isten  alázatos  szolgálatában  telik. 

Ezen,  17 19.  év  végén  ismét  fontolóra  veszi 
világi  sorsát  :  feleségétől  és  gyermekeitől  megfosz- 
tották ;  ő  ínségben  él,  ezek  meg  üldözői  kezei 
között  nevelődnek.  Hogy  hogyan,  miképen,  arról 
oly  keveset  tud,  mintha  nem  is  élnének. 

Ezzel  a  sok-sok  csapással  szemben  csak  Isten- 
nél és  vallásosságában  keres  és  talál  vigasztalást 
és  megnyugvást.  A  mint  a  neki  tulajdonított, 
1726-ból  való  vers  mondja  : 

Kérlek  Uram,  reám  tekints,  — 
Fejemre  már  több  bűt  ne  hints  ! 

Sok  jaj  szómra 

Siralniimra 

Nyíljék  meg  mennyei  kilincs  ! 

Tesz  ugyan  még  egy-egy  kísérletet  sorsa  javí- 
tására ;  pl.  látva,  hogy  nemzete  belenyugodott  a 
habsburgi  uralomba,  1729-ben  a  lengyel  és  porosz 
királyok  közvetítésével  Lengyelországba  kíván  köl- 
tözni;  megelégednék  az  erdélyi  fejedelmi  czímmel, 
csak  fia  részére  követel  illő  eltartást.  Hűségi  esküt 
ugyan  nem  akar  tenni,  de  —  felesége  t.  i.  még 
1877.  febr.  18-án  meghalt  Parisban  —  megházasod- 
nék Lengyelországban  és  mit  sem  tenne  a  császár 
ellen.  Adjon  a  császár  amnesztiát  a  magyaroknak, 
a  kik  hívei  voltak,  adja  vissza  jószágaikat  vagy 
azok  árát.  Ha  eljutna  Lengyelországba,  egy  tisz- 
teletteljes levélben  hódolatát  is  kifejezné  a  császár- 
nak. Bécsben  azonban  sehogysem  tetszik  ez  a  dolog. 
Különösen  nagy  ellenfele,  a  haditanács  elnöke, 
a  császári  udvar  legbefolyásosabb  embere,  Savoyai 
Eugén  bizalmatlankodik  iránta.  Azt  mondja  róla 
a  diadalmas  hadvezér :  >>Ha  ő  igazán  óhajtja  a 
nyugalmat,  forduljon  a  császárhoz  könyörögve, 
mint  alattvaló,  feltétel  nélkül.  Nem  az  akarata, 
hanem  az  ereje  hiányzik  ahhoz,  hogy  bajt  okozzon. 
Minden  írása  koholt,  hogy  kiegyezésre  —  így  meri 
ő  nevezni  kérését  —  bírja  a  császárt. <<  És  még 
tetézi  ezt  azzal :  »A  császár  becsülete  ellen  való 
lenne,  szóba  állani  Rákóczival,  —  egy  végtelen 
gonosztettekkel  megfertőzött  rebellissel «. 

Nem  is  lett  Rákóczi  hazatéréséből  semmi. 

*     *     * 

Hogy  miképen  töltötték  el  a  fejedelem  és  buj- 
dosó   társai    keserves    száműzetésük    hosszú    éveit 

a  török  földön,  azt  Rákóczi  hü  apródjának,  Mikes 
Kelemennek  híres  ^Törökországi  Levél  ei« -bői  és 
nagy  historikusának,  Thaly  Kálmánnak  újabb 
kutatásaiból  tudjuk. 

Rákócziék  Gallipoliban  szálltak  17 17  október 
10-én  török  partra.  Ugyanezen  hó  29-én  már  Driná- 
polyban  vannak.  Itt  székelt  akkor  a  császári  porta, 
itt  kellett  tehát  a  további  lépéseket  kieszközölni. 
A  pozsareváci  béke  azonban  nem  előre,  hanem 
hátrafelé  jelölte  ki  az  ő  útjukat  és  így  17 18  aug. 
24-én  Bujukderébe  költöztek.  Ebben  a  városban 
azonban  egy  ép  házat  sem  találtak,  hát  csak  a 
város  mellett  levő  szép  kis  mezőn,  sátorok  alatt 
tanyáztak.  Mellettük  régi,  elromlott  épületek, 
melyeket  skorpiók  népesítnek  be.  Tovább  költöz- 
nek —  a  tenger  melletti  Jenikőibe.  Szept.  22-én 
már  onnan  levelezget  Mikes.  Rákóczinak  itt  már 
rendes  és  alkalmatos  szállása  van  egy  gazdag  szűcs- 
nél. Csendes  bizonytalanságban  telnek  a  napok. 
A  fejedelem  át-átrándúl  Pérába  Bercsényiék  láto- 
gatására, a  kik  aztán  17 19  júliusában  szomszédsá- 
gukba, Therapiába  költözködnek  ;  és  ekkor  abból 
áll  a  mindennapi  mulatság,  hogy  vagy  Bercsényi 
jő  hozzájuk,  vagy  ők  mennek  hozzá.  A  nagy  melegek 
idején  a  bithyniai  Békósban  sátoroznak.  Szép  hely 
ez  a  Fekete-tenger  gyönyörű  kanálisa  mellett. 
Ámde  októberben  nagy  esőzés  támad,  vissza  kell 
menniök  a  csúnya  Jenikőibe.  A  német  követ  azon- 
ban egyre  csak  azon  elmélkedik,  hogy  a  bujdosók- 
nak árthasson.  Ki  is  tudja  őket  onnan,  —  tovább 
kell  bújdosniok  a  bújdosásban.  Szerencsétlen  keresz- 
tény gályarabok  1720  áprilisában  Rodostóba  von- 
ják őket  :  igen  szomorú  a  sok  láncz  zörgését  hal- 
lani  .   .   . 

Már  Rákócziék  előtt  is  jártak  e  helyen  magya- 
rok, még  pedig  száműzött  magyarok,  azok  között 
is  :  Rákóczi  dicső  édesanyja,  Zrinyi  Ilona  és  ennek 
férje,  Thököly  Imre  és  fejedelmi  udvaruk. 
1700  nyarán  egy  pár  hétig  fürdőztek  ott. 
Bánatos  szívvel  kereshette  ott  a  fejedelem  hős 
anyja  emlékét.  Talán  a  tengerről  fu valló  szellő  egy 
sóhajtásában  csókot  váltott  a  férfias  anya  és  a 
hajthatatlan  fiú  szeretete  .  .  . 

Rákócziék  megnyugvással  tapasztalják,  hogy 
a  szép,  nagy  város  a  Márvány-tenger  mellett  kies 
lankákon  épült,  köröskörül  szép  mezők,  veteményes 
kertek,  jól  megmívelt  szántóföldek,  virágzó  szőllő- 
hegyek,  bennük  sok  dús  gyümölcsfa.  Négyféle 
nemzetség  lakja  a  várost :  török,  zsidó,  görög  és 
örmény.  Ok  az  örmény  város  szélén  nyernek  tágas 
szállásokat,  együtt  egy  egész  utczát.  A  házak  is 
szépek  volnának,  de  az  irigy  törökök  nem  hagynak 
az  utczára  ablakokat,  hogy  a  feleségeik  ki  ne  lát- 
hassanak. Ezzel  sehogy  sincs  megelégedve  a  jó 
Mikes  és  erdélyi  ember  létére  ugyancsak  panaszolja, 
hogy  a  beszélgetéshez,  a  nyájassághoz  épen  nem 
tudnak  a  törökök.  De  az  örmények  még  jobban 
féltik  a  feleségeiket  ;  a  szomszédasszony  is  nap- 
jában tizszer  is  úgy  elszalad  előle  a  kapuból,  mint 
az  ördögtől.  Valami  nagy  kára  ugyan  nincs  benne, 
mert  közönségesen  az  örmény  asszonyok  olyan 
fehérek,  mint  a  czigánynék. 

A  fejedelem  házában  valóságos  klastromi  rend- 
tartás van.  Dobszóra  folyik  a  puritán,  áhitatos  élet- 
rend, mely  akkor  sem  változik,  ha  szinte  a  fejedelem 
beteg  volna  is,  ami  bizony  előfordul,  mert  a  csúf 
köszvény  az  előrehaladó  korral  egyre  gyakrabban 
meglátogatja.    Minden    mulatságuk   abban    áll,    ha 

Bercsényi  úrnál,  a  ki  kissé  távolabb  lakik  tőlük, 
ebédelnek  vagy  vacsorálnak.  Különösen  Mikes  tud 
ott  nevetni  »a  kis  Zsuzsi<<-val,  Kőszeghy  Zsuzsanná- 
val, a  kit  egyre  jobban  megszeret.  A  kis  Zsuzsi  sem 
idegenkedik  tőle,  hanem  bizony  a  bujdosásban  is 
a  ki  gazdagabb,  hatalmasabb.  Bercsényiné  lett 
belőle,  mikor  a  nemzetes  asszony  meghalt.  Mikor 
Bercsényi  meghalt,  Mikes  még  mindig  tartotta  a 
közit  hozzá,  hanem  bizony  azt  a  tüzet  ekkor  sem 
élesztgették,  inkább  a  jövőről  gondoskodtak.  Bele- 
nyugszik a  szegény  szerelmes.  Az  Isten  nem  akarta, 
hogy  Zsuzsi  a  száműzetésben  akarjon  maradni ; 
elment  Lengyelországba.  Mikesnek  a  megorvosol- 
hatatlan  bajára  csak  egy  orvossága  maradt :  az 
elfelejtés  .  .  . 

A  feledés  mélázásán  és  a  száműzetés  bánatos- 
ságán  mindig  keresztülcsillog  az  a  nagy  szeretet, 
melyet  Mikessel  együtt  az  összes  bujdosók  éreznek 
a  fejedelem  iránt.  Mikesnek  »soha  semmi  egyéb  oka 
nem  volt  hazáját  elhagyni,  hanem  hogy  igen  sze- 
rette a  fejedelmet.*  Kétségtelen,  hogy  legtöbb  társa 
is  őszinte  szeretetből  fűzte  Rákóczi  sorsához  a  ma- 
gáét. Mert  mikor  a  fejedelem  elhagyta  a  hazát, 
kijelentette  híveinek,  hogy  senkit  sem  akar  vissza- 
tartani a  hazatéréstől  és  hogy  senkinek  visszatérése 
sem  sérti.  Hanem  biz  azok  vele  maradtak  és  még 
bujdosásaj;  közben  is  csatlakoztak  hozzá  többen. 
Itt  Rodostóban  is,  a  mint  Thaly  hitelesen  meg- 
állapította, vagy  hatvanan  voltak  vele,  a  nőket, 
gyermekeket  és  szolgákat  nem  számítva.  Hogy 
Mikesen  kívül  csak  a  nevezetesebbeket  említsük  : 
Bercsényi  és  második  meg  harmadik  neje,  t.  i.  gróf 
Csáky  Krisztina  és  a  már  említett  kis  Zsuzsi,  gr. 
Forgách   Simon,   gr.    Eszterházy   Antal,   gr.   Csáky 

Mihály,  b.  Zay  Zsigmond,  Szarvaskendi  Sibrik 
Miklós  udvarmester,  a  fejedelem  halála  után  a  buj- 
dosók »jó  Sibrik  apója«,  a  hű  Pápay,  Pázmándy 
Péter  ezredes,  Benedekfalvi  Detrich  Boldizsár  volt 
testőrtiszt,  Radalovics  János  apát,  a  fejedelem 
udvari  főpapja  és  gyóntatója,  langenthali  dr.  Láng 
Ambrus,  a  fejedelem  udvari  orvosa ;  Charriéres 
Jakab  János,  Bechon  Lajos,  gr.  D'Absac  Antal, 
id.  és  ríj.  b.  Vigouroux,  mely  utóbbiak  leginkább 
diplomácziai  szolgálatokat  teljesítettek.  Táplált 
a  fejedelem  egy  árulót  is,  a  német  Paul  Wilhelm 
Rohnt,  az  osztrákok  kémét. 

A  fejedelem  hűségesen  gondoskodott  társai 
testi  javáról  és  lelki  üdvéről.  Ennek  kedvéért  már 
1720-ban,  mindjárt  odatelepülésükkor  rendeztetett 
be  egy,  Magyarország  védőasszonyának  szen- 
telt kápolnát,  és  végrendeletében  biztosította  a 
rodostói  kath.  egyház  fenmar adását,  mely  maiglan 
is  áll.  Egész  életét  vallásának  szentelte  a  bujdo- 
sásban.  Nap jábanrnégy szer  járt  misére  és  éjféli  két 
órakor  is  mindig  felkelt,  hogy  az  Úrral  társalogjon. 
Szabad  idejében  hetenként  kétszer  vadászott,  egyéb- 
ként délelőtt  írásban  és  olvasásban  tölte  idejét.  írásai 
mind  vallásosságát  bizonyítják,  olvasmányai  mind 
vallásos  tárgyúak  voltak.  Pl.  tudjuk,  hogy  nagy 
szeretettel  olvasta  Calmet  franczia  írónak  az  ó  és  új- 
szövetségi könyvek  és  a  zsidók  történetéről  írott  s  Fleury 
bíbornok  költségén  díszesen,  gazdag  illusztrácziókkal 
s  térképekkel  Parisban  kiadott,  27  vaskos  kötetből 
álló  nagyszerű  munkáját,  melyet  utóbb  a  galatai 
Szent-Benedek  rendház  könyvtárának  adományo- 
zott. Egyéb  kegyes  adományairól  is  tudunk.  Az 
édesanyja  lelkiüdveért  szolgálandó  misékre  szentelt, 
ismeretlen,  de  bizonnyal  tekintélyes  összegű  alapít- 


II.   Rákóczi  Ferencz  élete  67 

ványon  kívül  24.400  piasztert  adományozott  az 
egykor  jezsuita,  most  lazarista  St.-Benoit-templom, 
rendház  és  a  keleti  vándormissziók  támogatására. 
Ezen  galatai  St.-Benoit-egyház  iránt,  hol  mostanáig 
Zrínyi  Ilona  és  Bercsényi  második  neje  is  aludta 
örök  álmát,  Bercsényi  is  igen  bőkezű  volt. 

Isten  ajándéka  is  volt  az,  —  jegyzi  meg  Mikes. 
—  a  hogy  >>tudta  magát  a  fejedelem  az  időhöz  és  az 
időt  magához  alkalmaztatni. <<  Ebéd  után  úgy  dol- 
gozott, mint  valamely  mesterember  :  fúrt,  faragott, 
esztergályozott.  Gyönyörű  szakálla  sokszor  úgy 
megtelt  forgácscsal,  hogy  maga  is  nevette  magát 
és  úgy  izzadt,  mintha  munkája  után  kellene  enni 
kenyerét.  Csudálta  is  mindenki  az  ő  bölcs  meg- 
nyugvását, ő  pedig  nevette  az  olyat,  a  ki  unalomról 
panaszkodott. 

.  Nagy  mulatságát  találta  különféle  házieszközök 
csináltatásában.  Mindenféle  köves  portékákat  igen 
kevésre  becsült  és  az  ilyenért  oda  nem  adott  volna 
egy  asztalt  vagy  széket,  a  melyet  ő  maga  talált  ki. 
Az  ilyenért  a  pénzt  sem  kimérte,  többet  is  nyer- 
tek rajta  az  asztalos  meg  a  lakatos,  mintsem  az 
ötvösök. 

Hatvan-hetven  tallérnyi  napi  járandóságának 
jó  részét  költötte^  az  ilyesmire,  meg  az  építésre  és 
kedves  kápolnájára.  Számos  embert  is  tartott  és 
azokat  is  fényesen  fizette.  Érdekes  apróság  róla. 
hogy  az  eléje  terjesztett  számadásokban  soha  ser 
nézte,  miért  adtak  harmincz  vagy  negyven  tallért, 
hanem  a  tíz-tizenkét  poltura  érő  apró  portékán 
mindig  megakadt  a  szeme,  hogy  olcsón  vagy  drágán 
vették-e,  és  az  ilyenen  bizony  mindenkor  gáncsot 
talált. 

A  bölcs  megnyugvással  tűrt  száműzetésben 
egy  nag}'  öröm  is  érte  a  fejedelmet,  t.  i.  1727.  június 
15-én  meglepte  második  fia,  György  a  látogatásával. 
A  26  éves  szép  ifjú  elosont  Bécsből  és  Franczia- 
országon  keresztül  odaérkezett.  Igen  nagy  öröme 
telt  az  apának  fia  természetes  eszében,  jó  szívében, 
csendes  természetében,  de  nagy  fájlalni  valója  is 
volt  rajta  :  hiányzott  belőle  a  jó  nevelés,  minden 
tanultság  ;  magyarul  nem  tudott  és  még  írni  is 
csak  rosszul.  Hanem  bizony  György  herczeg  nem 
nagyon  jól  érezte  magát  a  klastromi  életrendben, 
a  neki  való  mulatságtól  ugyancsak  kophatott  az 
álla.  Apja  tőle  telhetőleg  kereste  a  kedvét,  küldte 
es  vitte  vadászni,  pedig  ő  maga  ekkoriban  már 
igen  ritkán  járt  e  régi,  kedves  mulatsága  után. 
Kivitte  a  szomszédos  savanyú  ví  z-forráshoz  és 
gyógyító  fürdőbe  is,  de  biz  egyik  sem  gyógyította 
meg  a  fiu  baját,  az  unalmat.  Tanúinivalója  sem 
akadt  itten,  hát  9  hónapi  ott  tartózkodás  után, 
a  következő  év  márczius  23-án,  ha  fájó  szívvel  is, 
elbocsájotta  az  édesapja  Francziaországba,  hogy 
ott  pótolja  neveltetése  hiányait.  Ott  élt  azután ; 
kétszer  házasodott,  és  hazájának  semmi  neveze- 
tesebb szolgálatot  nem  tehetve,  1756-ban  halt 
meg. 

A  fejedelem  folytatta  csendes  életét,  bánatos 
reménykedését ;  egyre  várta  a  cselekvés  órájának 
eljöttét,  de  biz  az  egyre  késett.  1735.  márczius  12-én 
aztán  feljegyzi  Mikes,  hogy  Rákóczi  már  napok 
óta  nincs  oly  állapotban,  mint  azelőtt.  Igen  tit- 
kolja, de  észre  lehet  venni,  hogy  valami  belső  baja 
van.  Természetes  jókedve  ritkán  mutatkozik,  és 
akkor    is    mintha  erőszakkal  volna. 

Az  is  nyugtalanítja  Mikest,   hogy  kövér  teste 

és  arcza  igen  vékonyodik.  Bizony  a  meggyújtott 
gyertya  a  belső  szomorúságtól  vagy  valamely  belső 
nyavalyától,  vagy  egyszersmind  mindakettőtől  fogy. 
Csupán  a  fejedelem  erős  természete  vigasztalja, 
bátorítja,  de  az  a  vigasz  is  talán  csak  fövényre 
van  építve.  Márczius  23-án  este  aztán  ki  is  nyilat- 
koztatta már  magát  a  betegség.  Rákóczit  a  hideg 
borzogatta,  éjjel  még  rosszabbul  volt,  24-én  reggelre 
kelve  mindenkor  piros  arcza  szép  teste  sáfrány- 
sárga lett.  Enni  is  csak  igen  keveset  ehetett.  Fáj- 
dalmat legkisebbet  sem  érzett,  hanem  igen  nagy 
bágyadtságot.  De  azért  25-én,  ünnep  lévén,  fel- 
öltözött és  a  nagymisét  meghallgatta.  A  következő 
napokon  nagy  gyengeségében  is  dolgozott  az  esz- 
tergában egész  április  elsejéig.  3-án,  Virágvasár- 
napján a  gyengeség  miatt  nem  mehetett  templomba. 
Hétfőn,  kedden  jobbacskán  volt,  még  dohányzott  is. 
A  házi  rendet  folyton  megtartotta  és  megtartatta 
mint  egészséges  korában.  Szerdán  délután  nagyobb 
gyengeségbe  esett  és  mindenkor  csak  aludt.  Fáj- 
dalmat nem  érzett.  Csütörtökön  elnehezedett  és 
nagy  buzgósággal  magához  vette  az  Urat.  A  lefekvés 
idején  maga  ment  a  hálószobába,  de  kétfelöl  a 
karját  tartani  kellett.  A  szavát  igen  nehéz  volt 
már  megérteni. 

Éjtszaka  12  óra.  felé  összes  társai  jelenlétében 
felvette  az  utolsó  kenetet.  Annak  végével  a  pap 
szép  intéseket  és  vigasztalásokat  mondott  neki, 
az  intéskor  a  szemeiből  könnyhullatás  folyt. 
Pénteken  hajnali  három  óra  után  elaludt,  mint 
egy  gyermek  :  lelkét  visszaadta  istennek.  Irtóztató 
sírás-rívás  támadt  az  idegen  földön  árván  marad- 
tak közt. 

Holttestét    másnap    felbonczolták :    teste    egé- 

szén  beteg  volt,  csak  az  agyaveleje  volt  egészséges. 
De  annyi  is  volt,  mint  két  embernek  szokott  lenni. 
Szívét  meghagyása  szerint  Franc ziaországba  küldték 
a  kamalduli  kolostorba ;  legalább  ez  a  vértelen 
szív  élvezzen  a  földön  békét !  Húsvét  után  három 
napig  közszemlére  tették  a  tetemet,  de  azért  a 
törökök,  a  kik  jól  ismerték,  ^mégsem  hitték  el, 
hogy  ő  a  halott,  hanem  azt  hirdették,  hogy  titkon 
elment  ...  A  szeretet  legszebb  legendája  ime  a 
török  lélekben  is  kivirult. 

Április  15-én  koporsóba  zárták  a  holttestet  és 
egy  kis  házba  tették.  Itt  pihent  addig,  míg  a  porta 
meg  nem  adta  a  szabadságot,  hogy  —  a  fejedelem 
óhajtása  szerint  —  Konstantinápolyba  vihessék. 
Július  6-án  elhelyezte  a  síron  túl  is  hű  M.kes  a 
jezsuiták  templomában  az  édesanyja  mellé. 

Mikes  a  temetésről  visszatér  a  szomorúság 
helyére,  Rodostóba,  melyre  most  már  igazán  ráillik 
Bercsényi  anagrammája :  Ostorod.  Az  árvák  bőség- 
gel hullatják  könnyeiket,  mert  a  keserűségnek 
ködje  valósággal  reájuk  szállott.  Olyanok,  mint 
a  nyáj  pásztor  nélkül,  könnyhullatással  eszik  min- 
dennapi kenyerüket,  melyet  Isten  után  a  porta 
ad  meg  nekik,  —  most  már  kissé  szűkösen  is. 
Szegény  üdvezült  uruk  után  való  keserűségük  az 
idővel  nevekedik,  nem  kisebbedik.  A  sok  puszta 
hely  mind  szomorúságra  gerjeszti  a  bujdosókat. 

IV. 
Megdicsőülése. 

Rákóczit  hazafias  lelkiismerete  számkiűzte  a 
hazából.  Bizalmasabb  hívei,  szerető  barátai  'Vele 
mentek.    Akik   itthon      maradtak :    a   nagy   tömeg 

békésen  alkalmazkodott  az  új  viszonyokhoz,  az 
előkelőbbek  meg  éppen  az  osztrák  házhoz  való 
ragaszkodásuknak  gyümölcseit  akarták  élvezni. 
A  fejedelemnőtől  nem  kellett  tartani,  az  itthoniak 
meg  csak  úgy  ragyogtatták  hűségüket.  És  még  is 
a  következő  egész  korszak  alatt  harczolnak  —  aku- 
ruczok  árnyéka  ellen.  Érzik,  hogy  ez  az  árnyék 
őre  ...  A  Hadak  útja,  a  Csaba  íre,  Attila,  Árpád 
ébredése  is  több  a  magyarnak,  mint  egyszerű 
monda  .  .  . 

1715-ben  magyar  törvénybe  írják,  a  XLIX. 
czikkbe  e  gyalázatot : 

»Mivel  Rákóczi  és  Bercsényi  és  még  néhány 
a  kitűzött  határidőre  nem  tértek  vissza  az  amnesztia 
és  kegyelem  megnyerésére,  sőt  az  irtózatos  haza- 
árulás és  felségsértés  gonosz  bűnében  most  is  ma- 
kacsul megmaradnak  ;  tehát  mindnyájan,  a  kik  a 
fölebb  említett  határidőig  távol  maradtak,  vagy 
már  előbb  nem  tértek  vissza  és  így  most  is  távol 
vannak,  fönt  nevezett  vezetőikkel  és  fejeikkel  egye- 
temben, mint  törvényes  királyuknak  és  hazájuknak 
nyilvános  ellenségei,  hazaárulók  és  az  igazi  szabad- 
ságnak felforgatói,  e  jelen  határozattal  törvényen 
kívül  helyeztetnek,  úgy  hogy  mindenütt  lehessea 
őket  üldözni  és  elfogni,  hogy  érdemelt  büntetésüket 
elvegyék.  Minden  ingó  és  ingatlan  javaik  pedig  a 
királyi  fiscus  által  elfoglalandóknak  határoztatnak. 

Kikkel  való  minden  levelezés  és  közlekedés 
egyszerűen  és  nyilvánosan  eltiltatik  minden  hon- 
finak a  felségsértés  bűnének  büntetése  alatt.  << 

íme  :  Rákóczi,  Bercsényi  és  követőik,  —  a  tör- 
vény mondja  —  a  haza  nyilvános  ellenségei,  haza- 
árulók és  az  igazi  szabadságnak  felforgatói.  A  honfi 
pedig,  a  ki  velük  érintkezik,  a  felségsértés  becstelen 

bűnét  zúdítja  ártatlan  fejére.  »Ez  a  magyar  név- 
becsületét  inzultáló  káromlás*,  —  a  hogy  Kossuth 
Lajos  nevezte  történelmünknek  ezt  a  szégyenfoltját, 
melylyel  egy  magyar  törvényhozás  önmagát  bélye- 
gezte meg,  soha  sem  volt  a  magyar  nemzet,  a  ma- 
gyar nép  igazi  véleménye.  Azok  a  dalok,  melyek 
a  nép  őszinte  ajkán  fenntartották  dicső  fejedelmünk 
és  nemes  vitézei  hősi  harczát,  fájdalmas  bujdosását, 
a  hazafias  rajongásnak  beszédes  tanúságai.  Maga 
a  bujdosás,  a  bujdosók  története  a  fejedelem  haza- 
fiasságának,  szabadságszeretetének  megdönthetetlen 
bizonyítéka. 

Ez  a  nemzet  lelke,  melyre  ráczáfolni  a  törvény- 
könyv sohasom  képes.  Rodostó  zarándokhelye 
lett  a  magyarnak,  habár  messzesége  miatt  csak 
sóhajait  küldheti  is  oda.  Rákóczi  eszménye  a  nem- 
zeti függetlenségnek  :  habár  »Törökországból  nincs 
is  visszatérése.  Még  jó  egy  évszázadig  tilalmas  a 
dolog  a  Rákóczi  korszakának  kutatása,  de  a  jobb 
idők  felderültéig  is  kisebb-nagyobb  mértékben  meg- 
találjuk   a    nagy    fejedelem    kultuszának    nyomait. 

Midőn  a  szolnoki  származású,  Mészáros  nevű 
egyszerű  ember  az  1780-as  években  megfordul 
Rodostóban  és  az  agg  Horváth  Istvántól  átveszi 
Mikes  kéziratait,  hogy  azokat  megmentse  nemzeté- 
nek, ő  is  a  nemzet  szívében  lappangó  áhítatos  ke- 
gyeletnek szolgál. 

1794.  tavaszán  ott  jár  egy  ismeretlen  nevű 
kassai  orvos.  A  megszentelt  rodostói  rögökön  tett 
tapasztalatait  közli  egy  barátjával.  A  bizalmas 
levél  hangjából  a  dicső  fejedelem  iránt  érzett  mély 
tisztelet  ihlete  szól. 

A  XI  X.  század  első  évtizedeiben  a  nemzeti  fájdalom 
költőié,  Kölcsey,  legalább  Rákóczinak  panaszkodik  : 

Fejdelmünk,  hajh  !  vezérünk,  hajh  ! 
Magyartok  gyászban  ül. 
1848 — 49-iki  dicső  szabadságharczunk  honvé- 
déit a  kumcz  dicsőség  emléke  hevíti.  Az  serkenti 
tettre  a  magyar  önfeláldozást,  az  tüzeli  diadalról- 
diadalra a  magyar  vitézséget,  annak  elszántsága 
bátorítja  határozatait. 

A  szabadságharcz  emigránsai  Rodostóba  zarán- 
dokolnak és  a  dicső  fejedelem  meg  édesanyja  kon- 
stantinápolyi sírjánál  —  önmagukra  is  gondolva,  — • 
öntik  ki  nemzeti  fájdalmukat : 

...  Itt  nyugszik  fejedelme    hazádnak, 

Számkivetett  onnan,  mert  nem  vala  benne 

szabadság. 

Az  itthoni  elnyomatás  csak  élesztette  a  dicső 
kurucz  szabadságharcz  iránt  táplált,  elfojtott  érdek- 
lődést. Műveivel  ennek  adott  irányt  Szalay  László, 
a  kiváló  történész,  a  ki  szerető  bámulattal  csüggött 
a  nagy  fejedelem  alakján.  Példáján  indul  id.  Kubinyi 
Ferencz,  a  ki  1862-ben  Henszlmann  Imre  és  Ipolyi 
Arnold  tásaságában  felkeresi  Konstantinápolyon 
keresztül  Rodostót.  A  nagy  fejedelem  kápolnájában 
misét  mond  Ipolyi,  mialatt  a  nyakas  lutheránus 
aggastyán  térdepelve  sír.  A  hazafias  meghatottság 
annyira  erőt  vesz  a  társaságon,  hogy  a  tudományos 
kutatásokból  jóformán  semmi  sem  lesz.  Annál  meg- 
hatóbb  ez  az  áldozat. 

Szalay  kutatásai  adnak  szárnyat  az  akkor  még 
fiatal  Thaly  Kálmánnak,  a  ki  azóta  egész  életét, 
egész  nagy  lelkét,  kiolthatlan  tudásszomját,  mint 
hűséges  Íródeákja,  mint  egy  új  Mikes  Kelemen,  a 
réginek  imádatos  ragaszkodásával,  a  kuruczok 
szabadságharczának   és   szabadsághősének   szenteli. 

í  888-ban  és  89-ben  teszi  nagy  tudományos  ered- 
ményektől koronázott  két  útját  Konstantinápolyba 
és  Rodostóba.  Kubinyiék  óta  ugyan  megfordult  a 
száműzöttek  lakóhelyén  Kutschera  Hugó  is,  kon- 
stantinápolyi diplomacziánk  egyik  tisztviselője, 
utazása  azonban  csak  áhítatos  zarándoklat  volt, 
tudományos  kutatásokat  nem  is  akart  végezni. 

Annál  gazdagabbak  Thaly  eredményei.  Ezek 
azóta  nemzetünknek  közkincsévé  váltak  és  mél- 
tán díszíti  értük  a  Rákóczi- tisztelet  sugár  kévéje 
azlfazóta  őszbe  csavarodott  tudós  és  hazafi  tisz- 
tes -\  fejét.  A  neki  köszönhető  legnevezetesebb 
íelfedezés  az,  mely  a  bálványozott  fejedélem  földi 
maradványainak  megőrzésére  vonatkozik.  Ő  lepte 
meg  a  magyar  közönséget  e  boldogító  bizonyossággal 
egy  emelkedett  szép  ünnepen,  a  Magyar  Történelmi 
Társulat  1 892-ben  megtartott  negyedszázados  emlék- 
ünnepén. 

Ugyanis  1873-ban  Rákóczi  szülőföldje,  Zemplén- 
vármegye tavaszi  közgyűléséből  felírt  az  ország- 
gyűléshez a  halhatatlan  emlékű  fejedelem  és  bujdosó 
társai  hamvainak  hazahozatala  érdekében.  Az  eszme 
az  ország  törvényhatóságainál  és  közszellemében 
lelkes  visszhangot  keltett. 

A  hazaszállítás  idejéül  a  szabadsághős  születé- 
sének kétszázados  évfordulóját  is  kijelölték  és  az 
ünnepély  módozatait  is  tervezték.  A  hazahozatali 
eljárásra  a  magyar  kormány  volt  illetékes,  és  annak 
akkori  feje,  Szlávy  József,  szívesen  felkarolta  a 
kegyeletes  eszmét.  De  sajnos,  politikai  rövidlátás 
meghiúsította  a  nemzet  közóhajának  megvalósítá- 
sát. Az  előkészületek  megtételére  felkért  konstanti- 
nápolyi osztrák-magyar  nagykövet  ugyanis  kapva- 
kapott  egy  felületes  értesítésen,  hogy  a  megszentelt 

hamvak  immár  nem  léteznek  többé,  legalább  Török- 
országban nem,  és  így  szó  sem  lehet  a  hazafias  törek- 
vés keresztülviteléről. 

Thaly  Kálmán  volt  az,  a  ki  az  eszméhez  és 
magához  méltó  kitartással  végére  járt  a  dolognak 
és  az  emlékezetes  1892-i  ünnepen  közzétette  e 
rosszhiszemű  tévedés  megdönthetlen  czáíolatát. 

Thaly  lelkesedése  a  Rákóczi-eszmét  teljesen 
beleoltotta  a  nemzet  közszellemébe.  Az  idők  folya- 
mán megjelent,  kurucz  tárgyú  szépirodalmi  művek 
is  megtalálták  útjokata  nemzet  szivéhez.  így  történt, 
hogy  a  kuruczfelkelés  két  százados  évfordulóján 
Kassán  rendezett  Rákóczi-ereklyekiállítás  kinőtt  a 
helyi  események  jelentőségéből  és  megnyitásán 
mint  a  nemzet  megtisztulásának  igéje  zendült  meg 
az  akkori  képviselőház  elnökének,  gróf  Apponyi 
Albertnek  szava  :  >>Eljöttünk  ide  a  nemzet  nevében 
vezekelni  !  .  .  .« 

A  nemzet  minden  rétegében  végbement  szellemi 
átalakulásnak  döntő  erejű  bizonyítéka  volt  Ő  Fel- 
sége, a  legelső  magyar  ember,  kézirata,  melyet 
1004.  évi  április  hó  18-án  intézett  akkori  kormány- 
elnökéhez : 

»ATmagyar  történelem  kiváló  alakjai  közüí 
II.  Rákóczi  Ferencz  hamvai  nyugszanak  idegen 
földben  s  e  hamvak  hazaszállítása  a  nemzetnek 
ismételten  kifejezett  közóhaját  képezi. 

Hála  legyen  érte  az  isteni  gondviselésnek  :  azok 
az  ellentétek  és  félreértések,  melyek  súlyosan  nehe- 
zedtek elődeinkre  hosszú  századokon  át,  ma  már 
egy  végkép  letűnt  korszak  történelmi  emlékeit  képezik. 

Király  és  nemzet  kölcsönös  bizalma  és  az  alkot- 
mány  visszaállított   békés   uralma   megteremtették 

a  trón  és  nemzet  között  a  sikeres  egyesült  mun- 
kásság alapfeltételét  képező  összhangot. 

Keserűség  nélkül  gondolhatunk  hát  vissza 
mindannyian  a  mögöttünk  álló  borús  korszakra 
s  király  és  nemzet  egyesült  kegyelete  keresheti  fel 
mindazok  emlékezetét,  kiknek  vezető  szerep  jutott 
a  letűnt  küzdelmekben. 

Ennélfogva  utasítom,  hogy  II.  Rákóczi  Ferencz 
hamvai    hazaszállításának    kérdésével    foglalkozzék 

és  erre  vonatkozó  javaslatait  elvárom. << 

.* 

E  királyi  szavak  értelmében  szent  lelkesedés- 
sel várja  a  nemzet  drága  halottja  és  balsorsa  osz- 
tályosai szent  hamvainak  hazahozatalát. 

A  nemzet  nemcsak  egyéneiben,  hanem  hiva- 
talos megnyilatkozásában  felszabadítja  az  átok 
súlya  alatt  roskadozó  szabadsághősök  megszentelt 
emlékét. 

A  nemzet  az  Istenével  a  szenvedések  tüzében 
kiengesztelődött  szabadsághős  lelkének,  miután  tör- 
vénykönyvében is  helyreállította  szent  emlékét, 
hazai  földön  a  nemzeti  dicsőség  fénykorát  ma- 
gasztaló kassai  székesegyház  ég  felé  törő  ívei  között 
fog  áldozhatni.  Az  a  sírbolt,  II.  Rákóczi  Ferencz 
sírboltja,  a  nemzet  legdrágább  kincse  leszen :  a 
nemzet  függetlenségének  záloga. 


| 

0  vallomás  folytatása 

magánbeszélgetés  alakjában  életemnek  27.  évétől.  Megkezd- 
tem Drinápolyban  1717.  február  hó  21-én. 


Mondhat,  írhat  kiki  azt,  amit  akar,  a  magyar 
háborúnak  és  a  háború  kimenetelének  okairól.  Vádol- 
jon engem  kegyetlenséggel,  lassúsággal,  másokat  kap- 
zsisággal :  egyedül  Te  előtted  ismert  dolog,  óh  örök 
Bölcseség,  miért  határoztad  meg  előre,  hogy  az  ese- 
mények ilyen  kimenetellel  végződjenek.  Nem  taga- 
dom, hogy  igen  sok  hibát  követtünk  el  én  is  és 
mások  is  a  háborúban  való  tudatlanságunk  miatt,  de 
emberi  Ítélkezés  szerint  kell  mindent  megvizsgálni. 

A  pénzhiány  és  a  hadviselésben  való  általános 
tudatlanság  juttatta  végéhez  a  jól  és  vitézül  megkez- 
dett ügyet ;  bár  időközben  rézpénz  veretése  által  seré- 
nyen folytattuk  a  dolgokat,  de  midőn  e  pénz  érté- 
két veszítette,  mindennek  vége  lett. 

A  dühöngő  pestis  is  megtizedelte  a  gyalogságot. 

r 

másrészt  őrségekre  küldött  segítséggel  is  fogyott  azon 
katonák  száma,  akiknek  a  nyílt  mezőkön  kellett  har- 
colniok. 

Lassú  léptekkel  haladt  előre  az  ellenség.  Elfog- 
lalta a  folyókat  és  hegyszorosokat,  az  elfoglalt  helyek- 
nek biztosítására  a  gázlókat  megerősítette,  az  erődít- 
vényeket  őrséggel  látta  el,  sáncokat  emelt,  s  mert  nem 
volt  tábori  katonaságom,  sem  munkájában  meggátolni, 
sem  a  sáncokat  elfoglalni  nem  tudtam.  Ezért  midőn 
a  védelmi  háborúra  kellett  áttérnünk,  reményünket  az 
erősségek  megvédelmezésébe  kellett  helyeznünk.  Ezek 
elég  jól  meg  voltak  erősítve  és  mindennel  ellátva,  mert 
a  rézpénz  még  forgalomban  volt,  de  nem  voltak  a 
védelemre  alkalmas  és  elszánt  tisztjeim.  Ezek  egy 
részét  gyávaságból,  másik  részét  pedig  az  őrségnek  és 
a  parancsnokoknak  félelme  miatt  átadták  a  németek- 
nek. Egyedül  Érsekújvárt  védelmezték  katonához 
méltó  kitartással  addig  az  ideig,  amíg  a  teljesen  szét- 
rombolt sáncok  között  rések  nem  keletkeztek,  melyeket 
a  kicsiny  számú  őrség  megvédelmezni  nem  tudott ;  így 
megadást  határozván,  a  várat  feladták.  A  többi,  sokkal 
kisebb  jelentőségű  várat  a  németek  fenyegetésekkel  és 
Ígéretekkel  foglalták  el.  Midőn  a  háború  végét  járta  már, 
egyedül  Kassa  és  Munkács  váram  a  szomszédos  Ung- 
várral maradtak  hűségesek  irántam.  Előrehaladtak  a  né 
metek,  seregüket  több  részre  osztották,  s  velők  az  én 
hadseregem  —  nem  számra,  hanem  erőre  nézve  —  nem 
tudott  megmérkőzni.  Napról-napra  kisebbedett  körü- 
löttem a  kör,  és  bár  a  hátunk  mögött  álló  néhány  vár- 
megye a  lovaskatonaság  táplálását  kielégítette,  a  mene- 
külő főnemesek,  nemesek  és  házas  katonák  nagy 
száma,  kik  az  ellenségtől  elfoglalt  vármegyékből  el- 
hagyván birtokaikat,  önként  megmaradtak  a  szövetség 
hűségében,  fölötte  meggyötörték  a  nyomorult  népet. 
A  tél  dühöngött  és  oly  sűrűn  hullott  a  hó    a    földre, 

hogy  a  járt  útról  alig  térhetett  le  a  lovas  is.  Faluról- 
falura vándorolt  a  menekülőknek  ez  a  tömege,  mely 
parasztkocsikra  szorult,  egyik  része  a  megélhetés  eszkö- 
zeit, más  része  a  biztonságot  keresvén  a  hegyeknek  és 
pocsolyás  vidékeknek  félreeső  helyein.  A  katonaság 
elhagyta  zászlóit,  hogy  családját  megmentse  és  táplá- 
lékot nyújtson  neki.  A  népnek  és  a  bujdosóknak 
siralmas  panasza  zúgott  állandóan  fülembe.  A  félig 
mezítelen  katonaság  a  kemény  fagytól  megdermedve 
odahagyta  állomáshelyeit ;  ez  fegyvere,  amaz  lova, 
mindnyájan  a  hiányos  zsold  miatt  terjesztették  be 
igazságos  panaszaikat,  s  a  katonai  szolgálat  teljesíté- 
séhez nem  annyira  az  akarat  és  a  hűség  hiányzott, 
mint  inkább  a  lehetőség. 

Ügyeimen  való  ezen  aggodalmaim  közepette 
csak  a  moszkvai  cár  által  igért  külföldi  segítségbe 
vetett  bizalmam  maradt  meg,  aki,  miután  Poltavánál 
legyőzte  a  svéd  királyt,1  Lengyelországba  vonta  vissza 
seregét,  míg  őt  magát  a  szomszédos  Oroszországba 
várták. 

Már  jóval  előbb  összeköttetést  keresett  az  én 
közvetítésemmel  a  francia  királlyal,  s  ez  összekötte- 
tés megvalósításáért  megígérte,  hogy  egész  seregével 
segítségemre  lesz.  E  feltételt  a  francia  király  is  el- 
fogadta, s  ezért  a  Parisból  hazatérő  követemet 2 
a  fentnevezett  fejedelemhez  küldtem,  hogy  a  francia 
király  nevében  biztosítsa  a  cárt  a  tárgyalás  megkezdé- 
sének hajlandóságáról  és  értesítse  ezen  ügy  elintézésére 
a  francia  királyhoz  küldendő  ünnepélyes  követségről. 
Nem  ok  nélkül  reménykedhettem  tehát,  hogy  az  ö 
segítségével  a  magyarországi  ügyeket  helyre  fogom- 
állítani. 


'  1709  jul.  9.  verte   meg  Nagy  Péter  cár  XII.  Károlyt 
*  Vetésyt. 

Ezért  Bercsényi  grófot,  a  szövetséges  ország 
főgenerálisát  és  helytartómat  Lengyelországba  kül- 
döttem, hogy  ezen  ügyet  elintézze,  én  magam  pedig 
Munkácsra   vonultam,    hogy    a    háborút    folytassam. 

De  az  ellenség  —  miután  csekély  fáradsággal 
Szolnokot1  és  Egert8  megvette  —  átkelt  a  Tiszán, 
hogy  a  német  seregnek  Erdélyben  állomásozó  részé- 
vel egyesülve,  engem  bekerítsen.  Ezért  tábornokom- 
mal és  a  Tiszántúli  részek  parancsnokával,  gróf  Ká- 
rolyival tanácskoztam  és  megengedtem  neki,  hogy 
Pálffy  grófhoz,  a  császári  sereg  parancsnokához  leve- 
let írjon,  s  reményt  nyújtva  a  békére,  igyekezzen 
fegyverszünetet  kieszközölni. 

Károlyi  előadta,  hogy  Pálffy,  ki  teljhatalommal 
rendelkezik,  József  császár  rendeletéből  hajlik  ugyan 
a  békére,  de  kér,  hogy  időnyerés  és  a  tárgyalás 
előmozdítása  céljából  személyesen,  érintkezzem  vele. 
s  hogy  ezen  ügyet  elintézhessük  kéthetes  fegyverszü- 
netet ád,  melyet  esetleg  továbbra  is  ki  fog  terjeszteni, 
hogyha  én  erre  határozom  el  magam.  Ez  az  előter- 
jesztés nem  volt  ment  minden  nehézségtől ;  akivel 
tárgyaltam,  magyar  ember  volt  ugyan,  de  a  néme- 
teknek szolgája ;  biznom  kellett  benne  és  kiszolgál- 
tatnom magam  neki  pusztán  az  ő  szavára,  amelynek 
megtartását  meghiúsíthatták  a  németek,  akik  már  meg- 
szokták a  magyaroknak  tett  Ígéreteket  különféle 
ürügyekkel  és  mentségekkel  kijátszani ;  de  másrészt 
zaklatott  a  szükség  és  az  önszeretetnek  az  a  dicső- 
sége, amely  meggyőzött  engem  arról,  hogy  a  végvo- 
naglásban  levő  haza  mellől   eltávoznom  nem  szabad. 

Könnyen  beláttam,  hogy  igen  kis  haszon  mel- 
lett sokkal  nagyobb  kár   származhat    ebből,   de   nem 


1  1710.  okt.  10. 
'  1710.  nov.  29. 

akartam,  hogy  avval  vádoljanak,  hogy  bár  az  ország 
zaklató  szükségben  van,  én  személyemet  mégis  in- 
kább képzelt,  mint  valóságos  veszedelmeknek  sem 
akarom  kitenni,  s  ha  a  felajánlóit  egyezkedést  vissza- 
utasítom, azt  mondhatják,  hogy  én  az  alkalmat  a  jó 
békekötésre  elmulasztottam.  Magamnak  ez  a  meg- 
nyugtatása győzött  minden  érven,  és  minden  késede- 
lem nélkül  zivataros  éjtszakán,  midőn  igen  sűrűn  hul- 
lott az  égből  a  hópehely,  elindultam  és  éjjel-nappal 
tartó  folytonos  gyors  utazás  után  Munkácsra  meg- 
érkeztem. 

Itt  sem  időztem  hosszú  ideig  és  miután  a  ta- 
nácskozás helyében  és  a  kiséret  számában  mindket- 
ten megegyeztünk,  Vajára.1  egy  Tiszántúli  faluba 
mentem,  ahová  már  Pálffy  megérkezett.  Nem  emléke- 
zem vissza,  de  nem  is  kell  elmondanom  ama  min- 
denféle szépenhangzó  szavakat,  amelyekkel  a  császár 
bőséges  Ígéreteinek  elfogadására  felszólított,  amelyek- 
kel az  ország  szabadságáról  és  annak  teljes  helyre- 
állításáról biztosított,  csakhogy  én  arra  határozzam 
el  magam,  hogy  a  császárnak  levelet  irjak  és  békét 
kérjek. 

Arra  ösztönzött,  hogy  Bécsbe  követet  küldjek, 
amely  követség  elvállalását,  ha  a  németek  kezest  ad- 
nak, Károlyi  a  maga  részéről  elhatározta,  én  meg, 
nehogy  bármit  is  megkiséretlenül  hagyjak,  a  levél 
megírására  tökéltem  el  magam. 

Nem  tudom,  Uram,  magamban  visszafojtani,  ki 
kell  előtted  tárnom  lelkemnek  belső  háborgásait,  me- 
lyek nyugtalanítottak,  melyek  ide-oda  hánytak  a  nyo- 
morúságoknak és  aggodalmaknak  ebben  a  vihará- 
ban, amelynek  lecsillapítására   lomhán  és  langymele- 

1  Szabolcs  vármegyében.  Az  emlékezetes  találko- 
zás Vay  Ádám  kastélyában  1711.  jan.  31-én  történt. 

gen  néha  napján  hozzád  is  menekültem,  de  mert 
jobban  biztam  az  emberi  segédeszközökben  és  saját 
okosságomban,  nyugalmamat  nem  találhattam  meg. 
A  rendeknek  tett  esküm  megtiltotta,  hogy  lemondjak 
az  erdélyi  fejedelemségről,  ennek  megtartására  a  tisz- 
tesség és  a  hiú  dicsőség  sarkalt;  előreláttam  az  örök 
száműzetésnek  nyomorúságait,  ha  ezen  feltételt  nem 
fogadom  el,  valami  erős  reményem  sem  volt  arra 
nézve,  hogy  engem  az  általános  európai  békébe  be 
fognak  foglalni.  Bár  a  franciák  királya  ismételten 
hozzám  intézett  leveleiben  biztosított  arról,  hogy  nél- 
külem nem  fog  békét  kötni,  tudtam,  hogy  fegyvere 
már  nincs  abban  a  helyzetben,  hogy  a  császárt  erre 
kényszeríthetné. 

Biztam  a  cárnak  segítségében,  a  mint  már  mon- 
dottam, de  ez  is  hiábavalónak  bizonyult,  midőn  né- 
hány hónap  múlva  a  török  megizente  neki  a  hábo- 
rút. A  másik  rész  megígérte  a  haza  törvényes  sza- 
badságainak helyreállítását  és  az  én  öröklött  birto- 
kaimnak visszaadását,  vagy  cserébe  ezek  helyett  va- 
lami, szabad  fejedelemséget  a  birodalomban,  mely 
utódaimra  öröklési  joggal  szállana.  Ha  ezt  az  ajánla- 
tot akárhogyan  is  elfogadom,  előreláttam,  hogy  bár 
személyemet  biztosították,  de  nem  a  becsületemet, 
mert  el  kellett  volna  mennem  hazámból,  le  kellett 
volna  mondanom  arról  a  nemzetről,  amely  annyiszor 
bizonyságát  adta  irántam  való  szeretetének  és  bizal- 
mának. 

A  törvények  megtartásának  minden  biztosítékát 
egyedül  az  annyiszor  megszegett  királyi  szó  nyúj- 
totta csak.  A  békének  ez  az  alapja  úgy  tűnt  fel  előt- 
tem mint  a  jég,  mely  elolvad ;  és  semmi  mást  nem 
remélhettem,  csak  a  nemzet  és  a  lakósok  örökös 
szidalmait  és  átkait,  hogyha  magamnak  biztosságát 
megszerezve,  a  nemzetnek  józan  ésszel  előrelátható 
jövendő  nyomorúságaiba  beleegyezem. 

És  ezért  bátor  lélekkel,  az  emberi  dicsőség  utáni 
vágytól  fellelkesítve    majd  arra  határoztam  el  magam, 
hogy  váramat  védeni    fogom  addig,    míg   a  moszkvai 
segítség  megérkezik  és  szembeszállók  a  végső   vesze- 
delemmel, hogy  ezenközben  a   megénekelt  és  a  világi 
történetekben    magasztalt    hősöknek   halálát   találjam 
meg,    majd    meg   azt   tettem    fel  magamban,    hogy  a 
lovassághoz    csatlakozom,    hogy  folytonosan    változ- 
tatva   állomásaimat,   a  tiszántúli    pusztaságokon    bo- 
lyongva nyugtalanítsam  az  ellenség  hadseregét,  a  téli 
pihenéstől    megfosszam    őket  s  végre  legyőzzem.    De 
ezen  tervemnek   a  nagymennyiségű   hó  állott  ellen,  a 
másiknak  biztos  kimenetelét  a  bizonytalan    moszkvai 
segítség  hiúsította    meg.  Szemem    elé  állították,  hogy 
halálomnak  és  a  keresett  veszedelmeknek  oka  és  célja 
csalhatatlanul    úgy  tűnik  fel,  hogy  nem    dicsőségből, 
hanem  a  jövő  feletti  kétségbeesésemben    követtem  el, 
hogyha  hazámnak  és  a  fejedelemségnek  javáért  nem 
törekszem  magam  fentartani.  S  így  nyilvánvalóvá  lett. 
hogyha  megölnek  vagy   elfognak,  a  nemzet   ügyének 
és  reményének    vége    szakad,   míg   ha  számkivetésbe 
megyek,  akkor  kevésbbé,  sőt   még  jobban   megmarad 
a  remény,    mert  utolsó   leheletemig    megőrzöm  a  nép 
szeretetét,  mely  a  nép  szivében  mindig  élni  fog  irán- 
tam.   Azonban  mégis    egyik   elhatározást  sem    fogad- 
tam el  végérvényesen  és  mindent  elkészíttettem  a  vár- 
nak serény  megvédelmezésére,  melyet  a  katonai   sza- 
bályok tekintetbevételével  rendeztem  be  és  melyet  fek- 
vése is  úgy  megerősített,  hogy  bevehetetlennek    lehe- 
tett mondani.  De  Te,  óh  végtelen  jóság,  nem  sok  idő 
elteltével    megmutattad    nekem    a  zsoltáríró    versének 
igazságát :  „Ha  csak  az  Úr  nem  őrzi  az  államot,  hiába 
vigyáznak    azok,    akik  azt  őrzik".  Közeledett  a  télnek 
minden  oldalról  növekedő   sanyarúságai    közepette  és 
a  szükséges  dolgoknak,  de    különösen  a  készpénznek 

a  hiánya  mellett,  a  szenátus  tanácskozására  előre, 
meghatározott  idő,  mely  tanácskozás  végleges  elhatá- 
rozásától függött,  vájjon  visszatérek-e  a  váramba,  vagy 
pedig  Lengyelországba  megyek-e. 

Mindkét  tanács1  előtt  kifejtettem  az  ország  álla 
potát,  de  ezekre  a  következő  volt  az  egyetértő  és  min- 
den határozatlanság  nélküli  válasz:  nem  áll  sem 
az  ő,  sem  az  oldalam  mellé  állított  rendeknek  hatal- 
mában, de  nem  is  akarják,  hogy  fölmentsenek  engem 
esküm  alól,  amelyet  a  rendeknek  általános  gyűlésé- 
ben tettem  le,  s  melyet  a  kötés  zálogául  elfogadtak ; 
hanem  inkább  aztkivánják/hogy  igyekezzem  megtartani 
mindenféle  úton-módon,  hogy  ők  szívesen  fogják  kö- 
vetni az  én  sorsomat,  míg  fenmarad  annak  a  reménye 
hogy  magukat,  feleségüket  és  gyermekeiket  táplál- 
hatják és  hogy  irántam  való  hűségükből  kifolyólag 
bármely  országba  is  ki  fognak  vándorolni  és  ezért  e 
tárgyban  parancsaimat  várják. 

A  többi  dologra  vonatkozólag  pedig  az  a  köte- 
lességem, hogy  személyemnek  biztosítására  töreked- 
jem, s  ne  tegyem  ki  magam  veszélyeknek,  a  veszély 
pedig  utóiérhet,  ha  váramba  zárkózom  be,  mert  bizony 
kétséges  a  moszkvai  cár  segítsége. 

Ezeken  kívül  sokat  mondottak,  melyek  erre  a 
dologra  vonatkoztak,  melyek  utolsó  eskümnek  meg- 
újítását eredményezték,  és  hittel  kellett  megigérnem, 
hogy  soha  semmikor  nem  fogok  lemondani  a  fejede- 
lemségről. Ezek  voltak  azok  az  okok,  óh  legszentebb 
Gondviselés,  melyeket  a  Te  irgalmad  szemem  elé  állí- 
tott, melyek  azon  erős  elhatározást  keltették  bennem, 
hogy  az  országból  eltávozzam,  mielőtt  a  megkötött 
fegyverszünet  határideje  lejárna  és  az  utamat  vagy, 
elzárnák  előttem,  vagy  pedig  háborúk  okozta  zavarok 


A  magyarországi  és  erdélyi. 

a  kimenetelt  nehezebbé  tennék.  Ezért  azon  ürügy  alatt, 
de  még  inkább  szükségből,  hogy  a  nemsokára  Len- 
gyelországba érkező  moszkvai  cárral  tárgyaljak,  a 
visszatérés  reményét  terjesztve  Salánkból, '  hirtelen 
udvaromnak  egy  részével  eltávoztam  és  az  ország 
határáról  Károlyinak  levelet  írtam,  sokkal  hosszasab- 
ban, mint  talán  kellett  volna,  mely  levélben  őt  a  ka- 
tonai és  politikai  ügyek  elintézésében  távollétem  alatt 
hatalommal  ruháztam  fel,  fölfedtem  előtte  távozásom- 
nak okait  és  többi  összeköttetéseimet,  amelyek  az  állam 
ügyeire,  az  erősségek  bátor  megvédésére  és  gondozá- 
sára vonatkoztak. 

Mindezek  1711.  év  február  hó  elején  történtek. 
És  Te,  óh  legfőbb  Jóság,  ugyanazon  az  úton  sokkal 
nagyobb  számú  szolga  és  udvarnok  kísérettel  vezet- 
tél ki  Magyarországból, 3  amelybe  1703-ban  három 
szolgával  bevittél,  hogy  a  háborút  megkezdjem. 

Miután  a  cár  a  törökkel  megkötötte  a  békét,3 
minden  reményem  szétfoszlott,  hogy  Magyarországon 
megújítsam  a  háborút,  s  miután  nem  minden  alap 
nélkül  azt  is  hírül  hozogatták,  hogy  a  szomszédos 
Magyarországból  a  németek  állandóan  cselt  vetnek 
ellenem,  nagyon  kicsiny  volt  a  reményem,  hogy  Len- 
gyelországban   maradhatok.    Mielőtt  a  cár    Moldvába 


1  Ugocsa  vármegyében. 

-   1711.  február  21-én. 

3  Nagy  Péter  orosz  cárt  ugyanis  Baltádzsi  Mehe- 
med  nagyvezér  Hus  mellett  a  Pruth  folyó  mentén  seregé- 
vel együtt  bekerítette,  s  csak  Katalin  leleményessége  men- 
tette meg  teljes  vereségtől  az  orosz  hadsereget.  Katalin 
megvesztegette  a  nagyvezért,  aki  megelégedett  néhány 
erősség  lerombolásával  és  Péter,  seregével  együtt,  szaba- 
don elvonulhatott. 

ment  volna,  bizonyos  területet  ajánlott  fel  nekem 
Ukrainában, l  amelyből  fenn  tudtam  volna  magamat  és 
a  bujdosó  magyarságot  tartani,  de  a  terület  messze 
feküdt,  mindenféle  közlekedésből  kiesett,  s  hozzá  sok- 
kal nagyobb  bizalmat  kellett  a  francia  király  Ígére- 
teibe helyeznem,  mint  ezébe,  akinek  eljárási  módja, 
élet-elve,  erkölcsei  és  szokásai  a  lehető  legnagyobb 
mértékben  visszatetszést  keltettek  bennem. 

Miért  is  figyelmemet  az  Európában  folyó  ügyek 
körülményeire  fordítottam.  Franciaország  és  a  csá- 
szárság között  még  folyt  a  háború,  a  császári  trón 
üres  volt,  maga  a  cár  is  várakozó  álláspontot  foglalt 
el  a  császárválasztással  szemben  ;  ezért  elhatároztam, 
hogy  a  cárt  elkísérem  Elbingbe 2  és  itt  az  események 
további  alakulása  után  fogom  magam  elhatározni  arra, 
hogy  Franciaországba  menjek,  ahova  természetszerű 
vonzalom  húzott.  Nagy  szorgalommal  szerelték  fel  a 
hajókat,  melyek  közül  egyet  az  én  számomra  jelöltek 
ki.  A  hajókon  az  evezők  mellé  a  cár  testőrezredét 
ültették  le.  Mind  e  készület  a  haditengerészetet  jelké- 
pezte ;  ágyukkal  felszerelt  hajóknak  bizonyos  meghatá- 
rozott sorrendben  kellett  őt  követniök  és  horgonyt 
vetniök.  így  a  hajóbaszállás  kitűzött  napján  búcsút  kel- 
lett vennem  feleségemtől,  akit  hozzáillő  helyzetben 
hagytam  hátra,  de  nemsokára  elutazásom  után  min- 
den összezavarodott.  Kicsiny  kíséretet  vettem  magam 
mellé,  udvarom  többi  részének  meghagytam,  hogy  a 
szárazföldön  kövessen  a  lovakkal,  Bercsényi  gróf 
helytartót,  ki  a  vezérlő  és  szövetkezett  rendek  főparancs- 


1  Ukraina  (a.  m.  határország)  névvel  jelölték  az 
egykori  Lengyelországban  azon  néptelen,  vad,  kietlen  tar- 
tományt, amely  a  tatárok  és  más  nomád  népek  szom- 
szédságában volt. 

»  A  danzigi  öböltől  délre. 

noka  volt,  a  többi  mágnásokkal  és  nemesekkel  hátra- 
hagytam ;  ők  részben  össze-vissza  szétszóródtak,  részint 
pedig  Jaroslawban  összetömörültek. 

A  hajók  élén  orosz  századosok  állottak,  a  kor- 
mányosok azonban  a  folyóval  ismerős  benszülöttek  vol- 
tak. De  mivel  a^századosoknak  határozott  parancsuk  volt 
arra,  hogy  a  rendet  fentartsák  s  a  hajókat  éjjeli  szállásra 
bevonják,  a  kormányos  süketeknek  kiabálgatott,  midőn 
fövenyes,  sziklás  vagy  tuskók  által  eltorlaszolt  helyek  ki- 
kerülésére törekedett.  A  cár  könnyebb  és  jobban  fel- 
szerelt hajón  előttünk  haladt,  a  többi  hajó  őt  tartozott 
követni,  hogy  megérkezzenek  az  általa  kitűzött  állomá- 
sokra, miért  is  gyakran  késő  éjjelig  kellett  hajózni,  mert  a 
folyó  homokzátonyai  gyakran  órákig  feltartóztattak  ben- 
nünket, s  ha  rajtuk  megakadtunk,  a  vízbe  gázoló  kato- 
náknak kellett  segítségünkre  jönni.  Midőn  így  az 
éjjeli  állomásnevekre  megérkeztünk,  hogy  a  rendet 
betartsuk,  a  kormányos  lármája,  sírása  és  könyörgése 
ellenére  nekimentünk  a  legveszedelmesebb  partoknak, 
fatörzseknek  és  szikláknak,  amelyek  hajótörést  okoz- 
nak, ha  a  hajók  beléjök  ütköznek.  —  Ezek  közül 
említésre  méltó  egy,  mely  még  a  többi  között  is 
kiváló  veszedelem  volt  és  Varsó  alatt  egy  helyen 
ért  utói  bennünket,  ahol  az  alámosott  parton  és 
épen  maradt  erdő  rész,  mely  magas  növésű  fákból 
állott,  annyira  összeszorította  a  víznek  folyását,  hogy 
a  part  és  fák  halmaza  között  csakis  csolnakon  lehe- 
tett közlekedni.  Midőn  itt  áthaladtunk,  egymást  követő 
öt  hajón,  a  mi  hajónk  kormányába  beleakadt  egy  erős 
faág  és  a  kormányrudat  helyéből  kidobta. 

Hajónkat  a  folyó  erős  árja  elragadta  és  a  sű- 
rűn heverő  faágakhoz  sodorta,  miért  is  hajónk  ügy 
megakadt,  hogy  az  utánunk  jövő  hajók  átmenetelét 
megakasztotta.  Ezeket  oly  sebesen  hajtotta  felénk 
az  ár,  hogy  az  összeütközésből  származó  veszedelem 
már  kikerülhetetlennek  látszott. 

Az  árbocokra  keresztben  kifeszített  vitorlák 
kötelei  összecsomósodtak,  az  ágak  vitték  az  árbocot, 
a  hajók  járásához  mért  hosszú  gerendákból  csinált 
kormányrudak  összeütköztek  a  többi  kormányrudak- 
kal.  A  fedélzetek  és  ágak  e  recsegése  az  ide-oda  sza- 
ladgáló hajósok  között  kimondhatatlan  zsivajt  oko- 
zott; némelyek  a  közeledő  hajók  elé  evezőiket  szór- 
ták, mások  az  összecsomósodott  köteleket  vágták  el, 
ismét  mások  köteleket  dobáltak  az  elszabadult  kor- 
mányrudak után.  És  mit  tettem  én  ebben  a  nyilván- 
való veszedelemben  ? 

A  meggondolatlan  ifjúság  hevében  megvetettem 
a  veszedelmet,  átugrottam  egy  belénk  ütközött  hajóba 
s  borral  telt  üvegemmel  ivásra  késztettem  másokat. 

E  kavarodás  jó  időre  munkát  adott  a  hajósok- 
nak, és  bizony  az  első  pillanatban  sokkal  nagyobb 
veszedelemtől  féltek,  de  ez  a  Te  kegyelmed  útján  nem 
következett  be,  mert  a  mi  hajónk  volt  az  első,  s  ez 
veszítette  el  a  kormányrudat  és  akadt  meg  a  fák  ágai 
között ;  de  mivel  ezek  hajlékonyak'  voltak,  a  hajónak 
engedtek,  s  így  a  többi  hajók  is  mind  valami  ruga- 
nyos erőtől  hajtva  viselték  el  egymás  támadását,  mi- 
dőn egymásba  ütköztek,  és  így  minden  léktőlmegmene- 
kültek.  Kötelekkel  kifogdosták  a  kormányrudakat,  eze- 
ket visszatették  kapcsaikba,  s  miután  a  kisebb  sérü- 
léseket is  kijavították,  a  Te  segítségeddel,  ó  végtelen 
jóság,  újból  a  folyóra  biztuk  magunkat.  A  víz  gyak- 
ran leapadt,  ezért  a  hajók  fennakadtak  zátonyokon, 
a  miért  nekünk  éjjel  virrasztanunk  kellett,  nappal 
pedig  a  cárral  dőzsöltünk,  amit  ő  nagyon  szeretett,  s 
így  haladtunk  előre  egész  Thornig l  —  ha  nem  csa- 
lódom, majdnem  három  hétig.  Thornba    szerencsésen 


1  Oroszország  és  Németország    határán  a  Visztula 
mellett. 

megérkezve,  tánchoz,  mulatozáshoz  és  fejedelmi  mél- 
tóságunkhoz egy  cseppet  sem  illő  nyilvános  csapszé- 
kekben divatozó  dőzsölésekhez  fogtunk. 

A  legtöbb  dolog  természetemmel  nem  fért  össze, 
de  nem  vonhattam  ki  magam  belőle,  mert  a  cár  meg- 
tette. Nem  holmi  emberi  szempontok  vittek  rá  erre,  bár  ez 
is  egyik  indító  ok  volt,  hanem  inkább  a  fejedelem  jó- 
indulatának megnyeréséért  tettem,  amelyre  igen  nagyon 
szorultam. 

Alig  érkeztünk  meg  a  fentemlített  városba,  a 
cár  már  is  az  előre  tervezett  útjára  készülődött,  a 
csehországi  Karlsbadba  egészségének  helyreállítása 
végett.  Feleségét  ott,  ahol  voltunk,  Thornban  hagyta, 
míg  maga  néhány  napi  ott  időzés  után  kicsiny  kísé- 
rettel elment.  Előre  láttam,  hogy  a  cár  feleségével 
való  időzésem  teljesen  haszontalan,  azért  még  elme- 
netele előtt  fölfedtem  a  cárnak  terveimet,  hogy  én 
Danzigba  akarok  az  ő  távolléte  alatt  menni,  innen 
pedig  titkos  úton  Berlinbe,  a  porosz  királyhoz,  aki 
igen  barátságos  érzülettel  viseltetik  velem  szemben, 
hogy  ezen  fejedelemmel  a  közös  ügyek  előnyeiről  tár- 
gyaljak, s  ha  a  cár  visszatér,  vele  is  közölni  fogom 
azokat.  Miután  a  cár  ebbe  a  tervembe  beleegyezett, 
néhány  napi  késlekedés  után  a  cár  távozásával  magyar 
ruhámat  francia  öltönnyel  cseréltem  fel  és  Thornban 
éjjel  hajóra  szálltam.  Még  a  hajósok  sem  ismertek,  s 
csak  néhány  benső  barátom  kisért. 

Miután  a  cárnénak  búcsút  mondottam,  eltávoz- 
tam, s  néhány  napi  és  éjjeli  hajózás  után  szerencsé 
sen  megérkeztem  Danzigba,  a  hová  nem  minden  ne- 
hézség, kérdezősködés  és  vizsgálat  után,  bocsátottak 
be  mint  orosz  tisztet. 

Körülbelül  másfél  hónap  telt  el  itt,  amidőn 
megtudtam,  hogy  a  cár  visszatért  Elbingbe.  Azonnal 
elindultam,  hogy  a  fejedelmet  meglátogassam,  de  több 

jelből  kiéreztem,  hogy  érzülete  irányomban  megvál- 
tozott. Kerülgette  a  velem  való  beszélgetést,  előter- 
jesztéseimet figyelmetlenül  hallgatta,  mindezekből  igen 
könnyen  észrevettem,  hogy  minden,  ami  engem  illet, 
csak  erőltetett  volt  részéről.  Mégis  meghívott  magá- 
hoz Szt.-Pétervárra,  de  bizony  egy  cseppet  sem  volt 
ínyemre,  hogy  ezt  a  utat  megtegyem,  mert  már  a 
Franciaországba  való  utazáson  járt  az  eszem,  s  az 
orosz  szokások  nagyon  is  visszatetszők  voltak  előt- 
tem. Néhány  napig  elidőztünk  itt  Elbingben,  azután 
a  cár  hajóra  szállt,  hogy  Königsbergbe,1  s  innen 
Ingriába2  utazzék,  magam  pedig  visszatértem  Dan- 
zigba.  Néhány  nap  múlva  udvarnokaimat,  kik  nagy 
hűséggel  és  eltökélt  szándékkal  követtek  engem,  a 
szolgálat  és  egyéb  kötelességek  alól  fölmentettem  és 
visszaküldtem  őket,  csak  néhányat  tartottam  meg  ma- 
gam mellett,  kikről  azt  hittem,  hogy  el  tudom  őket 
tartani.  Nem  minden  sajnálkozás  nélkül  történt  meg 
mindez,  de  úgy  az  én,  mint  az  ő  helyzetüket  alapo- 
san megfontoltam.  Mint  valami  atya,  úgy  bántam  ve- 
lök  ;  közülok  sokan  az  én  udvaromban  nevekedtek 
fel,  birtokaikat  és  ősi  örökségüket  önként  elhagyták, 
csakhogy  engem  követhessenek,  s  nekem  minden  úti- 
költség, minden  viszontszolgálat  nélkül  kellett  őket 
elbocsátanom  a  Magyarországtól  oly  távol  eső  par- 
tokról. Még  csak  az  a  reményök  sem  volt,  hogy  visz- 
szatérhetnek  és  visszakaphatják  elveszett  birtokaikat. 
De  előre  láttam,  hogy  a  további  késlekedés  csak  ká- 
rukkal jár  és  az  amnesztiát,  melyet  most  még,  az  ele- 


1  Pregel  folyó  torkolatánál  a  Danzig    öböl    mellett. 

2  Helyesebben  Ingermanland.  Egykori  tartomány  a 
Finn  öböl  körül,  most  Szt.-Pétervár  orosz  kormányzóság 
túlnyomó  részét  alkotja.  1703-ban  Nagy  Péter  cár  fog- 
lalta el. 

jén  remélhettek,  az  idők   előrehaladásával   sokkal  ne- 
hezebben kaphatják  meg. 

Körülbelül  két  évig  éltem  Danzigban,  melynek 
folyama  alatt  Károly  főherceget  császárrá  választot- 
ták meg  és  Franciaország  és  Anglia  megkezdte  a 
béketárgyalást  Hogy  ebbe  a  békébe  engem  is  befog- 
lalnak, remélnem  engedte  a  porosz  királynak  ismé- 
telten tett  ígérete  és  az  angol  királynőnek  irányom- 
ban tanúsított  jó  indulata,  de  sok  előjelből  előrelát- 
tam, hogy  minden  Ígéret  hiábavaló  lesz. 

A  császárválasztás  ideje  alatt  I.  Frigyes  porosz 
király  az  én  ügyem  felvételét  is  szőnyegre  hozta,  de 
az  e  fejedelemnek  adott  kedvezőtlen  válasz  elég  vilá- 
gosan megmutatta  nekem,  milyen  álláspontot  foglalt 
el  a  bécsi  udvar  az  én  ügyeimmel  szemben. 

Már  a  lengyel  királyi  udvar  is  tudtomra  adta, 
hogy  birodalmában  nem  gondoskodhatik  tovább  szemé- 
lyem biztonságáról.  Az  utrechti  békealkudozások  tovább 
folytak,  melyeket  ha  befejeznek,  előreláttam,  hogy 
akkor  akadályokat  gördíthetnek  Franciaországba  való 
utazásom  elé  is.  Kevés  kísérettel  tehát,  és  amennyire 
lehetett  titokban,  november  havában  hajóra  szálltam. 
Előzőleg  semminemű  lelki  gyakorlatot  nem  végeztem, 
amely  pedig  okvetetlenül  szükséges  lett  volna,  ha  a 
rám  várakozó  veszedelmekre  gondoltam  volna.  Kisé- 
retem már  előzőleg  hajóra  szállt  különféle  ürügyek- 
kel, egyedül  csak  én  maradtam  hátra  három  magam 
mellett  tartott  emberemmel.  Arra  vártunk,  hogy  a 
kedvező  szél  kifeszíti  vitorlánkat,  Midőn  a  remény 
kecsegtetett,  hogy  ez  is  megtörténik,  azzal  az  ürügy- 
gyei, hogy  a  külvárosban  lakmározni  óhajtok,  a  ti- 
tokba beavatott  barátaimnak  kíséretében  a  tengerpart- 
hoz mentem,  s  miután  ezektől  elbúcsúztam,  csolnakba 
ültem,  s  a  hajóhoz  értem,  melyet  vasmacskák  tartot- 
tak lekötve.  Pitymalatkor    a  várva-várt     kedveő    szél 

kezdett  fújdogálni  és  a  hajósok  a  horgonyok  felvé- 
telével voltak  elfoglalva ;  már  mindenkit  az  a  remény 
kecsegtetett,  hogy  távozunk,  amidőn  egyszerre  egy 
nem  várt  eset  következtében  egy  igen  vastag  kötél, 
melyen  egyik  vasmacska  lógott,  elszakadt. 

Nem  csak  ezen  a  napon  nem  valósult  meg  a 
vágyunk,  hogy  eltávozhatunk,  hanem  a  vasmacska 
kifogásával  három  napig  vesződtek,  mert  azt  a  hosszú 
veszteglés  alatt  az  ellenkező  szelek  által  összehordott 
homok  annyira  betemette,  hogy  ha  a  kedvező  szé;:5l 
hajtott  hullámok  ki  nem  mosták  volna  onnan,  hosz- 
szabb  késedelmezést  okoz,  amely  annál  veszedelme- 
sabb  lett  volna,  mert  eltávozásomnak  híre  már  min- 
denütt elterjedt  és  a  bécsi  udvar  ügynökei  avval  kér- 
kedtek és  ezt  mindenütt  hangoztatták,  hogy  engem  a 
dán  király  a  császár  iránti  kedvezésből  a  Svédország 
és  Dánia  közötti  szűk  szorosban  el  fognak  fogni,  sőt 
ezen  ügyben  már  követeket  is  küldtek. 

Ezeket  a  hajóskapitánynak  is  elmondották  bará- 
tai,   hogy    vigyázzon    magára,    nehogy    azok,    akiket 
hajójára  felvett,  kárt  okozzanak  neki.    De  mindezeket 
a  Te    gondjaidra    biztuk,  s  miután   a  vasmacskát  mi- 
ként mondottam,    három   napi    fáradozás  után  kihúz- 
tuk,  vitorlánkat,  bár  a  szél  nem  volt  eléggé  kedvező, 
kifeszítettük,   hogy   a   danzigi    öbölből  ferdén    állított 
és  hátrafelé  mozgó  hajónkkal  kijussunk.  De  az  egész 
napot  hiábavaló  kísérletezéssel  töltöttük  el ;  este  újból 
horgonyt   vetettünk    és  a    következő    napig    vártunk. 
Ez   ugyan   meghozta   nekünk    a   kedvező    szelet,    de 
miután  az  öböl    hegyfoka    mellett    elhaladtunk,  az  is 
megállt,  s  egész  nap  szélcsend  volt  s  mi  mozdulatlan 
nyugalommal  állottunk. 

Végre  az  est  beálltával  erősebb  szél  fujt,  mely 
kivitt  bennünket  a  nyílt  tengerre,  de  ezt  a  kedvező 
jótéteményt  sem  használhattuk   ki  eléggé,  mert  szóm- 

szádunkban  volt  Bornholm  szigete,  l  melyet  sötét  éjjel 
kikerülni  veszedelmes  kísérlet  volt.  A  hajósoknak 
minden  igyekezete  oda  irányult,  hogy  a  ferdén  állított 
hajóval  a  megtett  utat  megtartsuk  másnapig.  De  ez  a 
törekvés  és  fáradozás  is  nagy  veszedelemnek  lett  szülő 
oka ;  az  árbocon  ugyanis  ki  kellett  feszítenünk  a  vitor- 
lát, hogy  bennünket  tovább  ne  sodorjon  a  szél,  mely 
oly  erővel  dühöngött,  hogy  míg  a  szél  erejének  eny- 
hítésére a  vitorlákat  megváltoztattuk,  a  hajó  orrán 
lebegő  vitorlát  a  tengerbe  fújta ;  ezt  a  hullámok 
megragadták  és  a  hajó  orrát  annyira  lesülyesztették, 
hogy  azonnal  igen  nagy  mennyiségben  ömlött  a  víz 
a  hajóba.  Zivataros  éjszaka  volt  ez.  A  jéghideg  esőt 
ontó  felhők  növelték  a  sötétséget.  A  hajósok  nem 
győzték  a  munkát,  sem  rémültökben  a  kötelet  nem 
tudták  megoldani ;  végre  is  lármát  ütöttek,  s  úgy  kér- 
tek fel  mindenkit  a  közös  segélyadásra,  mire  min- 
denünnen a  veszedelem  színhelyére  siettek,  a  kötele- 
ket elvágták,  miáltal  a  víztől  alányomott  vitorla  fel- 
szabadult s  a  hajó  farának  a  súlya  kiemelt  bennünket 
a  vízből. 

így  menekültünk  meg  a  Te  segedelmeddel  a 
fenyegető  veszedelemtől  és  reggelre  kelve  kedvező 
széllel  örömmel  hajóztunk  el  Holm  2  mellett,  amely  a 
Sundnak  nevezett  tengerszorosnál  fekszik,  ahol  av- 
val fenyegettek  bennünket,  hogy  elfognak.  Horgonyt 
vetettünk  itt.  A  hajó  ugyanis  kereskedelmi  hajó  volt, 
mely  vászonnal  volt  megrakva,  amiért  dán  területen 
vámot    kellett    fizetni.    A  vámosok   megérkezésekor  a 

1  A  Keleti  Tengerben.  Svédországtól  délre. 

2  Holm  a  germán  nyelvekben  a.  m  kis  sziget, 
ioleg  öbölbeli  vagy  tengerparti  sziget.  Itt  valószínűleg 
Saltholm  szigete  értendő,  mert  ez  van  a  Sund  szoros 
bejáratánál. 

hajó  fenekén  vontuk  meg  magunkat,  hogy  minden- 
féle kérdezősködést  és  kiváncsiaskodást  kikerüljünk. 
A  hajóskapitányunkat  mindenki  ismerte,  s  midőn  tőle 
azt  kérdezték,  van-e  utas  a  hajóján,  azt  felelte :  nincs, 
mire  megkapta  az  engedélyt,  hogy  a  vitorlákat  kife- 
szítse. 

Reggelre  kelve  szerencsésen  elhajóztunk  két  vár 
mellett :  egyik  a  dán,  másik  a  svéd  parton  volt,  hogy 
őrködjék  a  tengerbe  való  ki-  és  bejárás  felett.  Jütland 
és  egy  igen  nagy  svéd  hegyfok  közt  —  melynek  Khol  a 
neve  —  haladtunk  előre,  de  már  az  Északi-Tenger 
szorosaiból  fújdogáló  szél  erősebb  volt,  s  egy  köze- 
ledő zivatarnak  előjeleit  vettük  észre,  miért  is,  nehogy 
vissza  kelljen  térnünk,  elhatároztuk,  hogy  még  idejé- 
ben biztonságot  keresünk  Norvégia  sziklás  partjai 
között,  melyek  kényelmes  és  biztos  menhelyet  nyújta- 
nak ;  de  a  bejárást  veszedelmessé  teszik  azok  a  rop- 
pant éles  sziklák,  melyek  a  szárazföldtől  majd  két 
mértföldnyi  távolságban  mint  tornyok  és  hegyek 
emelkednek  ki ;  de  legtöbbje  alig  tűnik  ki  a  víz  fel- 
színén s  oly  szűkké  teszik  a  bejáratot,  hogy  járatos 
odavaló  hajósok  nélkül  a  behajózás  a  legveszedel- 
mesebb. 

Ezen  kényszerűségnek  engedve,  az  odavaló  lako- 
sokhoz törekedtünk,  s  jelt  adva  hívtuk  őket  segítsé- 
gül, akik  kikötői  szokás  szerint  fogadtak  bennünket, 
s  a  kanyargós  és  öbölszerú  sziklákon  keresztül  Celli- 
Sundba  érkeztünk.  A  hajót  a  sziklához  kötöttük  s  két 
napig  időztünk  itt.  így  kerültük  ki  biztosságban  a 
kegyetlen  vihart,  amely  megérkezésünk  estéjén  tört 
ki,  s  egész  éjjel  és  másnap  tartott.  Amint  mondottam, 
kikerültük  a  tenger  veszedelmét,  most  meg  a  kalózok- 
tól kellett  félnünk,  akik  a  Dánia  és  Svédország  között 
folyó  hosszú  háború  miatt  minden  biztonságot  kétessé 
tettek. 

De  a  Te  kegyelmed  által.  Uram.  minden  bajtól 
megmenekültünk.  Midőn  a  sziklák  közötti  rejtekünk- 
ből való  távozásra  kedvező  szelet  kaptunk,  duzzadó 
vitorlákkal  haladtunk  előre  és  a  nyilt  Északi-Tenger 
felé  törekedtünk.  Már  elhagytuk  Jütlandnak  hegy  fokát. 
melyet  Skagennek  l  hivnak,  midőn  egy  igen  hatalmas 
szél  az  ellenkező  irányba  ragadott  bennünket,  s  aka- 
ratunk ellenére  kezdtünk  előrehaladni  a  tengeren  ke- 
resztül ;  hiába  voltunk  azon,  hogy  továbbra  is  kifeszí- 
tett vitorlákkal  haladjunk  előre  utunk  irányában,  a 
szél  ereje  miatt  egyiket  a  másik  után  kellett  lebocsá- 
tanunk ;  végre  isimindegyiket  összegöngyöltük,  a  kor- 
mányt kötelekkel  lekötöttük  és  a  végtelen  és  tajtékzó 
habok  kényük-kedvük  szerint  vetettek  ide-oda.  Har- 
minchat óráig,  szünet  nélkül  hánykódtunk  és  halad- 
tunk előre  Jütlandnak  ismeretlen  es  igen  homokos 
partjai  mellett,  tisztán  a  tenger  akaratától  űzve,  midőn 
az  éjjeli  órákban,  ágyamra  dűlve  hallgattam  a  végső  két- 
ségbeesésbe esett  kapitánynak  véleményét,  hogy  mi  oly 
veszedelmes  helyeken  megyünk,  hogy  ha  a  szél  néhány 
óra  múlva  el  nem  áll,  elkerülhetetlen  lesz  a  hajó- 
törés. Rám  nézve,  aki  nem  tudtam  úszni,  ez  a  kije- 
lentés halálos  Ítélet  volt. 

Az  első  percben  a  halálra  gondoltam,  s  az  esz- 
telen és  balga  ösztönzés  befolyása  alatt  azt  akartam, 
hogy  halálom  hősi  és  törhetetlen  lélekről  tanúskodó 
legyen  s  erről  sírvers  utján  vegyenek  tudomást,  ame- 
lyet ólomlemezre  írva  nyakamba  akasztok.  E  sírverset 
komponálgattam  s  ezen  járt  az  eszem,  míg  a  lélekről 
való  gondoskodást  az  utolsó  pillanatra  hagytam,  ha 
majd  biztosabb  lesz  a  veszély.  S  míg  így  az  önszere- 
tet és  a  hősi  lélek  különféle  gondolatokat  sugalma- 
zott, meglepett  az  álom  és  elaludtam,  s  midőn  másnap 

hajnalban  felébredtem,  nem  tudtam  hirtelen :  ébren 
vagyok-e  vagy  pedig  alszom. 

Hajónknak  semmi,  illetve  csak  igen  kicsiny  moz- 
gását éreztem,  s  hallottam  a  vitorlákat  igazító  hajó- 
soknak lármáját,  de  a  dolognak  igazságát  komoly 
gondolkodás  után  csak  akkor  ismertem  meg,  midőn 
szolgáimat  előhívtam,  akiktől  megtudtam,  hogy  a 
heves  szélviharra  hirtelen  szélcsend,  erre  pedig  kelle- 
mes szellőcske,  nem  is  szél  jött,  amely  azonban  ellen- 
kező irányból  fúj.  A  tovább  hajózásra  mindazonáltal 
minden  elő  van  készítve,  hogy  a  kenyér  és  a  sör 
elfogyván  és  utazásunk  célját,  Angliát,  el  úgy  sem 
érhetvén,  szükségleteink  beszerzése  végett  Norvégia 
felé  tartsunk. 

Valóban  fölötte  kedves  dolog  volt,  hogy  meg- 
menekedhettünk a  hajótörés  elől,  de  új  veszedelem 
leselkedett  reánk  a  kalózok  részéről  az  ismeretlen 
partok  zátonyaival  együtt.  Itt  már  nem  reményked- 
hettünk az  odavaló  hajósok  segítségében.  A  dánok 
ugyanis  gyakran  mint  jó  barátok  jönnek,  elfogják  és 
fogságba  vetik  őket,  miért  is  nem  mertek  többé  a 
hajók  fogadására  várakozni.  Ami  kormányosunk  nem 
ismerte  a  partokat  s  a  sziklák  hajlását,  amelyek  való- 
ban rémes  látványt  nyújtottak. 

De  hát  a  szükség  kényszeritett,  s  így  a  gyenge 
széltől  duzzasztott  vitorlákkal  haladtunk  előre,  a  midőn 
a  vitorlák  hirtelen  körbe  fordulván  azt  hirdették,  hogy 
óhajtott  szelünk  kezd  fújni.  Örömünk  lármába  tört 
ki,  a  vitorlákat  és  a  kormányt  az  angol  partok  felé 
irányítottuk  és  így  haladtunk  előre  kedvező  irányban 
egész  nap  és  egész  éjjel. 

Már  a  következő  nap  esővel  fenyegetett.  Én  a 
hajó  hidján  a  tengernek  és  a  hajónak  mozgásáról 
szőttem  hiábavaló  gondolataimat  és  a  hajó  szerkeze- 
tét és  a  szemhatárt  vizsgálgattam,  amidőn  a  távolban 

egy  hajót  vettem  észre,  mely  eleinte  leeresztett  vitor- 
lákkal pihent,  majd  nem  sokára  kifeszítették  a  vitor- 
láit, s  mert  ugyanazon  széllel,  mellyel  mi  hajóztunk, 
az  ellenkező  irányból  törekedtek  előre,  mellettünk  ha- 
ladtak el.  Messzelátóval  jobban  kezdtem  vizsgálni, 
mert  azt  hittem,  hogy  hadihajó  ;  felhivtam  rá  a  hajós- 
kapitány figyelmét,  ki  azonban  nem  méltatta  figyel- 
mére, s  azt  mondotta,  hogy  nem  kell  vele  törődni. 
De  én  mégis  kiváncsiabban  figyeltem  a  hajó  járását,  s 
valóban  alig  telt  el  egy  óra,  midőn  a  mi  hajózási  irá- 
nyunkba jött,  a  szél  hátba  kapta,  felénk  fordult  és 
bennünket  követett. 

Eme  megfigyeléseimből  sem  akart  a  hajóskapi- 
tány semmi  rosszra  következtetni,  noha  megkettőzte- 
tett vitorlákkal  könnyen  elmenekülhetett  volna.  De 
midőn  a  hajó  néhány  órán  át  követve,  egy  ágyúlövés- 
nyire  megközelített  bennünket,  íme  a  hajó  orráról 
elsütött  ágyúlövéssel  jelt  adott  és  megparancsolta,  hogy 
vitorláinkat  vonjuk  be  és  hajóskapitányunk  a  további 
rendeletek  vételére  csolnakon  közeledjék.  Megijedtünk 
és  tanácstalanul  állottunk  ott  a  szokatlan  dologgal 
szemben,  melyről  különböző  vélemények  alakultak: 
azt  lehetett  hinni,  hogy  a  hajó  Hollandia  szolgálatában 
áll  (ez  ország  irányából  történt  az  eset)  és  az  én  elfoga- 
tásomra  fegyverezték  fel. 

A  hajóskapitány  azt  hitte,  hogy  svéd  kalózok 
szerelték  fel,  azt  állította,  hogy  a  hajó  szerkezetéről 
is  felismeri  a  kalózhajót,  s  azt  mondogatta,  hogy  szo- 
kás a  svédeknél  az  utazóhajókat  így  megtámadni, 
kirabolni,  sőt  néha  Svédországba  is  elvinni.  De  míg 
így  különféle  gondolatok  és  szorongattatások  között 
késlekedtünk,  a  hajó  még  közelebb  jött  hozzánk  és 
ujabb  ágyúlövéssel  már  nem  csak  jelt  adott,  hanem 
szócsövön  keresztül  fenyegetett,  hogy  el  van  arra  ké- 
szülve, hogy    harminc  ágyújával    meg  fog  bennünket 

támadni,  ha  nem  engedelmeskedünk.  Nem  is  volt  több 
időnk  további  vitatkozásra,  nekünk,  fegyverteleneknek 
engedelmeskednünk  kellett,  mert  sem  ágyúink,  sem 
rövidebb  puskáink  nem  voltak  a  védelemre,  de  meg 
számra  nézve  is    egyenlőtlenek  voltunk. 

A  mi  hajónk  vászonnal  volt  tele ;  ha  egy  golyó 
kilyukasztja,  segíteni  rajta  nem  lehetett  volna,  mert  ha 
lék  támad,  s  a  víz  ezen  egészen  a  vászonig  elér, 
a  veszedelem  kikerülhetetlen  lett  volna  Ezért  értéke- 
sebb holmijainkat  a  hajó  félreesőbb  helyeire  szállítot- 
tuk, melyeket  már  e  célra  építettek  nagy  óvatos- 
sággal. 

A  csolnakot  a  tengerre  bocsátottuk,  hajóskapi- 
tányunkat elküldöttük  és  aggódva  vártuk  a  dolognak 
kimenetelét  E  szívszorongattatások  közepette  azt  vél- 
tem tanácsosnak,  ha  ágyamra  dűlök  és  betegséget 
színlelek,  hátha  csellel  megmenekedhetem  a  kalózok 
kezei  közül. 

Nemsokára  azután  azt  láttuk,  hogy  visszatért 
a  csolnakunk  egy  tiszttel  a  hadihajóról  s  örömmel 
hallottuk  tőle,  hogy  hajója  francia  hadihajó,  s  miután 
meggyőződött  róla,  hogy  kapitányunk  csak  az  igaz- 
ságot mondta  nekik,  kapitányunkat  hozzánk  vissza- 
eresztette, a  francia  hajó  pedig,  hogy  tovább  leselked- 
jék a  hollandi  hajókra,  elvitorlázott,  bennünket 
pedig  utunkra  bocsátott. 

Kedvező  széllel  folytattuk  tovább  utunkat  a  nap 
hátralevő  részén  és  a  rákövetkező  éjtszaka.  Másnap 
hajnalban  szemünkbe  tűnt  a  távolban  lévő  szárazföld. 
Hajóskapitányunk  Britannia  partjait,  mert  az  volt,  amit 
láttunk,  mint  szülőföldjét  üdvözölte. 

A  hajózásnak  hamis  számítása,  melyet  a  har- 
minchat óráig  tartó  heves  szélvihar  okozott,  annyira 
félrevezette  a  hajóskapitányt  Ítéletében,  hogy  azt  gon- 
dolta,   hogy    Skócia  partjai,    még    pedig    Edinburgh 


Vallomásaiból.  25 

városa  felé  közeledik,  holott  valójában  Hull l  kikötőhöz 
állott  legközelebb,  s  ezért  a  haiót  bal  felé  irányította. 
Rövid  idő  múlva  víztől  alig  ellepett  homokzátonyra 
jutottunk  volna,  mely  Anglia  és  Franciaország  között 
leselkedik  a  hajókra,  ha  a  tévedést  fel  nem  ismerjük. 

így  elhajóztunk  Angliának  először  feltűnt  hegy- 
foka, Feldborough,  majd  New-Castle  mellett,  s  est- 
vére már  közel  voltunk  a  hull-i  fokhoz,  melyet  a  ten- 
gerbeszakadó Humber  folyó  alkot;  de  nem  merte  este 
a  hajóskapitány  ezt  a  fokot  megkerülni,  mert  a  hegy- 
fok csúcsánál  egy  városnak  romjai  voltak  elrejtve, 
melyet  egykor  a  tenger  elnyelt,  s  azt  hitték,  hogy  ott 
sülyedt  el.  Ezért  horgonyt  vetettünk,  a  hold  felkeltét 
vártuk  a  kissé  erősebb  széllel  együtt,  amelyre  szük- 
ségünk volt,  hogy  a  fokot  megkerüljük. 

Ebben  sem  hagytál  magunkra,  Uram,  hogy 
megments  bennünket  egy  fenyegető  nagyobb  veszede- 
lemtől, mert  ha  ezen  az  éjtszakán  nem  hajóztunk 
volna  be  a  folyóba,  a  következő  napon  igen  erős 
szél  ragad  meg  bennünket,  mely  Norvégia  felé 
kényszerített  volna.  Ez  már  több  hajóval  megesett 
s  több  hajótörésről  is  volt  tudomásunk.2 

Az  északi  tartományok,  de  különösen  Lengyel- 
ország még  mindig  a  pestis  gyanúja  alatt  állott,  ezért 
a  mi  hajónk  szokás  szerint  40  napig  a  várossal  és 
annak  környékével  való  minden  érintkezéstől  el  volt 
tiltva.  Mivel  azonban  átkelésemet  az  Angliában  akkor 
uralkodó  királynő  3  tudta,  megérkezésemet  egy  Saint 
John  bárónak  irt  levélben  adtam  tudtára,  ki  később 
a  Bolingbroke  családnak  lett  a  megalapítója  és  akkor 

1  A  Humber  öbölben. 

2  A  következő  sorokat  Rákóczi  már  Jenikóiban 
irta,  1718.  okt.  19. 

5  Anna  királynő  (Marlborough). 

államtitkár  volt.  Ebben  a  levélben  más  hajót  kértem 
a  királynőtől,  mely  engem  Franciaországba  fog  át- 
vinni. E  levélre  néhány  nap  múlva  választ  kaptam  és 
egy  kereskedelmi  hajót  bocsátottak  rendelkezésemre. 
Mégis  harminc  napig  kellett  várakoznunk,  míg  a  ked- 
vező szelet  megkaptuk. 

Igazán  méltányos  dolog  tőlem,  ó  végtelen  irga- 
lom, hogy  hálaadás  céljából  emlékembe  felidézzem  és 
elbeszéljem  a  Te  jóságodat,  amellyel  engem  ezen  idő 
alatt  egy  igen  nagy  tengeri  veszedelemtől  megőriz- 
tél, amidőn  Hull  városa  nevezetességeinek  meg- 
tekintése végett  csolnakba  ültem.  Az  idő  csendes  volt. 
A  tenger  dagálya  folytonos  csapkodásával  a  folyó- 
nak megdagadt  hullámait  hátrafelé  szorította.  Ez  a 
körülmény  kedvezőbbé  tette  a  hajózást  s  hogy  a  víz- 
nek természetes  visszafolyásával  mi  is  könnyebben 
visszahajózzunk,  fel  kellett  használnunk  az  apály  elő- 
nyeit. 

De  utunk  közepén  voltunk  csak,  melyet  evező 
segélyével  tettünk  meg,  midőn  a  tenger  visszafolyni 
kezdett,  az  erős  szél  pedig  oldalba  kapott  bennünket. 
Hogy  a  szél  előnyeit  ki  tudjuk  használni  és  előre  hajóz- 
hassunk, oldalvást  kellett  fordulnunk  és  a  visszatérő 
hullámok  erejét  nem  a  hajócska  orrával,  hanem  olda- 
lával kellett  megtörnünk.  A  vitorlákba  oldalról  fújó 
szél  a  csolnakot  nagyon  is  féloldalra  billentette,  a 
hullámcsapások  is  arról  az  oldalról  érték,  amely  felé 
a  vitorlák  alányomták,  ezért  gyakran  oly  nagy  meny- 
nyiségű  víz  loccsant  a  csolnakba,  hogy  alig  tudtuk 
kimerni.  De  a  nagy  veszedelemnek  e  jelenlevő 
pillanatában  is  a  veszedelemtől  méltán  rettegőkkel  tré- 
fát űztem  és  fiatalos  bohósággal  kinevettem  őket.  Ke- 
veset törődtem  a  földi,  de  még  kevesebbet  az  örök 
élettel.  Bár  a  hajóból  nem  szánhattam  ki  végleg,  de 
nem  is  akartam,  mégis  akaratom  ellenére  megjelent  a 

városi  magistratus  s  a  csolnakon  jött  polgármester 
latin  üdvözlő  beszéddel  fogadott.  Válaszoltam  neki  és 
alig  vártam,  hogy  az  alkalmatlan  tisztelgéstől  szaba- 
duljak, felhasználván  a  szél  és  tenger  kedvezéseit, 
s  visszatérhessek  a  hajóra,  a  hová  épen  visszavezéreltél 
engem. 

Miután  az  államtitkár  válasza  megjött  és  Hull 
városának  magistratusa  is  rendeleteket  kapott  ilyen 
értelemben,  azonnal  elhagyta  a  kikötőt  egy  kereske- 
delmi hajó,  mely  csak  látszatra  volt  megrakodva,  s 
miután  felszállottam  reá,  türelmetlen  voltam  a  kése- 
delmezés  és  a  tél  miatt,  és  már  vártam  a  kedvező  sze- 
let, —  ismételve  mondom  a  szelet,  nem  pedig  a  Te  aka- 
ratod döntő  pillanatát  mely  akaratodat  követni  min- 
dig kész  voltam. 

De  végre  is  fújdogált  a  Te  szellőd  és  hullám- 
zottak a  vizek.  Egyiknek  is,  másiknak  is  kedvező  vol- 
tát fel  akartuk  használni,  s  a  folyóból  a  nyilt  ten- 
gerre törekedtünk.  De  törekvésünk  hiábavaló  volt 
Midőn  ugyanis  a  nappal  éjjelre  fordult,  a  hajóskapi- 
tány a  biztonság  kedvéért  inkább  visszaevezett  néhány 
órai  úton,  semhogy  éjjeli  órákban  az  angol  partok- 
kal szomszédos  helyeken  vigyen  előre  bennünket 
Ezért  alkalmas  helyen  horgonyt  vetettünk.  Midőn 
pedig  nappal  lett  és  a  szél  is  visszatért,  mely  összes 
vitorláinkra  igen  kedvező  volt,  Angliának  bájos  part- 
jait a  lehető  legközelebbről  nézegethettük  és  gyönyör- 
ködtünk az  ide  s  oda  hajókázó  kereskedelmi  hajók 
forgalmában.  Este  végre  balra  kellett  fordulnunk, 
hogy  az  óhajtott  dunkerquei1  kikötőbe  eljussunk,  ahol 
az  egyik  testőrezredemből  való  ezredesnek  kellett 
volna  rám  várakoznia  kocsival  és  pénzzel,  kit  Dan- 
zigból  küldtem  ide  előre. 


1  Franciaország  legészaknyugatibb  kikötője. 

Ez  volt  az  én  intézkedésem,  de  nem  a  Tiéd, 
miért  is  az  történt,  hogy  a  szél  sokkal  erősebb  lett, 
mint  a  hogyan  kívántuk ;  ezért  nem  volt  tanácsos 
éjjel  az  említett  város  pontjait  megközelíteni,  mert  a 
hajóskapitány  nem  ismerte  azokat  eléggé.  Ezért  azt 
akartuk,  hogy  az  éjjelt  a  hajó  elfordításával  és  hiába- 
való hajókázással  úgy  töltsük  el,  hogy  a  megtett 
utat  megtartsuk.  De  még  ezt  sem  engedte  meg  a  szél 
ereje.  A  hajó  ugyanis,  amely  bennünket  vitt,  kicsiny 
volt,  s  csakis  tiz  hajóslegény  végezte  a  hajózás  mun- 
káját, de  meg  nem  volt  a  hajó  annyira  sem  megterhelve, 
hogy  az  oldalról  fújó  szélnek  ellen  tudott  volna 
állani.  így  most  már  az  volt  a  reményünk,  hogy 
Dunkerque  mellett  elhajózva,  Calaist1  érintsük,  de 
mikor  a  kikötővel  egy  irányba  jutottunk,  itt  is  ugyan- 
azon akadályokat  kellett  legyőznünk.  Tovább  halad- 
tunk tehát  előre  Franciaországnak  nem  eléggé  isme- 
retes partjai  mellett  és  a  térképeket  tanulmányozva, 
azt  határoztuk  el,  hogy  valami  úton-módon  Dieppebe 
megyünk.  Fel  akartunk  használni  egy  halászbárkát, 
amely  munkájában  szünetelt  s  azt  kölcsönkérve,  ma- 
gunkhoz vettük. 

Végre  is  közel  jutottunk  a  kikötőhöz,  itt  jelt 
adtunk  s  révészek  jöttek  elibénk,  kiknek  az  a 
hivatásuk,  hogy  a  kikötőbe  törekvő  hajókat  kalau- 
zolják. Ezek  előre  figyelmeztettek  bennünket,  hogy  a 
tengernek  éppen  akkor  végbemenő  apálya  miatt  tel- 
jes vitorlával  kell  élnünk,  ha  a  kikötőbe  akarunk 
jutni.  Az  egyik  révész  a  hajó  orránál  vigyázott,  a 
másik  pedig  a  kormány  közelében  állott,  hogy  útba 
igazgassa  az  angolt,  akinek  kezében  a  kormány  ke- 
rék volt.    De  a  kormányos   nem    beszélt   franciául,  a 


1  Dunkerquetől  délkeletre. 

'J  Calaistól  délkeletre,  a  La  Manche  mellett. 

révész  nem  értett  angolul,  midőn  balra  kellett  menni, 
jobbra  kormányozta  a  hajót,  majd  meg  fordítva, 
jobbra  helyett  balra.  Míg  a  kettő  egymással  éles  han- 
gon feleselt,  addig  a  kikötőnek  szűk  bejáratához  ér- 
keztünk. A  hajó  a  kormánynak  máskülönben  is 
nehezen  engedelmeskedett,  most  hirtelen  mozdulattal 
balra  fordult,  s  teljes  széllel  nem  a  kikötő  bejárata, 
hanem  a  bejáratot  alkotó  töltés  éle  felé  haladtunk. 

A  hajótörés  veszedelme  oly  elkerülhetetlennek 
látszott,  hogy  a  francia  hajósok  már  csolnakjaikba 
kezdtek  ugrálni,  a  város  lakói  pedig  —  midőn  a 
veszedelmet  látták  —  rőzsékkel  szaladtak,  hogy  ben- 
nünket megmentsenek,  mert  a  hajón  segíteni  már 
kétségbeesett  dolognak  tetszett.  De  Te,  ó  lelkem  üdve, 
kinevetted  aggodalmainkat,  mert  elhatároztad,  hogy 
segedelmeddel  mellettünk  fogsz  lenni,  bár  nem  tudom, 
volt-e  közöttünk  olyan,  aki  a  Te  segítséged  hívásá- 
nak szükségét  érezte  ;  újból  mondom,  arra  határoztad 
el  magad,  hogy  megmutatod  a  veszedelem  nagyságát, 
azután  megmentesz, ".  mert  valóban  csak  Neked  tud- 
hatjuk be,  hogy  midőn  már  alig  volt  három  ujjnyi 
távolság  a  hajó  orra  és  az  iszonyú  tömegű  terméskő- 
ből épített  gát  között,  hirtelen  elfordult  a  hajó. 

Ezen  nyilvánvaló  veszedelem  megintett  engem 
s  így  érkeztem  meg  azon  parthoz,  amely  után  oly 
hosszú  idő  óta  áhítoztam.  Legelsősorban  is  a  vár- 
parancsnoknak jelentettem  be  megérkezésemet.  A  vár- 
parancsnok eljött,  hogy  üdvözöljön,  bár  én  minden- 
féle tiszteletnyilvánítást  visszautasítottam.  A  városka 
magistratusa  is  tisztelgett  nálam  másnap,  miután  a 
szentmiséről  visszatértem,  melyet  elég  lanyhán  hálá- 
ból mutattam  be  Néked,  óh  örök  könyörületesség. 
Elhatároztam,  hogy  minden  tiszteletnyilvánítás  elől 
megszököm,  ha  Franciaországba  érkezem.  Ezért  Sárosi 
gróf  cimet  vettem  fel  s  haragudtam  azokra,  akik  fe- 
jedelemnek szólítottak. 

Dieppeben  másfél  napig  időztem,  s  innen,  amily 
gyorsan  csak  tehettem,  Rouenbe,  Normandia  főváro- 
sába s  a  királyi  kormányzó  székhelyére  mentem,  ahol 
a  luxemburgi  herceg  sokkal  nagyobb  tisztelettel  fo- 
gadott, mint  ahogyan  reméltem.  A  lábfájásom  arra 
kényszerített,  hogy  nyolc  napig  maradjak  itt;  ez  idő 
alatt  betegségemmel  nem  törődtem,  hanem  az  időt 
igen  fényes  ebédekkel  és  vacsorákkal,  világias  szín- 
darabok szemlélésével,  nagyvilági  nőkkel  való  tár- 
salgással töltöttem  el,  szóval :  kedvem  szerinti  vilá- 
gias és  dologtalan  volt  az  az  élet,  melyet  akkor 
éltem.  Mivel  senki  mást  nem  szerettem,  csak  maga- 
mat, azt  akartam,  hogy  mindenki  szeressen  engem  és 
erre  törekedtem  is. 

Az  egész  nap  órái  közül  csak  néhány  óra  reg- 
gel volt  az  enyém,  ezekből  is  alig  egy  fél  órát  szán- 
tam a  felületesen  lemorzsolt  imádságokra,  a  többi 
időt  üdvömre  nézve  teljesen  haszontalan  olvasmá- 
nyok foglalták  el ;  ezekre  a  férfiakkal  való  társalgás 
következett  ebéd  idejéig,  amelyen  kiválasztott  barát- 
nőim isjelen  voltak.  Az  ebédlő  asztalt  játék  asztalkák 
váltották  fel,  míg  az  estéli  órákban  világias  színielőadá- 
sok nem  következtek,  amely  után  nők  és  férfiak 
nagy  társasága  vette  körül  pamlagomat,  amelyre  le- 
dőltem ;  s  ezt  késő  éjjeli  órákba  kinyúló  igen  fényes 
vacsora  zárta  be,  s  én  minderről  azt  hittem,  hogy 
igen  ártatlan  dolog.  Valóban,  ha  jól  meggondolom : 
színházban  szereplő  szinész  élete  volt  az  enyém,  ad- 
tam a  keresztényt  a  papokkal,  katonát  a  katonákkal, 
politikust  a  politikussal  szemben.  Elmesélgettem,  el- 
hazudozgattam  és  hízelegtem  a  nőknek,  és  azoknak, 
akik  nekem  akartak  tetszeni,  hasonló  módon  töreked- 
tem én  is  a  tetszésüket  kinyerni. 

Mivel  az  illemmel  összehangzonak  tartottam, 
hogy  a  király  üdvözlésére  siessek,  mihelyt  szabadab- 

ban  tudtam  ismét  használni  a  lábamat,  körülbelül  öt 
napig  tartó  utazás  után  Párizsba  érkeztem. 

Mivel  itt  a  külvárosban  nem  lehetett  ilyen  rö- 
vid idő  alatt  olyan  kényelmes  lakást  találni,  amilyent 
kerestettem,  kénytelen  voltam  a  városban  lakni,  bár 
nehezemre  esett. 

A  városban  az  engem  látni  akaró  kíváncsi  nép- 
nek folytonos  összetódulása  és  csődülete  igen  kényel- 
metlenül esett  nekem,  és  részint  ezért,  de  különösen 
azért,  hogy  az  udvarnak  az  én  fogadtatásomról  való 
véleményét  és  érzületét  kitudjam,  a  szokásokat  pedig 
megismerjem,  lábfájásomat  sokkal  nagyobb  színben 
tüntettem  fel,  mint  valójában  volt,  s  fáradságot  és  fáj- 
dalmat színlelve,  otthon  maradtam.  Ezalatt,  a  királyt 
megillető  tisztelettel,  követem  által  megvitettem  neki 
megérkezésem  hírét. 

A  király  először  a  követek  bemutatója  által, 
majd  pedig  az  ország  külügyminisztere,  Torcy  mar- 
quis  által  látogattatott  meg,  ki  után  a  hadügyminiszter 
és  igen  sok  előkelő  nemes  jött  hozzám. *) 

Ezen  urakat  meg  akartam  nyerni,  miért  is  külö- 
nös gondot  kellett  rájuk  fordítanom,  nehogy  hitele- 
met elveszítsem.  Elhatároztam,  hogy  a  mértéktelen  és 
a  királytól  élvezett  kegydíjon  felüli  költekezést  kerü- 
löm, állásomnak  becsületét  kifelé  megőrzöm,  hogy  a 
hozzám  nem  illőknek  és  ifjúknak  társaságába  nem 
elegyedem,  a  nőkkel  való  összeköttetést  nem  keresem, 
a  hercegekkel  való  barátkozást  és  a  főurakkal  való 
bizalmaskodást  csak  oly  mértékben  ápolom,  hogy 
tekintélyemen  csorba-  ne  essék.  Udvariasnak  kellé 
lennem  könnyelműség  nélkül,  tekintélyesnek  minden 
mesterkéltség  nélkül,  s  mindezt  úgy  kellett    elrendez- 


l)  Itt  az  Akadémia  kiadásában,  valószínűleg   sajtó- 
hiba miatt,  néhány  sor  kimaradt. 

nem,  hogy  grófi  és  fejedeimi  állásomnak  megfeleljen, 
miért  is  majd  ezt,  majd  azt  az  álarcot  kellett  felven- 
nem, a  király  jelenlétében  pedig  aulikusnak  kellett 
látszanom! 

Majd  tiz  napot  töltöttem  így,  panaszkodva  szín- 
lelt lábfájásomon.  Végre  a  királytól  kitűzött  napon  a 
magam  kocsijain  Versaillesbe  utaztam,  ahol  is  a 
királlyal  való  titkos  beszélgetésre  bocsátottak  azon  a 
módon,  amelyet  a  magukat  felismertetni  nem  akaró 
fejedelmekkel  szemben  szoktak  használni. 

A  bemutató  tiszt  titkos  lépcsőn  vezetett  fel, 
melynek  felső  fokán  Torcy  marquis  fogadott,  kinyi- 
totta az  ajtóknak  mindkét  szárnyát  és  bevezetett  a 
királyhoz,  kit  üdvözöltem.  A  király  kegyes  arccal  és 
nyájas  szavakkal  fogadott.  Ugyanezen  sors  jutott 
azután  osztályrészemül  az  összes  hercegeknél  és  her- 
cegnőknél, kik  királyi  vérből  származtak.  Kedveltté  tett- 
tél, Uram,  engem  azok  szemében,  akiknek  példája  után 
indult  az  egész  udvar :  persze  kiki  saját  vonzalmának 
engedett.  A  király  és  a  hercegek  tehát  itt  engem  meg- 
illető tisztelettel  fogadtak  s  ezen  tiszteletnek  kiterjesz- 
tése által  fölemelkedve,  engedékeny  udvariasságom- 
mal és  bizalmasságommal  rövid  idő  alatt  a  többiek- 
nek becsülését,  figyelmét,  barátságát  és  jóindulatát  is 
kiérdemeltem.  Miután  a  fentemlített  napokat  Párizs- 
ban eltöltöttem,  átköltözködtem  a  város  szomszéd- 
ságában levő  Chaillot  nevű  faluba,  illetőleg  a  falun 
kívül  álló  házba,  majd  pedig  lakásomat  Passyba 
tettem  át.  Öt  hónap  alatt  itt  oly  ismeretséghez  jutot- 
tam az  udvarban,  hogy  a  király  kisebb  vadászatain 
eleinte  csak  meghívásra,  majd  pedig  teljesen  tetszé- 
sem szerint  megjelenhettem,  s  itt  a  királynak  jóindu- 
latát nagy  mértékben  megtudtam  nyerni;  jóindulatá- 
nak aztán  folytonos  növekedését  éreztem  életének 
utolsó  napjáig.  Azt  akarta,  hogy   Marlyba   való    csa- 

ládi  utazásaiban  is  jelen  legyek,  sőt  magányos  sétáin 
és  vadászatain  is,  amelyekhez  természetes  hajlamom 
is  vonzott,  s  amelyek  folyamán  úgy  a  király,  mint 
az  összes  hercegek  megkedveltek  Minden  herceg, 
az  egy  orleansit  *)  kivéve,  a  király  példájára  ebben  a 
foglalkozásban  gyönyörködött,  és  mindegyik  kísérő- 
jének kért  fel  és  gyönyört  talált  abban,  ha  vele  vol- 
tam. Ezen  szórakozások  között,  amelyek  az  én  termé- 
szetemmel olyan  jól  összefértek,  egészen  megfeled- 
keztem Párizs  városáról,  amelyet  a  lehető  legritkábban, 
csak  a  színház  és  más  látványosság  kedveért  látogat- 
tam meg;  de  különösen  a  király  személye  iránt  kelet- 
kezett igaz  tisztelettel  teljes  érzelmem  miatt  jártam  el 
igy,  melynek  következtében,  ha  őt  nem  láttam,  azt  hittem, 
valamim  hiányzik.  Az  udvarban  nem  volt  irigyem, 
nem  találkozott  egy  sem,  ki  ne  lett  volna  barátom  úgy 
a  férfiak,  mint  a  nők  között,  s  azt  hiszem,  Uram,  Te 
rendezted  így  el  a  dolgot. 

Mivel  a  király,  a  hercegek  s  az  egész  udvar 
kedvelt,  mindenütt  csak  tisztelettel  találkoztam.  Ellen- 
séges kifejezések  vagy  a  legkisebb  egyenetlenség  is, 
vagy  szóviszályok  nem  fordultak  elő  velem  szemben 
az  udvarban  való  három  évi  időzésem  alatt ;  nem 
esengtem  semmi  után,  így  senki  irigységét  nem  köl- 
töttem fel. 

Reggeli  nyolc  órától  kezdve  a  királlyal 
vagy  Franciaország  maréchaljaival,  vagy  a  fő-tisztek- 
kel, vagy  az  udvar  előkelőivel,  kik  az  udvari  ügyek- 
ben jártasak,  éltesebb  korúak  és  szokásaikban  és  tár- 
salgásaikban igen  kellemesek  voltak,  társalogtam  egész 
tiz  óráig. 

Ekkor  hallgatott  a  király  misét,  akihez  is 
inkább  a  jó  egyetértés  kedvéért  csatlakoztam,    mint  a 


*)  Fülöp. 

II.  Rikóozi   Fűroac  valló. nisalbúl. 

Te  kedvedért,  ó  üdvösséges  áldozat  és  lelkem  jutalma. 
Miután  innéi  visszatértünk,  vagy   egyik    vagy    másik 
barátom  látogatására  mentem,  akinél  többen  gyülekez- 
tünk össze,  és  majd  katonai,  majd    politikai,   máskor 
fizikai  kérdéseket  vitattunk  meg  úgy   ebédig,   amelyet 
tetszése  szerint  költhetett  el  mindenki,  vagy  nagy  tár- 
saságban ;  vagy  barátainak  szűk  körében.  Ezt  estefelé 
nagy  kártyázás  vagy  a  királyi  vérből  származott  her- 
cegnőnél tett  udvarias  látogatás  követte.  Ezen    napok 
közé'közbevetőleg  szarvasvadászatra  mentem  a  toulousei 
gróffal,    a  királynak   törvényes  fiával,1)   kivel  minden 
héten    kétszer,    meghatározott  napokon,    Rambouillet 
várába   rándultunk   ki.   Ezt  a  herceget  ugyanis   igen 
szerettem  ;    erősítőleg   hatott   barátságunkra   a  szoká- 
sainktól és  hajlamainkból   fakadó   természetes  rokon- 
szenv is.  Nem  uralkodott  rajta  semmiféle  szenvedély, 
nem  becstelenítette  meg    semmiféle  érzéki  vágy ;  cso- 
dálatra   méltó    volt    lelkének    nemessége    és    fénye ; 
Ítéletében  mély  és  biztos  volt,  ügyeinek  elintézésében 
a  természetességet  követte,  hajlandó  volt  mindenkivel 
jót  tenni,  de  ártani  senkinek  sem,  és  ezért  gyengéden 
szerette  őt  a  király   és  az  egész    udvar.  Közbe    estek 
a   király    magán    sétái   és   vadászatai,    amelyeken  i'ő 
egyedül,    igen    kevés    tisztjének    kiséretében    szokott 
foglyokra  és  fácánokra  lövöldözni.  Ezekre  a  vadásza- 
tokra én  is  megjelenhettem.    Elmúlt  a  tél,  elmultak  a 
húsvéti  ünnepek  az   oktávával2)  együtt.  Ekkor  a  kel- 
lemes marlyi  kertbe    mentünk  át  a  király    által  kivá- 
lasztott urak  és  hölgyek  társaságában. 

Mindaz,  ami  a  téli  idő    unalmának   megölésére 


x)  Montespan  hercegnőtől  született  valójában  tör- 
vénytelen fia,  kinek  megengedte,  hogy  Bourbonnak  nevez- 
tesse magát. 

*)  Egyházi  kifejezés.  A«  húsvétra  v.  egyáltalában 
bármely  ünnepre  következő  nyolcadik  napot  értik  alatta. 

Versaillesben  történt,  nagyobb  kellemességgel  megis- 
métlődött Marlyban,  ahol  minden  édes  bizalmasságot 
lehelt.  A  király  által  meghívott  mindkét  nemhez 
tartozó  személyek  mind  előkelőek  és  mély  erkölcsüek 
voltak,  kikhez  fiatal  és  igen  bájos  nők  is  csatlakoztak 
férjeikkel  együtt.  Aki  nem  volt  meghíva,  nem  jöhetett 
el;  aki  ismeretlen,  vsigy  külföldi  volt,  az  nem  mert 
megjelenni.  Maga  a  cselédség  is  kisszámú  volt,  s  a 
kertben  köralakúlag  ügyesen  elszórt  házak  az  egész 
kertet  egy  várossá  alakították,  amelyben  a  király  pa- 
lotája majdnem  a  középen  volt.  Megvetették  a  kocsikat 
és  a  szolgáknak  kíséretét  A  már  öreg  királyt,  aki 
legtöbbször  kerekeken  járó  tolószéken  ült,  sétájában 
gyalog  követték  az  urak  és  hölgyek,  s  midőn  ő  visz- 
szavonult  belső  magányába,  amazok  egy  roppant 
nagy  terembe  gyűltek  össze,  mely  az  épület  közepén 
állott,  s  itt  a  királyi  szolgák  csodálatra  méltó 
udvariassággal,  hűséggel  és  szerénységgel  szolgáltak 
ki  mindenkit.  Nem  hiányzott  itt  semmi,  bármit  is 
leértek,  akár  a  lélek  szórakoztatására,  akár  a  test 
felüdítésére.  Körben  el  voltak  helyezve  a  kártyázásra 
szolgáló  játékasztalok,  melyeket  nézők  vettek  körül, 
mi  igen  változatos  látványt  alkotott.  A  középen  egy 
nagy  kerek  asztal  volt,  mely  körül  a  nézők  hármas 
gyűrűje  csoportosult;  ezt  az  asztalt  a  szerencsejáté- 
kokban nagy  pénzösszeget  kockáztatók  használták. 
Némelyek  sakkjátékban,  mások  billiárdban  lelték 
gyönyörűségüket  egészen  tíz  óráig,  amig  a  király 
vacsorált  s  így  mindenki  eltávozott  és  az  éjjelt  vagy 
átaludta,  vagy  átjátszotta,  vagy  lakmározásokkal 
töltötte  el,  vagy  nagyobb  társasággal  a  kertben  sétált, 
így  teltek  a  hétköznapok  a  király  vagy  a  hercegeknek 
állandó  vadászgatásával.  Ünnepnapokon  és  vasárnapo- 
kon, amikor  úgy  felületesen  misét  is  hallgattam,  a 
toulousei  gróffal  magunkban  vadászgattunk  és  a  vártól 

3* 

alig  egy  óra  járásra  fekvő,  a  Szajna  igen  bájos  part- 
ján álló  házacskájában  fényes  lakomát  ültünk,  nővé- 
rének, Bourbon  hercegnőnek,  leánj^ainak  s  több  más 
közös  barátnőinek  és  barátainak  társaságában.  De 
mindez  még  sem  elégített  ki,  nyugodt  nem  tudtam 
lenni.  A  király  Mindenszentek  ünnepére  visszatért 
Versaillesba,  az  ünnepet  követő  napon  pedig  Marlyba 
mentünk,  ahol  a  megismételt  vadászatok  és  a  többi 
szórakozások  könnyítették  meg  egész  november  hónap- 
ban tartózkodó  helyünk  kellemetlenségeit. 

Az  esztendőt  azután  az  adventi  és  karácsonyi 
ünnepek  ájtatoskodásával  fejeztük  be  s  az  ujat  ugyan- 
ott kezdtük  el.  Ez  évben  én  is  áttettem  lakásomat  a 
Párizs  közelében  fekvő  Passy  nevű  faluból  a  Versail- 
les mellett  levő  Clagny  várába,  hogy  a  királynak  jó- 
indulatát és  az  udvarnak  barátságát  könnyebben  ápol- 
hassam. 

Clagny  várában,  ahol  a  szokottnál  tovább  időz- 
tem, imádságokat  írtam  és  a  Szentírást  olvasgattam, 
mert  már  felhagytam  a  világi  elbeszélések  és  az  ifjú- 
ság megrontására  írt  regények  olvasásával,  s  a  meg- 
remegtető szentmise  áldozaton  naponkint  kezdtem 
megjelenni.  Felhasználtam  ugyanis  házi  kápolnám 
előnyeit  és  arra  határoztam  el  magam,  hogy  vallásos 
szokás  szerint  meg  fogom  tartani  a  negyvennapi  böj- 
töt, amelyet  már  számos  éven  keresztül  azon  ürügy 
alatt  hanyagoltam  el,  hogy  egészségem  fentartásához 
szükséges  a  húsevés. 

A  beállott  tavasz  a  királyt  Marlyba  vitte,  hova 
engem  is  elvitt  magával  útitársnak.  Kedves  volt  előtte 
az  a  beszélgetés,  melyet  a  teljes  kísérettel  megtett 
reggelizés  délelőtti  sétákon  szokásból  velem  kegyesen 
folytatott,  s  miután  igen  nagy  gyönyörűséget  szer- 
zett neki  a  vadászat,  engem  állandóan  ezzel  fog- 
lalt  el. 

A  tavasz  májusi  szépségét  Berry  herceg,  a 
király  unokájának  közbejött  halála  miatti  gyász  zavarta 
meg.  Az  ő  rövid  betegsége,  melyet  hirtelen  követett  a 
halál,  jobban  megzavarta  a  király  kedélyét,  mint  mu- 
tatni akarta.  Miután  azonban  a  temetés  a  szokott 
módon  megtörtént,  újból  visszatértek  a  megszokott 
vadászatokra.  így  minden  a  maga  megszokott  utján 
haladt  egész  pünkösdig,  mely  ünnepet  Versaillesban 
ülte  meg  a  király,  s  utána  vadászat  kedvéért  fiához, 
a  toulousei  grófhoz,  látogatott  el  nyolc  napra.  Innen 
Marlyba  tért  vissza ;  aztán  egy  hónapi  időzés  után, 
ha  nem  csalódom,  augusztus  havában,  Fontainebleauba 
mentünk.  A  király  azt  akarta,  hogy  mindenütt  vele 
legyek. 

Valamelyik  ünnepnap  a  Bourbon  hercegnek  és 
hercegnőknek  az  az  ötletük  támadt,  hogy  látogassuk 
meg  a  karmelita  szerzeteseknek  celláit,  melyek  a  szom- 
szédságban voltak,  és  az  én  jelenlétemet  is  óhajtották. 
Erre  szivesen  állottam  rá  s  talán  ez  az  út,  melyre 
csak  világias  indok,  de  nem  ájtatosság  vitt,  szerezte 
meg  számomra  irgalmadnak  sugarát.  A  templomba 
ugyanis  az  esti  könyörgés  után  léptem  be ;  midőn  azt 
láttam,  hogy  legszentebb  tested  nyilvános  imádásra 
van  kitéve,  megvetettem  a  gúnyt,  térdre  borultam,  s 
mélyebben  elmerültem  imámba ;  így  visszamaradtam 
a  többitől,  és  midőn  kiléptem,  valóban  éreztem  a  magá- 
nyosságnak nem  tudom  milyen  kellemességét,  mely- 
ben gyönyörködtem. 

A  szent  atyák  nyugalmát  és  békés  életét  dicsér- 
tem, irigyeltem,  dicsőitettem,  s  azt  mondottam,  hogy 
én  is  képes  volnék  hasonló  életmódot  folytatni :  a  töb- 
biek erre  kikacagtak.  Tréfás  és  élcelődő  gúnnyal  tár- 
gyalták a  téged  megillető  lerótt  módját  imádkozásom- 
nak, de  midőn  azt  feleltem  nekik :  ha  illik  az,  hogy 
az  alattvaló   ilyen  legyen   királya   jelenlétében,    miért 

ne  illenék  a  teremtménynek  teremtőjével  szemben  ? 
—  észrevettem,  hogy  válaszom  hatással  volt  reájuk. 

Ezután  megszokott  életmódomat  kezdtem  foly- 
tatni itt  is ;  majd  pedig  a  királynak  Marlyba  való 
visszatérte  után  egészen  az  adventi  ájtatosságig  is. 
Az  advent  tartalma  alatt  jelen  voltam  a  király  előtt 
tartott  egyházi  beszédeken  és  a  Te  kegyed  által  a 
prédikációknak  nagyobb  eredményét  éreztem,  s  gyak- 
rabban kezdtem  Rólad  és  az  én  egykedvű  életemről 
gondolkodni.  Visszatért  emlékezetembe  az  olykor  ifjú 
koromban  belém  csepegtetett  vágy  a  magányosság 
után,  amelyre  nem  annyira  az  örök  üdv,  mint  inkább 
a  nyugalom  szeretete  vonzott.  Te  is,  óh  örök  bölcses- 
ség, vágyat  gerjesztettél  bennem,  hogy  a  nagyhetet 
valamely  magányos  helyen,  komoly  ájtatossággal,  tölt- 
sem el  titkon,  az  udvartól  is  távol,  úgy  hogy  még 
barátaim  se  tudják ;  azt  akartam,  hogy  mégcsak  ne 
is  sejtse  senki  félrevonulásomnak  helyét. 

Midőn  mindezt  megforgattam  elmémben,  eszembe 
jutott  a  kamalduli  atyák  remetesége,  amelyről  én  cso- 
dás véletlen  utján  értesültem  még  a  fontainebleaui  út 
előtt.  Clagnyban  éppen  szobámból  léptem  ki,  hogy 
kocsimra  üljek,  hogy  a  királynak  Marlyban  tar- 
tott vadászatára  elmenjek,  amidőn  avar  lépcsőjén  egy 
baráttal  találkoztam,  ki  egy  irott  kérvényt  nyújtott  át 
nekem.  Midőn  ennek  tartalmát  szokásom  szerint  átfu- 
tottam, megismertem  nevéről  és  az  irás  mellé  csatolt 
bizonyítványokból,  hogy  ez  a  férfi  valamikor  francia 
ezredemben  tüzérszázados  volt.  A  dolog  újdonságán 
elámultam  és  midőn  életének  fordulópontja  után  tuda- 
kozódtam azon  időtől  fogva,  hogy  helyzetében  e  vál- 
tozás állott  be,  elmondta,  hogy  ő  kegyelmed  fényének 
hirtelen  ráesett  világosságától  megérintve,  eddig  foly- 
tatott bűnös  életét  elhagyta.  Flandriában  valami  kolos- 
torba   lépett,  ahonnan  kicsiny  atyai  örökségének  eladá- 


Vallomásaiból.  39 

sara  tért  vissza  hazájába ;  végre  keresztülvitte  elhatá- 
rozását s  Angoumois-megyében   egy  másik  rendházba 
lépett,  olyanba,  amelyben  csak   három  testvér  lakott. 
Mivel    azonban  ez   a  kolostor    véletlenségből    leégett, 
most  arra  határozta  el  magát,  hogy  a  kamalduli  szer- 
zetbe   fog  lépni    és  életét  e    rend  szabályainak    fogja 
alávetni ;    azért    arra  kér    engem,    hogy    az  atyáknak 
ajánlólevelet  írjak.    Ezt  én  nemcsak  megtettem,    (mire 
őt  tényleg  bevették),    hanem  az  atyák    kolostoráról  is 
tudakozódtam.   A   rendet  már   azelőtt  is   ismertem  és 
becsültem,  de  később  e  dolgokat  átadtam  a  feledésnek  ; 
s  Te  éppen  akkor  hívtad  fel  rá   figyelmemet,  óh  örök 
jóság,  amikor  szükségem  volt  reá.    Ezért    előre    küld- 
tem oda  egy  nem  eléggé  ismert  magyar  embert,  kit  a 
király    jótéteményei    tartottak  el  számos  éven  keresz 
tül,  aki   néha   udvaromban    barátait   szokta    megláto- 
gatni és  akit  jóéletű   embernek  tartottak.  Megesküdött 
arra,  hogy  a  rendfőnököt  kivéve  senkinek  sem  árulja 
le  titkomat,  s  hogy    az  atyáktól  cellát   és  élelmet  kér. 
Szerdától  kezdve    ugyanis  három  napot    akartam    ott 
tölteni,  úgy  hogy  az  atyák  szokásának   és    rendjének 
teljesen  alávetem  magam. 

így  vadászat  ürügye  alatt,  csak  egy  szolga  kísé- 
retében utazószekéren  eltávoztam  és  valóban  a 
Te  különös  gondviselésedtől  vezérelve  megérkeztem 
abba  a  boldog  magányba,  amely  iránt  akkor  oly  külö- 
nös szeretetet  öntöttéi  lelkembe.  Te  jobban  tudod 
mint  én,  Uram,  hogyan  használtam  fel  azt  a  három 
napot ;  de  én  is  tudom  és  dicsérlek  Téged  mindörökké, 
hogy  azon  időtől  togva  felszabadítottál  engem  min- 
denféle csúfságoktól  és  megtisztítottad  lelkiismerete- 
met és  engem  más  emberré  kezdtél  átalakítani.  Elha- 
tároztam, hogy  a  Te  segítségeddel  elhagyom  tisztát- 
lanságaimat  és  gyóntatómnak  intése  szerint  többször 
járulok  a  szentségekhez.  Az  éjjeli   órákban  alvásomat 

megszakítom,  hogy  Néked  dicsőítéseket  mondjak. 
Különben  is  megnyerte  tetszésemet  a  hely  fekvése  és 
a  szerzeteseknek  szent  egyszerűségben  fénylő  élete. 
Az  ő  társalgásukban  nem  volt  semmi  csípősség, 
semmi  kicsinyítés,  semmi  színlelésre  törekvés,  sőt 
minden,  ahogy  mondom,  a  szent  egyszerűségnek,  sze- 
rénységnek és  belső  nyugodtságnak  bélyegét  hordta 
magán.  Irigyeltem  annak  a  novíciusnak  szerencsés 
sorsát,  akit  én  ajánlottam  be,  csodáltam  a  Te  iránta 
való  gondviselésedet  és  különös  rendelkezésedet,  mert 
hogyne  lett  volna  különös  a  Te  intézkedésed,  midőn 
láttam,  hogy  az  az  ember,  ki  azelőtt  mint  testőrtiszt 
a  legbünösebb  életet  folytatta,  most  az  éjjeli  órákban 
talpon  volt,  hogy  engem  és  a  testvéreket  fölkeltsen.  Ez  és 
ehhez  hasonló  tevékenységek  lelkem  mélyéig  hatoltak, 
s  csakugyan  azt  mondottam  magamnak :  Midőn  feje- 
delem voltál,  óhajtottad  a  magányt,  most  ugyan  mi 
téríthet  Téged  el  ettől  ?  Az  államgondok  nem,  mert 
száműzött  vagy,  rangod  iránti  kötelmek  nem,  mert 
azok  nem  köteleznek  semmire,  a  családi  gondok 
megint  nem,  mert  a  családról  a  magányban  is,  bár  az 
udvartól  távol  lennél,  gondoskodhatol.  S  úgy  talál- 
tam, hogy  nem  is  tudna  visszavonulásom  tervében 
semmi  más  megakadályozni,  csak  a  királynak  barát- 
sága, melyet  ápolni  és  szorgalmazni  magamra  nézve 
illő,  szükséges  és  kellemes  dolognak  tartottam.  De 
mivel  Te  felvilágosítani  kezdtél  engem,  erre  is  könnyű 
volt  a  kisegítő  eszközt  megtalálni,  amennyiben  elha- 
tároztam, hogy  a  nagyobb  ünnepek  előtti  napokat  és  a 
téli  időszakot  a  magányban,  a  tavaszit  pedig  a  király 
oldala  mellett  töltöm  el. 

A  nagyhét  szombatján  visszatértem  az  udvar- 
hoz és  a  következő  napon  szokás  szerint  a  király 
üdvözlésére  mentem,  ki  az  elmúlt  napok  alatti  távol- 
maradásomról barátságos  és  jóindulatú  kíváncsisággal 

kérdezősködött  Nehogy  hazudjam  neki,  azt  mondot- 
tam :  Párizsból  jövök  (ezen  városon  ugyanis  vissza- 
tértemkor keresztül  kellett  mennem),  de  mivel  a  király 
evvel  a  válasszal  nem  elégedett  meg,  észrevettem,  hogy 
a  jóságos  fejedelmet  ingerli  az,  hogv  utazásomnak 
igazi  okát  megtudja,  mert  csodálatosnak  tűnt  fel  előtte, 
hogy  én  a  szent  napok  alatt  meglátogattam  azt  a 
várost  (tudta,  hogy  azt  a  várost  nem  szerettem).  Meg- 
kérdezte hát,  mit  tettem  ott,  miért  is  a  hazugságot 
tovább  folytatni  meg  nem  engedett  dolognak  tartván 
a  titkot  a  kegyes  fejedelemnek  csendes  hangon  a 
fülébe  súgtam.  Köztudomásúvá  lett  az  udvarnál  a 
dolognak  híre,  maga  a  király  fedezte  fel  a  vele  bará- 
tibb viszonyban  levő  hercegeknek  és  mágnásoknak ; 
az  a  titkot  őrizni  nem  tudó  ember  pedig,  akiről  elmon- 
dottam, hogy  előre  küldöttem,  kikottyantotta  minden- 
felé, hogy  a  bérbe  adott  házat  is  kivettem.  Ez  elhatáro- 
zásomról nem  szűntek  meg  továbbra  is  barátaim  kér- 
dezősködései  és  megbeszélései,  melyekben  mindenik  a 
maga  jelleme  szerint  itélt  meg  engem.  De  én  mind- 
ezeket a  Te  kegyelmednél  fogva  megvetettem  és  arra 
törekedtem,  hogy  jámbor  elhatározásaimat  tettel  is 
mind  szorgalmasabban  kimutassam  ;  búcsút  mondtam 
a  kártyának  és  minden  pénzbe  menő  játéknak.  Miután 
a  húsvét  oktávája  eltelt,  szokás  szerint  a  királlyal 
Marlyba  mentem.  Utazásom  egész  ideje  alatt  kerül- 
tem itt  minden  hosszú  és  fölösleges  érintkezést,  amellyel 
azelőtt  az  éjtszakát  eltölteni  szoktam ;  csakis  a  vadá- 
szathoz tértem  vissza. 

Úgy  látszott,  hogy  az  öreg  korral  járó  rendes 
kellemetlenségeken  kívül  rendellenesek  is  nehezedtek 
a  királyra.  Tudomásomra  jött,  hogy  a  király,  midőn 
szokása  szerint  térdre  akart  ereszkedni,  elesett.  S  való- 
ban, midőn  a  templomból  visszatértekor  elkísértem, 
gyakran    panaszkodott  igen   nagy   forróságról,   amely 

már  láz  volt,  amint  később  megtudtuk.  Miután  az 
ünnep  *)  oktávája  elmúlt,  harmadnapig  feküdt  a  király, 
és  igen  nagy  bélgörcsökben  szenvedett.  Ez  a  beteg- 
ség az  ellene  beadott  erőszakos  tisztító  orvosságok 
következtében,  a  nem  minden  nehézség  nélkül  fentar- 
tott  életkorban  a  már  amúgy  is  fogyatkozásnak  induló 
életnedvet  fölötte  kiszárította  és  a  végelgyengülést  siet- 
tette. A  király  betegsége  szokás  szerint  a  különféle  aggo- 
dalmak miatt  felforgatta  az  udvart ;  kiki  a  maga  szen- 
vedélyét követte  és  a  királyt  akadálynak  tekintette. 
Én  ellenben,  mert  ő  velem  szemben  az  atya  helyét 
foglalta  el,  fiúi  érzelemmel  viseltettem  irányában,  beteg- 
ségéről pedig  azt  hittem,  hogy  erős  szervezete  miatt 
nem  fog  sokáig  tartani ;  de  mégis  féltem  az  orvosok 
tudatlanságától,  kik  már  megszokták,  hogy  a  királyt 
bőséges  folyadék-orvossággal  megkínozzák  és  a  ter- 
mészet ellen  erőszakoskodjanak. 

Miután  —  mint  már  mondottam  —  három 
napig  feküdt  a  király,  arra  határozta  el  magát,  hogy 
az  udvart  megszemléli,  s  másnap,  bár  igen  gyenge 
volt  s  szokása  ellenére  a  lovászmester  karjára  támasz- 
kodott, kezdett  kijárni ;  szokása  szerint  a  kereken 
járó  tolókocsiba  ült  és  a  kertben  sétálgatott,  közben 
a  Rómából  éppen  akkor  hozott  kiváló  művészi  szobrok 
elhelyezését  rendezte  el.  Néhány  nap  múlva  lóra  ült, 
s  magányos  vadászgatásokban  és  madarak  lelövésé- 
ben  telt  el  ideje,  mely  vadászatokra  állandóan  én  is 
el  szoktam  kisérni. 

Sokkal  rövidebb  volt  ez  a  marlyi  tartózkodás, 
mint  az  elmúlt  években  szokott  volt  lenni,  részint  a 
búcsukihallgatás  miatt,  melyet  a  király  a  perzsa  követ- 
nek Versaillesban  akart  adni,  részint  a  fontainebleaui 
utazás    sürgetése   miatt,  ahol  hosszabb   ideig   akart  a 

>)■  Pünkösd. 

király  időzni.  De  a  királyembernek   mindezen   terveit 
mennyire    felforgatta    a   sorsnak  rendelése ! 

Azonnal  hogy  megérkezett  Versaillesba,  fogadta 
ugyan  a  perzsa  követet,  de  már  erre  alig  tudott  elmenni 
(mert  a  lábát  fájlalta),  s  miután  vége  volta  fogadásnak, 
nem  tudott  járni,  s  széken  vitette  magát.  Az  orvo- 
soknak egy  része  azt  állította,  hogy  ez  a  fájdalom 
köszvénytől  ered,  másik  része  pedig  egy  kicsinynek 
látszó  sebnek  tulajdonította.  Hozzájárult  ehhez  a  baj- 
hoz még  szívós  láz  és  oly  szárazság  a  torokban,  hogy 
a  szájában  elfogyott  a  nyál,  miért  is  a  nyelés  igen 
nehezére  esett;  azonban  mindezek  azt  a  gyászos  ese- 
ményt, melyet  a  sors  meghatározott,  nem  jelezték 
előre  és  ezért  az  előre  elhatározott  útra  történt  rendel- 
kezéseket nem  változtatták  meg.  Én  magam  Bourbon 
hercegnek  meghívására  az  ő  igen  kellemes  várába, 
Chantillybe  mentem  el ;  s  ígéretet  tettem,  hogy  innen 
Conti  grófhoz  Isle  d'Adamba  fogok  átmenni,  és  miután 
innen  visszatértem,  a  toulousei  gróffal  Fontainebleauba 
megj'-ek,  mert  meg  akartam  ott  a  királyt  nyolc  nap- 
pal előzni.  De  alig  töltöttem  el  néhány  napot  vadá- 
szattal Chantillyben,  midőn  egy  megbízható  hírnök  azt 
a  hírt  hozta,  hogy  a  király  betegsége  súlyosbodott ; 
erre  félbeszakítottam  a  vadászatot  és  Versaillesba  tér- 
tem vissza.  Midőn  itt  a  királyi  ebédnél  jelen  voltam, 
a  legnagyobb  fájdalommal  vettem  észre,  hogy  az  igen 
jó  fejedelem  az  elébe  tett  ételt  és  mohósággal  meg- 
rágott eledelt  nem  tudja  lenyelni  és  mégis  a  jelenlevő 
orvos  tanácsára  gyomrának  helyreállítására  és  fölme- 
legítésére a  leghíresebb  borokat  issza.  Olyan  nagy 
volt  ugyanis  az  eszelős  öreg  főorvosnak  szellemi 
gyengesége  és  vaksága,  hogy  nem  akarta  elhinni,  hogy 
a  királyt  a  láz  gyötri  és  a  marlyi  rosszulléttől  kezdve 
a  testét  teljesen  betakarta  párnákkal,  hogy  ezáltal 
mindennapi    izzadásra   kényszerítse,  amit  azután  meg- 

ismételt  akkor,  midőn  észrevette,  hogy  lábai  hidegül- 
nek, így  fogyott  a  király  életereje ;  a  bornak  és  a 
gyümölcsnek  szabad  élvezete  az  epe  felfordulását  idézte 
elő,  amely  kiszárította  a  torkot  és  elvonta  onnan  a 
vért,  s  a  láb  sebét,  amit  rákfenének  tartottak,  kifa- 
kasztotta. Ilyen  állapotban  volt  a  betegsége,  amely 
miatt  visszatértemkor  panaszkodott  nekem  a  jóságos 
fejedelem,  és  én  fájdalommal  és  aggódó  lélekkel  voltam 
jelen  az  étkezésnél.  Kérdezte  tőlem,  miért  tértem 
vissza  Chantiilyből ;  tudta  ugyanis,  hogy  én  oda  men- 
tem. De  én  nem  akartam  mondani,  hogy  egészségi 
állapota  volt  az  oka,  mert  nem  akarta  betegségét 
veszedelmesnek  hinni  és  megparancsolta,  hogy  a 
toulousei  gróf,  az  ő  igen  szeretett  fia,  Franciaország 
fővadászmestere  vadászni  menjen.  így  gyakran  inga- 
dozott a  lelke  a  remény  és  félelem  között,  egész  Szta- 
Lajos  ünnepéig,1)  amely  napon  még  azt  sem  akarta 
megengedni  az  udvari  szokásokhoz  igen  nagyon 
ragaszkodó  király,  hogy  a  megszokott  reggeli  hangver- 
seny a  királyi  hálószobában  elmaradjon.  A  jobb 
egészségnek  mindezen  látszólagos  reményei  szerte 
foszlottak  a  délelőtti  órákban,  s  midőn  az  est  bekö- 
szöntött, ő  maga  kérte  az  utolsó  vacsorát ;  lemondot- 
tunk az  ő  felgyógyulásáról,  és  félhangos  zokogás 
állott  be. 

Mit  mondjak,  ó  Uram,  arról  a  nagy  és  oly 
szomorú  látványról,  mely  szemem,  lelkem  és  füleim 
elé  tárult  a  Te  akaratodból,  midőn  ennek  a  nagy 
királynak  a  haldoklása  lejátszódott !  Mennyi  és  üd- 
vösségemre mily  hasznos  dolgok  voltak  azok, 
melyekre  engem  azok  által  megtanítottál !  Láttam  egy 
nem  istentelen,  sőt  nagyon  is  istenes  királyt,  és  mi- 
ként a  halál  órájában  .  kitűnt,  egy    igen  felmagasztalt 

keresztényt,  ki  mint  a  libanoni  cédrusfa  emelkedett 
ki  az  emberi  állapotok  által  létesített  szorongattatá- 
sokból,  és  most,  hogy  az  emberi  méltóságok  libanoni 
magaslatán  76  évet  töltött  el,  az  fenyegette  őt,  hogy 
megrágott  gyökerei  kidőlnek;  —  ez  a  tragédiának 
első  felvonása.  A  királyok  legdicsőbbje  gazdagság, 
gyönyör  és  legnagyobb  részt  szerencse,  dicsőség  és 
hízelgés  között  71  évig  ült  a  trónon ;  most  halálos 
ítéletét  nyugodt  és  erős  lélekkel  fogadta,  s  csak  egye- 
dül lelkével  törődve,  lelkének  ügyeivel  foglalkozott. 
Az  egész  királyi  családot  magához  hívatta  és  száraz 
szemekkel  vett  tőle  búcsút ;  higgadtan  rendelkezett  az 
ország  ügyeiről,  végrendeletét  maga  írta  és  részben 
diktálta  a  kancelláriusnak,:  ime,  ez  a  második  felvonás. 

Az  udvar,  mely  igen  nagyszámú  mágnásból 
és  hercegből  állott,  megdöbben  ott;  ezek  mindnyáját 
—  egy-kettőt  kivéve  —  látta,  mikor  megszülettek,  fel- 
nevelte őket,  jótéteményekkel  halmozta  el,  s  fiaiként 
bánt  velők  :  —  ime,   a    harmadik  felvonás. 

Az  udvari  embereknek  e  roppant  nagy  gyüleke- 
zetében ki  sír,  ki  nevet,  némelyek  valami  mesterkedésben 
törik  a  fejőket,  mások  a  király  intézkedéseinek  felfor- 
gatásáról  tanakodnak:    —  ime  a   negyedik  felvonás. 

Ehhez  járult  még,  ami  alig  hihető  (azonban 
ezen  alkalommal  a  fájdalomtól  elkábított  képzelet 
előtt  így  tűnt  fel),  hogy  a  fényes  palotákban,  aranyo- 
zott termekben  és  a  bájos  kertekben  is  —  midőn  ala- 
pítójuk utolsó  napját  élte  —  valami  gyász  és  szo- 
morúság volt,  ezt  mutatták  és  ezt  lehelték  ki ;  min- 
denünnen összeszaladt  a  nép  és  megtöltötte  a  várnak 
tágas    udvarát,    a    király    egészsége    miatt    aggódva. 

Szomorú  és  tompa  zsivajtól  visszhangzott 
minden. 

Az  ötéves  gyermek  dauphin1)  eljön  a  hercegek  és 

hercegnők  kíséretében,  hogy  megkapja  dédapjának 
áldását  és  a  visszatérők  sirása  könnyet  csal  a  szem- 
lélők  szemébe :   —  ime  ez   az   ötödik   felvonás. 

Mit  szóljak  az  én  benső  indulataimról  és  aggodal- 
maimról, melyek  gyötörtek?  Meglátogattam  majd  egyik, 
majd  a  másik  barátomat,  kik  közül  néhányan  a  király 
felgyógyulása  iránti  reményt  öntöttek  szivembe,  mások 
félelemmel  töltöttek  el ;  körül  jártam  a  királyi  ház 
hercegeit  és  hercegnőit,  kikkel  minddel  igen  bizalmas 
lábon  állottam,  s  a  látogatások  alkalmával  az  emberi 
hálátlanságnak  új  felvonása  tárult  elém.  De  a  nap 
legnagyobb  részét  annál  a  barátomnál  töltöttem, 
aki  igen  közel  lakott  a  király  hálószobájához,  ahol  a 
benső  barátok  gyűltek  össze,  kik  óráról-órára  hírt 
hoztak  a  fejedelem  állapotáról  és  az  udvari  dolgokról. 
Mindenünnen  előhívták  tanácskozásra  az  orvosokat ; 
közöttük  az  enyémet  is  a  királyhoz  küldték,  és  az  ő 
közlése  alapján  még  inkább  elitéltem  azok  tudatlan- 
ságát, kik  megengedték,  hogy  a  betegség  súlyosbod- 
jék, és  —  telve  előítéletekkel,  anélkül,  hogy  ma- 
guknak valami  tanácsuk  lenne  —  mások  orvosságait 
alkalmazni  nem  akarták,  bár  most  kétségbeejtő  hely- 
zetbe jutottak. . 

Miután  három  nap  eltelt  mindezen  dolgok 
szemléletével,  és  miután  értesültem,  hogy  a  király 
már  a  legaprólékosabb  ügyben  is  intézkedett  és  hogy 
már  nemsokára  végsőt  sóhajt,  éppen  Szt  Ágoston  x) 
napján  én  egymagam,  három  szolgám  kiséretében 
magányomba  vonultam  vissza,  miután  Istenhozzádot 
mondtam  az  udvarnak  és  a  világnak,  hogy  Tőled, 
oh  szomorúak  vígasztalója,  kérjek  vigaszt,  melyet 
nem  tagadtál   meg  tőlem.    1715-ben   vasárnapra   esett 


l)  Augusztus  28. 

szt.  Lajos  ünnepe,  melyben  a  király  az  Úr  testét 
kívánta,  és  én  szerdán  távoztam  az  udvarból ;  a  király 
mégis  csak  a  rákövetkező  vasárnap l)  adta  vissza 
lelkét  teremtőjének.  Itt  másokra  kell  hagynom  olyan 
dolgok  elbeszélését,  melyek  nem  tartoznak  reám,  bár 
sok  olyan  dolog  ismeretes  előttem,  mely  akkor  a 
hercegek  és  mágnások  félreeső  és  titkos  összejöve- 
telein történt,  s  olyan,  amit  maga  a  király  mondott 
és  tett,  midőn  bátor  lélekkel  várta  a  halált  és  a  Te 
kegyelmed  felvilágosította  és  megerősítette.  El  fogja 
majd  mindezeket,  amik  nem  engem  érdekelnek,  ez 
idők  történetírója  mondani.  Ezért  figyelmen  kívül  ha- 
gyom a  király  halála  után  két  nappal  a  párizsi  par- 
lamentben hozott  amaz  intézkedéseket,  amelyek  a 
meghalt  király  végrendeletére  és  az  újnak  uralkodá- 
sára vonatkoznak,  amelyek  által  az  ország  kor- 
mányzását és  igazgatását  az  Orleansi  hercegre 2)  ru- 
házták. 

Hogy  az  udvariasság  által  követelt  szokásos  köte- 
lességeknek eleget  tegyek,  s  mert  barátaim  is  ösztönöz- 
tek, de  az  a  gyöngéd  viszony  és  barátság  is,  mely  a 
herceg  és  én  közöttem  fennállott,  arra  vitt,  hogy  őt 
új  méltóságában  üdvözöljem.  Ezért  Versaillesbe  men- 
tem, és  bár  igen  nyomasztó  volt  reám  nézve  a  fájdal- 
mat felújítani,  a  király  halála  után  harmadnapra  az 
udvarba  mentem. 

Ez  is  csak  azért  történt  a  Te  akaratodból  kifo- 
lyólag, hogy  ezen  utolsó  látvánnyal  elém  tárd  a 
világ  hiúságát,  a  földieknek  állhatatlan ságát  és  az 
embereknek  hálátlanságát.  Átmentem  ugyanis  és 
kerestem  a  cédrusnak  helyét,  amelyet  dőltében  lát- 
tam, és  már  nem  volt  ott.  A  király  teste  eddig  ki  volt 


*)  Szeptember  1. 
*)  Fülöp. 

téve,  de  most  az  udvarnépnek  és  az  őrségnek  összes 
csapata  az  ötéves  királynak  és  a  kormányzó  herceg- 
nek ajtóit  ostromolta.  Néhány  nappal  ezelőtt,  midőn 
Versaillest  elhagytam,  az  összes  tágas  tornácokat, 
valamennyi  termet  és  minden  .szobát  a  szomorkodók 
halk  moraja  töltötte  be  —  most  csaknem  mindent 
vígnak  találtam ;  mert  miként  azelőtt  a  király  halálán 
örvendők  arcukat  szomorúvá  igyekeztek  átváltoztatni, 
úgy  most  a  siránkozók  eleget  kínlódtak,  hogy  örö- 
met mutassanak  és  színleljenek.  Mert  éppen  a  jöve- 
telem előtti  napon  hozták  nyilvánosságra  a  király 
végrendeleti  intézkedéseit,  s  azokat  teljesen  felfor- 
gatták. 

Ezért  kiki  a  kormányzó  jó  indulatáért  törte 
magát  és  az  igen  bölcs  király  rendelkezéseit  rosszak- 
nak jelentette  ki. 

Alig  hogy  ezeket  megláttam,  föltettem  magam- 
ban, hog}r  visszamegyek  magányomba ;  ezért  az 
orleansi  herceg  látogatására  siettem  s  arcommal  nem 
titkoltam  el  a  fájdalmat,  hanem  nyilvánítottam.  Az  ő 
ajtóit  annyira  megrohanták,  hogy  azoknak  elérése  végett 
sokakat  vissza  kellett  szorítanom,  másoknak  pedig  a 
terhére  lennem. 

Megnyílt  az  ajtó  jöttömre.  —  A  herceg  leg- 
bensőbb szobájában  néhány  barátjával  tárgyalt, 
de  midőn  észrevette  jöttömet,  rögtön  felém  tartott,  fájó 
szivemnek  üdvözletét  barátságosan  fogadta  és  reményt 
keltett  bennem  irántam  való  jóindulatából  és  érzüle- 
téből kifolyólag,  hogy  az  új  király  kegyében  és  barát- 
ságában is  lesz  részem.  Nem  csodálkoztam,  midőn  a 
körülállók  vidám  orcáit  megpillantottam ;  hisz  mind- 
nyájan a  jelenlevő  hercegnek  benső  hívei  voltak.  De 
midőn  megláttam  egy  bizonyos  mágnásnak,  ki  vélet- 
lenül szomszédom  volt,  nevető  arcát,  melyről  a  hízel- 
gés le  volt   olvasható,    ezt   alig   tudtam   elviselni.  Ez 

egy  öreg,  a  boldogult  királlyal  egyidős  férfiú  volt, 
ki  ifjúságát  gyönyörökben  és  a  fejedelem  kegyében 
töltötte  el,  a  fejedelemtől  kapta  igen  előkelő  udvari 
méltóságát  számtalan  jótéteményekkel  együtt,  s  ezért 
méltónak  látszott  valami  erősebb  megjegyzésre,  s  az 
ő  öröme,  melyet  nevető  arca  tüntetett  fel,  utálatos 
volt  előttem,  mert  úgy  tűnt  fel,  mintha  a  hálátlanság 
jelét  viselné  magán.  Nem  is  tartózkodtam  ezért  sokáig 
a  benső  szobában  és  a  meghitt  barátok  társaságában, 
hanem  miután  a  hercegnőknek  és  a  hercegeknek 
megtettem  udvarias  tiszteletemet,  könnyű  ebédet  vet- 
tem magamhoz  s  igazán  megundorodva  a  világi 
dolgoktól,  magányomba  tértem  vissza,  mely  után 
vágyakoztam. 


II.  Rákóczi  Ferenc  vallomásaiból. 


GL  vallomás  folytatása. 

17 17 -tol,  ál  éves  koromtól  fogva.  Megkezdtem  Jeniköiben 
1718.  november  9-én. 

Harmadig  ^önvv- 


Közeledett  az  az  idő,  mely  boldog  magányom- 
ból kiszólított.  De  én  ezt  nem  tudtam  a  nagy  böjt- 
nek utolsó  napjaiig,  amelynek  folyama  alatt  a  tou- 
lousei  gróf  elküldötte  nekem  a  Pápay  l  által  írt  levelet. 
De  azért  mégis  azt  határoztam  —  bár  a  levélben  fog- 
laltakat nem  hagytam  figyelmen  kívül,  hogy  a  nagy 
hétnek  szent  napjait  a  legnagyobb  visszavonultság- 
ban  fogom  tölteni ;  ekkor  hírül  hozták  nekem,  hogy 
Pápay  Párizsba  megérkezett.  Mivel  úgy  Francia- 
ország helyzete,  mint  az  én  érdekem  azt  tanácsolta, 
hogy  ő  titokban  maradjon,  megparancsoltam,  hogy 
valami  magyar  száműzöttnek  képében  jöjjön  az  én 
magányomba  és  hogy  a  magányom  melletti  szomszé- 
dos faluban  vonuljon  meg,  ahol  én  vendégeimnek 
elszállásolására  elég  kellemes  kis  házacskát  bérel- 
tem ;  hogy  azonban  jövetelének  okát  alkalmasabb 
módon  eltitkolhassuk,  e  módok  megállapítására  meg- 

1  Pápay  János 

hagytam  neki,  hogy  titokban  keressen  fel.  Az  újon- 
nan áttért  Hlosvayt,  egy  kipróbált  hűségű  és  titok- 
tartó ifjút  küldöttem  el  hozzá,  hogy  jövetelének, 
melynek  én  oly  határozottan  ellene  voltam,  okait 
megtudja  és  nekem  elmondja,  magánál  Pápaynál 
pedig  az  én  nevemben  úgy  intézkedjék,  hogy  min- 
den titokban  maradjon.  Midőn  Illosvay  mindezt  uta- 
sításomnak megfelelőleg  elvégezte,  értésemre  hozta, 
hogy  Pápay  sem  utasításaimat,  sem  parancsaimat 
nem  kapta  meg,  hanem  őt  magának  a  szultánnak 
levelével  és  szóbeli  megbízásaival  előreküldték,  hogy 
hírűi  hozza  a  követnek  megérkezését,  aki  a  kapudsi 
basák l  vagyis  az  ajtónállók  rendjéből  való  (kik 
csakis  a  szultán  levelével  szoktak  kiküldetni),  hogy 
azalatt,  míg  az  megérkezik,  ügyeimet  úgy  lehessen 
elrendezni,  hogy  azonnal  útra  kelhessek ;  ezért  sok 
olyan  közleni  valója  van  velem,  melyek  semmi  kése- 
delmet sem  tűrnek  és  amelyek  tudása  az  ügyek  meg- 
ismerésére igen  szükséges.  Tudod,  Uram,  hogy  inkább 
bámulatot,  mint  örömet  keltett  bennem  a  szultán  le- 
velének a  megpillantása,  melynek  borítékja  ezüst 
szekrénykébe  zárt  arany  pecséttel  volt  ellátva,  s  mely 
arany  betűkkel  volt  aláírva. 

A  világnak  ez  a  fejedelme  csak  királyoknak 
szokott  írni,  s  egy  elődöm  sem  részesült  ebben  a 
megtiszteltetésben.  Megvallom,  hogy  a  hallottak  na- 
gyon megrázkódtattak,  s  nagyon  megzavartak  magá- 
nyomban. Amint  már  mondottam,  ez  nagyszerdán  volt. 
De  világosságot  és  tanácsot  kértem  tőled,  miután 
megismertem,  hogy  állásomnak  kötelmeit  minden 
magán-ájtatossáei  ténykedésnek  elébe  kell  helyeznem. 


1  Kapudsi  =  kapus,  őrtálló  ;  átvitten  a  szultáni 
szeráj  külső  kapujának  őrei.  Leginkább  politikai  külde- 
tésekre alkalmazták  őket. 

Nehogy  azonban  szolgáim  között  csodálkozást  kelt- 
sen, hogy  én  egy  Törökországból  jött  ember  ked- 
véért elzárkozottságomat  megtöröm,  a  szomszédos 
kis  erdőben  helyet  tűztem  ki  Pápaynak,  ahol  vele 
sokkal  hosszabb  ideig  beszélgettem,  mint  akartam ; 
sőt  szükségesnek  tartottam,  hogy  a  következő  szent 
napokon  is  megismételjük  ezt  a  beszélgetést  anélkül, 
hogy  az  isteni  szolgálat  és  tisztelet  kárt  szenvedne. 
S  miután  a  dolgokat  jól  felfogtam  és  a  Te  szemed 
előtt  alaposan  megrágtam,  azt  hittem,  szükséges  lesz 
az  orleansi  herceget  gyóntatom  tudtával  és  beleegye- 
zésével nagyszombaton  Párizsban  felkeresni.  Feltárta 
előttem  Pápay  az  ő  intézkedéseinek  sorát,  és  mind- 
ezek között  közölte  vélem  a  magyar  tábornokok 
mondásait  és  tetteit,  amelyeknek  az  ő  Ítélete  szerint, 
sötét  gyanút  kellett  volna  felkelteniük  az  ő  hűségök 
iránt;  de  mikor  a  tudósítónak  és  a  tudósításoknak 
jellemét  és  természetét  megvizsgáltam,  láttam,  hogy 
nem  érdemelték  meg  a  kedvezőtlen  véleményt.  El- 
mondta a  kajmakámnak,1  a  szultán  nejének  és  egyik 
legbizalmasabb  miniszterének  a  szultán  kezessége 
mellett  szóbelileg  tett  Ígéreteit  Magyarország  jogainak 
és  szabadságának  visszaállításáról,  a  lugosi,  a  karán- 
sebesi  és  temesi  bánságok  területeinek,  és  a  havas- 
alföldi oláh  fejedelemségeknek  az  én  uralmam  alá 
való  kapcsolásáról,  két  millió  500  ezer  császári  arany- 
ról, mely  mint  a  kormányzás  eszköze  rendelkezésre 
áll,  továbbá  arról  a  szabadságról,  hogy  a  nekem  aján- 
dékozott és  a  nekem  átadott  keresztény  foglyokból 
reguláris  hadsereget  alkothatok  ;  igéretett  tett,  hogy 
katonai  műveleteket  és  hadjáratokat  csak  az  én  taná- 
csommal fognak  végezni  és  viselni,   hogy   békét  nem 


1  Kajmakám  (helyesebben    Kajm    makan)  a  nagy- 
vezér helyettese,  ha  az  Konstantinápolyból  eltávozott. 

fognak  kötni  az  én  fejedelemségem  helyreállítása  és 
a  magyar  szabadság  biztosítása  nélkül,  amik  igen 
bő  és  általánosabb  kitételekkel  a  szultán  levelében  is 
benne  voltak. 

Itt  van  tehát  az  idő,  midőn  felhasználhatjuk 
azt  a  tiszteletet,  mellyel  a  porta  viseltetik  irányunkban  ; 
élni  kell  az  alkalommal  a  haza  felszabadítására,  feje- 
delemségem megszerzésére,  melynek  határait  ki  lehet 
terjeszteni  a  hozzátartozó  részek  felszabadításával, 
melyek  a  karlovici  béke l  értelmében  török  kézen 
maradtak.  Az  egész  kormány  egy  lélekkel  várja 
az  én  jöttömet,  az  egész  nemzet  és  maga  a  szultán 
is  legnagyobb*  reményét  "személyemhez  kötötte;  szük- 
séges tehát,  hogy  a  bizalmat  biztosítsam  és  nö- 
veljem, a  bizalommal  és  az  idővel  éljek,  mert  akár  a 
török  veretik  le  a  jövő  nyáron,  akár  a  török  győz, 
nagy  változás  áll  be  a  kedvező  idő  tekintetében,  ha 
késlekedem. 

Nem  kell  félnem  a  Péterváradnál 2  történt  ese- 
mény és  vereség  miatt,  amit  nem  a  törököknek  lom- 
hasága, hanem  a  vezér  3  dölyfe,  fitymálása  és  háború- 
viselésben való  tudatlansága  okozott.  Nincs  szűkében 
a  török  a  katonaságnak,  az  ágyúknak  és  más  kato- 
nai felszerelésnek,  sem  kincsnek,  melyet  a  szultán  a 
hosszú  béke  alatt  szorgalommal  és  fösvénységgel 
szerzett  meg  magának,  s  így  sokkal  többje  van,  mint 
elődeinek.  Hallatlan  dolog  volt  eddig,  hogy  az  ozmán 
hatalom  keresztény  fejedelmek  barátsága  után  vágya- 


1  1969.  január  26.  kötötték  meg  II.  Musztafa ; 
I.  Lipót,  Velence  és  Lengyelország.  E  béke  Magyar- 
országra nézve  igen  káros  volt. 

a  1716.  augusztus  5-én  arattak  fényes  győzelmet 
Szavojai  Eugen  és  Pálffy  János. 

3  Ali  nagyvezér. 

kőzzék  és  áhítozzék,  vagy  hogy  valakit  meghívott 
volna,  vagy  háborúban  valakivel  szövetkezzék,  miként 
most  nekem  felajánlotta.  Hogyha  az  ajánlatot  vissza- 
utasítom, megtörténhetik,  hogy  a  méltatlankodó  törö- 
kök vagy  a  tatárok  pusztításának  vetik  alá  a  magyar 
nemzetet,  vagy  valamelyik  tábornokomat  teszik  meg 
az  ügy  fejének  és  őt  fogják  az  engem  megillető  trónra 
ültetni,  bár  az  a  hazának,  a  szövetségnek,  a  fejede- 
lemségnek és  a  nemzet  ügyének  legnagyobb  kárával 
járna. 

Ezeket  a  dolgokat  közöltem  zárt  ajtók  megett 
az  orleansi  herceggel,  ama  barátság  alapján,  mely  kö- 
zöttünk fennállott ;  a  szultán  levelét  is  megmutattam 
neki  és  kikértem  tanácsát.  Az  átolvasott  levél  fordí- 
tásán megütközött  és  gyanakodott  a  meghatározások 
és  a  szokatlan  kifejezések  homályossága  miatt.  Azt 
mondotta,  ő  ugyan  nem  tagadhatja,  hogy  az  én  utam 
és  a  háború  folytatása  hasznára  fog  válni  a  francia 
ügyeknek,  de  azért  még  sem  akar  engem  rábeszélni 
arra,  hogy  személyemet  kitegyem  ilyen  bizonytalan 
és  kétes  Ígéretekre. 

Több  példát  kellene  szemügyre  vennem  és  a 
többiek  előtt  a  svéd  királyét  kellene  figyelmesebben 
emlékezetembe  felidézni.  Ismert  dolog  előtte,  hogy  a 
törökök  a  császártól  békét  kérnek,  és  ezért  meg  kell 
várni  a  jövő  nyár  eredményét,  mert  ha  a  törökök  le- 
győzetnek s  én  kezeik  között  leszek,  igen  könnyen 
megtörténhetik,  hogy  a  béke  reményében  az  ellenség 
kezébe  adnak  át.  De  én  ezzel  szemben  azt  válaszol- 
tam :  eskü  kötelez  engem  arra,  hogy  a  fejedelmsége- 
met  és  a  hozzám  hű  rendeket  az  iga  alól  felszaba- 
dítsam és  biztonságukról  még  életem  kockáztatásával 
is  gondoskodjam ;  az  ő  ügyük,  akár  a  németek,  akár 
a  törökök  győznek,  a  végső  veszélyben  van.  Ezt  az 
alkalmat  az  isteni  gondviselés  nyújtja,  hogy  Magyar- 

országot  is  a  tárgyalás  alkalmával  tett  ígéretek  révén 
mentsék  meg  a  tatárok  pusztításától.  Eddig  nem  hal- 
lott példa  volt,  hogy  a  török  hatalom  keresztény  fe- 
jedelmek barátsága  után  jár.  Világos,  hogy  az  ausz- 
triai hatalom  sok  fejedelem  előtt  gyűlöletes  és  féle- 
lemgerjesztő, kik  ha  azt  látják,  hogy  én  a  törökök 
tervére  befolyást  gyakorolok  és  saját  hadsereggel  ren- 
delkezem, igen  könnyen  bele  fognak  menni  kölcsönös 
összeköttetésbe. 

A  szultán  abban  a  helyzetben  van,  hogy  soka- 
kon készpénzzel  segíthet:  addig  kell  ütni  a  vasat, 
míg  meleg,  s  nem  szabad  ezt  a  csábító  alkalmat  meg- 
vetni. A  béketárgyalást  csakis  az  én  jelenlétem  sza- 
kíthatja meg,  ami  annál  bizonyosabban  bekövetkezik, 
ha  a  törökök  megérkezésembe  helyezett  reményükben 
csalatkoznak.  Ami  pedig  a  levél  szavainak  homályos- 
ságára vonatkozik,  az  utasítást  és  a  tárgyalás  pont- 
jait felvilágosítás  végett  visszaküldöttem ;  hogy  azo- 
kat az  én  szándékomnak  megfelelőleg  fogják  értel- 
mezni, nem  hiába  reménylem  a  tábornokoknak  szó- 
val tett  Ígéreteik  alapján.  Nem  rettenek  vissza  az 
ellenség  kezébe  való  átadásnak  és  az  ocsmány  halál- 
nak előrelátásától,  ami  lehetséges,  nem  a  mérgezés- 
től, sem  a  tengernek  és  a  háborúnak  többi  eshetősé- 
geitől ;  mert  hogyha  ezeknek  állásom  iránti  köteles- 
ségemből és  eskümnek  erejéből  kifolyólag  (amelynek 
kényszerítő  hatásáról  meg  vagyok  győződve)  magam 
kiteszem,  az  isteni  gondviselés  meg  fog  védeni,  vagy 
át  fog  vezetni  örök  végzésének  útjain. 

Miután  ezeket  újból  meghányta-vetette  a  feje- 
delem, arra  a  végeredményre  jutott,  hogy  csodálkozik 
elhatározásomon,  s  nem  is  kisérti  meg,  hogy  abban 
engem  megerősítsen,  vagy  arról  engem  lebeszéljen ; 
az  ő  barátsága  tehát  nem  tud  mást  tenni,  mint  arról 
biztosítani,  hogy  mindazon  dolgokban  őszintén  segít- 


56  II.  Rákóczi  Ferenc 

ségemre  fog  lenni,  amelyekben  úgy  találom,  hogy 
hasznomra  lehet. 

1717.  augusztus  17-én  magányomnak  csendes 
nyugalmából  Párizsba  mentem,  hogy  búcsút  vegyek 
barátaimtól  és  hogy  elkészüljek  a  további  útra.  Mivel 
az  orleánsi  herceg  nem  szűnt  meg  azt  kivánni,  hogy 
titokban  tartsam  utamat,  amely  útnak  előmozdítója 
gyanánt  nem  akart  feltűnni,  sem  úgy,  hogy  arról 
tudomással  bir,  ezért  egész  szolgaszemélyzetemet  és 
minden  dolgaimat  magányomban  hagytam  és  azt 
színleltem,  hogy  legbizalmasabb  barátommal  Tessé 
maréchallal  Normandia  felé  utazom. 

Valóban  akkor  az  volt  a  szándékom,  hogy  ide 
fogok  menni,  míg  mindent  be  nem  csomagolnak  és 
cselédeim  Marseillebe  meg  nem  érkeznek,  ahová  ne- 
kem csak  a  hajóbaszálláshoz  és  a  vitorlák  kifeszíté- 
séhez  kellett  megérkeznem.  De  az  orleánsi  hercegtől 
való  bucsúzásom  közben,  mindkettőnk  szeméből 
könnyek  hulltak,  melyek  gyengéd  érzelmeinkről  tanús- 
kodtak. 

Ekkor  úgy  látszott  nekem,  hogy  tanácsosabb 
lesz,  hogy  egyenes  úton  Marseillebe  menjek  és  szol- 
gáimnak megérkeztéig  ott  valahová  elrejtőzzem.  Mert 
a  herceg  előadta,  ő  bizonyosan  tudja,  hogy  a  császár 
követe  titkos  cselt  sző  ellenem  és  embereit  Norman- 
diába küldte  előre,  kiknek  utazásomra  kellett  felügyel- 
niök  és  engem  s  kicsiny  kíséretemet  adandó  alkalom- 
mal megtámadniok. 

Három  napig  voltam  Párizsban  elfoglalva  a 
benső  barátaimtól  való  elbucsúzással,kik  szándékomat 
tudták.  Miután  ezt  befejeztem,  a  magányomba  való 
visszatérést  színleltem  és  Conti  hercegnő  palotájába 
érkeztem,  mely  a  magányomba  vivő  út  felén  fekszik, 
hogy  itt  töltsem  el  az  éjt;  a  következő  napot  barát- 
nőmnél,   ki  kiváló    erényü    és  jámborságú    hercegnő 

volt,  töltöttem  el  rendelkezések  és  levelek  írása  között. 
Este  jelenlevő  barátaimnak  utoljára  mondottam  Isten- 
hozzádot,  s  utazókocsimra  ültem,  mely  gyorsmenésre 
készült ;  két  komornyikom  lovon  kisért,  míg  lovaimat 
magam  hajtottam. 

Ezeket  a  lovakat,  midőn  Fontaineblautól  két 
mérföldnyi  távolságra  értünk,  elhagytam,  s  kocsimba 
gyorsabb  utazásra  betanított  lovakat  fogtam  be.  48  óra 
alatt  Lyonba  érkeztem,  ahol  még  ez  éjjel  hajóra  ültem 
és  a  Rhone  folyón  Bourbant  faluig  mentem.  Itt  kiszáll- 
tam, újból  lovakat  fogtam  utazókocsim  elé  és  Choisy- 
ből  való  elindulásom  hatodik  napján  a  Te  vezetésed- 
del Uram,  Bruninek  egy  külvárosban  levő  kicsiny 
házába  megérkeztem,  —  e  hely  Marseilletől  egy  órányira 
feküdt,  -  hogy  itt  cselédségemet  és  poggyászomat,  me- 
lyet csak  Bruni  ismert,  megvárjam.  Magányos  helyre 
találtam  itt,  és  itten  a  rendes  órákban  végeztem 
el  a  Te  kegyelmed  folytán  vallásosán  a  lelkigyakorla- 
tokat. 

Csak  a  mindennapi  szent  misétől  voltam  meg- 
fosztva, mert  ennek  hallgatására  hosszabb  gyalogutat 
kellett  megtennem  ünnepnapon  a  Szt.  Márta  templo- 
mához. Két  nappal  előbb  ment  el  Párizsból  Pápay  és 
a  kapott  utasítás  értelmében  egyenesen  Toulonba  uta- 
zott, hogy  hírül  vigye  elindulásomat  a  Kapudsi  basá- 
nak, felüljön  a  neki  kijelölt  hajóra  és  a  kikötőből 
kihajózzék.  De  sokkal  hosszabb  ideig  kellett  Marseil- 
leben  időznöm,  mint  hittem,  mert  poggyászaim  a 
meghatározott  napon  nem  indulhattak  és  nem  tudtak 
oly  gyorsan  követni,  mint  óhajtottam.  Ezért  és  mert 
szűz  Mária  születésnapja l  közbeesett,  három  nappal 
előbb  ismeretlenül,  idegen  névvel,  Brunivel  a  város 
szomszédságában  lakó  karthauziakhoz  mentem,  hogy 

1  Szeptember  8. 

az  ünnnep  méltóságát  nagyobb  odaadással  üljem  meg. 
De  itt  sem  maradhattam  ismeretlen.  Midőn  ugyanis  a 
rendfőnöktől  kért  gyontatónál  gyónásomat  elvégeztem, 
csodálkoztam,  hogy  gyóntatom  fejedelem  címmel  tisz- 
tel meg ;  nem  sokkal  ezután  még  nagyobb  csodálko- 
zással értesültem  szolgámtól,  hogy  ez  a  gyóntatom  sok 
évvel  ezelőtt  Bécsben  látott  és  most  megismert.  Csodá- 
latosnak és  bámulatraméltónak  tűnt  fel  előttem  az 
eset,  s  vágytam,  hogy  azt  kifürkésszem ;  s  midőn 
találkoztam  a  pappal,  elmondotta  nekem,  hogy  valami- 
kor katonatiszt  volt  és  engem  gyakran  látott,  bár  én 
őt  nem  ismertem. 

Ezért  nem  is  akartam  tovább  titokban  maradni 
az  atyák  előtt,  akik  engem  sok  szeretettel  láttak  el,  s 
miután  az  ájtatosságot  befejeztem,  nem  szívesen  en- 
gedtek el  és  megígérték,  hogy  imádkozni  fognak  éret- 
tem Te  hozzád. 

Ezalatt  összegyülekeztek  Marseilleban  különféle 
hajókon  és  kocsikon  jött  cselédeim,  és  miután  szep- 
tember 15-én  hajóra  ültek,  a  következő  napon  magam 
is  követtem  őket,  hogy  szélnek  feszíthessük  vitorláin- 
kat. Ez  sem  történhetett  meg  utunkba  jövő  ujabb 
késedelmezés  nélkül. 

Azok  az  ajándékok  ugyanis,  amelyeket  a  szul- 
tánnak, a  nagyvezérnek  és  a  minisztereknek  kíván- 
tam átadni,  vagy  gondatlanságból,  vagy  valami  más 
okból  lemaradtak ;  ezeket  indulásom  után  a  legköze- 
lebbi alkalommal  azoknak  kellett  volna  elszállítaniuk, 
akiknek  gondjaira  voltak  bízva.  Illetlennek  látszott 
előttem,  hogy  a  portánál  divó  szokás  ellenére  azok 
nélkül  jelenjek  meg.  A  Kapudsi  basa  sürgette  az  utat, 
amely  elé  ujabb  nehézségek  gördültek,  melyek  vesze- 
delmesebbeknek tetszettek.  Két  nappal  azelőtt  ugyanis, 
hogy  a  karthauziak  kolostorába  vonultam,  számos 
barátomtól    levelet  kaptam   Párizsból,    akik    aggódtak 

utam  miatt;  e  levelekben  arról  értesítettek,  hogy  a 
török  Belgrád  x  alatt  vereséget  szenvedett,  hogy  a  vár 
a  nagyvezér 2  seregének  nagy  részével  és  az  ágyukkal 
együtt  elveszett;  a  spanyol  hajóhad  ellenben  Szardi- 
niát foglalta  el  s  ezzel  a  ténnyel  megüzente  a  csá- 
szárnak a  háborút.  Te  tudod,  Uram,  mily  különböző 
anyagot  szolgáltattak  ezek  a  veszedelmeket  előrelátók- 
nak a  közeli  békekötés  gyanitásához  is,  amely  vesze- 
delmeket az  emberi  okosság  és  a  török  jellem  ismerete 
elém  tárt.  Kértek  barátaim,  ne  folytassam  az  utat,  vissza- 
hívott engem  a  magány  szeretete,  melyet  a  karthauzi 
kolostor  felújított  bennem ;  de  miután,  Uram,  tőled 
kértem  tanácsot,  úgy  éreztem,  hogy  szívem  megerősö- 
dik mindenféle  balesetekkel  szemben,  melyeket  egye- 
dül Te  beléd  helyezett  bizalommal  fogok  elviselni. 
Nem  gyakorolt  rám  hatást  sem  a  törökök  veresége, 
sem  az  elesetteknek  hirdetett  száma,  sem  az  elveszett 
vár,  hanem  csak  a  megkötendő  béke  ;  ezt  elhalasztani 
vagy  megakadályozni  csak  az  én  utammal  remélhet- 
tem, amelynek  jelentőségét  a  spanyol  háború  híre  nö- 
velhette. 

Azt  is  megfontoltam,  hogy  jobban  eleget  nem 
tehetek  a  porta  véleményének  és  várakozásának,  mintha 
nem  fogok  hiánj^ozni  mellőle  akkor,  midőn  az  ő  ügyei 
is  rossz  helyzetben  vannak.  Ez  alkalmas  pillanatnak 
tűnt  fel  előttem,  hogy  a  nép  és  a  katonaság  becsülé- 
sét megnyerjem  és  hogy  bebizonyítsam  bizalmamat  a 
szultán  ígéreteiben.  De  valóban  haszontalanok,  csufon- 
dárosak  és  ennendicsőségemet  szolgálók  lettek  volna 
ezek  a  bizonyítékok  ama  feltett  szándék  és  hit  nélkül, 
hogy  a  Te  akaratodat  követem. 


1  1717.  augusztus  22-én  adta  fel  a  várat  Musztafa 
várparancsnok  Szavojai  Jenő  hercegnek. 

8  Chalil,  aki  a  vár  felmentésére  indult,  de  Jenő 
augusztus  15-én  megverte. 

Nem  jártam  a  fejedelemség  után,  nem  kívántam 
a  háborút,  nem  vágytam  a  zsákmányokra,  de  nem  is 
riadtam  vissza  sem  a  keresztektől,  sem  a  bajoktól, 
sem  pedig  a  veszedelmektől,  mert  az  a  köteleségem 
most  és  az  volt  azelőtt  is  kötelességem,  hogy  ezen 
vagy  azon  az  úton  kövesselek  Téged,  amíg  csak  Te 
vezetsz  engem,  lelkem  fénye.  Továbbá,  nehogy  vala- 
mit is  megkiséretlenül  hagyjak,  D'Absae  grófot,  egy 
franciát,  ki  valamikor  huszárezredes  volt,  elutazásom 
előtt  a  spanyol  királyhoz  küldtem,  általa  kifejtettem  a 
királynak  utazásom  okait  és  rendelkezéseimet,  s  arra 
kértem,  hogy  követemmel  küldjön  hozzám  egy  mi- 
nisztert olyan  utasítással,  hogy  miután  szerződést 
kötöttem  a  portával  és  gondjaimba  vettem  a  kereszté- 
nyek ügyeit,  az  én  közvetítésemmel  akár  a  portával 
akár  csak  velem  kölcsönös  összeköttetést  létesítsünk 
a  közös  ügy  érdekében  a  közös  ellenség  ellen. 

Miután  ez  megtörtént,  elhatároztam,  hogy  a 
vitorlákat  felvonom,  a  hyéresi  szigeteknél ■  horgonyt 
vetek  és  a  kapudsi  basát  Pápayval  előreküldöm,  ma- 
gam pedig  itt  megvárom  a  szultánnak  szánt  ajándé- 
kokat. Miután  tehát  Pápayt  előre  figyelmeztettem, 
ugyanazon  a  napon,1  amelyen  hajóra  szálltam,  körül- 
belül 1 1  órakor  délelőtt,  felszedve  a  horgonyokat,  egész 
életemnek  legveszedelmesebb  útjára  indultam  el.  Midőn 
este  lett,  az  említett  szigetek  között  vetettünk  horgonyt, 
közel  ahhoz  a  hajóhoz,  melyen  a  kapudsi  basa  meg- 
érkezett. 

A  következő  napon  a  kapudsi  megjelent  nálam 
üdvözlésemre,  és  hogy  engem  meghívjon.  Miután  tudo- 
mására   hoztam    elhatározásomat,    hogy    ő    Pápayval 

1  Franciaországhoz  tartozó  szigetcsoport  a  Föld- 
közi-tengerben, három  nagyobb  és  két  kisebb  sziget- 
ből áll. 

-  Szeptember  16-án. 

elöremegy  és  hírül  viszi  a  portának  elindulásomat, 
kértem  őt,  hogy  induljon,  mivel  magam  bizonyos 
ügyekből  kifolyólag  néhány  napig  itt  vagyok  kényte- 
len késlekedni.  Ezt  ő  szívesen  teljesítette,  s  körülbelül 
déltájt  kedvező  széllel  a  tengerre  kelt.  Borzasztó  volt 
reám  nézve  a  késedelmezés  és  várakozás,  amelyen  néha 
vadászgatással  enyhítettem.  Lelki  vigasztalásomhoz 
sokat  hozzájárult  a  szomszédságban,  a  tengerparton, 
a  sóstelephez  tartozó  házban  levő  kápolna,  amelyben 
ünnep-  és  vasárnap  misét  hallgathattam.  Végre  szep- 
tember 21-én  este,  midőn  megérkeztek  azok  a  tárgyak, 
melyeket  vártunk  —  hajónkat  a  vitorlákra  bízhattuk. 
A  nyilt  tengeren  haladtunk  előre ;  már  a  nap  lenyu- 
godott, a  szél  elég  gyenge  volt,  de  az  első  vigilia x  után 
hatalmasabban  feszítette  ki  a  vitorlákat,  amelyeket 
oldalvást  kellett  szembeállítani,  hogy  az  afrikai  par- 
tokhoz közelebb  legyünk  s  eltávolodjunk  Itália  felé. 
A  hajónak  nagy  és  igen  erős  hánykolodása  következ- 
tében gyengélkedni  kezdtek  azok,  akik  a  tengerhez 
nem  voltak  hozzászokva,  mégpedig  különösen  sokan 
negyven  szolgám  közül,  kiknek  kíséretében  hajóra 
szállottam. 

Én  voltam  az  egyedüli,  aki  egészséggel  és  nyu- 
godt lélekkel  maradtam  fenn  és  a  többiekbe  lelket 
öntöttem.  Ez  alázatos  hálaadással  legyen  mondva, 
Uram,  nem  pedig  erőimnek  kérkedésével,  melyek  a 
Te  ajándékaid,  Uram,  és  amelyeket  Te  mindenféle 
kellemetlenségek  között  számomra  megőrizni  kegyes 
voltál. 

Ez    éjtszakát  követő    napon,    midőn  oly    közel 


1  Vigilia  a  rómaiaknál  az  éjjeli  őrség  elnevezése. 
Napnyugtától  (este  6  óra),  napkeltéig  (reggel  6  óra)  négy, 
ilyen  vigilia  volt,  mindenik  3—3  óráig  tartott.  Jelen  eset- 
ban  tehát  este  kilenc  óra  utáni  időt  jelez. 

jutottunk  Afrika  partjaihoz,  hogy  megláthattuk  —  az 
erős  szelet  szélcsend  követte,  melyre  zivataros  éjtszaka 
következett. 

Végre  megjött  a  kedvező  szél,  amely  állandóan 
tartott,  úgy  hogy  október  2-án  az  Archipelagusba x 
jutottunk.  Ekkor  az  ellenkező  szél  miatt  nem  tudtunk 
tovább  hajózni,  s  kénytelenek  voltunk  Sziros  2  szige- 
tén egy  kikötőbe  beevezni.  E  hely  római  katholikus 
püspök  székhelye,  ezen  vallást  követik  az  egész  szi- 
get és  a  kis  város  lakói.  A  kapucinusoknak  is  van 
itt  rendházuk,  kik  a  francia  király  bőkezűségéből 
tartják  fenn  itt  magukat  hitterjesztés  végett.  Nem  kis 
vigaszomra  szolgált,  hogy  Ferencnek,3  az  én  patronu- 
somnak  szent  napját  ott  tölthettem  és  ájtatosságomat 
náluk  végezhettem  el.  így  volt  nálam  a  Te  jóságod  és 
gondoskodott  testemről  s  lelkemről,  megerősítve  min- 
den bajjal  szemben,  amelyekkel  elhatároztad,  hogy 
meglátogatsz  engem  . . . 

Miután  így  a  hónap  végéig  ott  maradtam  az 
atyák  templomában  és  rendházában,  s  a  következő 
napon,  midőn  inkább  csak  gyenge  légáramlat  volt,  nem 
pedig  szél,  hajózásra  csábíttattunk  és  a  kikötőből  ki- 
hajóztunk. De  midőn  a  szomszédos  Tinosz-sziget  * 
magasságáig  jutottunk,  az  ellenkező  szél  mind  erő- 
sebbé kezdett  lenni,  úgy,  hogy  nem  minden  nehéz- 
ség nélkül  Mikonosz 5  szigetére  kellett  vonulni ;  mi- 
után két    napigitt   újból  vesztegeltünk,  s  kissé  kedve- 

1  Archipelagus  a  Görögország  és  Kis-Ázsia  közötti 
szigetvilág  neve, 

2  Sziros  vagy  Szira  sziget  az  Égei-tengerben  Pa- 
rosztól  északnyugatra. 

a  Október  4. 

4  Sz;'rosztól  északkeletre. 

5  Tinosztól  délre,  Szinosztól  keletre. 

zőbb  szél  fujt  a  kikötőből,  a  szerencsét  megkísér- 
teni kimentem  újra  a  sík  tengerre,  és  ime  szélcsend 
megállított  bennünket.  A  nappalt  a  tengeren  egy  helyt 
állva  töltöttük  el;  mégis  este  gyenge  szellőt  kaptunk 
s  az  utat  folytattuk  ;  a  szél  erősödésével  azután  ok- 
tóber 10-én  este  az  annyira  óhajtott  Gallipoli l  városa 
előtt  horgonyt  vetettünk. 

Azt  hittem,  hogy  a  kapudsi  Pápayval  itt  fog 
várni.  Am  e  reményem  megcsalt,  bár  hat  nappal  előbb 
mentek  el,  mint  én,  de  hajója  az  enyémnél  kisebb 
gyorsasággal  haladt  és  bár  mindig  kedvező  szél  haj- 
totta, mégis  csak  a  megérkezésünk  utáni  napon  jött 
meg.  Ezalatt,  mert  utazásunk  miatt  aggódtam,  gyors 
követeket  küldtem  Konstantinápolyba  és  Drinápolyba, 
kik  az  udvarnak  hírül  adják  az  én  megérkezésemet 
és  Pápayról  tudakozódjanak.  Nehogy  ezért  zűrzavar 
támadjon  és  hogy  a  bejelentés  udvariasabb  módon 
történjék,  magát  Pápayt  küldöttem  néhány  órával  meg- 
érkezése után  azon  ember  után,  kit  Drinápolyba  me- 
nesztettem, ahová  a  szultán  a  belgrádi  vereség  után 
Szófiából  visszatérve,  egy  nappal  előbb  megérkezett. 
Az  az  utasítása  volt  Pápaynak,  hogy  megérkezése- 
met a  nagyvezér  távollétében  a  Kajmakámnak  adja 
tudtul  és  miután  az  udvari  dolgokat  befejezte,  sür- 
getnie kellett  100  ezer  császári  arany  kifizetését  abból 
a  millióból,  melyet  nekem  hadiköltség  gyanánt  meg- 
ígértek, hogy  ezzel  a  pénzzel  küldhessem  vissza  a 
hajót  és  hogy  minél  gyorsabban  tudjak  gondos- 
kodni fegyverek  és  más  hadikészülékek  beszerzé- 
séről. 

De  miután  ő  ezt  elvégezte,  a  kért  összeg  kifize- 


1  Gallipoli  (törökül  Geliboli)  az  ugyanilyen  nevű 
szandsákság  székhelye,  Gallipoli-félszigeten,  a  Dardanellák 
északi  bejáratánál. 

tését  a  vezérre  bízták  és  a  fejedelem  egy  agáját1  hat 
csausszal 2  és  a  szultán  hintójával,  mely  elé  szokás 
szerint  négy  ló  volt  fogva,  küldték  hozzám,  ki  rende- 
leteket és  intézkedéseket  hozott  utamra  nézve,  s  uta- 
sítva volt,  hogy  engem  minden  késedelmezés  nélkül, 
bár  a  lábam  fájt,  ha  lehetséges  Drinápolyba  kisérjen. 
Ezekhez  csatlakozott  a  Kajmakán  komornikja,  ki  meg- 
lehetősen udvarias  levelet  hozott,  amelyben  ez  barát- 
ságosan amaz  óhajának  ad  kifejezést,  hogy  utamat 
gyorsan  folytassam.  De  megvallom,  hogy  ezek  eljöve- 
tele nagy  aggodalommal  töltött  el,  mert  azt  hallottam, 
hogy  a  kért  pénzösszeg  helyett  hajómnak  és  udva- 
romnak részben  való  fenntartására  csak  négyezer  csá- 
szári aranyat  hoztak. 

Talán,  ha  akkor  Pápay  aKajmakámmal  folyta- 
tott beszélgetést  teljes  hűségében  írta  volna  meg,  így, 
hogy  a  többi  között,  míg  Pápay  a  kért  összeget  sür- 
gette, amaz  azt  felelte,  hogy  a  porta  s  a  német  császár 
a  béke  pontjai  felett  tanácskoznak,  s  így  most  már 
az  én  jövetelemre  nincs  oly  nagy  szükség :  rögtön 
elhatároztam  volna,  hogy  visszatérek  és  nem  mentem 
volna  Drinápolyba. 

De,  Te  Uram,  ki  engem  más  dolgok  számára 
őriztél  meg,  s  aki  miatt  más  úton  kellett  haladnom, 
mint  amelyet  belsőm  diktálhatott  volna,  azt  akartad, 
hogy  mindeme  dolgok  ismeretlenek  maradjanak  előt- 
tem. Megvigasztalódtam  a  beléd  vetett  reményben  és 
így  megfakultam  a  jövőnek  előrelátásában.  Azok 
ugyan,  melyek  történtek,  könnyen  bebizonyították 
nekem,  hogy  sok  ellentétes  dolgot  fogok  találni  azok- 
ban, amelyeket  a  törökök  kiváló  Ígéretei  és  a  Pápay 
által  előadottak  reménylenem  engedtek.  Miután  tehát 


1  Török  katonatiszt.  Általában  törökül  a.  m.  úr. 
*  Fullajtár,  futár. 

ezeket  Veled  és  a  Te  színed  előtt  alaposan  megrágtam, 
bár  még  egyik  lábamat  nem  bírtam  használni,  Driná- 
poly  felé  vettem  utamat  lóháton.  Lassan  haladtam 
előre  ;  az  út  elég  terhes  volt  az  állomáshelyek  és  a 
szállodák  kényelmetlenségei  miatt.  Október  27-én  a 
várostól  két  óra  járásnyira  fekvő  faluba  a  Te  vezér- 
leteddel szerencsésen  megérkeztem.  Az  én  fogadtatá- 
som pompáján  tanakodtak.  Én  magam  nem  ismertem 
a  törökök  szokásait  és  ceremóniáit.  Sem  elődeimtől, 
sem  más  keresztény  fejedelem  fogadtatásától  nem 
vehettem  példát.  Én  a  portától  nem  kaptam  fejede- 
lemséget sem  az  ő  pártfogása  (protekciója)  alatt  nem 
voltam,  azért  nem  láttam  magamhoz  méltónak,  hogy 
az  Apafiak  vagy  Thökölynek  tetteit  kövessem.  Csakis 
János  Zsigmondot,  Erdély  fejedelmét,  János  masryar 
király  fiát  (ki  egyszer  Szolimánhoz  ment)  követhettem, 
de  nem  ismertem  azt  az  eljárási  módot,  melyet  ez 
alkalommal  alkalmaztak.  Új  eset  volt  a  svéd  királyé. 
mely  még  friss  emlékezetemben  volt,  de  ennek  nyil- 
vános szereplése,  mellyel  a  méltóságához  illő  cere- 
móniákat mindig  megvetette  és  kikerülte,  semmiféle 
világossággal  nem  szolgálhatott  nekem.  Mivel  pedig 
azt  tartottam,  illő  dolog  lenne,  ha  ezekről  (t.  i.  a  szer- 
tartásokról) valamit  megtudnék,  a  kapudsit  előreküld- 
tem,  hogy  az  én  nevemben  jelentse  ki :  remélem,  hogy 
a  porta  a  szultán  levelének  megfelelő  értelmezést  fog 
adni  az  én  meghivatásom  és  rangom  dolgában,  ame- 
lyek azt  parancsolják  nekem,  hogy  azokkal  megegyező 
fogadtatást  óhajtsak.  Egyébként  semmi  másra  nem 
tartok  igényt,  azokon  kívül,  amelyeket  János  Zsig- 
mond fejedelemnek,  az  én  elődömnek  megadtak.  De 
rábízom,  és  megadom  magam  ebben  a  dologban  a 
porta  rendelkezésének.  Miután  ezeket  kijelentettem, 
csak  azt  az  egyet  kértem,  hogy  ne  bánjanak  velem 
úgy,  mint  a  királyok  követeivel,   akik  csak  képviselői 

fejedelmeik  helyzetének,  holott  én  most  csak  saját 
személyemet  képviselem,  mely  körülményt  a  szultán 
hozzám  írott  levelében  elismerte.  A  kapudsi  kedvező 
válasszal  tért  vissza  és  kijelentette,  hogy  a  szultán 
jelen  esetben  tekintetbe  fogja  venni  méltóságomat  és 
úgy  fog  fogadni,  mint  a  khánt,  a  tatárok  királyát  és 
a  fejedelemségben  vérrokonát,  bár  ez  a  tisztesség 
János  Zsigmondot  nem  érte,  és  rendeletet  is  adott  ki, 
hogy  mindent  olyan  rendben  intézzenek  el,  ahogyan 
azokat  szokták  fogadni.  Hogy  e  dolgok  azután  hogyan 
folytak  le,  nem  e  munkának  feladata  leírni,  amelyben 
benső,  nem  pedig  külső  dolgokat  adok  elő.  Te  előtted 
ismeretes,  Uram,  mennyire  ellenkeztek  mindezek  az 
én  gondolkodásommal,  s  hogy  alkalmasabbak  voltak 
egy  keresztény  fejedelem  megalázására,  mint  felma- 
gasztalására,  mivel  oly  nagy  a  törökben  a  szent  val- 
lásunk iránti  gyűlölet  és  oly  mélyen  gyökeredzik  a 
vallásuk  kiválóságáról  alkotott  véleményük,  hogy  a 
gyűlöletet  nem  tudják,  de  nem  is  akarják  titkolni. 
Elismerem,  Uram,  szívemnek  legbensőbb  alázatossá- 
gával,  hogy  ezekben  a  dolgokban  atyailag  cselekedtél 
velem.  Az  én  szívem  ugyanis  felette  hajiandó  volt  a 
hiú  dicsőségre,  mely  talán  nem  állott  volna  ellen 
sugalmazásainak,  ha  minden  az  ő  kívánsága  szerint  tör- 
ténik. Az  a  szállás,  ahová  Drinápolyban  vezettek,  sem 
méltóságomnak,  sem  az  élet  kényelmességeinek  nem 
felelt  meg,  szűk  volt  meglehetősen  népes  udvarom 
számára.  Mindezek  már  az  első  alkalommal  a  meg- 
igértekkel  homlokegyenest  ellenkező  dolgokként  tűn- 
tek fel  előttem. 

Mit  mondjak  neked,  Uram,  türelmetlenségemből 
keletkezett  benső  izgatottságomról,  amelyre  gyakran 
vitt  reá  gyarlóságom.  A  hajót,  melyen  Franciaország- 
ból jöttem,  a  megarai  öbölben  l    hagytam,  hogy  reám 

1  A  szalamiszi  öbölben. 

várakozzék  a  következő  év  elejéig.  És  mivel  már  igen 
kevés  volt  a  reményem,  hogy  teljesíteni  fogják  igére- 
reteiket,  gyakran  jelentettem  a  portának  átnyújtott 
feliratokban,  hogy  elhatároztam  visszatérésemet,  s 
gyakran  tanakodtam  azon,  hogy  hirtelen  és  titokban 
eltávozom.  Mély  volt  a  portának  hallgatása  az  én 
ügyeimről ;  semmiféle  választ  sem  birtam  kapni.  A 
megélhetés  eszközei  igen  szűkösen  állottak  rendelke- 
zésünkre ;  nemhogy  a  ruházkodásra,  udvarom  kifize- 
tésére elegendő  pénzem  lett  volna,  hanem  még  a 
mindennapi  eledelre  is  igen  mérsékelten  telt. 

A  lefolyt  év  utolsó  napjaiban  a  birodalom  fő- 
kancellárja tudtomra  adta,  hogy  a  szultán  ezen  év l 
negyedik  napján,  kedden  látni  óhajt  az  ő  nagy  taná- 
csában, ahová  olyanféle  nagy  előkészülettel  és  fény- 
nyel vezettek  be,  mely  sokban  sértette  az  én  önérze- 
temet és  a  velem  született  büszkeséget.  Minden  eddig 
nem  ismert  és  szokatlan  látványként  tűnt  fel  előttem. 
Mindenütt  mély  csend  uralkodott,  és  a  felségnek  arca, 
ahogyan  akkor  láttam,  inkább  félelmet  gerjesztett, 
mint  szeretetet.  Már  leült  a  császári  emelvényre,  mely 
egy  nagy  és  mindenütt  nyitott  folyosón  állott ;  csak 
a  nagyvezír  hiányzott,  aki  ugyanazon  időben,  mint 
én,  csak  más  kapun  lépett  be  és  a  szultán  rácsos 
ablaka  alá  ült.  Rögtön  Írnokok  és  igazságot  keresők 
járultak  eléje,  két  csoportba  osztva.  Egyik  irnok  a 
vádlevelet,  a  másik  a  védelmet  olvasta  fel,  s  a  vezér 
kevés  szóval,  jóshoz  hasonlóan,  mondotta  ki  az  Ítéletet, 
melyet  azonnal  végre  is  hajtanak,  mert  olybá  veszik 
a  dolgot,  hogy  a  rács  mögött  jelenlévő  szultán  is  ki- 
hirdette az  Ítéletet.  Körülbelül  egy  óráig  tartott  a 
törvénykezés,  melyet  a  császár  nevében  adott  ebéd 
követett.    Ez    a    nemzet    szokása    szerint    a    fűszeres 

1  1718. 

ételek  hosszú  sorából  állott,  melyeket  egyenkint  egy 
és  ugyanazon  időben  tálaltak  fel  minden  egyes  asz- 
talra, mely  minden  vendég  rendelkezésére  állott,  de  az 
ebéd  alig  tartott  fél  óráig.  S  miután  az  asztalt  leszed- 
ték, a  nagyvezér  a  szultánnal  írásbelileg  tudatta,  hogy 
velem  beszédbe  akar  ereszkedni.  S  végre  hosszú 
késedelmeskedés  után,  míg  a  válasz  megérkezett,  a 
nagyvezér  és  a  kajmakám,  kik  előttem  mentek,  hosszú 
csarnokon  keresztül  vezettek  a  császári  kapuhoz, 
amelynél  negyedóráig  ültünk,  mielőtt  felnyílt  volna. 
Végre  ez  is  megtörtént;  két  kapudsi  basa  vagy  más- 
ként ajtónállók  karomnál  fogva  megragadtak  és  a 
palota  belsejébe  vittek.  Ezt  a  szokást  a  törökök  a 
megtiszteltetés  rangjára  emelték,  ami  azonban  nekem 
nagyon  visszataszító  volt,  mert  kit  a  szultán  elé  ve- 
zetnek és  tőle  visszavisznek,  azt  a  földig  való  meg- 
hajlásra  kényszerítik  fenyegetéssel  és  elég  pogány 
módon. 

Rövid  volt  az  én  üdvözletem,  amelyben  előad- 
tam jövetelemnek  okát  és  magam  a  szultán  pártfo- 
gásába ajánlottam.  Üdvözletemet  a  portai  tolmács 
mondotta  el,  a  szultán  a  nagyvezér,  a  nagyvezér  a 
tolmács  útján  adta  meg  nekem  a  választ.  Nagyobb 
megtiszteltetés  okáért  a  szultán  jelenlétében  két  eunuch 
egy  ruhát  vagy  másként  kaftánt  adott  reám,  s  azután 
eltávoztam,  átnyújtva  előbb  azon  kérvényt,  melyben 
a  katholikus  vallásnak,  melyet  a  görögök  elnyom- 
nak, szabad  tiszteletét  és  gyakorlását  kértem,  úgy 
mint  a  görögök  magukéra  nézve  élvezik ;  de  hiábavaló 
volt  ez  a  törekvésem. 

Miután  ezeket  így  befejeztük,  visszavittek  szál- 
lásomra, s  bár  erősen  biztattak,  hogy  mindenről  jót 
reméljek,  nem  tudtam  jobb  véleményt  alkotni  magam- 
nak, amint  hogy  valójában  nem  is  csalódtam.  Meg- 
érkezésem   hírére    odahagyták    a    magyarok  a  német 

zászlókat  is,  megjöttek  s  visszatértek  hozzám.  Ezek 
arra  kértek,  hogy  nyílt  levéllel  a  többieket  is  szólít- 
sam arra  fel,  és  ha  összegyülekeztek,  küldjem  őket  a 
határra.  De  én  állhatatosan  azt  válaszoltam :  minde- 
nekelőtt tudnom  kell  a  szerződés  alapján,  hogy  mit 
Ígérhetek  nekik  s  mit  remélhetek  én  magam  is,  mert 
sehogy  sem  fér  össze  az  én  természetemmel,  hogy 
kétes  dolgokat  Ígérgessek  és  enmagamat  egyre-másra 
megcsaljam.  Bár  írásbeli  felterjesztéseket  is  tettem  és 
szóbelileg  is  előadtam  ügyemet,  mélységesen  hallgat- 
tak dolgaimról.  Én  azonban  megvetettem  minden  két- 
ségeskedést  és  a  rossznak  előrelátását,  mert  a  Te 
kegyelmed  folytán,  ó  Istenem,  megerősödött  bizalmam 
benned.  A  hajót,  melynek  az  előbbi  év  végéig  kellett 
rám  várakoznia,  visszaküldtem. 

Így  tolódtak  egyik  napról  a  másikra  dolgaim, 
melyek  elintézését  én  a  nagyvezérrel  és  kajmakám- 
mal  való  magán  érintkezéseim  alkalmával  is  megsür- 
gettem, de  ez  alkalmakkor  tett  Ígéreteket  és  bennem 
keltett  vérmes  reményeket  a  megvalósulás  sohasem 
követte.  Ilyen  körülmények  között  és  helyzetemnek 
ilyen  állapotában  jött  a  spanyol  király  követe  hoz- 
zám, ki  biztosított  engem  a  fejedelemnek  barátságá- 
ról, jó  véleményéről  és  pártfogásáról,  és  kijelentette, 
hogy  az  én  hasznomat  mindig  szívén  fogja  viselni  és 
a  háborút,  amelyet  indítani  fogok,  közösnek  fogja 
tekinteni ;  és  ezért,  ha  a  porta  szerződés  útján  biz- 
tosít engem  mindarról,  ami  a  keresztény  vallással 
megegyezik,  ő  maga  is  szerződés  útján  kész  szövet- 
ségre lépni  e  háborúra. 

Melyik  politikus  az,  ki  ne  hitte  volna,  hogy  a 
követnek  megjelenése  nagy  haszonnal  lesz  ügyeimre 
és  a  szövetség  megkötését  gyorsítani  fogja?  Ez  volt 
az  én  idejövetelemnek  nem  megvetendő  gyümölcse, 
oly  dolog,  amit  eddig  a  török  birodalomban  sohasem 

hallottak,  sem  nem  reméltek.  De  hát  egyedül  csak  Te 
előtted  ismeretesek  végzéseid,  Uram ;  minden  dolgok 
eredménytelenek  maradtak ;  be  voltak  tömve  a  törökök 
fülei,  náluk  a  kapzsiság,  gyávaság  és  félelem  uralko- 
dott, miért  is  ellenállottak  a  dolgok  kedvező  fordu- 
latának. 

Április  havában  a  nagyvezér,  nagy  pompájá- 
ban inkább  a  fényűzést,  mint  a  hadi  készültséget 
mutatva  be,  a  városból  kiment,  tábort  ütött  a  város 
alatt  elterülő  réteken,  s  éppen  a  Te  feltámadásod 
szent  napján  a  déli  órákban  tanácskozásra  hívott  meg. 
Hihető  volt,  hogy  miután  már  megérkezésem  óta  17 
hónap  múlott  el,  annyi  szóbeli  tárgyalás  után  végre 
akár  szóban,  akár  írásban  választ  fogok  kapni.  A 
spanyol  követ  által  tett  javaslatokat  előterjesztettem. 
Megigérték  nekem  :  kérésem  szerint  a  porta  minisz- 
tereket fog  kiküldeni,  hogy  meghatalmazottaimmal 
tárgyaljanak,  de  ezt  a  szép  Ígéretet  is  mélységes  hall- 
gatás követte,  miközben  egy  nem  várt  hírből  meg- 
tudtam, hogy  a  nagyvezért  letették  és  helyébe  a 
kajmakám,  a  szultán  veje  jutott,  aki  valamikor  meg- 
hívásomnak egyik  legfőbb  eszközlője  és  a  nekem 
adott  Ígéreteknek  tolmácsolója  volt.  A  legnagyobb 
barátsággal  fogadta  az  új  miniszter  ügyvivőm  által 
tolmácsolt  üdvözletemet  és  baráti  levelemet  s  néhány 
nap  múlva  beszélgetésre  hívott  meg,  azt  kívánva,  hogy 
a  spanyol  követet  is  magammal  vigyem.  Ezt,  midőn 
a  nekem  és  az  általam  tett  javaslatokat  megismételte, 
szívesen  hallgatta  meg,  anélkül,  hogy  formális  választ 
adott  volna  a  javaslatokra ;  egyedül  azt  Ígérte  meg, 
hogy  a  tárgyalásokra  minisztereket  fog  kiküldeni,  s 
ezzel  a  követ  velem  együtt  eltávozott.  Ezenközben  az 
új  miniszter  alatt  serényebben  láttak  a  hadi  készülő- 
désekhez. Növekedett  a  tengerentúlról  és  mindenünnen 
a  határokra  küldölt  katonáknak    inkább  a  híre,    mint 

a  száma.    A    birodalom    kancellárja   jött   hozzám    új 
sürgetéssel  és  meghívással,  hogy  készüljek  fel,   hogy 
a  nagyvezérrel  a  táborba  szálljak.  Miután  ismételtem, 
hogy  én  szívesen    fogom    követni,    ha   előzőleg  meg- 
kötjük a  szerződést,   arra  kért,  hogy  közöljem  vele  a 
szerződés  pontjait.  A  formalitásokat  mellőzve,  udvar- 
mesterem Zsibrik  Miklós  és  követem  Horváth  Ferenc 
által  a   szerződés  pontjait   összeirattam.    0  azokat  át- 
olvasta és  miután  kijelentette,  hogy  mindezek  könnyen 
teljesíthetők,  a  szultán  egy  rendelete  elszólította  tőlünk 
s  így  ő  elment.   De    néhány   nap    múlva   visszatérve, 
kijelentette,    hogy    előtérbe    léptek  a  békekötésre  irá- 
nyuló szándékok,  és  így  elvégzett  dolog,  hogy  a  békét 
megkötik;  de  azért  nem  kell  aggódnom,  a  porta  feje- 
delemségem   visszaállítása    nélkül    semmit    sem    fog 
csinálni ;    azért    a    szerződés    pontjait    átnyújtotta    a 
nagyvezérnek,  amelyekre  válasz  fog  jönni.  Azt  óhajtja 
a  porta,   hogy   bármi   történik  is   (különösen  az  eset- 
ben, ha  a  békét  teljességgel  nem  lehet  megkötni),  legyek 
készen  a  sereget  követni.   De  ezekre   röviden   azt  vá- 
laszoltam :   e  hírt   úgy   értelmezem,    hogy  nincs  más 
teendőm,    mint    a    nagyvezérhez    menni,    hogy    tőle 
búcsút  vegyek  és  oda  térjek  vissza,  ahonnan  jöttem ; 
mert  nem  a  béketárgyalásra,  hanem  háború  viselésére 
hívtak  ide.  Ez  volt  az  én  elhatározásom,  de  nehéz  volt 
a  kivitele,  mert  nem  állt  rendelkezésemre  a  szükséges 
pénzösszeg,  mivel  a  porta  csak  annyit  adott,  amennyi 
az  élelemre   szükséges   volt,   de   reméltem,   hogy  Te, 
Uram,  mindezekről  gondoskodni  fogsz. 

A  pünkösd  szent  ünnepét  követő  napot  tűztem 
ki  az  indulásra,  de  éppen  az  ünnepnapon  a  porta 
tolmácsa  és  az  oldalam  mellé  kirendelt  kapudsi  útján 
meghívtak  a  nagyvezérhez  való  tárgyalásra,  kivel  elég 
hosszú  beszélgetésem  volt.  Elmondta,  hogy  sem 
az  én,   sem  a  porta   érdekeivel   nem  fér   össze,  hogy 

midőn  az  ügyek  a  békére  hajlanak,  a  hadsereget  kö- 
vessem. Azonban  mégis  arra  kér,  hogy  ne  hirtelen- 
kedjem el  elutazásomat,  mert  bár  a  békekötés  való- 
színű, mégis  lehetséges,  hogy  nem  lesz  meg ;  mert  ő 
nem  azon  szándékkal  állt  ki  a  csatatérre,  hogy  neki 
most  feltételeket  írjanak  elő  ;  hogy  ha  pedig  a  béke- 
alkudozások megakadnak,  szükséges  lesz,  hogy  őt 
kövessem,  nem  mint  alattvalója,  hanem  mint  a  portá- 
nak barátja,  kinek  tanácsait  szívesen  követik.  Könnyű 
volt  ezekből  az  ő  szándékát  meglátnom,  amely  ellen 
küzdeni  annyi  lett  volna,  mint  az  ár  ellen  úszni. 
Beleegyeztem  tehát,  de  sürgettem,  hogy  intézkedések 
történjenek,  hogy  szállásomról  Konstantinápoly  köze- 
lébe mehessek  és  álljanak  készen  az  útra  a  szükséges 
kocsik,  hogy  ha  a  békét  megkötik,  gyorsan  és  kellő 
időben  eltávozhassam.  Ezt  ugyan  megígérték,  de 
sokkal  lassabban  adták  ki  az  erre  szükséges  paran- 
csot, mint  akartam.  így  jutottak  zátonyra  az  én  ügyeim 
Törökországban. 

Ezalatt  megkötötték  és  aláírták  a  békét, '  de 
még  ezt  sem  adták  tudtomra,  hanem  egy  napon  a 
kajmakám,  a  nagyvezér  helyettese,  amint  már  mon- 
dottam is,  avval  a  hírrel  állított  be  hozzám,  hogy  a 
városból,  mivel  annak  legnagyobb  részét  tűz  ham- 
vasztotta el,  kérésemnek  megfelelően,  a  szomszédba 
menjek  át  s  ott  készítsenek  számomra  lakóhelyet. 
Ezen  hírt  udvarias  figyelmeztetés  gyanánt  vettem : 
elérkezett  már  az  idő,  hogy  távozzam.  Tehát  én  újból 
csak  kocsikat  és  lovakat  kértem,  mire  az  a  válasz 
jött,  hogy  mindezek  felől  már  megtörténtek  az  intéz- 
kedések s  nem  kívánnak  mást,  csak  azt,  hogy  tűzzem 
ki    elindulásomnak    napját.    Közelgett    Nagy-Boldog- 


1  A  pas.szarovieit.  melyet  Ul.   Károly  és  III.  Ahmed 
1718.  július  21-én  kötöttek  meg. 

asszony  napja, l  s  én  ezt  az  ünnepet  az  utazás  kelle- 
metlenségeitől menten  akartam  tölteni,  s  mivel  az 
oldalam  mellett  lévő  kapudsi  basának  is  ez  volt  a 
nézete,  a  nehéz  poggyászt  előreküldöítem,  a  ma^am 
elutazását  pedig  a  poggyász  előreküldésének  napjától 
számított  tizedik  napra  tűztem  ki,  ami  augusztus 
16-ára  esett. 

De  midőn  ügyvivőmet  különféle  ügyek  elinté- 
zésére, melyek  a  magyar  mágnásokra  vonatkoztak,  és 
a  nagyvezérhez  küldendő  ember  számára  az  útlevél 
kieszközlésére  a  kajmakámhoz  küldöttem,  csodál- 
kozva hallottam  tőle  visszajöttekor,  hogy  a  kajmakám 
mindaddig  ki  nem  adja  az  útlevelemet,  amíg  én  a 
városból  el  nem  távozom ;  ezért  szükséges,  hogy 
sietve  tegyek  eleget  a  porta  kívánságának  és  ne 
toljam  ki  az  indulás  idejét  mindenféle  keresett  ürü- 
gyek alatt. 

Megvallom,  Uram,  ezen  a  méltatlan  válaszon 
felháborodtam  és  felindultam  s  tüstént  megüzentem 
neki :  még  eddig  nem  tudtam,  hogy  a  fejedelemnek 
hívatlan  vendége  vagyok,  és  hogy  a  porta  sürgeti  a 
távozásomat;  magam  is  sürgettem  még  a  nagyvezér 
elutazása  előtt,  hogy  távozásomra  az  intézkedéseket 
megtegyék ;  de  most  már  mindezekből  megértettem 
a  porta  akaratát,  s  fölötte  illetlen  dolognak  tartanám, 
hogy  csak  egy  óráig  is  tovább  késlekedném  és  ter- 
hökre  lennék,  miért  is  kijelentem,  hogy  ebben  a 
pillanatban  szívesen  elmegyek,  de  mivel  nincs  semmi 
kocsim,  mégis  három  napig  várakozni  vagyok  kény- 
telen, s  ha  e  három  nap  elmúlik,  néhány  szolgám 
kíséretében,  akiknek  lovuk  van,  el  fogok  távozni 
egyedül,  s  inkább  a  szomszédos  erdőben  fogom 
udvaromat  bevárni,  semhogy  továbbra  is  tűrt  alakként 
a  városban  időzzem. 

1  Augusztus   lő. 

Megzavarodott  a  kajmakám  e  nem  várt  elhatá- 
rozásomra, s  a  kapudsit  küldte  hozzám  avval  az  üze- 
nettel, hogy  ő  az  előbbi  válaszával  nem  akart  engem 
a  városból  kiűzni,  mert  kedvelt  és  hívott  vendég 
vagyok,  hanem  csak  attól  félt,  hogy  a  nagyvezér  az 
én  idözésemet  neki  fogja  felróni,  minthogy  mái- 
jóval  ezelőtt  kapta  az  ő  rendeletét,  hogy  az  én  uta- 
zásomra mindent  elkészítsen  s  ő  azt  a  jelentést  tette 
a  nagyvezérnek,  hogy  mindent  előkészített. 

De  én  röviden  azt  válaszoltam  :  semmi  sem  fog 
engem  elhatározásomban  megingatni,  ha  csak  ő  a 
porta  nevében  nem  kér  arra,  hogy  három  napnál 
tovább  is  késlekedjem.  E  kívánságomat  hamarosan 
teljesítette  és  megtette  a  szükséges  előkészületeket  az 
utazásomra  kitűzött  első  határnapra,  melyet  én  jelöl- 
tem meg.  Ezalatt  én  előre  elküldöttem  embereimet, 
hogy  vizsgálják  meg  a  számomra  kijelölt  lakóhelyet 
és  még  utazásom  alatt  jöjjenek  elém,  hogy  észrevéte- 
leikről beszámoljanak.  így,  Uram,  a  Te  rendelkezé- 
sedre történt,  hogy  magányomból  való  eltávozásomnak 
évfordulóján  távoztam  el  Drinápolyból. 

Amint  már  mondottam,  augusztus  16-án,  haj- 
nalban, még  a  nap  fel  nem  kelt,  Drinápolyból  elin- 
dultam. A  lovak  és  az  öszvérek  a  szultán  istállójából 
valók  voltak,  amelyeket  udvarom  rendelkezésére  bocsá- 
tottak. A  török  nép  szokása  szerint,  hogy  a  nappali 
hőséget  elkerüljük,  éjjel  haladtunk  előre.  Nappal  sátrak 
alatt  húztuk  meg  magunkat.  Míg  így  utazgattunk,  ha 
nem  csalódom,  a  negyedik  állomáson  találkozott 
velem  az  építőmester,  akit  a  lakás  megvizsgálására 
előreküldtem.  A  jelentése  bő  volt,  de  egy  cseppet 
sem  kedves.  Elmondotta  ugyanis,  hogy  Bujukdere  és 
vSaarijar  faluk,  amelyeket  a  nagyvezér  konstantinápolyi 
helytartója  parancsában  kijelöl,  sohasem  volt  más, 
mint  száműzetési  hely,    a  ház  lakatlan,  nincs  kapuja, 

ablaka,  padlója  és  lépcsője,  és  semmiképpen  sem 
elegendő  udvarom  befogadására.  Mindezeket  a  kajma- 
kám  tudomására  hoztam,  ő  azonban  azt  felelte,  hogy 
nem  képes  a  neki  adott  parancsokat  megváltoztatni, 
miért  is  más  lakóhelyet  nem  jelöl  ki.  Ez  volt  a  ter- 
jedelmes leiratnak  tartalma,  melyet  ügyvivőmnek 
Drinápolyba  visszaküldöttem,  magam  pedig  különféle, 
de  lesújtó  gondolatok  között  folytattam  utamat.  Nem 
tudtam  ugyanis,  miként  határoztak  a  megkötött  béké- 
ben felőlem,  de  ez  a  velem  való  bánásmód  mindenféle 
rosszat  jósolt  nekem.  Helyzetem  nem  is  az  egyéni 
szempontból  látszott  súlyosnak,  hanem  inkább  hozzám- 
tartozóim  miatt,  akiknek  sem  pénzt,  sem  ruhát  nem 
adhattam,  s  minél  nagyobb  béketűréssel  viselték  el  a 
nyomorúságaikat,  annál  nagyobb  mértékben  nyerték 
meg  jóindulatomat  és  növelték  aggodalmaimat. 

Már  a  város  előtti  harmadik  állomásra  jutottam 
el  és  el  akartam  küldeni  a  kapudsit  a  kajmakámhoz, 
hogy  a  számomra  kitűzött  ház  alkalmatlan  voltáról 
az  én  nevemben  jelentést  tegyen  és  fejtse  ki  ez  ember 
előtt,  ha  talán  nem  tudná,  állásomat,  meghivatásomat, 
utazásomnak  okait  és  a  nagy  vezér  jóindulatát.  De  midőn 
még  a  kapudsi  is  (kit  oldalam  mellé  ilyen  dolgok 
elvégzésére  rendeltek  ki)  ennek  megtételétől  húzódo- 
zott, nem  képzelhettem  mást,  csak  azt,  hogy  a  ka- 
pudsinak  bizalmas  és  titkos  utasításai  vannak,  hogy 
ezekben  a  dolgokban  így  cselekedjék  és  hogy  engem 
azért  küldenek  száműzetésbe,  hogy  kedveskedjenek  a 
bécsi  udvarnak.  A  kapudsi  folyton  sürgetett,  hogy  az 
utamat  siettessem,  hogy  a  szultán  lovait  és  drága 
pénzen  bérelt  kocsijait  minél  gyorsabban  vissza 
lehessen  küldeni.  Ezek  is  csak  megerősítettek  előre 
megalkotott  véleményemben.  Miért  is  most  már  azt 
gondoltam,  hogy  hiábavaló  dolog  lenne  a  sarkantyú 
ellen  rugdalódzni,  az  ár  ellen  úszni.  Ha  nem  csalódom, 

Drinápolyból  való  távozásunk  óta  a  tizedik  állásom- 
helyen, egy  forró  nyári  napon  Konstantinápoly  kül- 
városában ütöttem  fel  sátoromat,  melyet  más  napon 
a  tartózkodásom,  vagy  helyesebben  mondva,  számki- 
vetésem helyéül  kitűzött  falu  határában  elterülő  rétre 
vittem  át. 

Szokás  volt  már  a  törököknél,  hogy  akármilyen 
muzulmánnak  több  hitelt  adtak,  mint  a  keresztények- 
nek ;  ezért  szentül  meg  voltam  arról  győződve,  hogy 
a  kajmakám  előterjesztései  mindig  többet  fognak  érni, 
mint  az  enyéim.  Hogy  tehát  az  igazságot  egy  török 
tanúbizonysága  is  megerősítse,  hírül  vittem  a  kapudsi- 
nak,  hogy  magam  akarom  a  lakóhelyemül  megjelölt 
házat  kijavíttatni.  Ezért  arra  kértem,  hogy  hozzon 
ki  magával  egy  építészt,  akivel  majd  megalkuszom  a 
javítások  költségeiről.  Az  volt  a  szándékom,  hogy  a 
megkötött  egyezséget  a  nagyvezér  kezeihez  fogom 
juttatni,  hogy  abból  bebizonyítsam  neki,  hogy  az 
épület  romhalmaz.  Megjelent  a  kitűzött  napon  az 
építész  a  konstantinápolyi  kincstartó  kíséretében.  Arról 
akart  az  egyik  meggyőzni,  hogy  a  ház  lakható,  igen 
könnyen  ki  lehet  javítani,  csak  hurcolkodjam  be  a 
házba,  mire  azonban  én  azt  feleltem :  teljesen  úgy 
van  a  dolog,  csak  azt  felejtették  el  figyelembe  venni, 
hogy  nem  fecskéknek,  hanem  embereknek  kényelmé- 
ről van  szó,  más  lakás  kell  a  fecskéknek  és  más 
nekem,  s  elhatároztam  magam  arra,  hogy  a  nagyvezér 
újabb  kijelölését  a  sátrak  alatt  fogom  megvárni  —  és 
evvel  eltávoztam.  Már  kimentem  a  házból,  lóra  is 
ültem,  amidőn  a  bostandsik  basájával  találkoztam,  aki 
a  szultán  palotáinak  és  kertjeinek  a  legfőbb  felvigyá- 
zója volt,  egy  öreg  férfiú,  aki  igen  barátságos  beszél- 
getésbe ereszkedett  velem,  előrebocsátván,  hogy  én 
urának  kedves  vendége  vagyok,  s  azt  mondotta,  azért 
jött,    hogy    mindenben    szolgálatomra    legyen,    már 

amennyire  hivatalától  függ.  Néhány  szobán  köszönetei 
mondtam  az  embernek  emberségeért,  visszatértem  a 
mezőre,  s  elhatároztam,  hogy  itt  fogok  tanyát  ütni. 
Kevés  idő  múlva  megjelent  a  tengerpart  szomszédos 
partján,  s  azt  üzentette  nekem,  arra  kér,  hogy  küldjek 
egy  embert  hozzá,  akivel  azokat  a  helyeket  megvizs- 
gálják, ahol  én  legszívesebben  laknám ;  ő  is  fog  egy 
embert  az  én  emberemhez  adni,  ki  majd  jelentést 
tesz  az  én  véleményemről.  Ez  az  üzenet  szebb  remé- 
nyekkel kecsegtetett,  s  bizony  szívesen  eleget  tettem 
volna  kérelmének,  de  már  a  következő  napon  a  kaj- 
makámtól,  a  nagyvezér  helyettesétől  azt  az  üzenetet 
vettem,  hogy  ő  a  lakásomat,  melyet  a  vett  parancs 
értelmében  számomra  kijelölt,  mással  fel  nem  cserél- 
heti, ha  csak  át  nem  akarok  költözni  Nikomédiába, 1 
ahol  Thököly  is  lakott ;  igaz,  hogy  erre  nézve  még 
nem  kapott  parancsot,  de  ha  nem  tetszik  ezt  az  utat 
megtennem,  az  ügyet  így  fogja  elintézni.  A  válaszom 
ez  volt:  nem  hittem,  hogy  a  száműzetést  érdemeltem 
ki  avval,  hogy  a  szultán  meghívásának  oly  udvarias 
módon  eleget  tettem ;  de  ha  neki  ezt  parancsolták, 
nem  vagyok  abban  a  helyzetben,  hogy ,  ellensze- 
gülhessek. 

Ezalatt  visszatért  a  bostandsi  és  engem  meg- 
látogatott, amit  igen  nagy  megtiszteltetésnek  kellett 
tartanom,  mert  ő  egyike  volt  a  palota  elsőrangú  tiszt- 
jeinek. A  beszédében  megnyilatkozó  emberségével  és 
udvariasságával  édesítette  meg  a  kelyhet,  amelyből 
ivott  s  a  mellyel  engem  is  megkínált,  s  minden  dolog- 
ban való  készségét  mutatta  ki,  midőn  az  udvarmes- 
teremmel együtt  minden  házat  megvizsgált  a  faluban, 
hogy  kijelölhessen  egy  olyant,  amely  udvaromnak 
elégséges   kényelmet   fog   nyújtani ;  de   minden  igye- 


1   A  Mamaara-tenger    kisázsiai  partján.    Ma  [színid, 

kezete  mellett  sem  tudott  találni,  mert  majdnem  min- 
den ház  lakhatatlan  rom  volt,  s  éppen  ezért  kijelen- 
tettem, hogy  egyikbe  sem  fogok  beköltözködni,  ha 
csak  ki  nem  javítják.  Elküldtem  azért  emberemet  a 
nagyvezérhez,  hogy  ez  mindent  elmondjon  neki,  ami 
velem  történt,  és  hogy  azon  kényszer  előtt  állok, 
hogy  udvarnokaimmal  a  legnagyobb  kényelmetlen- 
séggel sátrak  alatt  maradjak. 

Naponként  nőtt  a  betegeknek  száma  és  az  őszi 
időjárás  változatossága  nagy  megbetegedéseket  oko- 
zott. Más  orvosságunk  a  türelmen  kívül  nem  volt,  s 
az  állapot  jobbulásának  reménye  sem  kecsegtetett 
bennünket.  Mert  bár  a  kajmakám  mindenkinek  jelen- 
téséből megértette,  hogy  a  nekem  kijelölt  házak  lak- 
hatatlanok, mégis  sohasem  akarta  a  nagyvezérnek  az 
igazságot  megírni,  hanem  csak  azt  írta,  hogy  a  szá- 
momra megjelölt  házakban  én  nem  akarok  lakni, 
miért  is  joggal  félhettem  attól,  hogy  mert  az  igazságot 
eltakarják  előle,  a  nagyvezér  érzülete  inkább  ellen- 
ségessé, mint  jóindulatúvá  fog  változni. 

E  bizonytalanságok  között  néhány  hét  múlt  el. 
Futárom  visszaérkezése  előtt  néhány  nappal  a  kajma- 
kám egy  embert  küldött  hozzám  avval  az  üzenettel, 
hogy  azt  a  parancsot  kapta,  ha  nekem  a  szomszédom 
Tarabiának  nevezett  falu  inkább  megnyerné  a  tetszé- 
semet arra  nézve,  hogy  ott  lakjam,  oda  átköltözköd- 
hetem.  A  javasolt  házat  megtekintettem,  s  minthogy 
azt  is  lakhatlannak  találtam,  azt  üzentem  vissza  neki, 
hogy  én  a  két  rossz  között  sem  nem  tudok,  sem  nem 
akarok  választani.  Javítsák  azt  a  házat,  amelyiket 
akarják,  tegyék  lakályossá,  s  én  szívesen  elfoglalom ; 
de  nem  akarom,  hogy  a  nagyvezérnek  azt  írja,  hogy 
én  egyiket  vagy  a  másikat  kiválasztottam,  nehogy 
magam  legyek  az  oka  kényelmetlen  lakásomnak,  ha 
majd  a   nagyvezér   megérkezik ;   s  meg  vagyok  győ- 

zödve,  hogy  a    nagyvezér  nem  is   tudja,    hogy  velem 
így  bánnak. 

Nem  is  csalatkoztam.  Néhány  nap  múlva  jött 
a  rendelet,  melyben  a  kajmakám  orrot  kapott  és 
amely  az  elszállásolásomról  való  gondoskodást  bará- 
tomra, a  bostandsi  basára  bízta,  aki  nekem  e  faluban, 
Jenikőiben,  *  ahol  e  sorokat  írom,  elég  kényelmes 
lakást  választott  ki. 


1    Villatelep    és    kisközség   a  Boszporus    mellékén, 
Konstantinápolytól  északkeletre. 

RÁKÓCZI  SÍRJA. 

Egy  kép  került  kezembe  ma 
S  alatta  ez  a  sor  irás  van : 
„A  minoriták  temploma 
Konstantinápoly  városában." 
Nem  készítette  művész  tolla ; 
Egy  utas,  ott  lenn  vándorolva, 
Dilettáns  kézzel  rajzolá. 
Mért  rázza  mégis  föl  a  lelkem  ? 
Mért  nézek  áhitattal  telten 
És  elfogódva  rá  ? 

E  tájon,  ennyi  her vadas-, 

És  ennyi  pusztulással  szembe, 

Hol  mindenről  lerí  a  gyász, 

E  galatai  sárba',  szennybe', 

E  szűk  hajlékban,  amely  ott  áll, 

És  látszik,  szintén  megkopott  már 

A  szélnek  ostromaiban : 

Szegényes  nyughelyére  téve, 

Idestova  százhetven  éve, 

A  föld  alatt  Rákóczi  van. 

Ki  hosszú  sóvárgás  között 
A  Márványtenger  partja  mellett 
Olyan  soká  volt  száműzött : 
lm  halva  sem  talált  kegyelmet. 

Van  feledés  százféle  bűnre, 
De  amit  ő  müveit,  az  íme 
Még  egyre  fáj,  még  egyre  bánt : 
Törvénybe'  van  rebellis  volta 
És  az  élőre  és  a  holtra 
Áll  az  ítélet  egyaránt. 

Rákóczi !  ezt  remélted-e, 
Midőn  a  rodostói  házban 
Múlt  éveid  története 
Eledbe  rajzott  látomásban  ? 
Midőn  elmédbe'  végig  futván 
Élted  viszontagságos  utján, 
Tűnődve  megkérded  magad : 
A  nép,  amelynek  szíved  szolgált, 
Nevednek  is  emel-e  oltárt, 
Amelynek  lángja  égbe  hat  ? 

Oh  hős  !  láttad  magad  talán, 

Tizenkét  esztendős  korodba', 

A  Zrínyi  lánya  oldalán 

A  harc  golyói  közt  forogva: 

Hogy  a  munkácsi  vár  tövébe' 

Caprara  immár  harmadéve 

Rátok  szegezte  ágyuját, 

S  te  fent  az  ostromlókat  nézed 

És  fegyveriknek  dörrenését 

Büszkén,  mosolygva  hallgatád. 

S  eszedbe  juthatott  az  éj, 
Amelyen  nász-szobádra  csaptak, 
S  ott  hagyva  nődet,  ifjú  férj, 
Elmentél  Bécsújhelybe  rabnak. 
Hogy'  néztél  büszke  méltósággal 
Farkasszemet  a  vészbirákkal, 
Nem  félve  a  halált, 

És  árulással  összeróva, 
Hogy'  állt  számodra  a  bitófa, 
De  mindhiában  állt. 

S  aztán  a  harc !  Félistenül 
Hol  a  hazában  megjelentél, 
Ezernyi  nép  hogy'  vett  körül, 
Egy  szóddal  serget  hogy'  teremtél! 
S  a  mikor  nőttek  a  veszélyek, 
Hogy'  nőttek  vélök  a  vezérek: 
Bercsényi,  Bottyán  .  .  .  mindegyik ! 
Hogy'  mentek  tűzbe,  érted  küzdve, 
Váraknak  füstje,  falvak  üszke 
Hányszor  jelölte  lépteik ! 

S  a  nyolcesztendős  viadalt 

Hogy  gondolatban  általélted: 

Tán  elzümmögted  azt  a  dalt, 

Mely  annyit  lelkesíte  érted. 

S  tán  azt  képzelted,  évek  múlva, 

Török  vizek  felé  vonulva 

Jön  egy  magyar  csapat, 

És  díszszel,  fénynyel,  diadallal. 

Hazakíséri  majd  e  dallal 

A  te  hűlt  hamvadat ! 

Oh  nagyságos  fejedelem  ! 

Hijába  hitted,  mindhijába! 

Aludj  a  régi  jó  helyen 

És  mitse  várj  multad  dijába  ! 

Hisz  olyan  régen  alszol  ottan  ! 

Megszokhattál  már  kis  zugodban : 

Ne  véld,  hogy  elviszünk ! 

Hogy  elmegyünk  majd  díszmenetbe 

Hogy  itthon  lészsz  majd  eltemetve, 

Szegény  rebellisünk  ! 

Neki  százhúsz  mérföldje  volt, 
És  mind  a  hazájának  adta ; 
Csak  hat  lábat  kivánt  a  holt, 
S  hazája  eddig  megtagadta. 
Volt  néki  sok  rónája,  bérce, 

Azokba'  sok  márványa,  érce 

S  értünk  veszett  el  mind  e  kincs  ! 
Sírjára  holmi  gránit-roncsot 
Kivan  csupán,  meg  holmi  broncot 
S  mi  azt  feleljük  néki :  nincs  ! 

Nincs  semmink !  Oly  szegény  a  hon  ! 

Csak  olykor  egy-egy  verselője, 

Merengve  rég  elmultakon, 

Dalol  egy  éneket  felőle. 

Nem  kérdi,  balgán,  róla  dallván, 

Hogy  szive  mélységes  siralmán 

Megbotránkoznak-e,  nem-e  ? 

Csak  ír,  s  két  könny  hull  a  papírra  : 

Az  egyiket  fájdalma  sírja, 

A  másik  könnyet  —  szégyene. 

„TALPRA  MAGYAR  !" 

A  kávéháznak  füstös  csarnokában 
Merész  beszédű  ifjúság  van : 
Az  ős  szabadság  szent  ábrándjitúl 
Az  arc,  a  szem  kigyúl. 

Itten  az  ész  már  se  töpreng,  se  számol, 
Helyébe  ült  az  égi  mámor : 
Csak  érzi,  érzi  mind  ez  ifjú  szív, 
Hogy  e  nap  tettre  hív. 

De  lél-e  utat,  mit  e  kis  had  érez, 
A  nép,  a  milliók  szivéhez  ? 
Oh  lessz-e  hangjuk,  amely  feltüzel, 
Hogy  rajta,  tenni  kell! 

Lesz  hangjuk.  Mivel  ím,  e  pillanatban 
Felugrik  s  az  asztalra  pattan 
Egy  ifjú,  ki  parancsolóan  int, 
S  mindenki  rá  tekint. 

Valami  bűvös  láng  lobog  szemében, 
Amint  ott  áll,  prófétaképen, 
Aki  a  népet  boldogítni  most 
Törvénytáblákat  oszt. 

Olvasni  kezd ...  S  az  első  sortul  fogva, 
Hallgatják,  szinte  ittasodva. 
Petőfi  Sándor  az,  ki  ott  szaval : 
„Talpra  magyar !" 

. . .  S  ahogy  az  esküvést  elmondta  fennen, 
Utána  dörgék  valamennyen; 
S  e  percben  az  a  füstös  régi  bolt 
Istennek  háza  volt. 

Az  ócska  asztal  szent  lett,  mint  az  oltár, 
Az  a  profán  dal  szinte  zsoltár, 
S  mint  hívők  állanak  ja.  pap  előtt, 
Úgy  vették  körül  Őt. 

S  a  kis  dal  gyorsan  az  utcára  érve, 
Szállt  házról-házra,  térrül-térre, 
És  szállt  folyón,  szállt  síkon-halmon  át  — 
Bejárta  a  hazát. 

És  felriasztó  vészharangként  szólva, 
Mindütt  hangzott  a  büszke  strófa; 
Hangzott :  „Rabok  legyünk  vagy  szabadok, 
Itt  az  idő,  válaszszatok  !" 

S  az  esküvés  meginditá  a  harcot, 
Mely  a  hazán  végig  viharzott, 
S  amely,  bár  vége  sötét  gyász  vala, 
Nagy  és  csodás  vala. 

Soha  e  nagy  harcot  homály  ne  rejtse, 
E  dalt  magyar  szív  ne  felejtse; 
Amíg  csak  él  e  földön  nemzetünk, 
Legyen  az  szent  nekünk. 

Tanulja  meg  e  dalt  a  gyermek  ajka, 
Ifjú  és  férfi  lelkesüljön  rajta. 
Se  agg  elmében  ez  áldott  szavak 
El  ne  mosódjanak ! 

S  ha  újra  kell,  e  vers  riasszon  talpra, 
Hogy  ez  esküvel  élve  s  halva, 
Szolgáljunk  téged  híven  s  igazán, 
Én  szép  magyar  hazám ! 

Ott  harcola  sergünk  Hegyes  alatt, 
Magyar  ellen  a  német,  a  horvát. 
S  tüzelli  a  hős  vezér  a  hadat  : 
„Vitéz  magyarom,  ne  hadd  magad 
Köszörüld  ki  a  minapi  csorbát!" 

És  mint  akit  varázslat  igéz, 
Vakon  törtetnek  utána ; 
Hatezer  levente,  halni  kész, 
Hatezer  között  egy  ifjú  vitéz, 
S  a  sereg  legidősb  kapitánya. 

Ott  mentek  —  ezüsthajú  hadverő 
És  szőkefürtü  gyermek, 
Az  alig  megért  s  az  agg  erő, 
A  leáldozó  nap  és  a  kelő, 
Pici  sarj,  tövében  a  csernek. 

És  gyorsan  az  első  sorba  kerül 
A  hős  fiu  s  hősi  apja  ; 
S  hátrálnak  vad  rohanásuk  elül, 
A  német,  a  horvát  földre  terül  — 
Vészt  ont  kezökben  a  szablya  ! 

De  hiában  !  A  másik  oldalon 
Erejét  a  magyar  had  veszti. 
Ott  gyengül  egyre  az  oltalom, 
Ott  egyre  nő  a  holt-halom, 
S  magyaroknak  teste  növeszti. 

Néhány  szaladásnak  ered,  s  nagy  ég ! 
Társát  is  elsodorja; 
Mint  erdőn  száraz  rőzse  ha  ég, 
Tovább  harapódzik  a  kishitűség, 
Átcsapva  sorrul  sorra. 

Csak  az  ősz  és  gyermeke  áll  odafent, 
Csak  az  ő  csapatjuk  harcol ; 
De  a  csüggedéstől  ez  se  ment, 
De  immár  itt  is  bomlik  a  rend, 
Már  itt  is  lankad  a  hadsor. 

S  most  hirtelenül  egy  tűzgolyó 
Csap  az  ifjú  levente  szivére ; 
S  az  ércnek  útja  gyilkoló, 
Ágaskodik,  meghorkan  a  ló  — 
S  kiomol  gazdája  vére. 

S  amint  lefordul  az  ifjú  hős 
És  apja  látja  estét : 
Szine  holthalavány,  tekintete  bősz  ; 
Üvöltve  dörgi  a  bajnok  ősz : 
„Fiuk!  Itt  ne  hagyjuk  a  testét!" 

S  a  légbe'  kuszáitan  és  vadul 
Leng  fürtje  s  hosszú  szakálla ; 
Keserve  bosszúvágyba  fúl, 
Nem  ember  már>  hanem  Hadúr, 
Ki  az  égből  földre  szállá ! 

S  az  ellen  bátorsága  enyész, 
Az  ihlett  aggra  tekintve  ; 
S  a  merre  jár,  a  merre  néz, 
A  támadókba'  döbbenés, 
vS  új  erő  száll  a  mieinkbe. 

És  mostan  a  drága  holt  felett 
Megújul  a  bősz  csata  zordul ; 
Elhagyja  a  német  már  a  helyet, 
S  a  magyar,  ki  már  futásnak  eredt, 
Egyszerre  visszafordul  .  .  . 

„De  hol  van,  hol  van",  mond  a  vezér, 
„Ki  e  győzedelmet  adta?" 
Mindenki  néz,  de  egy  ajk  se  beszél. 
„Oh  merre  vagy  ?  Tán  elveszél, 
Bajnok  fiu  bajnoki  atyja  r" 

És  nemsoká'  a  vérmezőn 
Meglelték  összetiporva, 
Mély  s  hosszú  sebből  vérezőn, 
De  a  sajgó  kínt  még  érezőn, 
Feküdt  az  úti  porba'  .  .  . 

S  hogy  fölveszik  őt  a  hadnagyok 

S  viszik,  hogy  gyógyíttassák, 

Szeme  egyszer  —  utolszor  —  fölragyog : 

„Jövök,  fiam  .  .  .  Már  útba'  vagyok ! 

Éljen  a  szabadság !u 


>£f 

SCHWECHATNÁL. 

Hideg,  borongós  őszi  regg, 
Dértől  csillámlik  az  avar. 
Schwechátnál  az  osztrák  sereg 
És  szembe  véle  a  magyar. 
Sárgult  falevéllel  játszik  a  szél, 
A  magasba'  károg  a  varjuhad : 
Ki  tudja,  hangjok  mit  beszél  ? 
Tán  azt :  „Ma  jó  falatunk  akad  !" 

Tiz  óra  hosszat  szüntelen 
Hallják  az  ágyút  dörgeni, 
S  előre  nyomul  a  harcterén 
Guyon  Rikárd  és  Görgei. 
Egyszerre,  alkonyat  felé, 
A  jobbsó  szárny  futásnak  eredt, 
Utánok  a  többi  .  .  .  szerveré 
A  nyolcvanezer  a  húszezerét. 

S  a  bömbölés  mindütt  elállt, 
Csak  még  egy  dombról  hallatik : 
Csak  még  egy  ágyú  szór  halált, 
A  nyolcas  ütegbül  a  harmadik. 
Ott  három  ifjú  diák  előtt 
Még  egyre  fogyott  az  ércgolyó, 
S  a  három  ifjú  a  merre  lőtt, 
Pusztult  az  ember  és  a  ló. 

Nemrég  e  három  hős  legény 
Tanulta  a  históriát, 
Vagy  könnyű  méta-fát  vivén, 
Vigan  szökellt  a  réten  át. 

De  vészben  a  hon,  s  mind  felbuzog 
S  kardot  vesz  méta-bot  helyett : 
Kik  imént  tanulták,  most  azok 
Csinálják  a  történetet. 

Tizenhat  éves  sincs  talán, 

Ki  füstölgő  kanócot  emel ; 

Most  kezd  ütögetni  ajakán 

Meg  állán  a  legény-pehely. 

Két  társa  —  az  is  csak  annyi  idős  — 

Már  inti :  „Elég  lesz  —  ránk  tör  a  had !* 

De  ah,  mit  bánja  az  ifjú  hős : 

„Még  egyet!"  mondja,  s  ott  marad. 

S  ha  látja,  az  ércgolyó  talált, 
S  ritkulnak  az  ellen  seregi : 
Az  ágyú  csövét  karolja  át, 
Minthogyha  hálát  adna  neki. 
S  örömében  szinte  könnyet  ont 
S  az  izgalomtul  halovány, 
És  ágyujához  szólva,  mond  : 
„Ezt  jól  csináltad,  édes  áfám." 

S  az  ellen  előbbre  s  előbbre  nyomul  — 

Csak  néhány  perc  még,  s  ott  terem, 

De  a  három  ifjú  gondtalanul 

Sürög,  miként  játszóterén. 

Alig  lépésnyire  süvölt 

Egy  puskagolyó  mellettük  el : 

De  az  egyik  mégis  újra  tölt 

S  a  legifjabb  újra  kanócot  emel. 

De  hajh  !  már  most  a  hős  tüzér 
Nem  látja,  golyója  merre  repül,  — 
Rácéloz  egy  osztrák  svalizsér, 
Ő  kebléhez  kap  s  földre  dűl. 

Imént  még  rózsás  színe  vala 

Szép  arcainak  —  most  hó  a  színük, 

És  dús  haja,  aranyos  haja, 

Most  homlokán  mély  sebbe  csügg. 

És  gyermekes,  szép'kék  szeme, 
Az  a  víg  két  szem,  lehunyva  ím, 
És  amely  úgy  szólt,  mint  zene, 
Ajakán  ott  dermed  most  a. kín. 
S  hogy  társa  ijedten  odarohan, 
Még  suttog :  „Mondd ...  a  lövés  talált  ?" 
„Talált",  felel  az,  s  ő  boldogan, 
Mosolygva  köszönti  a  halált ! 

A  branyiszkói  harc  után 
A  zászlóalj  Iglóba  tért ; 
Nem  aludt  három  napja  tán, 
De  el  nem  fáradt  a  csatán  — 
Mosolygva  hozta  a  babért. 

A  házak  ablakaiban 
Sok  szép  lány  s  asszony  álldogál, 
vS  egy  hadnagy  fölkiált  vigan  : 
„Fiuk !  farsang  dereka  van  — 
Ma  este  győzedelmi  bál !" 

S  kik  tegnap  még  a  harcmezőn 
Táncoltatták  meg  ellenik, 
Áttörve  a  golyó-esőn : 
Rivalganak  örvendezőn  . .  . 
És  este  báloz  mindenik. 

Ejh,  hány  menyecske  s  hajadon 
Perdűl  és  fordul  kecsesen ! 
Hó  vállakon,  hattyú  nyakon, 
Piros-fehér-zöld  szalagon 

Beh  szívesen  pihen  a  szem  ! 

„Csárdást !"  Hejh,  beh  hosszúra  nyúl 
Az  andalgó  után  a  friss ! 
Beh  lejtik,  ropják  szilajúl, 
Hogy  minden  arc  és  szem  kigyúl ! 
Beh  hogyvoltozzák  hatszor  is ! 

Raoó  Antal:  Rákóczi  sírja.  1 


iö  Kaao  Anxai 

v  .  S  hogy  négyest  jár  sok  deli  pár 
És  ép  harsogják  a  „colonne  !"-t : 
Künn  nesz  riad  :  egy  közhuszár, 
Csákósan,  a  ruhája  sár, 
Lihegve  a  terembe  ront. 

„ Megtámadták  az  őrseink'  — 
Hamar !"  kiáltá  a  vitéz. 
A  zene  szűnt,  —  az  őrnagy  int, 
S  rohan  szablyát  övezni  mind  — 
Egy  pillanat,  s  mind  harcra  kész. 

S  előre  lép  a  kapitány, 
S  jókedvű  szava  hallatik : 
„Egy  kis  szünóra  lesz  csupán, 
Szép  hölgyeim !  Majd  azután 
Járjuk  tovább  virradatig !" 

És  csakhamar  patkó  dobog 
Végig  az  utcán  s  a  terén, 
S  aztán  peregnek  a  dobok 
És  aztán  puska-tűz  ropog  .  .  . 
Már  forr,  már  forr  a  küzdelem. 

A  nők  meg  hallgatják  a  zajt : 
Van  ki  elájul,  van  ki  sír, 
Van  ki  remegve  fölsóhajt : 
„Oh  hány  fog  visszatérni  majd, 
Oh  hányra  vár  ottkünn  a  sír !" 

De  lassan  a  távolba  vesz 
A  harci  lárma . .  .  Vége  im. 
Már  nem  hallatszik  semmi  nesz . . . 
Vaj'  diadalt  jelent-e  ez 
A  haza  ellenségein  ? 

Egyszerre  —  hah  !  —  zajos  a  tér, 
Lenn  víg  magyar  dana  riad  ,  . . 
S  ép'  hogy  az  óra  véget  ér, 
Az  ajtó  nyílik  —  visszatér 
A  győzedelmes  tiszti  had  ! 

A  kapitány  meg  fölkiált : 

,,Colonne !  Nos  rajta  —  kezdhetik!" 
Pár  perc,  s  hogy  folytassák  a  bált, 
A  sok  délceg  pár  sorba  állt 
S  tovább  mulattak  reggelig  ! 


2* 

HUSZAR-IMADSAG. 

Megfújták  a  riadót  már ; 
Szól  a  hadnagy :  „Fiuk,  jerünk  !" 
És  egy  huszár  nagyot  sóhajt: 
„Uram  Isten,  légy  ma  velünk !" 

Hallja  ezt  az  őrmestere 
S  nagyboszúsan  megdorgálja : 
„Tudd  meg,  magyar  katonának 
Nem  így  szól  ám  a  zsoltárja. 

Ezt  fújd :  „Isten,  ne  segíts  te 
Se  azoknál,  se  minálunk  : 
Bízd  ránk,  Uram,  ezt  a  dolgot  — 
Te  csak  nézd,  hogy  mit  csinálunk  /" 

„NINCS    PARDON!" 

1849.  május  21. 

Felhozta  Görgey  hadát 
Buda  alá,  mit  Hentzi  véd, 
A  sötétlelkü  renegát, 
Aki  megszegte  esküjét, 
S  ki  most,  hogy  az  vitézivel 
Keményen  ostromolni  kezdett, 
Izent :  ha  nem  vonulnak  el, 
Halomra  fogja  lőni  Pestet. 

De  válaszolt  a  várvivó  : 

„Jobb  lesz,  ha  megadod  magad, 

Mert  nem  telik  le  ez  a  hó, 

S  bedöntetem  a  kapudat. 

S  ha  most  gazul  azt  megteszed, 

Mivel  dühöd  fenyegetődzék  : 

Tudd  meg,  ha  várad  elesett, 

Egy  szálig  meghal  mind  az  őrség  !" 

Hiába  volt  az  intelem  ; 
Mert  nem  sokára  azután, 
Egy  gyászszal  terhes  éjjelen 
Az  ágyú  megdördült  Budán. 
A  bástya-falról  Pestre  át 
Hullott  a  gránát  és  a  bomba, 
Felgyújtva  a  bazilikát 
S  ezernyi  házat  döntve  romba. 


22  Radó  Antal 

S  ezért,  hogy  fölviradt  a  reg, 
Min  meglett  a  nagy  számadás, 
S  már  készen  állott  a  sereg, 
Hogy  kezdődjék  a  támadás  : 
Kimondták,  hogy  ma  Pest  miatt 
Sok  vér  fog  folyni  minden  kardon : 
Az  a  parancs  :  „A  Hentzi-had 
Pusztuljon  mind  el  —  nincs  ma  pardon !" 

És  folyt  a  harc.  Ah  a  honért 
A  falról  hány  hős  lebukott, 
Míg  a  sereg  a  várba  ért 
S  a  lobogót  kitűzte  ott ! 
Hány  volt  az  ifjú  dalia, 
Kinek  ez  a  tavaszsza  tél  lett, 
Kinek  e  május  hajnala 
Örökös,  virradatlan  éj  lett  ! 

S  a  had  nyomán,  mely  győzve  mén 

Előre  feltarthatlanúl, 

A  fényes  törzskar  elején, 

A  fővezér  is  bevonul. 

S  im  az  első  utcába  már 

Egy  sváb  bakát  talál  a  porba, 

Mellette  egy  magyar  huszár, 

Gyöngéden  fölibe  hajolva. 

S  borult  a  vezér  homloka, 

És  arcán  át  harag  cikázott; 

És  mérgesen  kiált  oda  : 

„Mi  az,  huszár?  Héh,  mit  csinálsz  ott  ?" 

Az  felszökik,  s  hebeg,  dadog : 

„Hát  már . . .  takarodót  is  futták  . . . 

Gondoltam,  most  már  nincs  dolog  — 

Vizet  adok  a  nyomorultnak  /" 

„Hiszen  magad  is  vérezel  ?~ 
„Csak  megkarcolt  egy  panganét  !* 
Aztán  megint  letérdepel 
S  tovább    itatja  ellenét.  — 
S  a  vezér  eltűnődve  néz, 
Mig  annak  csillapúi  a  szomja  : 
„Tán  bölcsebb,  szól,  e  közvitéz  !* 
S  kemény  parancsát  visszavonja. 

S  megtette  száz,  mit  az  az  egy  : 
Igaz  magyar  volt  mind  e  hős, 
Ki  oroszlán,  ha  harcba  megy, 
De  megbocsát  s  felejt,  ha  győz. 
Ámult  is  ám  a  földkerék, 
S  beirták  a  históriába: 
Hogy  nem  múlik,  örökkön  ég 
Ama  szent  harcunk  glóriája ! 

DAMJANICS  SZÓNOKOL. 

Hős  Damjanicsnak  sokszor  mondogatták, 
Hogy  a  csatára  lelkesítni  hadját, 
Beszéljen  a  sorok  előtt. 
S  a  tettre  született  bár,  nem  a  szóra, 
Kardforgatásra  és  nem  dikcióra, 
Egyszer  rá  bírták  venni  öt. 

Húsz  perc  alatt  kifőzte  hadi  tervét. 
De  a  beszéden,  mely  tüzelje  sergét, 
Pár  óra  hosszat  kínba'  van. 
Ám  hajnal  tájba',  amidőn  a  bátrak 
Az  ütközetre  szép  rendben  felálltak, 
Elkezdett  szólni  csakugyan. 

Fiúk  !  dörögte,  most  hát  fel  a  tettre . .  . 
Fiúk ! .  . .  De  már  a  többit  elfeledte, 
Hiába  szítta  a  fogát. 

Fiúk ! . . .  Megint  vár  . . .  Végre  oszt'  vidáman 
Rájuk  kiált :  Patvarba  is,  utánam  ! 
Amott  az  ellen  —  rajta  hát ! 

S  egész  sereg  rázúgja  :  Éljen !  Éljen ! 
Pár  perc,  és  már  ott  küzdenek  a  téren 
Elől  a  hős,  nyomán  hada. 
És  hogy  „hatással"  szólott,  bárha  kurtán, 
Kitűnt  hamar :  mivel  egy  óra  multán 
Már  meg  volt  nyerve  a  csata  ! 

A  PESTI  SZABADSÁG-TÉREN. 

—  Október  6-án.  — 

Az  óriási,  sárga  ház, 

Hol  hajdanában  annj'i  gyász 

Meg  annyi  jaj  fakadt, 
A  honnan  annyi  szörnyű  vész 
És  kő-lágyító  szenvedés 

Véré  az  eltiprottakat ; 

Hol  csúf  odú  meg  pincebolt 
Hősök  siralomháza  volt 

S  gaztettek  színhelye, 
Amelyről  ha  csak  olvasánk, 
Káromkodásra  nyílt  a  szánk, 

S  undorral  lett  szivünk  tele : 

Eltűnt  hát  az  Újépület ! 
És  ím,  hatalmas,  szép  teret 

Alkottak  a  romok  helyén, 
S  egymásután  kerül  oda 
Palota  mellé  palota, 

A  szenny  helyébe  fény. 

És  —  óh  öröm  !  —  az  ifjú  tér, 
Hol  annyi  könny  folyt  s  annyi  vér, 

Szabadság-tér  leve, 
S  —  óh  diadal  !  —  ahány  az  ut, 
Mely  mint  sugár  a  térre  fut, 

Mindannyin  egy  mártir  neve. 

S  a  téren,  azt  rebesgetik, 
Majd  egy  szobor  emelkedik, 

Fenségben  és  dicsőn : 
Szabadság-hirdető  szobor, 
Nagy  és  csodás,  mint  az  a  kor, 

Melynek  jelképe  lön. 

S  azt  mondják,  hogy  mártirjaink 
Fel  lesznek  rája  írva  mind 

Márvány-  vagy  érclapon, 
És  évről-évre  ifjú,  agg 
Elébe  zarándoklanak 

Egy  szent  emléknapon  . . . 

Járok-kelek  az  utakon 

S  a  hősök  nevét  suttogom, 

És  áldom  hamvaik  porát, 
S  boldog  vagyok,  köröskörűi 
Hogy  ama  ház  köveibűi 

Szemem  már  mitse  lát. 

De  csakhamar  lelkem  borúi 
S  elembe  egy  kérdés  tolul : 

„Tán  jobb  volt  ezelőtt . . . 
Tán  kár,  hogy  aki  erre  jár, 
Nem  látja  többé  a  sivár, 

Nagy  emlékeztetőt  ..." 

S  lassan  leszáll  az  éji  csönd 
És  hallom,  hogy  a  légbe'  fönt 

Halk  sóhajtás  repül. 
Tán  vértanúink  lengnek  itt, 
Talán  aggódó  lelkeik 

Beszélnek  a  jövő  felül. 

A  felhőben,  mely  ott  suhan, 
Talán  Batthyány  árnya  van, 

S  lenéz,  magyar !  reád, 
S  mutatván  azt  a  rém-helyet, 
Azt  súgja  halkan  :  „Ne  feledd 

Októbernek  hatodikát ! 

S  mikor  megéred  a  napot, 
Min  annyi  jó  hős  elbukott 

S  min  összeestem  én : 
Gondold  át  azt  a  szörnyű  gyászt  — 
És  tégy  egy  csöndes  fogadást 

A  Szabadság-terén !" 

A  SÉTATÉR  HONVEDJE. 

Tavaszszal,  amikor  őrt  állít  a  város 
A  cifra  sétatér  minden  kapujához, 
Tanyát  fog  a  sarkon  s  a  népet  figyeli 
Egy  öreg  katona,  honvédmenházbeli. 

Csokoládé-szinű,  rossz  dolmány  takarja, 
Amelynek  üresen  lötyög  egyik  karja, 
A  Mátyás-huszárok  sipkája  van  fején, 
Mellén  ezüst  érem  —  így  strázsál  a  helyén. 

Foga  közé  kurta  tajt-pipát  szorítgat, 
Nemzetiszín  rojtost,  jó  barnára  szíttat, 
Egyetlen  kezében  vastag  meggyfa-pálcza : 
Erre  támaszkodik,  meg  a  kapu-rácsra. 

Ott  áll  vagy  üldögél,  nézegetve  szerte, 
Nem  tesz-e  kárt  senki  abb'  az  úri  kertbe', 
Megvannak-e  békén  a  szegfűk,  a  rózsák, 
Nem  tép-e  belőlük  a  pajkos  apróság? 

Szóba  álltam  véle.  „Volt  már  régesrégen", 
Mondogatta  szegény,  „efféle  őrségem  ; 
De  nem  gyerekekre,  nem  is  ékes  parkban  - 
Ellenre  vigyáztam,  emberölő  harcban  ! 

Az  ám  a  poszt!  Éjjel,  szélin  a  tábornak, 
Hóban,  megfigyelni  neszét  a  távolnak, 
Látni,  az  ellenség,  hogyha  cselre  készül, 
vS  hírt  adni  szaporán  a  közelgő  vészrül  ! . .  . 

S  kértemre  elmondta  az  én  öreg  hősöm, 
Negyvennyolcban  mikor  s  hogyan  állott  őrsön  — 
Hogy  jobban  megértsem,  szépen  lerajzolva 
A  had  állásait  botjával  a  porba. 

„Itt  állott  a  magyar,  emitt  meg  az  osztrák, 
Ide  a  mieink  az  ágyukat  hozták, 
Ottan  egy  kis  domb  volt,  amottan  egy  árok, 
Itt  rohantak  elő  a  Mátyás- huszárok  .  .  ." 

S  ahogy  ide-oda  böködte  a  botot, 
Szegény  öreg  bizony  bele  zavarodott. 
„Érti-e  már  ?"  szólott.  Nem  értettem,  nem  én, 
De  azért  úgy  tettem,  mintha  jól  érteném. 

S  azután  elváltunk.  S  visszatekintve  rá, 
Láttam,  hogy  még  mindig  rajzolá,  rajzolá, 
Tüzérség,  huszárság,  hogy  s  merrül  érkezek, 
S  hogy  melyik  rohamban  hagyta  el   félkezét .  . . 

De  aztán  valami  pékinasnak  láttán, 
Ki  be  akart  menni  puttonnyal  a  hátán 
(Amire  pediglen  szörnyű  tilalom  van !) 
.Álmodozásából  fölrezzene  nyomban. 

Hogy  azt  elriasztá,  megint  székébe  ült, 
S  füstölve,  megint  csak  emiékibe  merült  .  .  . 
Ringassa  csak  lelked  az  a  fényes  álom : 
Szegény  öreg  honvéd,  az  isten  megáldjon ! 

KIVÁNDORLÓK. 


Tavaly,  hogy  délnek  vitt  utam, 

Szomorú,  őszies  időben 

Ott  kóboroltam  egymagam 

A  genovai  kikötőben. 
Előttem  óriási  gályák 
Nyomták  a  tirrhén  tenger  árját, 
Körültem  dolgozó  tömeg, 
Mely  véget  nem  lelő  sorokban, 
Nehéz  teherrel  megrakottan, 
A  hajók  alját  tölti  meg. 

Egyszer  csak  egy  csoport  felül 
Magyar  szót  hallok.  Odaléptem, 
És  láttam,  hogy  a  földön  ül 
Egy  ember  szűrben  és  zekében. 
Mellette  asszony  s  barna  lányka 
Bámul  merőn  az  Óceánra 
Egy  rengeteg  gőzös  felé, 
S  mindhárman  olyan  rém-kopottan 
És  oly  halványan  ültek  ottan, 
Hogy  elszorult  szivem  belé. 

S  hogy  szóba  állottam  velők, 
Az  ember  búsan  emlegette, 
Hogy  volt  kis  földje  azelőtt, 
S  hogy  két  rossz  termés  tönkretette, 
S  aztán  hiába  volt  akármi, 
Már  nem  birt  többé  talpra  állni, 
Akárhogy  küzdött,  fáradott, 
S  mert  nem  futotta  az  adóra, 
Kihúzták  a  párnát  alóla 
S  foghatta  a  vándorbotot. 


Kivándorlók.  31 

„És  nem  sajnálja  —  kérdezem  — 
Elhagyni  a  szülőhazáját!" 
Sajnálni  ?  A  hazámat  ?  Én  ?" 
—  Szólt,  rút  szitokra  nyitva  száját. 

„No  van  miért !"  És  szinte  hörgve 

Szorítá  két  kezét  ökölbe 

S  kidagadt  homlokán  az  ér. 

„Hát  mit  tett  értem,  hogy  szeressem  ? 

Elvette  mind,  amit  szereztem ! 

Azér'  szeressem  tán  ?  Azér'  ?" 

S  mig  a  szilaj  kétségbesés 

így  tört  ki  ajkán  szörnyű  hévvel, 

Mely  ellen  tudtam,  hogy  az  ész 

Okokkal  mindhiában  érvel, 
A  földre  nézek,  s  íme  látok 
Egy  foltos,  piszkos,  furcsa  zsákot, 
Amelyre  a  kislány  ügyel. 
S  oly  féltőn  fogta  át  a  gyermek, 
Hogy  szóltam  :  „Mondja  csak  kigyelmed, 
Hát  abb'  a  zsákba'  mit  visz  el  ?" 

És  annak  arcán  hirtelen 
A  düh  mély  fájdalomra  lágyul, 
S  ötöl-hatol :  „Hát . . .  Istenem  . .  . 
Földet  viszek  Magyarországbul  .  .  ." 

S  némán  meredt  maga  elébe, 

Fejét  lehajtva  tenyerébe. 

„Bolondság,  úgy-e  ?"  —  mormogá. 

És  hozzátette,  szinte  sírva  : 

„Ha  idegenben  visznek  sírba  — 

Ezt  hadd  tegyék  fejem  alá  !* 

MONTÉ  CA VALLÓ.*) 

Az  óriás  terén,  a  gránit-kút  felett, 
Hol  felszökell  s  lehull  a  víz  örök  sugara, 
Ahol  az  obeliszk  az  ég  felé  mered : 
Ott  fékezi  lovát  a  Dioszkúrok  párja. 

Ok  illenek  ide,  erő  jelképei, 

E  helyre,  ahová  az  néz  le  ablakábul, 

Kinek  Itália  eggyé  lett  népei 

A  büszke  Quirinált  hódíták  meg  lakául. 

Ott  él  a  fejdelem,  a  honban  s  a  honért, 
Melyet  mint  Messiás,  úgy  támasztott  fel  atyja, 
S  melyért  a  harc  terén,  maga  is  onta  vért, 
Csakhogy  szabad  legyen  mindegyik  talpalatja. 

Ez  a  föld  szülte  őt;  ennek  nyelvén  dalolt 
Lágy  altató-danát  őnéki  is  a  dajka ; 
S  azon  szólt  anyja  is,  mikor  reá  hajoJt 
És  leste,  hogy  miként  kezd  már  gyügyögni  ajka. 

S  amikor  ifjú  lőn,  e  nép  költőivel 

Tanúit  rajongani  és  lelkesedni  lázban, 

E  nép'  története  könyvébe  merül  el, 

Hol  annyi  glória  s  mellette  annyi  gyász  van. 


*)  így  híjják  Rómának  azt  a  halmát,  melyen  a 
Quirinál,  a  királyi  palota  áll.  A  verset  még  Umberto  király 
uralkodása  alatt  irtam  „Római  rithmusok"  cimü,  még 
meg  nem  jelent  vers-ciklusomba. 

S  a  hősök  s  mártírok  emlékein  mereng, 
Akiknek  szent  nevét  e  könyv  szivébe  rótta, 
S  a  szeme  fölragyog,  ha  a  fülébe  cseng 
A  nagy  harc  himnusza,  a  Garibaldi-nóta  . .  . 

És  lelkem  fölriad,  és  utam  folytatom 

A  tágas  téren  át,  amelyen  néma  csönd  ül, 

És  elgondolkozom  jelenen  s  múltakon, 

S  az  isten  tudja  mért,  de  a  szemembe  köny  gyűl. 

KÖNYÖRGÉS. 

Isten  föl  ne  rója  bűnömül, 
Arra  sokszor  félve  gondolok, 
Hogy  mi  lesz,  ha  majd  szivem  kihűl 
És  mennyekbe  visznek  angyalok  ? 

Eltűnődöm,  lessz-e  minekünk 
Magyaroknak  ott  külön  tanyánk  ? 
Vagy  csak  össze-vissza  lehetünk, 
Égi  kozmopoliták  gyanánt  ? 

Egy  a  mással  hogy'  barátkozik, 
Fönt  az  édenkertben  aki  van  ? 
Lesz  tán  holmi  égi  volapük, 
Mit  megértünk  majd  mindannyian  ? 

Avagy  olyan  tudós  lesz  agyunk, 
Mihelyest  utunk  a  mennybe  visz, 
Hogy  pompásan  diskurálhatunk 
Még  egy  mandzsu  s  votják  szenttel  is? 

Édes  jó  Istenkém,  könyörülj, 
Ezt  se  tedd  velünk,  meg  azt  se  tedd : 
Inkább  fönn  is,  szent  trónod  körűi 
Hadd  csak  együtt  ezt  a  nemzetet ! 

Hogy'  érezném  ott  az  Irgalom 
S  a  mennybéli  üdvösség  becsét  — 
Ha  nem  hangozhatnék  ajkamon 
S  körülöttem  is  magyar  beszéd  ? ! 


II. 


TÖRTENETEK. 


ABU. 

Abú,  a  szent  —  így  szól  egy  vén  rege  — 
Pusztán  ha  járt,  sosem  szűnt  éneke. 
Mindegyre  zengé  :  „Illahah  il  Allah !" 
Pedig  egy  lélek  sem  figyelt  a  dalra. 

„Magadba'  járván  a  nagy  Szaharát, 
Hol  nincsen  ember,  ki  hallgatna  rád," 
—  Egy  csúfolódó  ezt  kérdezte  tőle  — 
„Mi  végbül  kántálsz  fotyton,  óh  te  dőre  V 

„Igaz  —  felelt  az  —  a  sivatagon 
Köröttem  hallgató  ritkán  vagyon ; 
De  hát  ki  tudja:  nincs-e  messze-messze, 
Hová  nem  ér  szemem,  hogy  fölfedezze  ? 

Ki  tudja,  hallja  tán  az  éneket 
Valami  vándor,  ki  eltévedett 
S  fáradtan  s  csüggedéstől  elnyomottan, 
Kesergve  űl  a  perzselő  homokban. 

Ki  tudja,  hogy  amely  elszáll  felé, 
A  hang  nem  önt-e  új  erőt  belé  ? 
Ki  tudja?  izmát  tán  acélosítja, 
Szive  kialvó  lángját  újra  szítja, 

Hogy  végre  mégis  feltápászkodik, 
Hogy  mégis  eljut  az  oázokig, 
Hol  hű  arabnak  nyájas  sátorában 
Felejtheti,  mit  szenvedett  korábban ! 

S  ha  minden  három  évben  egy  akad, 
Kiben  imámtól  új  remény  fakad : 
Legyen  dicsőség  Allah  szent  nevének  — 
Pazar  jutalmát  lelte  mind  az  ének !" 

—  Oh  költő,  aki  pusztaságba'  jársz, 
Visszhangot  szódra  mindhiába  vársz : 
Hivén,  hogy  úgy  sem  hallja  senki  hangod, 
Ne  dobd  el  csüggedetten  azt  a  lantot ! 

Ki  tudja,  messze-messze  valahol 

Nincs-é,  ki  hallja,  mit  ajkad  dalol : 

Egy  szív,  amelynek  útja  kínkeserves, 

Mely  lankad,  bágyad,  mely  már  szinte  elvesz'  ? 

S  hahogy  ezer  dal  közt,  mit  tollad  ír, 
Egy  van,  mely  ilyen  szívnek  balzsam-ír; 
Nincs  rá  okod,  amért  magad  epesszed  — 
Ez  egy  dal  megfizette  mind  az  ezret ! 


Valmiki  halála.  39 


VALMIKI  HALÁLA. 

Gangesz  vize  partján,  nádfödelű  házban, 
Ott  pihen  Valmiki  széles  kereveten. 
Sínylő  szíve  gyászban,  gyönge  teste  lázban, 
Itt  nyugszik  régóta,  halálos-betegen. 

Révedező  szemmel  a  csöndes  árra  néz, 
Nézdeli  a  partnak  lótoszát,  pálmáját 
S  megsajdul  a  lelke,  hogy  nincs  egy  árva  kéz, 
Mely  végig  simítsa  homlokát,  párnáját  .  .  . 

Hogy  nincsen  körülte  két  gyöngéd  női  szem, 
Mely  lágyan,  biztatón  tekintene  rája, 
S  ha  teste  merevül,  nem  lesz  majd  senkisem, 
Ki  sírva  lép  hozzá,  szemét  hogy  lezárja. 

vS  hogyha  a  nap  újra  feltűri'  az  ormokon 
Megjárni  ösvényét  a  végtelen  űrbe' ; 
Nem  sóhajtja  senki,  se  barát,  se  rokon : 
„Valmiki  Brámával  él  már  egyesülve  !': 

Ott  pihen  a  költő.  És  körötte  csend  ül : 
Kint  is,  mint  odabent,  némaság  és  magány ; 
Egy  fűszál  se  zizzen,  egy  levél  se  lendül, 
Egy  árva  szellő  se  köszönt  be  ablakán. 

De  most  felül  s  figyel.  Egy  hang  repül  arra, 
Édesen,  reszketőn  szállva  át  a  légen. 
Oly  ösmerős  néki  —  emlékszik  e  dalra  .  .  . 
Ő  ezt  hallhatta  már,  valamikor,  régen. 

S  közelb  jött  a  nóta,  és  mint  ezüst  harang 
Ugy  csengett,  úgy  bongott,  egyre  hallhatóbban, 
S  oly  jól  esett  néki  e  vidám,  tiszta  hang, 
Mintha  balzsam  volna  minden  egyes  szóban. 

Oh  már  jut  eszébe :  hisz  ez  az  ő  dala ! 
Ifjonti  elmével  ő  írta  meg  akkor, 
Amikor  éltében  legboldogabb  vala,  — 
O  írta  e  nótát  két  piros  ajakról; 

Két  piros  ajakról,  melyet  annyit  csókolt, 
Két  fekete  szemnek  bűvös  mosolyáról, 
Kebelről,  mely  hó  volt,  fürtről,  mely  holló  volt, 
Üdvösséget  szerző  puha  nyoszolyáról .  . . 

Oh  beh  nagy  ideje !  Elrepült  azóta 
Ifjúság,  szerelem  —  tovatűnt  mint  árnyék. 
De  mely  akkor  készült,  íme  az  a  nóta 
Deli  szüzek  ajkán  ma  is  visszaszáll  még. 

Ma  is  dalolgatja  az  a  pária-lány, 

Ki  fején  korsóval  megy  a  Gangesz  felé, 

Még  csak  nem  is  sejtve,  hogy'  méláz  el  dalán 

Egy  öreg  poéta,  ki  azt  megösmeré; 

Egy  öreg  poéta,  ki  boldogan  hallja, 
Hogy  az  ő  nótáját  van  még  aki  zengi, 
Egy  öreg  poéta,  aki  arr'  a  dalra 
El  birja  feledni,  hogy  nincs  vele  senki, 

Kinek  e  hangoktól  —  mintha  sok  jó  barát, 
Hű  rokon  környezné  —  szíve-lelke  derűi, 
S  aki,  hogy  a  pórlány  elvégezi  dalát, 
Örökös  álomra  mosolygva  szenderül ! 


Vigasz.  41 


VIGASZ. 

Meghalt  Fatíme,  Hasszán  drágagyöngye 
Az  ámbra-testü,  hajnal-arcu  lány; 
S  kesergi  hunytát  Irán  és  Túrán 
S  az  ország  véne,  fiatalja  könybe,. 

Egyetlenegy  van,  aki  könnyet  nem  lel, 
Jár  száraz  szemmel  hetek-,  havakig  : 
Ép  az,  kiben  legmélyebb  gyász  lakik, 
Aki  szerette  boldog  szerelemmel. 

Nem  csillapítva  éhességet,  szomjat, 

Kijárt  a  sírhoz  mindennap  hiven  ; 

S  a  bölcsek  azt  jósolták  széltiben : 

Ha  könnye  nem  lesz,  majd  utána  fonnyad. 

S  Ali,  a  nagyvezér,  királyát  szánva, 
Küld  hírnök-serget,  gyorsat,  mint  a  szél: 
Hogy  a  nép  színe  —  mert  nagy  a  veszély  ■ 
Induljon  rögtön  s  gyűljön  Iszpahánba. 

S  papok  meg  költők,  tudósok  s  leventék  — 
Ali  szavára  mind,  mind  odagyűl, 
S  órjás  terembe,  dús  asztalhoz  űl 
Hasszánnal  együtt  a  sok  úri  vendég. 

És  szólt  Ali,  halk  hangon,  remegően  : 
„Nos,  keljen  az,  az  mondjon  most  imát, 
Ki  úgy  ment  élete  ösvényin  át, 
Hogy  nincs  halottja  még  a  temetőben  ! 

Hogy  nincs  egy  kő,  amelynek  fölíratja, 
Ha  ránéz,  éjjé  teszi  nappalát, 
Hogy  nincs  egy  név,  melyet  ha  hall,  ha  lát, 
Azt,  aki  hordta,  újra  elsiratja  ! 

Nos  keljen  az,  ki  még  sohase  gyászolt, 
Ha  mást  nem :  emberben  való  hitet, 
Midőn,  akin  testvérként  segített, 
Elárulá  és  majd'  vérébe'   gázolt! 

Nos  keljen  az,  ki  nem  tett  soha  földbe, 
Ha  mást  nem,  hát  egy  édes  szép  reményt, 
Mit  táplált  és  becézett  fiaként, 
S  egyszer  csak  látta :  vége,  meg  van  ölve  !* 

Némult  az  agg,  s  szavára  hosszú  csend  lett, 
S  rémlett:  a  termen  árnyék  suhan  át. 
Mindenki  arcán  felleg  vert  tanyát, 
Mindenki  földre  nézett  s  elmerengett. 

És  feltünék  eszébe  mindahánynak, 
Amit  veszített :  egy-egy  drága  holt, 
Egy  érzet,  egy  reménység,  ami  volt, 
Mit  vérző  szívvel  rég  elhantolának  .  .  . 

És  Hasszán  látva,  senki  meg  se  moccan. 
Megérté :  nincs,  ki  ne  viselne  gyászt ; 
S  a  közös  búban  lelve  gyógyulást, 
Fejét  lehajtá,  és  sírt  hosszan,  hosszan. 

TIRESIAS. 


A  nap  hiába  szór  fölöttem  sugarat, 
Köröttem  hasztalan  tarkáll  a  rét  virága, 
Nekem  hiába  zöld  az  erdők  lombos  ága: 
Elém  homályt  teremt  az  égi  akarat. 

Pallas-Athéne  volt,  szemem  kit  látni  vágya, 
S  hogy  megpillanthatá,  azóta  vak  maradt; 
A  földöntúli  fény  kioltá  perc  alatt, 
Mert  istennőt  ha  néz,  kihuny  a  szem  világa. 

Mégis,  ne  szánjatok.  Hisz  azt  az  alakot, 

Kit  idelent  szemem  utolszor  láthatott, 

Már  bennem  új  alak  nem  halványítja  többé. 

Szemem  borús  lehet,  de  szellemem  borútlan. 
És  boldogan  rovom  árnyék-takarta  utam  : 
Egy  istennő  ragyog  előttem  mindörökké  ! 


V 

ÁRION. 

Árion,  a  lantosok  királya, 
Mondják,  egykoron  tengerre  szállá, 
Vállán  drága  bíbor-köpenyeg, 
Melyet  néki  lantja  szerze  meg. 

S  ím  a  tengerészek  megkívánják 
Bíboros  ruháját;  sohse  bánják, 
Bármi  bűvös  dalt  is  mond  nekik ; 
Fogják,  s  a  habok  közé  vetik. 

Nos,  ez  rajta  meg  nem  esne  már  ma, 
Nem  mert  tán  ma  dallal  imponálna  . . . 
Csak  mert  hogyha  dalt  ma  zengene, 
Sohse  volna  —  h'bor  köpenye ! 


X 

EGY  KÖNYCSEPP. 

Itáliában,  hatszázötven  éve, 

Negyedik  Ince  pápa  idejébe', 

Egy  nagyhatalmas  gróf  uralkodék, 

Kit  rettegett  a  római  vidék. 

Fürdött  a  vérbe',  csak  úgy,  mint  a  borba', 

Járt  szerteszéjjel  ölve  és  rabolva ; 

Férfit,  ha  agg  is  volt,  kardélre  hányt, 

S  várába  hurcolt  asszonyt  és  leányt 

Hogy  egyszer  átallovagolt  egy  erdőn, 
Elébe  íme,  szánalomra  keltőn, 
Aszottas  képű,  agg  barát  kerül, 
Ki  e  vadont  választá  lakhelyűi. 
A  gróf  szilaj  kedvébe'  rákiálta : 
„Gyónókra  vársz  itt,  adta  vén  barátja  ? 
No  rajta,  jöjj  hát,  gyónok  én  neked ! 
Elmondok  egy  pár  víg  történetet, 
És  lelkemet  ha  aztán  föl  nem  oldod, 
Ha  vezeklésül  nem  szabsz  könnyű  dolgot : 
Tanúm  a  sátán,  hogy  ma  még 
E  farul  mennyországba  mégy !" 

E  szókat  véle  járó  pár  lovagja 
Harsány  röhejjel  és  tapssal  fogadja, 
És  tréfálkozva  és  mulattatón 
0  rá  is  kezdi  s  káromkodva  —  gyón. 
„No  páter,  végzi,  kedves  lelki  hóhér, 
Mit  tészsz  most  vélem  ennyiféle  jóér'  ?" 
De  a  barát  szelíden  így  felel : 

„ím,  itt  van  ez  az  ócska  fa-kehely, 
Mentsd  meg  a  patakban  s  töltsd  meg  ottan, 
És  akkor  elmehetsz,  föloldozottan." 
S  az  szól:  „No  már,  ha  ily  olcsón  adod 
Ilyen  sok  bűnért  a  bocsánatot : 
Panaszod  akkor  énreám  se  légyen !"  — 
S  veszi  a  kelyhet  és  a  vízhez  mégyen. 

Meg  is  meríti  egyszer,  kétszer  is, 
De  a  kehelybe  nem  foly  mégse  víz, 
S  harmadszor  is  megtöltené  a  habban, 
De  nem  marad  egy  árva  csepp  sem  abban. 
A  gróf  döbbenve  látja  e  csodát 
És  szívén  borzalom  nyilallik  át; 
Reszketve  áll  a  patak  ágya  mellett, 
Reszketve  ejti  porba  azt  a  kelyhet  .  .  . 

S  rabló-lakába  nem  tér  vissza  már, 

Az  naptul  fogva  egymagába'  jár, 

Zord  és  kietlen  tájakon  bolyongva, 

A  régi  dísz  helyett  csak  puszta  rongyba'. 

Nincs  véle  semmi,  csak  az  a  kehely ; 

Azt  is  csak  intő-jelnek  vitte  el, 

Hogy  ne  feledje  soha  pillanatra, 

Mi  módon  inté  a  mennyeknek  Atyja. 

Két  hosszú  évig  járt  így  szüntelen, 
Éhezve,  fázva  úton-útfelén. 
vS  véletlen  ekkor  visszajut  a  helyre, 
Hol  megjavítá  a  remete  kelyhe. 
És  ím,  az  aggot  most  is  ott  leli, 
És  az  felé  megy,  jósággal  teli, 
S  leül  vele  s  gyöngéden  tudakolja, 
Ama  nap  óta  mint  folyt  élte  sorja. 
S  ennek  eszébe  jut  a  szörnyű  múlt  .  .  . 


Egy  könycsepp. 

Szemébe  hirtelen  egy  könny  nyomult, 
S  az  első  könnyet  több  és  több  követte, 
És  mind  a  megbánásnak  volt  követje. 
S  hogy  ontá  őket,  mint  a  sűrű  záport, 
Egy  árva  csepp  kelyhébe  is  aláfolyt  .  .  . 
vS  mihez  kevés  volt  egy  egész  patak, 
Megtette  egy  könny,  mely  szivből  fakadt; 
Csak  ez  az  egy  könny  hullott  a  kehelybe, 
S  az  abb'  a  pillanatba'  színig  telve. 


m 

FRÁTER  EUGENIUS. 

Egy  ifjú  pap  —  pár  hónap  óta  szolgált 

Noviciusként  —  forgatá  a  zsoltárt. 

Egyszer  csak  e  sor  állítá  meg  öt : 

„Mert  ezer  esztendő  szined  előtt, 

Mint  a  tegnap  .  .  ."  Fejét  a  földre  hajtja, 

S  e  szókat  újra  elismétli  ajka: 

„Mert  ezer  esztendő  szined  előtt, 

Mint  a  tegnap  .  .  .  Nagy  Isten,  adj  erőt, 

Világosíts  meg :  hagyj  e  szókba'  hinnem ! 

Nem  értem  őket  \"  Es  hiába  minden : 

A  kétkedés  lelkében  megmaradt. 

S  hogy  másnap  ott  sétált  a  fák  alatt, 

Az  erdő  szélén  hirtelen  elébe 

Egy  furcsa  kis  madár  szállt,  zengicsélve. 

Szép  tarka  szárnya  gyorsan  csapkodott 

S  nótája  olyan  vígan  csattogott, 

Hogy  a  barát  szólt :  „Ah,  ezt  meg  nem  állom, 

Meg  kell  őt  fognom  minden  áron !" 

De  a  madár  a  sűrű  galy  között 

Alig  pihent  meg,  tova  röpdösött, 

Mind  beljebb  s  beljebb  csalva  a  barátot. 

S  hogy  alkonyult  s  hogy  már  semmit  se  látott, 

Sóhajtott :  —  »Vége  —  már  meg. nem  fogom  ! 

Ideje  fölkeresnem  hajiokom  \" 

És  indul  vissza.  S  a  klastromhoz  érve, 

Csak  néz  —  s  nem  ismer  rá  a  külsejére ! 

Más  a  torony  és  más  a  kapu-bolt 

S  az  ablak-ív  is  mind  másféle  volt. 


Fráter  Eugenius. 

Előbbre  megy,  döbbenve  áll  a  házban 

És  látja,  portás  a  kapuba'  más  van. 

S  aki  az  udvaron  feléje  lép, 

Előtte  ismeretlen  arcú  nép, 

Bár  szerzetes-ruhájuk  még  a  régi. 

S  előjön  az  apát  és  mondja  néki : 

„Testvérem  az  Úrban  !  A  nevedet ! 

És  szólj,  mi  az,  ami  közénk  vezet  ?" 

S  az  ifjú  szerzetes  ámulva  mondja : 

„Atyám,  hát  hol  vagyok  ?  Nem  klastromomba'  ? 

Csak  egy  órája  van,  hogy  elhagyám 

És  mentem  egy  madárnak  a  nyomán, 

Mely  fáról-fára,  lombróHombra  térve, 

Mind  beljebb  csalt  az  erdő  sűrűjébe  .  .  ." 

Csodálva  hallja  ezt  az  agg  apát 
S  előhozat  egy  régi  krónikát, 
Amelybe  egy-egy  scriba  összerótta 
Mind,  ami  történt  hosszú  százak  óta. 
És  nagy  soká'  meglelték  ezt  a  hírt, 
Mit  egy  barát  háromszáz  éve  írt : 
„A  páter  gvardiánnak  megjelenték, 
Hogy  Fráter  Eugenius  növendék 
Váratlan'  klastromunk  elhagyta  ma." 
S  jegyzetben :  „Végkép  elveszett  nyoma." 
És  Eugenius  a  porba  néz  le 
Álmélkodóan.  Csak  most  vette  észre, 
Ruhája  mily  nyűtt,  haja  mily  fehér 
S  hogy  ősz  szakálla  szinte  földet  ér. 
S  köny  gyűl  szemébe  s  felsóhajt,  megértve, 
Hogy  egy  madárdalért  így  folyt  el  élte ! 
És  visszagondol  arr'  a  nyári  napra 
És  visszagondol  arr'  a  zsoltárlapra : 
„Mert  ezer  esztendő  színed  előtt, 
Mint  a  tegnap  ..." 

Radó  Antal :  Rákóczi  sirja.  4 

S  azok  beviszik  őt 
S  vigaszban,  ápolásban  híja  nem  volt. 
S  aztán  kegyelmes  volt  hozzá  a  mennybolt 
Még  élhetett  szentül  sok  éven  át, 
A  mígnem  szelleme  az  égbe  szállt. 


A  fügefa.  51 


A  FÜGEFA. 


Komor  gyászleplet  ölt  egész  Valencia, 
Aggnak  meg  ifjúnak  hullton-hull  könyje  cseppje. 
Hisz  oda  van,  oda,  a  nép  legkedvesebbje : 
Költője,  Salamon,  a  Gabiről  fia. 

Háromszor  nyúgoszik  s  háromszor  kél  a  nap, 
És  jajgat  Izrael,  látván,  hogy  vissza  nem  jő  : 
„Hová  lett  az  az  ajk,  az  annyi  bájjal  zengő  ? 
Hová  lett  az  a  szív,  a  legjobb  s  jámborabb  ?" 

Nem  tudják,  hogy  az  ajk  örökre  néma  lőn, 
Nem  tudják,  az  a  szív  hogy  többé  sohse  verhet, 
Nem  tudják,  kicsoda  s  hol  ásott  néki  vermet, 
S  hogy  össze  mint  rogyott,  hét  sebből  vérezőn. 

Egy  tudta  csak  :  a  mór,  ki  dalnoktársa  volt, 
Szelim.  Előbb  a  nép  babérját  néki  fonta, 
De  Salamon  neve  hirét  homályba  vonta  — 
S  rá  senkisem  figyelt,  mióta  az  dalolt. 

S  midőn  Szelim  ezért  ádáz  irigye  lett, 
Meghívta,  jöjjön  el  nagy  kertje  sűrűjébe, 
És  ott,  egy  fügefa  hűs  árnyékába  érve, 
Tőrét  villogtatá  a  drága  fő  felett. 

Nem  látta  senkisem  a  gyilkoló  acélt, 
Csak  mely  rajok  borult,  a  fügefának  lombja. 
A  dalnok  erre  néz,  s  hűlő  ajakkal  mondja  : 
„Oh  szent  fa,  állj  boszűt  az  én  halálomért !" 

És  elmúlik  az  ősz,  a  tél  is  tovaszáll, 

S  hogy  jő  az  új  tavasz  s  kibú  a  rét  virága, 

S  még  termést  csak  igér  a  nagy  kert  minden  ága  : 

lm  már  a  fügefa  gyümölcscsel  rakva  áll. 

Meghallják  a  csudát  és  ezren  jönnek  el, 
Hogy  lássák  a  fügét,  mely  madjdhogynem  tenyérnyi 
S  ha  kérdik,  mily  varázs  tud  ily  csodát  elérni, 
A  mór  titokszerűn  mosolyg  és  nem  felel. 

S  hogy  a  királynak  is  megvitték  azt  a  hírt. 
Egyszer,  váratlanul,  ő  is  bement  a  parkba. 
Hivatta  Szelimet,  s  a  fügefának  tartva, 
Megállt  és  ajaka  kemény  szavakra  nyílt : 

„Mitől  terem  e  fa  ?  Beszéld  el  —  akarom ; 
Mondd  meg  szered ;  ha  jó,  hadd  éljen  véle  más  is  ! 
De  hogyha  bűvölet,  vagy  bárminő  varázs  is : 
Az  Úrra  esküszöm,  lesújt  reád  karom !" 

Zavartan  áll  Szelim,  szivébe'   döbbenés. 
S  elébe  tűnik  az,  kit  egykor  ott  megölt  ő  .  .  . 
Rábámul  mereven  a  sápadt  arcú  költő, 
S  ő  reszket  és  hebeg,  s  a  f a  tövére  néz. 

S  a  király  újra  kérd,  de  már  ő  szót  sem  ért ; 
Az  ő  fülébe'  most  egész  másféle  hang  van : 
Egy  szörnyű  végsohaj  —  azé,  ki  ott  alant  van : 
„Oh  szent  fa,  állj  boszút  az  én  halálomért!" 

S  elfödve  arcait,  jajgatva  fölkiált, 

És  ismételgeti,  rémülten,  önfeledten  : 

„Óh  Gabiről  fia,  nem  látta  senki  tettem ', 

De  megjövendölöd,  s  a  szent  fa  bosszút  állt !" 

S  vallatja  a  király,  s  ő  mindent  elbeszél 
Salamon  végszavát  elsírva  újra  s  újra  .  .  . 
És  másnap  ama  fán,  mely  tettének  tanúja 
És  bosszulója  volt,  himbálta  már  a  szél. 

A  KEGYELEM. 


-íogy  a  nagy  bűn  után  az  Isten  elüzé 
\z  éden  lakosit  a  baj  s  a  gond  közé, 
5  hogy  már  a  kerub  is,  a  kapu  őreképen, 
tt  állott  zordonúl,  lángpallos  jobkezében : 


\dám  föl  jajgatott :  „Ah  Uram  Alkotóm, 
4ért  büntet  haragod  ilyen  iszonytatón  ? 
íi  csak  porból  vagyok  karodtul  megteremtve, 
Aért  dobsz  ki  engemet  örökös  küzdelembe  ? 

yöngék  az  izmaim ;  én  Istenem,  oh  nézd, 
íem  bírom  vélök  el  a  tenger  szenvedést! 
>zánj  engem  és  e  nőt !  Bár  súlyos  a  mi  vétkünk  ! 
Ae  bölcs,  kegyes  biró,    oh  irgalmazz  minékünk !" 

s  ráfigyelt  az  Úr  a  fellegek  között, 
kiként  imádkozik,  akit  ő  száműzött. 
>  ím  megdördül  a  lég,  és  azután  a  mennybül 
/ilág-remegtetőn  Adonáj  hangja  csendül : 

.Másíthatatlan  az,  mi  ki  van  mondva  rád : 
/erítékezve  hordd  az  élet  nyomorát. 
)e  hogy  bírhassad  el,  hogy  légyen   súlya  könnyebb ; 
£mber !  neked  adom  ajándokúl  a  könnyet !" 

A  COLOSSEUMBAN.*) 

A  régi  Róma  hív.  A  déli  nap  hevében 
A  Capitolium  mögöttünk  elmarad ; 
Egy  végtelen  gödör  nyílik  lábunk  alatt 
Kő-csontok  óriás,  csudás  sírgödreképpen. 

3  ámulva  néz  szemünk  a  nagy,  sivár  telekre, 
Ahol  közepe  volt  a  földnek  egykoron, 
S  hol  most  kietlenül  torlódik  romra  rom, 
ívek  meg  oszlopok  zavaros  tömkelegje. 

De  ahol  véget  ér  a  hosszu-hosszu  korlát, 
Valami  zordonúl  nyúlik  az  égbe  fel, 
Minthogyha  ciklopok,  kőszirtek  ezrivel, 
Emelték  volna  ott  Rómának  bástya-tornyát. 

Tátongva  ránk  mered  száz  rengeteg  kapuja, 
S  üres  ablakival  a  három  emelet ; 
A  szürke  köveken  sebhely  ér  sebhelyet, 
Díszt  rajtok  nem  hagyott  a  századoknak  ujja. 

Es  bent  is  pusztulás  feküdt  reá  a  házra, 
Lépcsözetek  helyén  nagy  mélység  borzogat, 
Itt-ott  egy  csonka  ív,  leszakadt  boltozat, 
Egy-egy  gigási  fal,  melynek  nincs  folytatása  . 


*)  A  „Római  Rithmusok"  c.  ciklusból. 

S  munkál  a  képzelet,  a  múltat  visszahozván  .  .  . 
Száz  márvány  padsoron  Rómának  népe  ül, 
És  hangos  ketrecek  borzalmas  mélyibűl 
Az  arénába  ront  a  vérszemű  oroszlán. 

És  középütt  megáll,  szemét  vadul  meresztvén, 
Aztán  megrázkódik :  mivel  szemben  vele 
A  sorompó  kinyílt  —  jön  az  ellenfele, 
Jön  véle  küzdeni  a  bűnös   —  a  keresztyén ! 

Az  fog  ma  játszani  a  régi  színdarabba', 
Ahol  oly  egyszerű  s  oly  szörnyű  a  mese, 
Melynek  súgója  nincs  és  nincsen  jelmeze, 
S  hol  nem  komédia  a  halál  pillanatja. 

Felordít  most  a  vad,  már  szomjasan  a  vérre, 

S  a  százezernyi  nép  ujjongva  fölkiált : 

Mivel  gyönyör  nekik  nézhetni  a  halált, 

Mint  annak  lenn  gyönyör  így  szembenállni  véle. 

Most  —  most!..  .És  mind  mohón  .néziklihegve,  csöndbe, 

A  császár-pontifex  s  a  vén  senátorok, 

A  lovagok  s  a  nép . . .  S  egy  szív  se  háborog, 

És  annyi  szem  között  nincs  egyiknek  se  könyje ! 

Nem  hallják,  hogy  amaz  mint  hívja  haldokolva 
A  Mária  fiát,  ki  Júdeában  élt, 
vS  nem  sejtik,  mily  hamar  lakolnak  e  napért, 
Hogy  Róma  sassai  mint  hullnak  majd  a  porba  ; 

Hogy'  szárnyal  az  a  név  a  birodalmon  által, 
Szétverve  mindenütt  hamis  augúrjaik, 
S  hol  most  zavartalan'  Jupiter  úrkodik, 
Arany  szentélyeik  hogy'  összezúzza  bárddal ! 

Igen,  a  Palatin  Caesarok-lakta  halmát, 
Oh  gőgös  Róma  te,  e  név  pusztítja  el, 
S  majd  fórumodra  is  csak  pórnép  seregei, 
A  törmelék  fölött  csereberélni  barmát. 

S  amelyről  azt  hivéd,  az  öröklétnek  épül, 
E  márvány-szörnyeteg  csak  puszta  váz  marad ; 
Széthordják  szobrait,  kifosztják  a  falat 
S  új  Isten  templomát  építik  a  kövébül ; 

S  a  barbár  idegen,  ha  egykor  megcsodálja, 
Majd  arra  gondol  itt  —  hogy  túl  ama  folyón, 
Mily  diadalmasan,  milyen  parancsolón, 
Milyen  fönségben  áll  Szent-Péter  kupolája  ! 

A  PEJKÓ. 

I. 

Búsan  áll  a  várteremben 
Lacii  Andor  egymagán, 
Szívet  tépő  gyötrelemben 
Néz  ki  ólmos  ablakán. 
Túl  az  erdőn  megláthatja 
A  kastélyt  a  bérc  felett  — 
Odaröppen  gondolatja 
Ahhoz,  kit  oly  rég  szeret. 

Fölidézi  gyász-szivébe 

Az  első  találkozást, 

Hol  a  tornán,  most  egy  éve, 

Megszerették  egy  a  mást. 

Minden  ellenét  lebírva, 

Tőle  vette  át  a  bért, 

S  látta,  kék  szemébe  írva : 

„Szívet  adnék  szívedért !" 

Büszke  gróf  a  lánynak  atyja, 
0  szegény  és  köznemes  : 
„Hogy  is,  hogy  is  álmodhatta, 
Hogy  a  lányom  neje  lesz  ?" 
És  a  szűz  is  reggtül  estig 
Mindhiában  esdekel, 
Hasztalan,  hogy  sírva  fekszik, 
Hasztalan,  hogy  sírva  kel. 

Rengetegnek  mély  sötété 
Környezi  a  Lacfi-várt, 
Lacfi  mégis  hétrül-hétre 
Háromszor  megy  rajta  át. 
Túlfelén  a  grófi  lak  van, 
Ott  megáll  és  föltekint, 
Látja  hölgyét  egy  ablakban, 
Aztán  visszatér  megint. 

Titkos  a  vadonnak  útja ; 
Hol  így  jár  ide  s  tova ; 
Rajta  kívül  ki  se  tudja, 
Csak  mely  hordja,  pejlova. 
Hajdan  az  sok  ütközetbe 
Rontott  véle  szilaj  úl : 
Most  fejét  a  földre  szegve, 
Vele  érez  és  busúl. 


II. 

Azalatt  a  grófi  lakba  befordul  egy  kérő, 
Minden  gombja,  minden  csatja  szinte  kincset  érő. 
Sok-sok  ránca  dehogy  bántja  a  leánynak  apját: 
Paroláznak,  s  már  a  násznak  ki  is  tűzik  napját. 

Ős  szokáskép,  hogy  a  násznép  annál  díszesb  légyen, 
A  határba,  minden  várba  sebes  hírnök  mégyen ; 
„Kigyelmedet  Csákvár  ura  szívbül  köszönteti, 
Legszebb  lovát  a  lakzira  adná  kölcsön  neki !" 

E  szót  hallván,  Lacii  halvány,  szinte  összeroskad, 
Nincs  egy  ige  fehér  ajkán  .  .  .  csak  néz  percek  hosszat. 
Majd  remegve  maga  megy  le  a  vár  udvarába, 
Kihozatja  Pejkó  lovát,  sírva  borul  rája. 

„Jó  paripám,  hű  pajtikám,  te  léssz  csak  a  boldog  ! 
Ottan  léssz  az  esküvőjén  —  talán  te  is  hordod 
Aranyhímes  párna-nyereg  födjön  majd  a  nászon, 
Gyöngyös  legyen  hevedered,    takaród  meg  bársony !" 

Kapar  a  mén,  okos  fejét  ide-oda  rázza, 
Mintha  urát  vigasztalná  vidám  nyihogása. 
De  az  nyakát  átkarolja,  könnyével  fereszti, 
Nagy-keserves  sóhajtással  utjának  ereszti. 

III. 

És  virrad  a  nap,    min  a   szép  hajadon 
Oltárhoz  mén  az  öreggel. 
A  vártul  a  templom  messze  vagyon, 
Indulnak  hát  kora  reggel. 
Muzsikus  megy  a  násznép  legelején, 
Leghátul  az  álmos  vőlegény 

S  a  bús  menyasszon}"  —  a  Pejkón. 

Kietlen,  sűrű  a  rengeteg, 
Melyen  át  lemennek  a  völgybe ; 
Bóbiskol,  mondom,  az  álmos  öreg, 
Sir,  a  porba  nézve,  hölgye ; 
Míg  egyszer  a  Pejkó  megbotol, 
A  lány  riad  .  .  .  nincs  senki  sehol  .  .  . 
Elveszte  úti  társát ! 

Kiált,  de  amaz  már  messze  megyén, 
S  nem  jő  felelet  sehonnan. 
Idestova  néz  :  mitévő  legyen  ? 
Ki  vezesse  a  mély  vadonban  ? 
De  a  reszkető  leány  alatt 
A  Pejkó  biztosan  halad  .  .  . 
Rá  bízza  magát  szegényke. 

A  ló  most  jámborul  nekivág 
Egy  keskeny,  árnyas  útnak ; 
Egyszerre  ím,  ritkulnak  a  fák : 
Az  erdő  végire  jutnak. 
S  ím  egy  ódon  vár  van  a  lány  előtt, 
S  a  toronyba',  köszöntni  az  érkezőt, 
A  kürtnek  szózata  zendül. 

Egy  ifjú  tekint  le  a  vár  falán, 
S  repesve  rohan  le  feléje ; 
Megismeri  kedvesét  a  leány, 
S  pirulva  omlik  ölébe. 


Radó  Antal 

S  a  rég  egymásra   vágyakozók 
Pihegő  ajakán  elcsattan  a  csók, 
S  mámorban  fürdik  a  leikök. 

S  hogy  megvolt  másnap  az  esküvő, 
És  Lacii  a  grófhoz  átment : 
Az  mit  tehetett  ?  Az  ifjú  vő 
Kicsikarta  tőle  az  áment. 
Az  a  vén  pedig  röstelkedik, 
És  míg  a  cselédek  kinevetik, 
Dörmögve  hazakullog. 

A  Pejkót  aztán  nem  feledék, 
Akiknek  üdvöt  szerze : 
A  boldog  férj  s  a  víg  feleség 
Hűn  gondoztatta  persze. 
Istállójában  friss  zabot 
Ezüstös  jászolból  kapott, 

S  gyöngyén  folyt  élte  holtig. 


* 

SÍRKŐFARAGÓ. 

—  Epilóg-féle.  — 

Udvarunkban,  reggtől  kezdve 
Míg  csak  le  nem  száll  az  estve, 

Hangzik  véső,  kalapács : 
Sírköveken,  melyek  ottan 
Állnak  összehalmozottan, 

Foly  a  betű-faragás. 

Dúsak  nevét,  születésit, 
Érdemeit  belevésik 

Carrarába  odalent; 
De  a  szegény  embereknek 
Homokkőre  rendelgetnek 

Kurta  írást,  dísztelent. 

Bármily  írás  kerül  rája, 
Egy  kis  öreg  faragcsálja 

Közömbösen,  gondtalan  ; 
Olykor-olykor  munka  mellett 
Rekedt  hangon  énekelget, 

S  ez  a  furcsa  dala  van : 

„Kip-kop !  Bármi  nagy  piramis, 
Ha  betűje  színarany  is, 

Mindegy  annak  odalenn, 
Véssem  nevét  bármi  büszke, 
Tiz  láb  magas  obeliszkre  : 

Föl  nem  kél  az  sohasem !" 

...  S  én  tűnődve,  tünelődve 
Nézek  be  a  jövendőkbe 

Bús  nótája  hallatán. 
S  rágondolok  arr'  a  napra, 
Mikor  egy  ily  kődarabra 

Nevemet  is  írja  tán. 

S  éltem  művét  áttekintve 
Megjrigylem  szinte-szinte 

Őt,  ki  betűt  kőbe  vés ; 
Mit  én  írtam,  csak  papírra. 
Gyönge  tollal  vagyon  írva, 

És  a  sorsa  feledés. 

Annak  ékes,  nagy  betűi 
Soká  fognak  szembetűnni, 

Hosszú  lesz  az  életük ; 
Mit  én  írtam,  mind  egy  szálig 
Előbb-utóbb  szerte  mállik  — 

Betűim  nem  kőbetük. 

De  vígaszúi  lenn  a  nóta 
Újra  fölcseng  folytatódva : 

„Kip-kop  !  Bármi  szép  a  kő  : 
Minden  porlad,  minden  korhad, 
Egyszer  mindent  szétrombolhat, 

Kip-kop,  az  a  vén  Idő  ! 

Ember,  azért  földön  járva, 
Sohse  keresd  bolondjába, 

A  Jövendő  mit  mivel : 
Ha  van  babád,  kérd  a  csókját, 
S  ha  van  kedved  s  tudsz  egy  nótát 

Ne  okoskodj  —  fújjad  el !" 

Mikes  Kelemen  Zágonban  született,  Erdély- 
ben 1690  augusztus  havában.  Mint  tizenhét  éves 
ifjú  Rákóczi  mellé  került  apródnak,  s  midőn  a 
fejedelem  1711-ben  az  országból  távozni  kény- 
szerült, Mikes  elkíséri  urát  Lengyelországba  s 
Angliába,  majd  Franciaországba,  melytől,  mint- 
hogy az  osztrák  házzal  ekkor  háborút  viselt, 
Rákóczi  különös  bizalommal  várt  segítő  kezet. 
De  a  hadakozó  felek  közt  a  rastatti  béke 
1714-ben  helyreállítja  a  jó  viszonyt  s  Rákóczi 
végkép  lemond  arról,  hogy  Franciaország  őt 
Ausztria  ellen  megsegítse  ;  megvonul  Párizs 
mellett  s  emlékiratait  kezdi  írni.  Midőn  1716-ban 
a  porta  és  Ausztria  közt  üt  ki  a  háború  s  a 
szultán  Rákóczit  meghívja,  ez,  új  reménytől 
élesztve,  ötévi  ott-tartózkodás  után  elhagyja 
Franciaországot  s  közel  hatvan  főből  álló  kí- 
séretével Törökországba  indul.  De  közben  az 
osztrák  győzelmek  már-már  véget  vetettek  a 
háborúnak  s  midőn  a  fejedelem  1717-ben 
Gallipoliba  érkezik,  a  békealkudozások  meg  is 
indultak.  Nem  is  nyílt  neki  alkalma  többé 
Ausztria  ellen  fegyvert  fognia  :  17 18  július  21-én 
megkötik  24  évre  a  passzarovici  békét  s  Rákóczi 
hiába  akar  már  Franciaországba  visszatérni : 
1720-ban  Rodostóba  internálják  s  a  bujdosó 
fejedelem  annyi  keserves  csalódás  után  itt  éli 
le  hátralevő  napjait,  főkép  írásban  találván 
szórakozást  s  a  vallásban  megnyugvást. 


így  került  Mikes  is  Rodostóba.  Neki  nem  volt 
politikai  becsvágya  soha,  a  «szabadságkeresés» 
sem  zaklatta  elméjét,  s  mint  maga  mondja,  nem 
volt  egyéb  oka  hazáj  át  elhagyni,  mint  hogy  igen 
szerette  az  öreg  fejedelmet.  S  ez  az  odaadó  ra- 
gaszkodás és  hűség  tartotta  meg  őt  végig 
Rákóczi  mellett.  Anyja  1722  végén  Kolozsvár- 
ról ír  neki  s  hívja  haza  :  «Az  ő  felsége  hűségére 
igyekezzél  bejönni ;  ifjúságodnak  virágát  mi 
haszna  ott  eltöltened,  —  egy  emberbe  remény- 
ségedet vetned  —  ha  meghal,  mit  csinálsz? 
Az  igaz,  hogy  jószágodat  mind  másnak  adták, 
én  semmit  se  bírok  benne.  Jobb  a  magad  ha- 
zájába lenned,  hogy  sem  az  idegenek  közt  .  .  . 
Téged  kesergő  édes  anyád,  kedves  fiam,  árva 
Torma  Éva».  Mikes  meghatva  olvassa  s  mint 
drága  ereklyét  őrzi  a  levelet,  de  urához  való 
hűsége  nem  engedi  az  anya  okos  tanácsával 
élnie. 

Valószínű,  hogy  még  egy  másik  szívbeli  ügye 
is  tartóztatta.  1718-ban  megismerkedett  Kon- 
stantinápolyban Kőszeghy  Zsuzsival,  Bercsényi 
gróf  titkárjának  árvájával,  akit  a  grófi  család 
felnevelt  s  magával  vitt  Jaroszlavba,  Lengyel- 
országba, majd  Törökországba.  Most  Ber- 
csényiék  is  Rodostóban  laknak  s  Mikes  sűrűn 
látogat  hozzájuk  a  kis  Zsuzsi  miatt,  akinek 
«igen  fösvényen  osztogatták  a  szépséget,  de 
rendes,  tisztességes  személy  és  tiszta  jóság*  — 
főképen  ez  a  tulajdonsága  ragadhatta  meg  a 
nemesszívű  Mikest.  1723  elején  Bercsényi  öz- 
vegységre marad.  «Vajjon  —  írja  balsejtelem- 
mel Mikes  —  nem  házasodik-e  még  meg? 
Itt  nincsen  más  leány,  hanem  Zsuzsi  és  két  öz- 
vegy asszony,  Zsuzsihoz  pedig  még  más  is  tar- 
taná közit,  de  aki  gazdagabb,  a  hatalmasabb. » 
Úgy   is  lett  s  még  ugyanaz  évben  a  húszéves 


Zsuzsi  Bercsényi  grófné.  De  Mikes  hűséges 
szeretetét  ez  sem  ingatta  meg.  Midőn  a  fejede- 
lem egy  ízben  ^hosszabb  vadászatra  rándult  ki, 
Mikest  otthon  hagyja,  hogy  gondot  viseljen  a 
házra.  «Szánj,  édes  néném,  —  írja  —  szánj  : 
ihol  vadászni  nem  mehettem,  mindennap 
Zsuzsihoz  kell  mennem,  foglyot  nem  lőhetek. 
Csak  Zsuzsival  kell  beszélgetnem,  micsoda  nagy 
büntetés  e  nekem!  Bárcsak  egy  hónapig  tar- 
tana ez  a  büntetés!  De  akármeddig  tartson,  de 
addig  úgy  búsulok,  hogy  majd  meghalok  örö- 
memben.* Azonban  1725-bén  megbetegszik 
Bercsényi  s  novemberben  meghal.  «Ismerek 
olyat,  —  írja  pár  nappal  később  Mikes  —  aki 
Zsuzsival  le  akarná  már  is  tétetni  a  feketét, 
de  nem  akarja.  Nem  tudhatom  az  okát,  noha 
azt  tudom,  hogy  még  leány  korában  is  szerették 
egymást.  Attól  van-e,  hogy  a  grófné  titulust 
nem  akarja  letenni,  vagy  attól,  hogy  a  legény- 
nek nem  igen  villog  ládájában  az  arany?  De 
elég  az,  hogy  nincsen  kedve  hozzá  ;  noha  a 
szeretet  megvagyon.*  1726  őszén  Zsuzsi  csoma- 
gol «és  valamennyi  portékáját  látom,  hogy  a 
ládában  teszi,  mintha  annyi  kést  verne  a  szí- 
vemben».  Szeptember  vége  felé  Zsuzsi  Lengyel- 
országba megy,  vissza  Jaroszlavba,  ahol  neve- 
kedett s  mely  a  magyar  bujdosóknak  északi 
telepük  volt.  Ott  is  halt  meg,  özvegyi  állapot- 
ban, 1750  márc.  21-ikén.  Mjkor  a  hatvanéves 
Mikes  ezt  Rodostóban  megtudta,  már  leszámolt 
az  élettel  s  minden  csalódásaival  s  mély  meg- 
adással s  hideg  elmével  magyarázza  el  nénj  ének, 
miben  áll  a  török  vallás  és  melyek  a  hitága- 
zatjai .  .  . 

Zsuzsi  távozása  óta  újabb  szenvedély  nem 
bántotta  ;  kolostori  egyhangúságban  folynak  le 
napjai.  Hat  órakor  reggel  a  fejedelem  mellett 


van,  kivel  misére  megy,  hová  a  dobolás  az  egész 
udvart  szólítja ;  azután  reggelire  gyűlnek  az 
ebédlőpalotába  s  nyolc  órakor  újra  mise  van. 
A  délelőttöt  mindenki  tetszése  szerint  tölti. 
Délben  ebédre  dobolnak  s  az  udvar  ismét  együtt 
van.  Félháromkor  és  ötkor  a  fejedelem  egy-egy 
félórát  kápolnájában  tölt.  Az  urak  ezalatt  sza- 
badok s  csak  hétkor  hívja  őket  megint  egybe  a 
dobszó  vacsorára.  Nyolckor  a  fejedelem  vetke- 
zik s  Mikes  szállására  megy.  És  ez  így  van  nap- 
nap után  változtatás  nélkül.  «Nem  ismerek 
olyan  klastromot,  —  írja  Mikes  —  amelyben  a 
rendet  úgy  megtartsák,  mint  nálunk. » 

Idejét  Mikes  úgy  tölti,  mint  szeretett  feje- 
delme :  olvas  és  ír.  Mindenekelőtt  őszinte  vallá- 
sossága, mély  keresztény  hite  keres  kielégítést 
s  1724-ben  könyvet  ír  «Az  ifjak  kalauza  az 
Isten  útjában*  címen.  Azonkívül  ura  példájára 
ő  is  feljegyzi  élményeit,  s  mióta  1717  október 
10-ikén  török  földre  léptek,  naplót  ír. 

Ebből  a  naplóból  lett  évek  multán  az  a 
könyv,  mely  Mikes  nevét  s  végtelenül  szeretetre- 
méltó egyéniségét  fönnmarasztotta,  a  Török- 
országi Levelek. 

Az  egész  mű  az  egri  érseki  könyvtárban  van 
meg  Mikes  kezeírásában,  negyedrét  alakú  s 
445  számozatlan  oldalt  tölt  be.  Külön  címlapja 
a  kéziratnak  nincs,  de  az  első  levél  keltezése 
előtt   címül   ez   áll :   Constantinapolyban  Groff 

P....  E irot  leveli  M...  K Látnivaló,  hogy 

helyesírással,  az  akkori  idők  elterjedt  szokása 
szerint,  Mikes  nem  igen  törődött. 

A  «Törökországi  Levelek»  összesen  207  da- 
rabból áll ;  az  első  levél  Gallipoliból  kelt  1717 
okt.  10-ikén,  az  utolsó  Rodostóból  1758  decem- 
ber 20-án.  27  éves  volt  Mikes,  mikor  hozzájuk 
fog,  s  68  esztendős.,  midőn  befejezi. 


A  könyv  külső  szerkezetéről  képet  ad  ez  az 

egybeállítás  :  a  207  levél  a  következő  helyekről 
van  keltezve : 

Gallipoli  1717*  1 —     2.  levél 

Drinápoly  1717 — 1718.  3 —  16.  « 

Bujukdere  1718.  17 —  18.  « 

Jenikő  1718 — 1719.  19 —  29.  « 

Békós  1719.  30 —  31.  « 

Jenikő  1719 — 1720.  32 —  35.  « 

Rodostó  1720 — 1722.  36 —  43.  « 

Bujukalli  1722.  44 —  45.  « 

Rodostó  1722 — 1737.  46 — 126.  « 

Konstantinápoly  1737 — 1738.  127 — 131.  <* 

Drinápoly  I738.  132.  « 

Csernavoda  1738.  133 — 134.  « 

Viddin  1738.  I35—I37-  « 

Fetislan  1738.  138 — 139.  « 

Viddin  1738.  140 — 141.  « 

Oroszcsik  1738.  142.  « 

Csernavoda  I738 — 1739.  143 — 147.  « 

Bukurest  1739-  r48.  « 

Jász  1739.  149 — 152.  • 

Bukurest  *739 — 174°-  x53 — x66.  « 

Rodostó  1740 — 1758.  157 — 207.  « 


Az  évszámot  tekintve  a  levelek  kelte  ím    ez  : 

1717:      1 —  7  1726:    70 —  77 

1718:      8 — 22  1727:    78 —  85 

1719:  23 — 32  1728:    86 —  89 

1720:  33—39  1729:    90 

1721 :  40 — 42  1730:    91 —  92 

1722:  43— 46  I73I-*    93 —  96 

1723:  47—51  1732:    97 

1724:  52—58  1733:    98—100 

1725  =  59—69  1734  :  101— 108 


1735  '• io9 — 118  1747:170 

1736:119 — 122  1748:171 — 175 

1737  :  123—130  1749  :  176 — 178 

1738:131—145  1750:179—181 

1739  :  146 — 154  1751 :  182 — 184 

1740 :  155—160  1752 :  185—187 

1741 :  161 — 165  1753  :  188— 191 

1742  :  166 — 168  1754  :  192 — 194 

1743:    —  1755:  195—197 

1744 :    —  1756 :  198—199 

1745:    —  1757:200 — 206 

1746:169  1758:207. 

Mikes  naplóul  kezdte  írni  művét,  amint  a2 
első  levelek  személyes  részletei  s  egyéni  termé- 
szetű adatai  igen  valószínűvé  teszik.  S  meg- 
lehet, hogy  éppen  első  munkájának  megírása, 
tehát  1724  után  fogamzott  meg  elméjében  a 
terv,  hogy  naplójából  a  nyilvánosság  elé  való 
művet  készít.  Ehhez  képest  azután  átdolgozza 
az  anyagot.  Levélalakba  önti,  ami  akkor  diva- 
tos írói  forma  volt ;  s  e  leveleket  a  képzelt 
nénéhez  intézi,  ki  természetesen  Erdélyből,  az 
ő  tündér  hazájából  való  s  kinek  szintén  távol 
kellett  Magyarországtól  élnie,  különben  Mikes, 
száműzött  létére,  nem  levelezhetett  volna  vele. 
Mikes  eljárása  különben  egyik  pontban  sem 
kifogástalan  :  akárhány  levele  egyenesen  arra 
minta,  minőnek  nem  szabad  a  levelet  megírni ; 
s  a  nénét  sem  tudja  csak  megközelítőleg  is 
egyéníteni,  kinek  sorsáról  és  körülményeiről 
annyit  sem  tudunk  meg,  amennyit  a  költői  el- 
hitetés  elemi  szabályai  megkövetelnek. 

A  levelek  tartalma  igen  változatos.  Mikesnek 
mintegy  igazi  naplószámba  mentek  azután  is, 
hogy  könyvnek  szánta.  Mikor  sok  az  egyéni 
ügye,  spk  van  a  levelekben  ;  mikor  kevés,  akkor 


itt  is  kevés  ;  értesülünk  szerelméről  és  reményé- 
ről, majd  csalódásáról  és  lemondásáról ;  az 
emigráltak  körében  esett  házasságról  és  halá- 
lozásról híven  beszámol ;  Rákóczi  Ferenc  és 
József  fejedelmek  ügyét  érdeklő  minden  na- 
gyobb és  kisebb  mozzanatot  feljegyez  ;  értesít 
a  török  birodalom  fontosabb  változásairól  s  az 
európai  kimagaslóbb  eseményekről ;  a  saját 
utazásairól,  küldetéséről,  hazafias  aggodalmai- 
ról és  megható  honvágyáról.  De  többször  ír, 
mint  történik  valami,  s  ír  olyankor  is,  mikor 
nincs  mit  írnia.  Ekkor  adomázik  vagy  olvas- 
mányai tartalmát  jegyzi  föl,  vagy  végül  nép- 
szerű értekezéseket  ír  a  gyapotról,  a  selyem- 
eresztő bogarakról,  a  szüretről,  a  máltai  vité- 
zekről és  templaristákról,  a  keresztes  hadakról, 
a  nőnevelésről,  a  törökországi  állapotokról. 
Nincs  az  a  merev  anyag,  melyet  valami  ügyes, 
humoros  fordulattal  ne  tudna  belevinni  vagy 
legalább  utólag  igazolni.  Midőn  egy  ízben  egy 
novella-kivonatot  közöl,  hozzáteszi :  «Ez  való- 
jában megtörtént,  de  ha  megtörtént  is,  mi 
szükség  volt  megírni?  Mindazonáltal  kell  vala- 
mivel tölteni  az  időt ;  én  hogy  írjak,  ked  meg 
hogy  olvassa ;  mert  a  dolog  nélkül  való  létei 
igen  nagy  dolog».  És  máskor :  «Hagyd  kop- 
tassam pennámat  az  írásban  ;  mert  arra  elég 
időm  vagyon,  és  a  beszélgetés  gyanánt  legyen». 
Hogy  a  naplónak  könyvvé  váló  átdolgozásá- 
hoz még  Rákóczi  halála  előtt  fogott,  bizonyítja 
az  az  eleven  gondatlanság,  az  a  sokszor  pajzán 
jókedv,  mely  első  108  levelében  megnyilatkozik. 
Mert  a  fejedelem  halála  Mikesre  bensőleg  tel 
jesen  átalakítóan  hatott,  amint  a  későbbi  leve- 
lek javarészt  igazolják.  De  az  is  kétségtelen, 
hogy  a  levelek  többszörös  átdolgozáson  mentek 
át,  aminthog}-  maga  a  megmaradt  kézirat  eleje 

is  1737-ből  való,  tehát  nem  az  első  feldolgozás, 
talán  nem  is  az  első  tisztázat. 

Mikes  negyvenegy  álló  évig  írja  leveleit, 
1717-től  1758-ig  s  többeket  —  p.  o.a  Rákóczi 
Ferenc  halála  s  a  Rákóczi  József  idejebelieket  — 
vagy  keltük  napján,  vagy  egy-két  nappal  a 
közölt  esemény  után  ;  de  a  nagyobb  részök  nem 
akkor  íródott,  amikor  a  kel  tök  vallja  s  írójuk 
akárhányba  utólag  iktat  be  egy-egy  nevettető 
vagy  tanulságos  részletet.  Ezért  van  az,  hogy 
némely  levélben  —  p.  o.  66.,  73.  —  több  adalék 
alig  függ  össze  csak  külsőleg  is  a  voltaképi 
tárggyal  s  olyan  töredékes,  szakadozott  levél 
áll  elő,  hogy  a  Mikesénél  kevésbbé  ügyes,  sőt 
gyarló  tollból  is  különb  telnék.  S  ezért  van  az 
is,  hogy  mindenütt  vannak  a  könyvben  bá- 
gyadt részletek/nemcsak  a  végén,  s  hogy  igazán 
egységes  hangulatot  a  levelek  egyetlen  csoport- 
jában sem  találni. 

Azonfelül  megállapíthatni  azt  is,  hogy  ez  az 
átdolgozás  nem  történt  elég  figyelemmel.  Mikes 
följegyezte,  miről  fog  írni,  s  mikor  megírta  vagy 
utólag  beleírta,  megfeledkezett  a  helyes  dátum- 
ról, így  nyolc  hónappal  előbb  említi  Szász- 
ország elfoglalását,  hat  hóval  előbb  az  aacheni 
békét  s  néggyel  korábban  a  porosz-osztrák  há- 
ború kitörését,  mint  mikor  ezek  a  korabeli 
események  tényleg  megtörténtek.  De  még  ezek- 
nél a  példáknál  is  tanulságosabb  az,  hogy,  mint 
már  Tompa  Mihály  észrevette,  Mikes  Kelemen 
egyik  levelét  kétszer  is  leírta  a  nénjének. 
A  146.  levél  1739  június  i-én  kelt  s  a  147.  levél 
1739  június  4-én ;  ugyanaz  a  tartalom,  sőt 
ugyanazok  a  képek  és  fordulatok.  Ha  e  két 
levél  csakugyan  háromnapi  időközben  íródott, 
lehetetlen  volna  ily  ismétlést  megmagyarázni. 
Az  egész  különbség  az,  hogy  az  utóbbi  levélből 

elhagy  egy  «ne vétségre  való  históriát*,  mely  a 
146-ban  megvan.  Nyilván  bántotta  ízlését, 
hogy  mogorva  kedvvel  írt  annyi  levél  után 
egyszerre  a  keltett  hangulatba  nem  ülő  komikus 
dolgot  közöljön,  amiből  meg  jóformán  világos, 
hogy  a  törölt  részlet  első  ízben  sem  lehetett 
benn  a  levélben.  A  147.  tehát  a  már  átdolgozott 
146-nak  újabb  átdolgozása.  Úgy  lehet,  hogy 
Mikes  egy  nagyobb  csomó  másolásakor  fogal- 
mazta újra  a  146.  levelet  és  —  hogy,  hogy  nem  — 
a  régit  bennfeledte  a  sorban. 

A  leveleknek  különösen  életrajzilag  tanulsá- 
gos csoportosítása  önként  folyik  tartalmukból. 

Az  első  1717 — 1735-ig,  pontosan  ez  év  októ- 
beréig terjed  s  18  évet  s  117  levelet  foglal  ma- 
gában. Mikes  szeretetreméltó  egyénisége  igény- 
telen és  szerény  módjában,  vidám  és  humoros 
hangjában,  gondatlan  és  bizakodó  életfelfogá- 
sában hódító  erővel  tör  elő.  Van  célja  és  fel- 
adata :  szolgálni  azt,  akiért  elhagyta  családját 
és  hazáját.  Ura  ügyének  hanyatlását  látja 
ugyan,  tart  is  tőle,  hogy  reménytelen,  de  nem 
okoskodik,  hanem  megmarad  hűségében.  Róla 
és  társairól  gondoskodik  a  fejedelem,  vala- 
mennyiről pedig  Isten  ő  szent  felsége.  Ezért 
nyugodt  és  bízik.  De  a  fejedelem  halála  mélyen 
megrendíti.  «Árvaságra  hagya  bennünket  ezen 
az  idegen  földön.  Itt  irtóztató  sirás-rívás  va- 
gyon. Az  isten  vigasztaljon  meg  bennünket.* 
Mikor  a  portától  három  hónappal  később  meg- 
jött az  engedelem,  hogy  titkon  a  fejedelem 
testét  Konstantinápolyba  vihette,  ahol  el- 
temették :  akárhová  fordul,  mindenütt  azon 
helyeket  látja,  ahol  Rákóczi  lakott,  járt  és 
beszélt  velük  :  <rmost  pedig  azokat  a  helyeket 
csak  pusztán  látom  és  azok  a  puszta  helyek 
keserűséggel   töltik   el   szivünket*.    Ami   talán 

benne  a  legnagyobb  tiszteletet  keltette,  a  feje- 
delem okossága,  azt  dicsőíti  az  elhunytban 
utoljára.  «Hidd  el  néném,  hogy  tudott  is  jó 
tanácsot  adni.» 

Az  1735  november  15-ikén  kelt  levél,  mely 
először  említi  az  ifjú  fejedelmet,  nyitja  meg  a 
második  csoportot,  mely  1741-ig  terjed  ;  118 — 
165,  azaz  összesen  48  levelet  és  hat  évet  foglal 
magában.  A  veszendő  ügyet  Rákóczi  József 
nem  bírta  a  porból  felemelni.  Mikesnek  fáj  az 
ifjú  fejedelem  bánásmódja,  eljárása,  nem- 
magyar  volta.  Az  új  viszonyok  nyomasztó  ha- 
tása, a  fulladt  levegő  kábító  súlya  mind  rajta 
van  lelkén  és  írásán.  Midőn  1737-ben  Ausztria 
és  Törökország  között  kiütött  a  háború,  a 
vezér  Rákóczit  táborba  hívja,  gondolván,  hogy 
sok  magyar  csatlakozik  majd  hozzája.  «De  hála 
Istennek  —  írja  Mikes  —  egy  valamire  való  nem 
jött.D  Azután  Temesvár  ellen  akarják  küldeni, 
de  utóbb  Viddin  felé  rendelik.  «Az  isten  meg- 
oltalmazta édes  hazánkat  a  rablástól. r>  Harmad- 
fél hónappal  később  meghal  Rákóczi  József 
38  éves  korában.  Egy  elrontott  élet  keserve 
zokog  Mikes  leveléből :  «Ismét  fő  nélkül  mara- 
dánk.  De  nemsokára  szükségünk  nem  lészen 
főre  ;  mert  minap  is  eltemetők  egy  atyánkfiát 
és  a  mennyin  már  maradtunk,  egy  szilvafának 
is  elférünk  az  árnyékában.  A  ki  minket  terem- 
tett, annak  legyen  meg  akaratja  rajtunk. 
Ő  minket  például  tett  az  egész  nemzetünknek, 
és  boldogok  azok,  kik  tanulni  fognak  rajtunk, 
kik  az  országgal  együtt  tartanak,  és  a  kik  füst- 
höz hasonló  okból  el  nem  hagyják  nemzetöket 
és  örökségöket.  Adja  isten,  hogy  soha  senki 
bennünket  ne  kövessen  és  irtózva  halljon  be- 
szélni a  mi  hosszas  bujdosásunkrób. 

Azután  lassanként  nyugodtabb  lett  s  újra 

élénkül.  Jászba  rendelik  s  előre  örül,  hogyha 
nem  is  Erdélyt,  de  a  «köpönyegit»  meg  fogja 
látni.  És  midőn  tényleg  megteszi  az  utat,  ezt 
írja  :  «Elítélheted  néném,  micsoda  sóhajtásokat 
bocsátottam,  mikor  az  édes  hazám  havasi 
mellett  mentem  el.  Örömest  bementem  volna 
Zágonba,  de  az  úr  befödözte  előttem  az  oda 
vivő  utakat ;  mert  az  egész  föld  övé».  1740 
június  22-én  ismét  Rodostóban  van.  Idézi  ked- 
ves török  példabeszédét,  hogy  még  volt  itt  a 
rakás  kenyérből,  arra  vissza  kellett  jönni;  s 
hozzáteszi :  «Már  innét  vagy  mennyországba 
vagy  Erdélybe  kell  menni».  Aztán  meghalt  a 
«római  császán>  s  az  ausztriai  ház  elfogyott  a 
férfiágról ;  a  királyné  trónra  lép.  Hátha  most 
visszatérhetne  tündér  hazájába?  S  az  ötvenéves 
ember  amnesztiát  kér,  hogy  hazamehessen.  De 
Mária  Terézia  nem  ad  kegyelmet :  Nec  nomi- 
netur  in  nobis  —  ne  is  említsék  előttünk. 
«Tartozunk  meghálálni  a  királynénak  —  írja 
keserűn  Mikes  —  hazánkból  való  kirekeszté- 
sünket.* Nincs  kegyelem,  nincs  remény.  Rá- 
kóczi Ferenc  halála  lesújtotta,  Mária  Terézia 
határozata  megtörte. 

1742-ben  azután  kezdődik  a  harmadik  cso- 
port, mely  1758-ig,  16  évre  és  42  levélre  terjed 
ki.  Mikes  mintha  egyszerre  megöregednék. 
Nincs  már  benne  se  jókedv,  se  harag,  se  humor, 
se  elkeseredés.  Nem  vár  immár  semmit  az 
élettől,  a  jövőtől,  csak  mély  vallásossága  tartja 
fenn.  Időtöltésül  írt-fordítgatott  eddig,  most  a 
fordítás  foglalkozásává  lett.  A  18  év  alatt  majd 
ugyanannyi  kötetet  ír  ;  lefordítja  a  Mulatságos 
Napokat  s  egész  sorát  a  «spiritualis»  :  vallás- 
erkölcsi könyveknek :  Az  epistoláknak  és 
evangéliumoknak  magyarázata,  Katechismus 
formájára  való  közönséges  oktatások,  Keresz- 

tényi  gondolatok,  Krisztus  Jézus  életének  his- 
tóriája, A  valóságos  keresztények  tüköré,  Az 
izraeliták  szokásairól,  A  keresztények  szokásai- 
ról stb.  Ezeket  írja,  átdolgozza,  másolja.  A  le- 
velek alig  érdeklik  ezentúl :  1742-ben  három 
levelet  ír,  azután  három  évben  egyet  sem. 
S  ha  ír :  száraz,  tanulságos  dolgokat  ír.  Itt-ott 
egy-egy  késői  napsugár  kergeti  a  mind  hosszab- 
bodó árnyékokat.  Majd  szürke  borongás  lepi  el 
elméjét  és  leveleit.  S  midőn  1758-ban  engedélyt 
nyer,  hogy  erdélyországi  rokonaival  levelez- 
hessen, teljesen  ráun  a  Levelekre  s  egy  hatalmas 
nekilendüléssel,  melyben  benne  van  az  ő  vég- 
telen jó  szíve  és  páratlan  kedvessége,  az  ő 
hűséges  lelke  és  vallásos  megnyugvása,  be- 
fejezi művét,  az  elsőt  irodalmunkban,  melyet 
nem  annyira  tartalma  vagy  formája,  hanem 
inkább  írójának  nagy  egyéni  j élességei  mente- 
nek meg  örökre  az  elfeledéstől. 

Három  évvel  később,  1761  szeptember  29-én, 
Mikest  megtámadja  a  pestis  s  négynapi  betegség 
után  71  éves  korában  meghalt. 

Rákóczi  halála  után  telepedett  meg  Rodostón 
egy  magyar  ember,  Horváth  István,  kit  a  feje- 
delem által  alapított  templom  papja  a  szent- 
egyház megtakarított  jövedelméből  gályarab- 
ságból a  töröktől  kiváltott.  Tizenkét  évvel  volt 
idősebb  Mikesnél  s  minden  jel  arra  mutat,  hogy 
Mikes  ő  rá,  az  utolsó  rodostói  magyarra  bízta 
kéziratait.  A  nyolcvanas  évek  elején  Horváth 
István  átadta  azokat  egy  Mészáros  nevű  szol- 
noki eredetű  magyarnak,  ki  Konstantinápolyba 
mentében  kegyeletből  fölkereste  Rodostót.  Mi- 
dőn Mészáros  1786  végén  Bécsbe  utazott,  az 
ottani  magyar  újság  szerkesztőjét.  Görög 
Demetert  «egy  igen  ritka,  magyarul  írt  könyv- 
vel* ajándékozta  meg,   melyről  azt  mondotta, 

hogy  Rodostóból  hozta  ki  s  Mikes  Kelemen, 
a  Rákóczi  társa  írta.  Görög  átadta  a  kéziratot 
Kulcsár  István  szombathelyi  tanárnak,  ki  el- 
határozta, hogy  szép  és  értelmes  magyarságára 
való  tekintettel  a  magyar  történetek  gyarapí- 
tása céljából  kiadja.  A  cenzortól  meg  is  volt 
már  1792-ben  hozzá  az  engedély,  de  Kulcsár 
késett  a  kiadással,  mert  nem  volt  bizonyos 
benne,  hogy  Mikes  csakugyan  élt-e.  Midőn 
Tóth  Ferenc,  magyar  eredetű  francia  tábornok- 
tól, ki  Konstantinápolyban  is  tartózkodott  s 
most  Szombathely  közelében  lakott,  megtudta, 
hogy  Mikes  tényleg  Rákóczi  kamarása  volt, 
kiadta  1794-ben  a  művet,  melyet  ő  nevezett 
el  először  Törökországi  Leveleknek.  De  a  könyv 
nem  keltett  sok  figyelmet  s  nem  is  hitték  általá- 
ban, hogy  Mikes  igazában  élt ;  s  midőn  Toldy 
Ferenc  1861-ben  újra  kiadja,  szintén  megemlék- 
szik kortársai  egy  részének  e  hiedelméről,  me 
lyet  csak  ő  neki  sikerült  teljesen  lerontania. 
Mikes  élt  és  él  máig. 


t.  (I.) 

Gallipoliból,  Anno  171 7.  10.  octobris. 

Édes  néném,  hála  légyen  az  istennek,  mi  ide 
érkeztünk  ma  szerencsésen,  Franciaországból 
pedig  15.  septembris  indultunk  meg.  A  fejedel- 
münknek, istennek  hála,  jó  egészsége  volna, 
hogyha  a  köszvény  búcsút  akarna  tőle  venni : 
de  reméljük,  hogy  itt  a  török  aér  elűzi. 

Édes  néném,  mi  jó  a  földön  járni.  Látja  ked,1 
még  Sz.  Péter  is  megijedett  volt,  mikor  a  vízben 
sippadoztak  2  a  lábai :  hát  mi  bűnösök,  hogy  ne 
félnénk,  a  midőn  a  hajónk  olyan  nagy  habok 
között  fordult  egyik  oldaláról  a  másikára,  mint 
az  erdélyi  nagy  hegyek  —  némelykor  azoknak  a 
tetején  mentünk  el,  némelykor  pedig  olyan  nagy 
völgyben  estünk,  hogy  már  csak  azt  vártuk, 
hogy  reánk  omoljanak  azok  a  vízhegyek  ;  de 
mégis  olyan  emberségesek  voltának,  hogy  töb- 
bet nem  adtak  innunk,  mintsem  kellett  volna. 
Elég  a,  hogy  itt  vagyunk  egészségben  ;  mert  a 
tengeren  is  megbetegszik  az  ember,  nem  csak  a 
földön,  —  és  ott,  ha  a  hintó  megrázza,  elfárad, 
és  jobb  egyepegyéje  3  vagyon  az  ételre  :  de  a 
hajóban  az  a  szüntelen  való  rengetés,  hánykó- 
dás a  főt  elbódítja,  a  gyomrot  felkeveri,  és  úgy 
kell  tenni,  valamint  a  részeg  embernek,  a  ki  a 
bort  meg  nem  emésztheti.  A  szegény  gyomrom- 
nak is  olyan  nyavalyában  kelletett  lenni  vagy 
két  első  nap,  de  azután  úgy  kellett  ennem, 
valamint  a  farkasnak. 

1  Kegyelmed.  —  2  Süppedez.   —  *  Étvágy. 
Mikes  Kelemen.  2 

A  fejedelmünk  a  hajóból  még  nem  szállott 
vala  le,  hogy  egy  tatár  hám,1  aki  itt  exiliumban 
vagyon,  holmi  ajándékot  külde,  és  a  többi  kö- 
zött egy  szép  lovat  nyergelve.  Itt  a  fejedelem- 
nek jó  szállást  adtak,  de  mi  ebül  vagyunk 
szállva,  de  mégis  jobban  szeretem  itt  lenni,9 
mintsem  a  hajóban. 

Édes  néném,  a  ked  kedves  levelit,  vagyon 
már  két  esztendeje,  hogy  vettem.  Igazat  mon- 
dok, hogyha  az  esztendő  egy  hónapból  állana. 
Reménlem,  édes  néném,  hogy  már  ezután, 
minthogy  egy  aérrel  élünk,  gyakrabban  veszem 
kedves  levelét.  De,  minthogy  egynehány  száz 
mélyfölddel  közelebb  vagyunk  egymáshoz, 
úgy  tetszik,  hogy  már  inkább  is  kell  kednek 
engemet  szeretni :  én  pedig,  ha  igen  szeretem 
is  kedet,  de  többet  nem  írhatok  ;  mert  úgy 
tetszik,  mintha  a  ház  keringene  velem,  mintha 
most  is  a  hajóban  volnék. 


2.  (II.) 

Gallipoli,  21.  octobris  171 7. 

Édes  néném,  még  kednek  semmi  levelét  nem 
vettem,  amely  nem  igen  jól  esik  nekem,  de  az 
igen  jól  esett :  látván  a  köszvény,  hogy  nem  be- 
csülik, a  fejedelmet  elhagyá,  a  ki  is  ma  a  tatár 
hám  látogatására  mene  ugyan  a  tatár  hám  lo- 
ván. Igen  nagy  barátsággal  fogadta.  Azt  gon- 
doltam elsőben,  hogy  majd  elrabolnak  bennün- 
ket, már  csak  azt  néztem,  hogy  melyik  kötöz 
meg  :  de  ezek  igen  emberséges  emberek,  jó 
szívvel  beszélgettek  volna  velünk,  de  oly  kevés 

1  Hám :  khán,  fejedelem.  —  2  Erdélyiesség. 


19 


idő  alatt  nem  leheténk  tatárokká.  A  fejedelem 
elbúcsúzván  a  hámtól,  mi  is  megköszönvén 
csak  főintéssel  ő  tatárságoknak  jóakarat  jókat, 
a  szállásra  menénk,  és  az  urunknál  egy  szép 
paripát  hagyának. 

Gondolom,  hogy  holnap  idehagyjuk  ezt  a 
puszta,  kies,  szomorú  lakóhelyet,  mivel  a  csá- 
szár veres  hintója  elérkezett,  a  melyet  urunk 
után  küldöttek.  Veresnek  azért  hívom,  mert 
kívül  veres  posztóval  vagyon  beborítva,  de  a 
hintó  nevet  nem  érdemli,  mert  csak  kocsi. 
Áztat  pedig  négy  fejér  szokta  húzni,  vagy 
vonni,  azokat  pedig  az  ügettetéssel  nem  terhe- 
lik ;  mivel  már  azt  el  is  felejtették,  annyira 
megöregedtek  —  nyolcvan  esztendőt  csak  ad- 
hatni a  négynek.  Lehetetlen,  hogy  már  ne 
szóljak  a  kocsisról.  Azt  gondolná  ked,  hogy 
valami  polgármester  igazgatja  azt  a  négy  lo- 
vat —  annak  az  ő  tiszteletre  méltó  fehér  sza- 
kálát  nagy  csendesen  mozgatja  a  nyerges  ló, 
az  egyik  kéziben  a  gyeplőt  tartja  mégis  régi 
szokásból,  mondom,  régi  szokásból ;  mivel  a 
lovai  gyeplő  nélkül  is  tudják  a  leckét :  a  másik 
kéziben  pedig  a  pipát,  gyakorta  füstölvén  öreg 
lovait,  hogy  meg  ne  náthásodjanak. 

E  mind  jó,  édes  néném,  de  Belgrádnál  meg- 
verték a  törököt.1  A  nép  itt  már  szalad  Ázsiába. 
Úgy  tetszik,  mintha  már  a  német  Drinápolynál 
volna,  noha  vagyon  onnét  másfélszáz  mély- 
földnyire.  Eleget  mondjuk,  hogy  mi  azért  jöt- 
tünk, hogy  vélek  hadakozzunk,  de  ők  csak 
szaladnak,  ki  ide,  ki  amoda.  Jaj !  édes  néném, 
hogy  lehet  ilyen  néppel  hadakozni?  Elég  a, 
hogy  holnap  megindulunk  Drinápoly  felé,  hogy 
ott  meglássuk  azt  a  hatalmas  és  sok  feleségű 

1  Szavojai  Jenő  verte  meg. 

császárt,  és  a  fényes,  tündöklő  portát.  De,  édes 
néném,  a  restséget  el  kell  űzni,  a  tőt  le  keli 
tenni,  azokban  a  kis  kezecskékben  a  pennát  kell 
venni,  és  énnekem  gyakran  kell  írni,  legalább 
minden  héten  hét  levelet.  De  az  egészségre  igen 
keli  vigyázni,  és  engemet  szeretni  kell ;  mert  ki 
szerethetné  az  édes  nénémet  jobban,  mint  én? 


S.  (V.) 

Drinápoly,  29  novembris  17 17. 

Édes  néném,  micsoda  szerencsés  asszony  ked, 
hogy  közel  nem  vagyunk  egymáshoz ;  mert 
mindjárt  megölelném  kedet,  és  mentől  szebben 
és  jobban  lehetne  tőlem,  megköszönném  ked- 
nek  azt,  hogy  kedvesen  vette  levelemet,  és 
örömmel  olvasta.  Annyi  levelet  írok  kednek,  és 
olyan  hosszú  leveleket,  hogy  még  összeteszi  ked 
a  két  kézit,  és  úgy  fog  kérni,  hogy  ne  írjak 
annyit ;  mert  énnekem  nincsen  nagyobb  gyö- 
nyörűségem, mint  mikor  kednek  írok  —  jaj ! 
hazudtam,  édes  néném  ;  mert  a  ked  leveleit 
olvasni  még  nagyobb  gyönyörűség  nekem, 
nem  is  lehet  olyan  gyönyörű  leveleket  másnak 
úgy  írni,  csak  kednek,  úgy  tetszik,  hogy  a  meg 
vagyon  tiltva  másoknak. 

Ugyan  is,  édes  néném,  ne  kíméljük  egymást, 
hanem  szüntelen  írjunk  egymásnak.  Ha  az  idő 
annyira  elhánt  vetett  egymástól ;  amennyiben 
tőlünk  lehet,  álljunk  boszut  rajta,  és  ha  más- 
képen nem  lehet,  az  írással  beszélgessünk  egy- 
mással —  talán  végtére  megunja,  és  egymás 
mellé  teszen  minket.  De  minthogy  az  soha 
olyan  hamar  meg  nem  lesz,  mint  én  kívánnám, 
azért  addig  is  csak  írjunk,  és  ismét  írjunk. 

Azt  pedig  méltó  megírni  kednek,  hogy  a  ha- 
talmas fővezér  ma  ide  érkezett  a  táborról  és 
nagy  pompával  jött  bé  a  városban.  A  kalma- 
kány  J  és  az  itt  lévő  nagy  urak  eleiben  mente- 
nek, kiki  maga  udvarával.  Elmondhatni,  édes 
néném,  hogy  a  vezérek  a  földi  istenek  ;  mert  más 
országokban  a  királyokat  sem  fogadják  olyan 
nagy  pompával  és  ceremóniával,  mint  ezt  a 
vezért  fogadták.  De  jaj !  nem  olyan-é  ezeknek 
az  ő  nagy  dicsőségek  és  fényességek,  mint  a 
komédiákban  lévő  királyságok?  Két,  három 
óráig  tart  a  komédia,  a  királyság  sem  megyén 
tovább :  ez  a  vezér  is  nagy  pompával  jött  bé, 
talám  holnap  egy  szekérre  teszik,  hat  ember 
kiviszi  a  városból.  Ezt  pedig  igen  könnyen 
megérheti,  talám  maga  is  tudja  ő  azt ;  mert,  a 
kalmakány  veje  lévén  a  császárnak,  a  felesége 
kétség  nélkül  jobban  szereti  vezérné  lenni, 
mintsem  kalmakányné.  Ezt  úgy  hiszem,  mint 
ha  a  szájából  hallottam  volna. 

Amíg  pedig  azt  a  szerencsétlen  napot  eléri, 
addig  azt  írhatom  kednek  a  vezér  felől,  hogy  ha 
távúi  láttam  is,  de  szép  ember.  És  azt  nem  kell 
csudálni,  ha  erős,  izmos  ;  mert  az  apja  házánál 
az  ökrökkel  kell  néki  küszködni,  és  egy  mészáros 
fiának  erősnek  kellett  lenni.  Ebből  elit  élheti  ked, 
hogy  mészáros  familia,  és  hogy  legközelebb  az 
apja  is  a  volt,  és  maga  is  azon  tudományt  kö- 
vette egy  darabig.  Hogy  folyna  jól  a  dolga 
ennek  az  imperiumnak,  amidőn  egy  mészáros- 
nak adják  azt  kéziben? 

De  nekem  úgy  tetszik,  hogy  jobban  illik  egy 
mészároshoz,  hogy  jó  hadi  ember  legyen,  mivel 
úgy  is  minden  nap  vért  ont,  mintsem  egy  fa- 
fágóhoz,     a    kin    mindenkor    nevetek,    mikor 

1  A  nagyvezér  helyettese ;  helyesen :  kajmakám. 

eszembe  jut.  A  császár  udvarában  volt  egy  fa- 
vágó, törökül  baldacsi  x  A  császárnak  meg- 
tetszett az  ember,  hogy  jól  vágta  a  fát  —  az 
udvarában  valamely  tisztnek  teszi,  azután 
elébb-elébb  annyira,  hogy  vezérnek  teszi.  De 
szerencsétlenségére  a  császár  olyankor  tette 
vezérnek,  amidőn  okosabbra  kelletett  volna 
bízni  a  muszka  cárral  való  hadakozást.  Elég  az, 
hogy  a  baldacsit  vezérnek  teszik,  és  a  muszka 
cár  ellen  küldik,  a  kinek  is  úgy  megszorították 
volt  már  a  táborát  Pruth  mellett,  hogy  egész 
táborával  fel  kelletett  volna  adni  magát,  ha  a 
baldacsi  okos  lett  volna.  A  cár  látván,  hogy 
rabságban  kell  esni,  a  feleségének  esziben  jut, 
hogy  talán,  ha  ajándékot  küldenének  a  vezér- 
nek, megcsinálhatnák  a  vezért ;  másnap  nagy 
ajándékot  küldenek  neki,  a  békességet  is  meg- 
csinálják véle,  és  így  szabadul  meg  a  rabságtól 
a  muszka  cár  egész  hadával. 

Az  alatt  érkezik  a  svéciai 2  király  a  vezérhez, 
és  mondja  néki :  ihon  kezedben  vagyon  a  cár, 
holnap  rabbá  teheted,  ha  akarod  ;  arra  feleli  a 
vezér  :  údde,  ha  rabbá  teszem  a  cárt,  ki  viseli 
gondját  az  országának?  ítélje  el  ked,  micsoda 
méreggel  hallotta  ezt  a  feleletet  a  svéciai  ki- 
rály. De  azt  kérdem  kedtől,  nem  favágóhoz 
illendő  felelet  volt-é  ez?  De  gondolom,  hogy 
a  mi  mészárosunk  okosabb  a  baldacsinál. 
Megválik,  mint  folytatja  dolgunkat.  Én  pedig 
azt  kívánom,  hogy  a  ked  egészséginek  dolga 
jól  folyjon.  Édes  néném,  ha  tudná  ked,  mint 
szeretem  kedet,  hosszabb  leveleket  írna  nekem. 


1  Helyesen :  baltadsi  (baltás).  —  *  Svédországi. 
Mikes  közlése  nem  adoma,  hanem  mindenestül  tör- 
téneti tény. 


23 


4.  (VII.) 

Drinápoly,   12.  decembris  1717. 

Ma,  édes  néném,  a  vezér  izené  az  urunknak, 
hogy  jó  szívvel  látná,  ha  hozzája  menne.  De 
minthogy  mi  mind  hajdúk  vagyunk,  csak  az 
urunknak  vagyon  három  lova,  azért  mindeni- 
künk alá  egy-egy  lovat  hoztanak,  és  nagy  török 
ceremóniával  menénk  a  vezérhez.  De  itélje  el 
ked,  mint  megijedtem  volt ;  mert  midőn  a  vezér 
házában  léptünk,  a  sok  nép  teli  torokkal  kezde 
kiáltozni,  mint  mikor  azt  kiáltják  :  tolvaj !  — 
Csak  azt  néztem  már,  hogy  melyik  ragad  meg. 
De  az  ijedtség  nem  sokáig  tárta  ;  mert  a  vezér 
jó  szívvel  ,;'?-^adá  az  urunkot,  és  maga  mellé 
ülteté.  Kérdeztem  azután,  hogy  mire  való  volt 
az  a  kiáltozás?  mondották,  hogy  szokás  kiál- 
tani, mikor  a^  vezér  valamely  idegen  úrnak  ád 
audientiát :  Éljen  Mahumet!  Éljen  a  győzhe- 
tetlen császár!  Éljen  a  hatalmas  vezéri  Édes 
néném,   látja  ked,   mikor  az  ember  a  szokást 

nem  tudja másszor  én  sem  ijedek  meg. 

Elég  a,  hogy  az  urunk  két  óráig  volt  a  mészá- 
rossal. Azt  mondják  felőle,  hogy  több  esze  va- 
gyon, mintsem  egy  mészárosnak,  és  nem  csak 
a  bárdot  tudja  forgatni,  hanem  az  ország 
dolgát  is.  Csak  elhihetjük,  mikor  olyan  nagy 
eszű  ember  mondja  azt  felőle,  mint  a  mi  urunk, 
a  ki  is  a  vezér  paripáján  ment  vissza,  és  azt  ide 
ajándékozta  —  már  e  szokás.  Tudom,  hogy 
mikor  a  császárhoz  megyünk,  akkor  is  lesz  egy 
paripánk. 

Mondottam  már,  hogy  ezek  a  vezérek  a  földi 
istenek.  Egy  királyhoz  illenék  ezeknek  nagy 
pompájok,    gazdagságok,    nagy    udvarok.    De 

minthogy  a  pompáj  oknak  egyik  része  abban  áll, 
hogy  mindenkor  sok  szolga  álljon  előtte,  mikor 
pedig  országos  dolgokról  beszélnek,  a  szolgák 
ott  nem  lehetnek  :  azért  néma  szolgákat  tar- 
tanak, és  azok  az  intést  úgy  értik,  mintha  szól- 
nának, és  ezek  vannak  ben  a  házban,  amidőn 
a  vezér  titkos  dolgokról  beszél.  E  nem  jó  szo- 
kás-é?  talám  még  nálunk  is  jó  volna  az  ilyen 
szokás,  és  nem  volna  annyi  temonda  a  háznál. 

Mi  jutott  eszembe?  Ha  nálunk  az  öreg  asszo- 
nyok némák  volnának,  a  leányasszonyok  *  nem 
bánnák  :  de  én  azt  bánom,  hogy  a  mi  dolgunk 
igen-igen  némán  foly,  és  semmi  elébb  való 
mozdulását  nem  látom.  De  attól  tartok,  hogy 
még  hátrább  ne  menjen,  és  itt  ne  telepedjünk 
meg.  Édes  néném,  a  fazakas  akaratján  kell 
járni  a  fazéknak,  és  azt  nem  mondhatja  a 
fazakasnak :  miért  küldöttéi  engem  Driná- 
polyba?  jobban  szerettem  volna  káposztás 
fazék  lenni  Erdélyben,  mintsem  kávét  ivó 
findsája  a  császárnak.  Azt  nem  okosan  mondj  a-é 
a  török,  hogy  az  isten  rakás  kenyereket  hintett 
el  imitt-amott  az  ember  számára,  és  oda  kinek- 
kinek  el  kell  menni,  és  ott  kell  maradni  valamíg 
a  kenyérben  tart?  Itt  vagyon  a  mi  rakás  kenye- 
rünk elhintve,  azért  együnk  belőle,  amíg  abban 
tart,  zúgolódás  nélkül,  és  azt  ne  mondjuk,  hogy 
jobb  volna  Erdélyben  málét  enni,  mint  itt 
búzakenyeret. 

Édes  néném,  talám  nem  ok  nélkül  tartok  én 
attól,  hogy  ha  a  jó  isten  megtart  ebben  a  buj- 
dosó testben,  talám  egy  kazalnyi  rakás  kenye- 
ret kell  megennem  ebben  az  országban  ;  mert 
ha  egyszer  megverik  a  törököt,  ha  lehet  tőle, 
azt  békességgel  keni  meg.  A  mi  mészárosunk, 

1  Kisasszonyok. 

ha  jó  vezér  is,  de  nem  jó  hadi  ember  ;  ha  szinte 
jó  hadi  ember  volna  is,  de  őtet  a  császár  úgy 
nem  szereti,  mint  a  kalmakánt,  a  kinek  igen 
nagy  esze  vagyon,  de  a  hadakozást  úgy  szereti, 
mint  én  a  prókátorságot,  csak  annyit  is  tud 
hozzá  —  de  a  vezérségen,  tudnivaló  dolog, 
hogy  kap ;  a  császár  veje  lévén,  el  is  érheti ; 
ha  azt  pedig  eléri,  a  bizonyos,  hogy  a  békességet 
megcsinálja,  ha  pedig  a  békesség  meglesz,  csak 
üljünk  a  rakás  kenyerünk  mellé  ;  mert  innét  ki 
nem  megyünk  addig,  amég  azt  meg  nem  eszszük. 
Én  pedig  mind  addig,  valamég  a  rakás  kenye- 
remben tart,  szívesen  szeretem  kedet.  Hát  ked 
engemet?  Az  egészségire  jól  vigyázzon  ked ; 
semmi  nincsen  annál  drágább. 


5.  (VIII.) 

Drinápoly,  1718  4.  januarii. 

Kivánom  istentől,  hogy  ezen  új  esztendőt 
szerencsésen  kezdje  és  végezze  ked.  Legalább 
két  fontni  egészséggel  többet  kivánok  kednek, 
és  azon  kérem  kedet,  hogy  legalább  száz 
drámmal  ■  jobbítsa  meg  ked  a  hozzám  való 
szeretetit.  Édes  néném,  noha  az  én  szívemnek 
minden  zsebje,  ránca,  fiókja  tele  a  kedhez  való 
szeretetemmel ;  de  mégis  olyan  vagyok,  mint 
egy  darab  jég,  hát  azért  ne  írjak  kednek? 

A  való,  megérdemlem,  hogy  igen  szépen  meg- 
köszönje ked,  hogy  ilyen  fagyoson, is  örömmel 
írok,  és  tudtára  adom  kednek,  hogy  ma  a  győz- 
hetetlen császárnak  fényes  portáján  a  voltunk, 

1  Súlymérték ;  száz  drám  körülbelül  negyed  kiló.  — 
2  A  nagyvezér  és  külügyminisztérium  palotája. 

ahová  nagy  pompával  vitték  a  fejdelmet. 
A  dívánházban  *  fogadta  a  fejdelmet  a  vezér, 
azután  a  fejdelem  elejében  tétetvén  egy  kis 
kerek  asztalt  és  arra  egy  nagy  ezüst  medencét. 
Az  étket  elhozták,  de  csak  egyenkét  rakták 
azt  bé.  Se  kés,  se  villa,  se  abrosz,  se  asztalkendő 
nem  alkalmatlankodott  az  asztalon.  Mind  pedig 
a  vezérnek,  a  kalmakánnak  külön-külön  asztal 
volt  előtte,  és  mindenik  asztalra  egyféle  étket 
tettek  egyszersmind.  Az  ebédnek  vége  lévén 
egy  óra  múlva  azután  a  fejdelmet  a  császárhoz 
vitték.  Senki  közülünk  a  fejdelmet  nem  kísérte. 
És  a  midőn  a  császár  előtt  volt,  egy  nyusztos 
kaftánt  adtak  reája.  Az  idő  alatt,  hogy  a  csá- 
szárnál volt  a  fejdelem,  minékünk  mindeni- 
künknek egy  kaftánt  adtak  a  hátunkra.2 
A  fejdelem  kijővén  a  császártól,  a  császár  pari- 
pájára ült,  mi  is  mindnyájan  lóra  ültünk,  és 
legalább  harminc  király  kisérte  vissza  a  szállá- 
sára. Édes  néném,  ne  nevessen  ked  ;  mert,  ha 
minket  látott  volna  ked  a  kaftánban  :  olyan, 
mintha  annyi  egyiptomi  király  kisérte  volna  a 
fejdelmet  —  csak  épen,  hogy  nem  vagyunk 
olyan  feketék.  Édes  néném,  ne  csudálja  ked, 
ha  a  felséges  királyoknak  nagy  hidegek  volt ; 
mivel  ma  igen  kemény  idő  volt ;  azt  is  tudja 
meg  ked,  hogy  ő  hatalmasságok  éhen  jöttek 
vissza  a  vendégségből.  A  mely  paripán  vissza- 
tért a  fejdelem,  azt  a  császár  ide  ajándékozta 
egész  szerszámmal ;  egy  buzogány  és  egy  kard 
is  volt  a  nyergen.  Engemet  úgy  szeret  ked,  ha 
az  egészségire  vigyáz  ;  én  pedig  úgy  szeretem 
kedet,  ha  egészséges. 

1  Tanácsterem.  —  2  Kaftán :  hosszú  török  dísz- 
köntös. Hogy  rájuk  adták,  annak  volt  jele.  hogy 
szívesen  látott  vendégek  voltak. 

6.  (X.) 

Drinápoly,   15.  mar.    1718. 

Édes  néném,  épen  ma,  ha  jól  felszámlálom, 
egy  holnapja,  hogy  írtam  kednek.  De  szaká- 
lomra fogadom,  amikor  leszen,  hogy  ha  az  idő 
meglágyul,  gyakrabban  írok  ;  mert  márványkő 
volna  is  a  ked  szíve,  de  megszánna,  ha  látná 
ked,  mint  vagyok,  vagy  is  inkább  mint  vagyunk 
szállva.  A  házam  *  négy  kőfalból  áll,  azon  egy 
fatáblás  ablak,  azon  a  szél  mind  szélyire, 
mint  hosszára  bejöhet ;  ha  pedig  papirossal  be- 
csinálom, az  egerek  és  a  patkányok  a  papirost 
vacsora  jókon  elköltik.  A  mobiliám  egy  kis  fa 
székből  áll,  az  ágyam  a  földre  vagyon  terítve, 
és  a  házamat  egy  cserép  tálban  való  kevés  szén 
melegíti.  De  azt  ne  gondolja  ked,  hogy  mind 
ezek  után  én  legyek  legméltóbb  a  szánásra  ; 
mert  tíznek  sincsen  egy  fa  széke,  se  olyan  ágya, 
mint  nekem,  se  csak  :a  tábla  is  az  ablak  jókon. 
A  hó  lengedezve  bemehet  az  ágyakra  —  de 
lehet-é  ágynak  híni  egy  leterített  pokrócot  a 
földre?  Ilyen  palotákban  lakunk  ám  mi!  De  a 
reménység  igen  szükséges  lévén  az  embernek, 
és  olyan  szükséges,  mint  az  eledel,  a  rossz 
házakban  lakván  mostanában  azt  reméljük, 
hogy  még  jókban  lakunk.  Megérj ük-é  még 
aztot  valaha?  —  De  azt  megértük,  hogy  ide 
érkezett  a  spanyol  követ,  a  kit  a  fejedelemhez 
küldött  a  király  igen  sok  Ígérettel,  hogy  min- 
denekben segíteni  fogja.  Ma  reggel  szemben 
volt  urunkkal,  aki  is  fennállva  fogadta,  és  be- 
szélt véle  vagy  fél  óráig.  Azt  tudja  ked,  hogy 

1  Itt  annyi  mint  szoba. 

szeretem  kedet,  azt  is  tudja  ked,  hogy  az  egész- 
ségre kell  vigyázni,  azt  is,  hogy  a  hideg  házban 
nem  lehet  sokat  írni. 


7.  (XII.) 

Drinápoly,  27.  apr.   1718. 

Édes  néném,  ked  még  engemet  nem  üsmér 
jól ;  mert  ha  üsmérne,  nem  írná  azt,  hogy  én- 
nekem is  olyan  ritkán  ír,  valamint  én  írok.  Nem 
fél-é  ked  az  én  rettentő  bosszúállásomtól? 
Tudj  a-é  ked  azt,  hogy  nincsen  nagyobb  gyö- 
nyörűségem, mint  bosszút  állani  azon,  akit 
szeretek?  Akire  haragszom,  annak  megbocsá- 
tok, amennyiben  lehet,  de  akit  szeretek,  azon 
bosszút  kell  állanom  —  ezt  híják  édes  bosszú- 
állásnak ;  bosszút  állani  pedig  azon,  a  kire  ha- 
ragszunk, a  keserű  bosszúállás.  Ezt  sokan  nem 
így  tartják,  de  mi  ketten  így  tartjuk,  meg  sem 
bánjuk.  Álljunk  hát  bosszút  egymáson,  és  ír- 
junk gyakran  egymásnak.  Hírt  akar-é  ked 
tudni?  a  ked  kívánságát  bé  nem  tölthetem. 
A  francia  követ  Bonac  J  itt  nem  azon  munkál- 
kodik, hogy  a  hadakozás  tovább  tartson,  ha- 
nem hogy  csakhamar  vége  legyen.  A  német  azt 
kívánja,  a  török  pedig  már  is  megunta  a  hada- 
kozást. Hát  mi  mit  csinálunk  a  kettő  között? 
Csak  amint  vonják,  úgy  kell  táncolnunk.  Ha- 
dakozásra hittak  ide,  de  békességre  jöttünk. 
Lehet-e  mást  kivánni,  hanem  csak  azt,  ami  az 
istennek  tetszik?  És  az  ő  rendelése  után  kell 
járnunk,  és  azon  nem  sétálni  kell,  hanem  futni, 
mert  az  isten  azt  szereti,  hogy  fussunk  az  6 

1  De  Bonnac  marquis. 

akaratján,  ne  csak  jó  kedvvel,  hanem  örömmel. 
Ne  szomorkodjunk  hát  azon,  ha  a  dolgok  úgy 
nem  folynak,  a  mint  nékünk  tetszenének  —  a  ki 
a  jövendőt  igazgatja,  azt  is  tudja,  hogy  mint 
kell  folyni  azoknak.  De  azon  szomorkodnám.. 
ha  nem  szeretne  ked :  ked  pedig  örüljön ; 
mert  rettenetesen  szeretem  kedet.  Hát  az 
egészség  jó-é?  Vigyáz-é  ked  reája?  Jó  étszakát 
édes  néném. 

8.  (XIII.) 

Drinápoly,  9.  máj.   17 18. 

Némelyeket  az  isten  felmagasztal,  némelyeket 
megaláz  és  mindeniknek  hálákat  kell  néki  adni. 
Édes  néném,  ma  ez  itt  megtörtént.  —  A  kal- 
makán  a  vezérségre  felhága  és  a  szegény  mé- 
száros abból  kiesek.  Ma  a  császár  egy  kapicsi 
pasát  *  külde  a  vezérhez,  hogy  a  pecsétet  adja 
vissza,  és  mindenit  a  sátorában  hagyván,  onnét 
menjen  ki.  Szegénynek  mindenét  egyszersmind 
el  kelleték  hadni  —  csak  a  rajta  való  köntössel 
lóra  ültették  —  egynehány  csauz  2  kikisérte  a 
városból.  Lehetetlen  vala  a  szívnek  rajta  meg 
nem  esni,  a  midőn  az  ablakunk  alatt  mene  el 
vagy  tizenkét  kisérővel.  A  való,  hogy  meg  nem 
ölik,  hanem  valamely  basaságot  adnak  néki. 
De  micsoda  nagy  magosságról  esett  le!  —  Ha 
megtekintjük,  hogy  mészáros  volt,  azt  mond- 
hatjuk, hogy  nem  nagyot  esett ;  de  azt  kell 
néznünk,  hogy  micsoda  felment  volt  és  fej  del- 
inek rendin  volt ;  úgy  meglátjuk,  hogy  mély- 
ségbe esett.  Az  üyen  állapotban  látjuk,  hogy  a 

'  Helyesen:     kapidsi   basi,    palotaőrök    tisztje.    — 
Helyesen  :  csaus,  poroszló. 

királyoknak  ura  a  porból,  az  eke  mellől,  a  mé- 
szárszékből nagyra  felemel  valakit,  és  egy  kevés 
idő  múlva  az  előbbeni  állapot j ára  hagyja  esni, 
és  az  eset  után  való  állapot  sokkal  nehezebb  a 
felemeltetés  előtt  való  állapotnál  ;  mert  a  világi 
dicsőséget  megkóstolta. 

Édes  néném,  eleget  elmélkedhetnék  az  ember 
az  ilyen  változásokon  ;  de  azt  kell  meggondol- 
nom, hogy  levelet  írok,  nem  könyvet.  Hanem 
már  visszatérek  ahhoz  a  világi  boldogságban 
lévő  új  vezérhez,  a  kinek  is  minden  boldogságá- 
val csak  oryan  sorsa  lesz  még,  ha  nem  roszabb, 
mint  az  előttevalójának,  de  addig  csak  úsz, 
amíg  lehet. 

Mihent  a  szegény  mészárostól  „a  pecsétet  el- 
kérette a  császár,  és  kitették  minden  jószágából, 
a  kalmakánynak  adta  a  császár  a  pecsétet,  és 
azzal  a  hatalmas  vezérségre  felemelte.  És  a  csá- 
szártól kimenvén,  pompával  ment  a  letett  ve- 
zérnek sátorában  —  ahol  minden  jószágát  kézi- 
hez vette,  és  magáénak  foglalta.  Szép  dolog, 
édes  néném,  ura  lenni  fél  óra  alatt  egynehány 
százezer  tallért  érő  portékának.  Csaknem  bizo- 
nyosnak tarthatta  ez  a  szerencsés  vezér,  hogy  a 
dicsőséget  eléri :  egyik  a,  hogy  a  császár  a 
feleségét  igen  szereti ;  másik  a,  hogy  magát  is 
igen  kedveli ;  hogy  ne  mászott  volna  fel  a  ke- 
rékre? Ez,  a  való,  nem  volt  mészáros,  de  egy 
szegény  íródeákságból  vette  fel  a  császár,  az- 
után elébb-elébb  vitte,  a  leányát  is  neki  adta, 
kalmakánynak  tette  —  inon  már  vezér,  és 
Ibrahim  pasának  híjják.  Szeretném  tudni,  hogy 
ha  gondolkodik-é  a  világi  változásokról?  de  ha 
gondolkodik  is,  ha  nem  is,  már  a  pócon  vagyon. 
Ott  ül,  amég  lehet,  mi  is  itt  ülünk,  amég 
lehet ;  mert  a  csaknem  bizonyos,  hogy  már  ha- 
dakozást  nem   kell   várni,   és   a   békességet   is 


3i 


maga  mellé  ülteti.  A  maga  haszna  keresése  is 
azt  hozza  magával ;  mert  ő  nem  hadakozó  em- 
ber, elméje  nagy  vagyon,  de  nem  a  hadako- 
zásra. 

Még  most  is  elég  biztatást  adnak,  de  a  mind 
füstbe  megyén,  és  a  hazánk  felé  való  menete- 
lünknek sok  szép  vigasztalása  úgy  eloszlik,  mint 
a  felhő.  Kétségben  kell  tehát  esnünk?  Távul 
legyen.  Bízzunk,  reméljünk,  édes  néném!  az 
istenben,  ha  szinte  minden  bizonynyal  tudnók 
is,  hogy  meg  nem  adja  azt,  amit  kívánunk. 
A  való,  nehéz  Zágon  nélkül  ellenni,  nehéz  min- 
den esztendőben  12  hónappal  a  vállamot  ter- 
helni, és  a  házasságtól  messze,  vagy  teljességgel 
elesni ;  ez  mind  nehéz  és  súlyos  dolog,  ugy-é 
édes  néném,  de  azért  vagyunk  keresztények, 
hogy  bízzunk.  —  Ismét  elfelejtettem,  hogy  le- 
velet írok,  és  nem  könyvet,  és  hogy  kednek 
semmi  szüksége  nincsen  az  én  prédikálásomra. 
De  az  asszonyt  alázatosan  követi  prédikátor 
uram  ;  mert  ma  itt  olyan  nap  vagyon,  hogy 
két  embert  a  mértékben  tettek  :  az  egyike  fel- 
ment, a  másika  le,  és  mi  a  földön  maradtunk  ; 
mégis  prédikátor  uram  az  ilyenről  ne  gondol- 
kodjék? A  pedig  csak  azért,  hogy  az  asszony  nyal 
nem  kell  félben  hagyatni  a  játékot,  és  hosszú 
levéllel  nem  fárasztani.  Megniondám,  hogy  sze- 
retem a  bosszúállást,  de  már  megszánom  kedet, 
és  elvégezem  a  bosszúállást.  Héj !  ha  tudná  ked, 
mint  szeretem  kedet!  hát  ked?  Az  egészségire 
vigyázzon  ked.  De  a  gyertyám  mindjárt  el- 
aluszik, én  is  alszom. 

9.  (XVI.) 

Drinápoly,   15.  aug.   17 18. 

Ihon,  édes  néném,  e  lesz  az  utolsó  levelem 
-ebből  a  császári  városból.  Itt  már  megettük  a 
nekünk  rendeltetett  rakás  kenyeret.  Már  to- 
vább megyünk,  de  nem  elé,  hanem  hátra,  és 
azon  rakás  kenyér  mellé  ülünk,  a  mely  Kon- 
stantinápoly mellett  vár  minket ;  mert  amitől 
tartottunk,  abban  torkig  estünk  —  ki  vészen 
ki  abból?  Csak  az  isten.  Ennek  előtte  egy- 
nehány nappal  hozák  meg  a  hírit,  hogy  21.  jul. 
a  vezér  megcsinálta  a  huszonnégy  esztendeig 
tartó  békességet  a  némettel.1  Ha  addig  itt  kell 
ülnöm,  jó  étszakát  a  menyasszony  táncának. 
Jaj !  édes  néném,  ha  addig  az  édes  lelkem  ma- 
rad a  kövér  testemben,  csak  török  kenyeret 
kell  enni  a  rakásból. 

A  békesség  meglévén,  itt  már  semmi  dolgunk 
nincsen,  meg  is  indítják  holnap  az  urunkot  a 
császári  főváros  felé.  Már  itt  erősen  rakodunk. 
Elég  szekereket  adtak  számunkra,  még  többet, 
mintsem  kellene  ;  mert  elítélheti  ked,  hogy  min- 
den portékámat  felraktam  egy  kis  szekérnek  a 
negyedrészére.  Az  én  portékám  pedig  nem  leg- 
kevesebb a  többinél.  Vannak  itt  olyanok,  hogy 
tizen  sem  rakhatnak  meg  egy  szekerecskét.  De 
még  lovakot  is  rendeltek  alánk  ;  mert  ha  ötve- 
nen vagyunk  is,  de  nincsen  több  öt  lovunknál, 
amint  már  megmondottam.  Holnap  megindu- 
lunk. Hol  lészen  lakóhelyünk,  még  nem  tudom. 
Elég  a,  hogy  innét  elvisznek  valahová.  For- 
gács úr  is  velünk  jő.  Micsoda  örömmel  látom 

1  Passz  aroviczi  béke. 

meg  kedet!  De  az  egészség  jó  legyen,  hogy  az 
öröm  is  nagy  lehessen.  Többet  is  írnék,  de  mi- 
kor útra  kell  készülni,  akkor  nem  lehet  sokat 
írni.  Isten  keddel,  édes  néném,  inon  ebédre 
hínak. 

10.  (XVIII.) 

Bujukdere,   15.  septembris  17 18. 

Édes  néném,  már  kétszer  volt  az  a  szeren- 
csém, hogy  láttam  kedet :  de  úgy  tetszik, 
mintha  még  nem  láttam  kedet.  De  azt  vettem 
észre,  hogy  mikor  kednél  vagyok,  a  nap  oly 
sebesen  repül,  valamint  a  fecske ;  mikor  pedig 
itt  vagyok,  akkor  rák  hátán  jár.  De  én  vesze- 
kedhetnem keddel ;  mert  két  naptól  fogvást 
levelét  nem  vettem  kednek,  hogyha  pedig  le- 
tennék a  restséget,  mindennap  vehetnék  levelet 
kétszer  is.  Azt  jó  megtudni  kednek,  hogy  én 
telhetetlen  vagyok  a  ked  leveleinek  olvasásában. 
Ha  azt  akarja  ked,  hogy  jó  kedvű  legyek,  gyak- 
ran kell  nekem  írni.  Mikor  pedig  a  ked  leveleit 
olvasom,  akkor  nincsen  szükségem  a  hegedűsre, 
hogy  táncoljak  ;  mert  azt  tudom,  hogy  mások  is 
úgy  tartják,  hogy  egy  kedv  szerint  írott  levél 
jobb  egy  táncnál.  Itt  mi  csak  várjuk,  hogy 
szállást  rendeljenek,  addig  sátorok  alatt  le- 
szünk, mint  az  izraeliták. 

A  francia  követnek  Bonacnak  közel  mihoz- 
zánk egy  háza  lévén,  gyakorta  jő  ide  feleséges- 
től, de  még  minálunk  nem  volt.  Azt  akarja, 
hogy  mi  menjünk  elsőben  hozzája,  abból  pedi^ 
semmi  sem  lesz ;  mert  a  mi  urunk  tudja,  mi 
illendő  és  mi  nem  illenék  hozzája.  Még  a  titulus 
iránt  is  vagyon  valami  akadály,  és  az  ilyen 
akadály  megakadályoztatja,  hogy  az  akadály 

Mikes  Kelemen.  3 

elvettessék,  és  ilyenformán  egymást  meg  nem 
látják.  De  minthogy  nekem  semmi  akadályom 
nincsen,  se  a  praecedentia, x  se  a  titulus  iránt  a 
követtel,  azért  gyakran  járok  hozzájok.  Az 
asszony  olyan  mint  egy  darab  nádméz  —  azt 
is  elmondhatni,  hogy  olyan  az  asszonyok  között, 
mint  a  jóféle  gyöngy  a  több  gyöngyök  között. 
Jaj !  elfelejtettem,  hogy  soha  sem  kell  egy 
asszonyt  dicsérni  más  asszony  előtt ;  mert  az 
nem  esik  jó  ízűn.  Hát  az  nekem  jó  ízűn  essék-e, 
hogy  a  levélben  káposztás  fazéknak  neveznek? 
De  én  azt  csak  elszenvedem  a  hasznáért. 
Micsoda  szép  állapot,  mikor  az  ember  a  nénjire 
meg  nem  haragszik!  Az  egészség  mint  vagyon? 
Vigyáznak-é  reája?  Szeretnek-é,  a  mióta  nem 
láttak?  Mert  én  úgy  szeretlek,  édes  néném, 
mint  a  káposztát. 


11,  (XXVII.) 

Jenikő,   18.  jun.  1719. 

Édes  néném,  igen-igen  szükséges  kednek  egy 
hírt  megtudni,  azért  hogy  bolhák  ne  csipjék 
kedet.  Tudniillik,  hogy  két  gyorgyiánus  2  fejdel- 
met  az  atyjafiai  az  országból  kiűzvén,  segítsé- 
get jöttek  ide  kérni  a  császártól.  Aki  is  segítsé- 
get adván  nekik,  a  méltóságos  fejdelmek  ide 
jöttének,  hogy  innét  hajón  a  segítséggel  a 
Feketetengeren  visszamenj  ének.  Ő  méltóságok 
pedig  egy  nyomorult  korcsomára  szállotta- 
nak  —  cselédjök  elég  vagyon,  de  az  udvari  nép 
nem  ruhásabb  a  mi  cigányinknál.  Azt  pedig  ne 
gondolja  ked,   hogy  ő  méltóságoknak   pénzek 

1  Elsőbbség.  —  2  Georgiái. 

ne  volna ;  mert  valamég  a  cselédekben  tart, 
addig  pénzek  is  lészen,  mert  amidőn  a  pénzek 
elfogy,  kettőt  vagy  hármat  az  udvariak  közül 
eladnak,  és  így  a  pénz  elfogyván,  az  udvariak 
is  fogynak.  Ma  tíz  órakor  a  fejedelmünk  láto- 
gatására jöttének  sok  udvarival,  de  azok  olyan 
rongyosak  voltának,  valamint  a  szolgák.  Nem 
is  tudom,  miért  viselik  a  fejdelem  nevet  ;  mert 
a  bizonyos,  hogy  jobban  szeretném  a  brassai 
bíróságot,  mintsem  az  ő  fejdelemségeket.  Való, 
hogy  a  gyorgyiánusok  azelőtt  hadakozók  vol- 
tának, de  mostanában  nyomorultak.  Görög 
valláson  vannak.  Nekünk  is  vannak  ott  mis- 
sionáriusink.  A  fehér  nép  z  ott  közönségesen 
igen  szép. 

Azt  írta  volt  ked  a  minap,  hogy  már  ért 
franciául.  —  Aztot  igen  jól  cselekszi  ked,  hogy 
idegen  nyelvet  tanul.  Bár  a  mi  földink  azon  vol- 
nának, hogy  idegen  nyelvre  taníttatnák  gyer- 
mekeket, de  az  olyan  állapottal  oly  keveset 
gondolnak,  hogy  még  csak  az  írásra  és  az  olva- 
sásra sem  kényszerítenek  a  leányokat,  hogyha 
csak  azoknak  nem  volna  arra  kedvek  —  azt  a 
két  dolgot  egy  nemes  leánynak  nem  csak  illik, 
de  szükséges  is  tudni.  Azon  kívül,  hogy  a  vallás- 
hoz a  szükséges,  hogy  holmi  jó  könyveket  olvas- 
hasson ;  de  az  micsoda  szükséges  egy  nemes 
asszonynak,  hogy  az  ura  távul  létében  az  urát 
mindenekről  tudósíthassa,  és  az  ura  levelét  el- 
olvashassa. Nem  lehet  mindenkor  olyan  ember 
mellette,  akivel  irattathasson ;  de  ha  szinte 
volna  is,  a  férj  fi  nem  csak  a  hagymáról  és  a 
dézma  borról  kívánna  írni  a  feleségének,  hanem 
más  egyéb,  egyeségből,  szeretetből  származó 
gondolatait  is  leírná,  ha  a  felesége  tudna  írni 

1  Nők. 

és  olvasni  :  de  minthogy  nem  tud,  úgy  ír  néki, 
valamint  egy  idegennek.  Ha  megvizsgálnók, 
hogy  micsoda  levelet  ír  az  ura  egy  olyan  asz- 
szonynak,  aki  nem  tud  olvasni,  és  hogy  mi- 
csodást  ír  a  tiszttartójának,  meglátnók,  hogy 
mindegyik  egy  húron  pendül,  és  nem  sok  kü- 
lönbség vagyon  közöttök.  Arról  nem  is  szólok, 
hogy  mennyi  külső  dolog  történik  olyan,  ame- 
lyet az  ember  örömest  megírná  a  feleségének, 
némelykor  szükséges  is  volna  megírni :  de  el- 
hagyja, mert  a  felesége  nem  tud  olvasni,  és  azt 
nem  akarja,  hogy  más  is  megtudja.  Erre  azt 
felelik  némely  csúfos  és  rövid  eszű  anyák,  hogy 
nem  jó  egy  leánynak,  hogy  írni  tudjon.  —  Oh! 
mely  okos  beszédek  ezek!  mintha  az  írás 
okozná  a  rosszat,  és  nem  a  rossz  az  írást.  — 
Akár  tudjon  a  kéz  írni,  akár  ne  tudjon,  de  a 
szív  eljár  a  maga  dolgában.  Nekem  úgy  tetszik, 
hogy  nem  csak  azért  írok  kednek,  hogy  írni 
tudok,  hanem  azért,  hogy  a  hajlandóság  viszen 
reá  —  ha  nem  tudnék  is  írni,  csakugyan  csak 
legelső  alkalmatosságkor  mindazokat  megmon- 
danám kednek. 

Mind  ezekből  azt  hozom  ki,  hogy  az  ilyen 
anyák  nem  okoson  gondolkodnak  ;  a  leányokat 
a  vallásbeli  dolgok  iránt  való  tudatlanságban 
nevelik,  és  akinek  adják,  az  el  nem  kerülheti, 
hogy  tudatlanságáért  ne  szenvedjen.  Akármely 
szép  legyen  a  gyémánt,  de  ha  rútul  vagyon 
metszve,  nem  becsülik.  Mind  ezekre,  tudom,  azt 
fogja  ked  mondani,  hogy  még  házas  nem  va- 
gyok, mégis  az  asszonyoknak  akarok  leckét 
adni.  —  Nem  akarok,  édes  néném,  nem  akarok, 
tudom,  hogy  ked  is  velem  egy  gondolatban 
vagyon  ez  iránt.  Lássa  kiki ;  szabad  a  magáéval. 
És  az  isten  adjon  olyan  feleséget,  aki  írni  és 
olvasni  tudjon,  de  ha  nem  tudna  is,  azon  len- 

nék,   hogy   megtanítanám,   ha  több  esze  nem 
volna  is  mint  egy  macskának. 

Édes  néném,  szeret-é  ked  úgy,  mint  a  macska 
az  egeret?  Vagyon-é  kednek  jó  egészsége?  Mikor 
látjuk  meg  egymást?  Ma  talám  nem  ;  mert  már 
tizenegy  az  óra,  és  le  kell  fekünni ;  de  ha  lefek- 
szem, úgy  tetszik,  mint  ha  feredném  ;  mert  a 
tenger  habja  egészen  becsapván  a  házam  alá, 
sokszor  azt  gondolom,  hogy  az  ágyamban  locsog 
a  víz. 

12,  (XXXII.) 


Jenikő,   io.  octob.   1719* 

Micsoda  szép  állapot  az  :  tegnap  ebédet 
Ázsiában  ettem,  vacsorát  pedig  Európában  — 
ide  pedig  nem  a  levegőégben  hoztak,  hanem  a 
vizén.  Mindezekből  megismeri  ked,  hogy  ide 
visszajöttünk,  és  a  táborozást  elvégeztük.  Az 
bizonyos,  hogy  nem  az  ellenség  elől  jöttünk  el, 
hanem  a  sok  esső  elől,  amelyet  el  nem  lehetett 
űzni,  noha  két  generális  vagyon  velünk.  A  min- 
dennapi mulatság  már  itt  abból  fog  állani,  hogy 
vagy  Bercsényi  uram  jő  mi  hozzánk,  vagy  mi 
megyünk  hozzája.  —  A  vadászat  sem  múlik 
el,  hogy  ellenünk  ne  vadászszanak  a  portán  ; 
mert  a  német  követ  legtöbbet  azon  elmélkedik, 
hogy  nekünk  árthasson  ;  mi  pedig  legkisebben 
sem  ártunk  néki.  És  nem  tudom,  mi  végre 
kivan  ja  üldözni  ezeket  a  szegény  bujdosó  ma- 
gyarokat, akik  itt  a  tengerparton  csak  dohá- 
nyoznak suhajtozással.  Édes  néném,  vájjon  az 
olyan  világi  üldözők  olvassák-e  az  evangyé- 
liumot?  Gondolj  ák-é  azt,  hogy  még  bé  is  kell  a 
szemeket  húnni  egynehány  száz  esztendőkig? 

Akkoron  nem  a  kamaraszék  eleiben  citáltatunk, 
sem  nem  annak  törvénye  szerént  mondják  ki  a 
sententiát :  hanem  a  szerént  a  kegyes  evan- 
gyélium  szerént,  amely  azt  parancsolja  a  csá- 
szároknak is,  hogy  megbocsássanak  az  ellensé- 
geknek, és  a  roszért  jót  tegyenek.  Az  olyan 
Ítélőszék,  ahol  az  allegátiót  x  bé  nem  veszik, 
nem  is  az  ország  törvényét,  hanem  az  evan- 
gyéliumot  teszik  ott  a  fej  delinek  eleiben. 
Akkoron  egy  fejdelem  héjában  fogja  azt  alle- 
gálni :  a  ministerim  javallottak  nékem,  hogy  a 
bujdosó  magyarokat  bújdosásokban  is  üldöz- 
zem, és  a  politica  ratio  2  arra  vitt,  hogy  őket 
olyan  állapotba  vessem,  amelyben  jövendőben 
se  árthassanak  —  az  ilyen  mentségre  csak  azt 
felelik  :  Nem  kellett  volna  azon  igyekezni,  hogy 
elvegyed  tőlök  azt  a  kenyeret,  amelyet  én 
rendeltem  nékik  idegen  országban,  minekutána 
már  elvetted  volna  az  örökségeket  —  a  politica 
ratióért  nem  kellett  volna  jövendőbéli  bizony- 
talan rosszért  bizonyos  rosszat  követni  fele- 
barátidon. Ha  mások  is  így  gondolkodnának, 
békeségben  maradnánk  —  talán  gondolkodná- 
nak, de  az  ilyen  gondolat  csak  általmegyen 
rajtok,  valamint  a  purgatio. 

Az  talán  tudva  nincsen  kednél,  hogy  mi  most 
is  abban  a  szándékban  vagyunk,  hogy  Francia- 
országban visszamenj  ünk,  és  hacsak  a  mi  aka- 
ratunkon állana,  ma  indulnánk  meg  ;  de  csak 
az  akarat  áll  mirajtunk,  a  tehetség  pedig  má- 
son ;  mivel  a  fejdelem  ezen  szándéka  iránt  a 
francia  udvarnak  egynehány  rendbéli  leveleket 
írván,  arra  egyenes  választ  nem  vehetett  még 
eddig.  Az  udvar  se  nem  tiltja,  se  nem  jovallja 
az  oda  való  menetelét  világosan,   amelyekből 

1  Felebbezés.  mentség.  —  2  Okosság. 

kitetszik,  hogy  nem  kívánja  az  oda  való  mene- 
telünket. Inimicus  homo  hoc  facit  x  —  akik  itt 
miellenünk  vannak,  ott  is  ugyanazok  gátolták 
meg  utunkat :  Franciaországot  Orleans  herceg 
igazgatván,  mivel  a  király  még  nem  arra  való. 
Ő  mindenkor  nagy  barátságot  mutatott  a  mi 
urunkhoz  ;  az  anyja  pediglen,  aki  is  egy  házból 
való  a  mi  fejedelemasszonyunkkal,  úgy  szerette 
mint  a  fiát  mind  holtig.  De  a  fejdelmek  között 
lévő  atyafiság  és  barátság  olyan,  mint  a  nád- 
szál; ha  jól  vagyon  dolgod,  mind  az  atyafiság, 
mind  a  barátság  fennvagy on  ;  ha  pedig  roszúl 
vagyon,  és  reájok  szorulsz,  csak  azt  mondják  : 
iiescio  vos.2  E  már  rajtunk  beteljesedett ;  mivel 
Orleans  hercegnek  az  urunk  még  egy  levelét 
sem  vette.  Annyi  sok  szép  igéreti  után  legkiseb- 
ben dolgait  ebben  az  országban  a  portán  nem 
segítette.  Ilyen  a  fejedelmek  barátsága,  ilyen 
reménység  nélkül  lehet  hozzájok  folyamodni 
mind  azoknak,  akikre  szükségek  nincsen.  És  csak 
úgy  bánnak  az  emberrel,  valamint  a  citronnal, 
amelyből  a  levét  kifacsarván,  azután  elvetik.  — 
Ha  a  forrásból  jól  iszunk,  azután  annak  hátat 
fordítunk.  Reánk  pedig  most  nincsen  szükség, 
az  elmultat  elfelejtették,  és  a  hatalom  kezek- 
ben lévén,  jövendőre  nem  hajtanak.  A  ked 
mondása  szerint  derék  állapot  a  szerencsén 
fekünni  —  a  való,  hogy  az  olyan  ágy  nem  igen 
állandó,  de  amég  tart,  addig  csak  jó  rajta 
fekünni. 

Meg  nem  kell,  édes  néném,  az  Ígéretet  má- 
solni. A  nemes  vér  amit  fogad,  megtartja.  Ha 
magyarországi  volna  ked,  tartanék  valamitől ; 
de  erdélyi  lévén,  ott  a  nemes  asszonyoknak  a 

1  Ellenség  cselekszi  ezt.  —  2  Nem  ismerlek  benne- 
teket. 

szavok  olyan  állandó,  valamint  a  brassai 
havas  —  tartsa  meg  hát  ked  igéretét,  és  három 
vagy  négy  hónapját  a  télnek  töltse  el  ked  itt 
a  magyar  asszonyokkal.  Való,  hogy  ked  lesz 
egyedül  erdélyi ;  de  egy  erdélyi  asszony  nem 
ér-é  annyit,  mint  tíz  magyarországi?  A  rózsa 
többet  ér  a  kórónál  —  a  nap  fényesebb  a 
holdnál.  Mikor  Magyarországon  fogyatkozás 
vagyon  a  napban,  csak  egy  erdélyi  asszonyt 
vigyenek  oda,  annak  szépsége  elég  fényességet 
ád.  E  nem  dicséret,  hanem  igaz  mondás.  Ha  az 
isten  őket  szebbeknek  teremtette  másoknál,  ki 
tehet  arról?  Arról  sem  tehet  senki  is,  ha  le- 
fekszem, mert  tizenegy  az  óra.  Ha  a  szerencsén 
nem  fekszem  is,  csak  jól  alugyam  —  jobb  az 
egészség  annál.  Ezután  csak  azt  nézem,  mikor 
fog  ked  ide  érkezni,  de  minden  pereputyástól 
kell  ide  jönni. 

13.  (XXXIII.) 


Jenikő,  7.  mart.  1720. 

No  már  édes  néném,  vegyük  elé  a  pennát  és 
tisztítsuk  meg  a  penészes  kalamárist ;  mert  már 
ezután  az  íráshoz  kell  fogni,  a  postákat  kell 
küldözni,  a  híreket  fel  kell  ébreszteni.  Ma  nyol- 
cad napja,  hogy  itt  a  telet  kitelelvén  elhagya 
ked  bennünket,  mint  szent  Pál  az  oláhokat,  és 
a  császári  városban  lévő  székébe  visszahelyhez- 
teté  ked  magát.  De  már  ott  a  restséget  nem  kell 
hevertetni,  hanem  Íratni.  Én  pedig  majd  olyan 
hírt  küldök  kednek  tenger  habjain,  amelyen 
mindakét  füle  megcsendül  kednek  —  jó,  hogy 
több  füle  nincs  kettőnél.  De  legelőször  szép 
színű  és  jó  szagú  hírt  írok,  azután  írom  meg  a 

csendülő  hírt.  Tegnap  a  jancsáraga  J  ceremóniá- 
val külde  ajándékot  az  urunknak.  Az  ajándék 
sok  szép  virágokból  és  sokféle  gyümölcsből 
állott.  Már  előre  tudom,  hogy  erre  mit  mond 
ked  —  erre  azt  fogja  ked  mondani  :  a  bizony 
illetlen  ajándék  volt  —  asszonyhoz  illett  volna 
virágot  küldeni  ajándékban,  és  ha  a  jancsáraga 
azt  az  ajándékot  asszonynak  küldötte  volna, 
azért  dicsérném  ;  de  hogy  egy  generális  virágot 
küldjön  egy  fejdelemnek,  azt  soha  sem  tartom 
illendőnek.  Ha  ezeket  mondja  ked,  én  azt  mon- 
dom :  mert  más  országban  nevetséges  dolog 
volna,  de  azt  tudja  ked,  hogy  itt  nem  lehet 
ajándékot  küldeni  egy  asszonynak,  annál  is 
inkább  halálos  vétek  volna  itt,  ha  egy  asszony 
ajándékot  küldene  egy  férfinak,  hacsak  egy 
szál  rózsából  állana  is. 

Való,  hogy  az  ilyen  ajándék  nekünk  vissza- 
tetszik, és  mi  asszonyhoz  ülendő  ajándéknak 
tartjuk,  de  azt  kell  megvizsgálnunk,  hogy  itt 
szokás,  ami  pedig  szokás  valahol,  az  illendő  is 
abban  az  országban.  Angliában  ha  az  asszonyok 
a  korcsomára  mennek,  azért  senki  sem  itéli 
meg  őket ;  mert  szokás.  Spanyolország  szélyin 
az  asszonyok  egy  kis  malacot  hordoznak  az 
ölükben,  valamint  másutt  hordozzák  a  kis 
kutyácskákat.  Franciában,  vagy  másutt  egy 
úri  asszony  a  hintójába  ül,  estig  oda  jár,  ahova 
szereti ;  itt  pedig  egy  török  urnák  felesége  esz- 
tendeig sem  megyén  ki  a  házból.  Lengyelország- 
ban a  papok  a  sekrestyében  lévő  szentelt  vízben 
teszik  az  égett  bort,  hogy  meghűljön,  amíg  a 
misét  elvégezik  ;  nálunk  megengednék-é  aztot? 
Nálunk  szégyenlene  dohányozni  egy   úri   asz- 

1  Jancsár  (janicsár) :  gyalogkatona ;  jancsár-aga  :  jan- 
csárezredes. 

szony  ;  itt  pedig  mind  dohányoznak.  Khinában 
az  olyan  leány  megyén  hamarább  férjhez, 
akinek  leghosszabb  a  füle,  és  ha  a  vállát  éri ; 
nálunk  pedig  az  olyantól  elszaladnának.  Itt 
csak  az  ujj  okkal  esznek,  nálunk  pedig  késsel, 
villával.  Hát  az  jó  szokás-é,  hogy  a  tatár 
nemes  asszonyok  megfúrják  az  orrokat,  és  egy 
nagy  ezüst  karikát  vonnak  belé,  valamint  a 
fülbevaló.  Az  országban  lévő  szokást  kell  hát 
megtudnunk,  ha  arról  akarunk  Ítélni.  —  Mond- 
juk hát,  hogy  a  jancsáraga  küldhetett  virágot ; 
mivel  itt  szokás. 

De,  édes  néném,  készítse  ked  a  füleit  a  rossz 
hírre.  A  való,  hogy  aztot  előre  el  lehetett  látni, 
de  teljességgel  nem  gondolhatta  volna  az  ember. 
A  mi  jóakaróink  addig  munkálkodtanak  elle- 
nünk, hogy  megnyerték  a  pereket,  és  innét  is  ki 
akarnak  bennünket  tudni,  mintha  terhekre 
volnánk.  Ma  reggel  hivatta  a  vezér  Horváth 
Ferencet,  és  azt  izené  a  fejedelemnek  általa, 
hogy  a  porta  jobb  és  alkalmatosabb  helyt  akar 
rendelni  a  magyaroknak  Jenikőnél.  A  mi  urunk, 
mint  igaz  keresztény  fejdelem,  csendes  elmével 
vette  ezt  az  izenetet,  és  abban  a  változtatás 
változást  nem  okozhata.  Elmondhatta  volna 
Dáviddal :  Usque  quo  exaltábitur  inimicus  meus 
super  me?  T  és  :  piruljanak  meg  mind  azok,  akik 
az  én  nyomorúságimon  örülnek .2  De  a  Krisztus 
tanítását  követvén,  áldást  kért  üldözőire,  nem 
is  a  portának  tulajdonította  azt  a  változást, 
hanem  annak  a  követnek,  aki  ártalmunkra 
igyekezik.    Ha    isten    mivelünk,    kicsoda    elle- 


1  Meddig  hatalmaskodik  az  én  ellenségem  rajtam  ? 
Zsolt.  XIII.  3.  —  2  Pontosan  idézve :  szegyenüljenek 
meg,  piruljanak  együttesen,  a  kik  bajomnak  örülnek. 
Zsolt.  XXXV.  26. 

nünk?  Még  nem  tudhatom,  micsoda  helyre 
akarnak  bennünket  repíteni.  De  még  nem  olyan 
hamar  lészen  az  elmenetel,  amelyet  szívesen 
bánom,1  azért,  hogy  egymástól  tovább  esünk. 
Mindezekről  legelső  alkalmatossággal  tudósítani 
fogom  kedet.  Jó  egészséget  is  kívánok.  Ámen. 


14.  (XXXIV.) 


Jenikő,  25.  martii,   1720. 

Ma  reggel  a  fejdelmünk  a  Pompejus  oszlopát 
volt  megnézni,  amely  oszlop  a  Feketetengernek 
torkában  egy  nagy  kőszikla  tetején  vagyon.  Ez 
a  kőszikla  egy  kis  szigetet  csinál.  A  kaikból  9 
kiszállván,  egy  darabig  felmentünk  a  kősziklán, 
de  épen  az  oszlopig  nem  mentünk  ;  mert  igen 
meredeken  vagyon,  és  egyik  kőszikláról  a  má- 
sikra kelletett  volna  ugrándozni  —  a  káposztás 
fazék  pedig  nem  udrándozhatik  oly  könnyen, 
mint  a  vad  kecske.  Nem  lehetett  megtudnunk, 
hogy  micsoda  magasságú  volt  azelőtt  az  oszlop, 
mivel  el  vagyon  törve  két  vagy  három  darabra. 
Amely  darab  még  fenn  áll,  nem  lehet  magasabb 
harmadfél  singnél.  Nincs  mit  nézni  rajta,  ha- 
nem csak  a  régiségiért  kell  becsülni,  ha  igaz, 
hogy  Pompejus  tétette  oda  ;  mert  aztot  csak 
mondják,  és  minden  a  Pompejus  oszlopának 
híjjá,  de  arról  semmit  sem  találni  írásban. 
A  bizonyos,  hogy  az  a  híres  római  ember  ezen 
a  földön  eleget  járt ;  de  az  nem  bizonyos,  hogy 
ő  tétette  volna  oda  az  oszlopot.  Lehet,  hogy 

1  Amit  szivemből  sajnálok.  —  2  Keskeny,  hosszú 
orrú  csónak. 

valamely  görög  császár  munkája,  vagy  még  a 
császárok  előtt  tették  oda.  Ha  Pompejus  tette 
is,  nekem  ahhoz  mi  közöm?  Inkább  elhiszem, 
hogy  ő  tette  oda,  csak  hozzája  ne  kűidjön  ked 
megtudakozni.  De  azt  tudom,  hogy  Pompejus 
meg  nem  fizeti  nekem  a  keszkenőmet,  amelyet 
ott  a  kősziklák  között  elvesztettem. 

Már  most  tudom,  hová  küldenek  bennünket. 
Azt  mondják,  a  város  rendes,  nem  messze  va- 
gyon ide,  a  neve  Rodostó.  De  ennél  többet  nem 
tudok,  hanem  azt  tudom,  hogy  már  elküldötte- 
nek  oda,  kik  szállásokat  foglaljanak  az  egész 
bujdosó  magyarok  számára,  és  hogy  a  jövő 
holnapnak  a  közepe  felé  innét  elillantunk.  Azért 
azon  legyünk,  hogy  azt  a  kis  időt  heában  el  ne 
töltsük,  hanem  gyakran  meglássuk  egymást,  és 
eleget  nevessünk.  Attól  ne  féljen  ked,  hogy 
addig  gyakorta  meg  ne  látogassam  kedet,  se 
attól  ne  tartson  ked,  hogy  a  nagy  készület 
miatt  oda  nem  mehetnék  ;  mert  annyi  portékám 
vagyon,  hogy  fél  óra  alatt  mindenemet  elrak- 
hatom. Mi  szép  dolog,  mikor  az  embernek 
minden  gazdagsága  csak  egy  ágy,  egy  kis  láda 
és  egy  asztal.  Látja  ked,  mind  ezek  nem  adnak 
nagy  gondot ;  mikor  pedig  sokja  vagyon,  a 
gond  is  nagyobb.  Mit  tehetünk  róla,  hogy  töb- 
bem nincsen?  —  Tizen  is  vannak  itt  olyanok, 
akiknek  félannyi  idő  sem  kell  a  készületre. 
Édes  néném,  akik  bujdosó  fejdelmet  szolgálnak, 
hogy  lehetne  azoknak  valamijek?  A  való,  hogy 
kivált  minékünk  ketten,  hárman,  kik  minden- 
kor vele  bujdosunk,  többünk  lehetne,  de  azt 
elhallgatom,  miért  nincsen.  Az  erdélyi  vér  nem 
az  adómért  szolgál,  hanem  a  becsületért,  ha  egy 
kis  háladatlansággal  fizetnek  is,  azt  nem  te- 
kinti. A  minapi  levelében  az  ilyen  dologra  való 
nézve    pöké    ki    ked    ezeket   a    deák    szókat : 

Experto  crede  Roberto  x  —  a  való,  hogy  mái 
én  is  elmondhatom  másoknak.  De  vessünk 
véget  az  ilyen  gondolatoknak,  és  örüljünk  még 
előre  annak,  hogy  holnapután  együtt  eszünk 
ebédet  és  vacsorát,  és  hagyjuk  a  törődést 
annak,  aki  azt  szereti  —  úgy-é,  édes  néném! 
Ezzel  maradok  ked  köteles,  láncos,  madzagos, 
spárgás  és  zsinóros  szolgája. 


15.  (XXXV.) 

jenikő,   16.  april.   1720. 

Üssék  meg  a  dobot,  fújják  meg  a  készülőt, 
édes  néném,  már  mi  készen  vagyunk.  A  gálya,2 
aki  urunkat  fogja  vinni,  itt  vagyon.  Amely 
hajók  a  portékát  és  a  fejdelem  embereit  fogják 
vinni,  azok  is  már  rakodva  vannak.  Bercsényi 
úrnak  egy  nagy  hajót  rendeltek.  Már  mind  az 
egész  bagázsia  elindult,  csak  mi  maradtunk 
még  hátra.  Forgács  úr  velünk  lesz,  és  egy- 
nehány alávaló  cseléden  kívül  hárman  vagy 
négyen  leszünk  a  fejdelemmel,  és  hét  órakor 
reggel  mi  is  abban  a  nagy  vízi  hintóban 
ülünk. 

Tegnap  pedig  a  fejdelem  csak  különösen 
szemben  volt  a  vezérrel,  és  tőle  elbúcsúzván, 
nagy  barátságát  mutatta  a  fejdelemhez,  és  meg 
is  ajándékozta  egy  szép  török  rlintával,3  és  nagy 
barátságosan  váltak  meg  egymástól.  De  gon- 
dolja el  ked,  hogy  a  török  micsodaféle  beszé- 

1  A  tapasztalt  embernek  higyj !  —  2  A  középkor 
hadihajója.  Evezőit  fegyencek  vagy  rabszolgák  kezel- 
ték. A  XVIII.  század  közepe  óta  a  gálya  ily  hasz- 
nálata megszűnt.  —  3  Hosszú  kézi  puska. 

d  ékkel  él.  A  fejdelem  beszédközben  mondotta 
a  vezérnek,  hogy  talám  messze  vagyon  Rodostó, 
és  hogy  közelebb  szeretett  volna  lenni  a  portá- 
hoz ;  erre  a  vezér  monda,  hogy  ha  egy  kevéssé 
messze  van  is,  de  a  hely  alkalmatos.  —  De  ne 
gondoljad,  hogy  messze  legyen ;  mert  csak 
annyira  vagyon,  hogy  ha  a  riskását  megfőzik, 
oda  vihetik  melegen.  ítélje  el  az  ember  az  ő 
török  mondását!  elég  a,  hogy  mindjárt  meg- 
indulunk, és  még  ezt  a  levelet  be  kell  pecsétel- 
nem, azért  most  többet  nem  írhatok,  hanem 
ha  helybe  érkezünk,  mindenekről  tudósítani 
fogom  az  édes  nénémet,  akinek  istentől  jó 
egészséget  kívánok,  és  láthassam  meg  kedet 
mentől  hamarább.  Hanem  csak  arra  kérem  ke- 
det, hogy  írjon  mentől  gyakrabban  ;  én  pedig 
azt  el  nem  múlatom.  Pola  téti  x  édes  néném,  és 
az  egészségre  igen  kell  vigyázni.  Mi  ezennel 
megindulunk,  már  hét  az  óra. 


16.  (XXXVI.) 

Rodostó,  24.  april.   1720. 

Édes  néném,  ha  nem  mondanám  is,  hogy  ide 
érkeztünk,  csak  arról  megismeri  ked,  hogy 
honnét  datálom  levelemet.  Elég  a,  hogy  az  isten 
szerencsésen  ide  hozott  mindnyájunkat.  És 
mihent  ide  érkezett  Bercsényi  úr,  mindjárt 
anagrammát  csinált  a  város  nevéből,  és  ez  jött 
ki  belőle :   Ostorod   —  ez   igen   hozzá   illik   a 

1  Isten  éltessen !  Szórói-szóra :  sok  eveket,  azaz : 
sok  éveket  kívánok;  újgörög  nyelven  van  mondva; 
rövidítés  e  helyett .  polla  ta  eti.  Mint  újévi  üdvözlés 
mai  napság  is  használatos. 


47 

bujdosókhoz.  Elég  a,  hogy  erről  eleget  lehetne 
elmélkedni,  de  azt  hagyjuk  másszorra,  most 
pedig  fogadásom  szerint  hadd  írjak  meg  min- 
deneket kednek. 

Legelőször  is  ott  kezdem  el,  hogy  JenikőbőJ 
16-án  indulánk  meg.  Már  a  gálya  készen  várta 
a  fejdelmet.  Amely  igen  nagy  méltóságára  esett 
a  fejdelemnek,  hogy  a  császár  gályát  küldött 
számára.  A  gálya  is  a  nagyobbak  közül  való 
volt  ;  mivel  26  pár  lapát  vonta  —  mindenik 
lapáton  kin  4,  kin  3  ember  volt  —  mind  egészen 
220  rab  vonta  a  gályát  —  azon  kívül  100  fegy- 
veres léventi,1  vagy  hajdú  benne,  egyszóval  a 
gályában  voltunk  mindnyájan  400.  A  gályás 
főtiszt  basa  volt,  a  fejdelem  mellett  lévő  császár 
kapicsi  basája  velünk  volt,  azon  kívül  egy  csór- 
basi.2  Hét  órakor  a  fejdelem  a  gályába  szállván, 
tiszteletnek  okáért  az  ágyúval  lőttének,  a  vas- 
macskákat 3  felvonák,  és  vonni  kezdek  a 
gályát.  —  A  császár  kastélyát  meghaladván, 
ellenkező  szélre  taláiánk,  a  szigetek  felé  kétele- 
nítteténk  venni  utunkat,  amely  szigeteket  ne- 
vezik Insula  Principum.4  Forgács  úr  azt  észre- 
vévén, hogy  nem  az  volna  a  rodostói  út,  és 
nem  tudván  az  okát,  hogy  miért  megyünk  a 
szigetek  felé,  azonnal  megijede  és  kezdé  a  feje- 
delemnek mondani,  hogy  a  porta  megcsalta; 
és  nem  Rodostóba  viszik,  hanem  Nikomédiá- 
ban,  ahol  Tököli  volt. 5  A  fejdelemnek  haszon- 
talan vala  bátorítani  és  mondani,  hogy  talán  a 

1  A  tengerészetben  szolgáló  önkéntes  katona.  Ebből 
való  a  mai  levente  szavunk.  —  2  Helyesen  :  csorbadsi ; 
janicsár«zred  parancsnoka.  —  3  Horgony.  —  4  Her- 
ceg-szigetek a  Márvány-tengerben.  —  >  Thököly  itt  élt 
1702-től  1705-ben  bekövetkezett  haláláig.  Thököly  II. 
Rákóczinak  mostoha  atyja  volt. 

szelet  akarják  megnyerni,  vagy  más  okok  lehet, 
és  attól  nem  tart,  hogy  Nikomédiában  vigyék, 
és  arra  okot  nem  adott  a  portának,  hogy  aka- 
ratja ellen  vitesse  valahová  —  mind  ez  haszon- 
talan vala  ;  mert  minden  bizonynyal  elhitette 
vala  magával,  hogy  Nikomédiában  visznek,  és 
mindaddig  tárta  attól,  valamíg  a  szigeteket  el 
nem  érők.  Ott  megszállva  n  órakor,  ebéd  után 
Bercsényi  úr  is  oda  érkezek.  Másnap  is  a  szél 
ellenkező  lévén  estig,  este  pedig  hat  órakor 
onnét  elindulánk  jó  széllel  Rodostó  felé  —  egész 
étszaka  jó  szelünk  lévén,  a  vitorlákat  felvonták, 
és  nem  kelleték  lapátokkal  vonni.  A  harmadik 
napon  8  órakor  reggel  a  herakleai  portusba  x 
bementünk  és  vasmacskákat  vétenek  le.  A  ka- 
picsi 8  basa  pedig  előre  Rodostóra  mene,  hogy 
rendelést  tenne  a  szállások  iránt,  és  mindaddig 
itt  kelleték  nekünk  maradni.  21-én  a  kapicsi 
basa  a  fejdelemnek  tudtára  adván,  hogy  már 
készen  volnának  a  szállások,  ma  öt  órakor 
reggel  megindúlánk,  és  n  órakor  délelőtt 
Rodostóhoz  érkezénk.  A  fejedelem  azonnal  ki- 
szálla  a  gályából,  és  a  lovak  parton  lévén, 
pompával  kísérek  a  városban  lévő  fő  tisztek  a 
fejdelmet  szállásáig. 

Édes  néném,  nem  egy  kis  uraság  a  gályán 
járni.  Ott  a  nagy  rendtartás  legkisebb  dologban 
is,  a  nagy  csendesség.  Amikor  kétszáz  ember 
megrándítja,  csak  elhiheti  ked,  hogy  jól  meg 
vagyon  rándítva,  aztot  pedig  mind  egyszer- 
smind, az  52  lapátot  egyszersmind  teszik  a 
vízbe  —  egy  lapátnak  a  hosszasága  vagyon 
legalább  öt  ölnyi.  Igen  szép  mulatság  azt  nézni, 

1  Herakleai  kikötőbe;  a  Márvány-tengernek  ma 
Erekli  nevű  kikötőhelye.2  Kapudsi.  L.  29.  lap.  jegy- 
zetét. 

de  meg,  ha  az  ember  azt  gondolja,  hogy  azok 
a  szegény  rabok  csaknem  mind  keresztények, 
és  hogy  holtig  ott  kell  maradni  nekik,  megesik 
az  ember  szíve  rajtok.  Azon  kívül  is  a  gálya- 
vonás igen  nehéz  munka,  aki  azt  nem  látta, 
nem  lehet  annak  azt  kigondolni  —  azt  gondolná 
az  ember,  hogy  mindeniknek  az  egész  karja 
kiszakad,  úgy  megrántja  a  lapát  őket. 

Az  való,  hogy  az  ételöket  megadják,  de  a 
ruházat j  ok  csak  .rongyból  áll.  A  mieink  mégis 
ingben  dolgoztának  azért,  hogy  a  fejdelem  ott 
volt,  és  ugyan  ezért  az  okért  is  nem  bántak 
roszúl  vélek,  de  másként  ing  nélkül  dolgoznak, 
és  a  verést  legkisebbért  szenvedniök  kell,  amint 
magok  is  mondották  szegények.  Amidőn  vala- 
mit akarnak  nékik  parancsolni,  csak  süvölte- 
nek —  már  ők  azt  tudják,  mire  való,  és  egy- 
szersmind fognak  a  munkához.  Az  ő  székek  úgy 
vannak  rendiben  egymás  után  kétfelől,  vala- 
mint a  templomban  szoktak  lenni  —  közepette 
utca  vagyon,  ahol  szüntelen  járnak  alá  s  fel  a 
tisztek,  és  azt  nézik,  ha  valamelyik  nem  vonja-e 
jól  a  lapátot,  ha  beszélnek-é  egymással?  Kinek- 
kinek  a  maga  helyében  kell  maradni,  oda  van- 
nak láncolva,  és  mihent  a  vonást  elhagyják, 
le  kell  ülni,  és  ugyanazon  helyben  kell  alunniok 
is.  Egyébkor  soha  sem  szabad  felállani,  hanem 
amikor  a  gályát  vonják,  és  olyankor  igen  szo- 
morú zörgést  hall  az  ember  ;  mert  csak  a  sok 
lánc  zörgésit  lehet  hallani. 

Mind  ezekre  azt  mondaná  ked,  hogy  lehetet- 
len ezeknek  a  szegény  raboknak,  hogy  szabad- 
ságokat ne  sóhajtsák ;  mindazonáltal  mégis 
vannak  olyanok,  akik  azt  a  nyomorú  életet 
megszokták ;  mivel  én  beszéltem  két  magyar 
rabbal,  akik  húsz  esztendőtől  fogvást  vannak  a 
gályán,   és  mondottam,  hogy  ha  nem  lehet-é 

Mikes  Kelemen.  4 

olyan  módot  találni  abban,  hogy  megszabadul 
hassanak  ?  Csak  ezt  felelek  erre  :  miért  mennénk 
mi  Magyarországban?  Feleségünk,  gyermekünk 
talán  már  megholtanak  —  ott  mi  is  mivel  él- 
nénk? Itt  ételt  adnak,  és  megszoktuk  már  ezt 
a  nyomorúságot.  A  való,  hogy  nem  vártam  ezt 
a  feleletet  tőlök,  másként  is  gondolkodnám,  ha 
helyettek  volnék.  A  mi  gályánkon  mindenféle 
nemzetekből  valának  :  magyar,  német,  francia, 
lengyel,  muszka  —  Noé  bárkájában  nem  volt 
ennyiféle  nemzetség,  kiveszem  az  állatokat. 

Elég  az,  hogy  az  egész  bujdosó  magyarok  itt 
vannak.  Kinek-kinek  itt  vagyon  elhintve  a 
kenyere  —  addig  csak  itt  kell  lenni,  amíg  abban 
tart.  Kinek-kinek  pedig  bőven  elegendő  és 
tágas  szállása  vagyon  —  csak  én  egy  szolgával 
egy  gazdag  örménynek  az  egész  házát  bírom, 
és  mindenik  háznak  vagyon  egy  kis  kertje. 

Elég  az,  hogy  mi  már  itt  helyben  vagyunk  — 
a  bújdosásban  is  bujdosnunk  kell  —  az  isten 
fizesse  meg  annak,  aki  az  oka.  Mint  leszünk, 
hogy  leszünk,  ezután  azt  hagyjuk  az  isten 
akaratjára  :  —  ő  hozott  bennünket  ide,  ő  is 
viseli  gondunkat.  Akik  mivelünk  rosszat  akar- 
tak tenni,  azoknak  rossz  szándékjokat  az  isten 
javunkra  fordította  ;  mert  noha  még  nem  isme- 
rem a  várost,  se  körül  való  helyeit,  de  azt  el- 
mondhatom, hogy  hálaadással  tartozunk  isten- 
nek ide  való  hozásáért ;  mert  sokkal  tágasabban 
vagyunk  szállva,  mint  abban  a  nyomorult 
Jenikőben.  Az  egész  szállásaink  a  város  szélén 
vannak,  csak  egyet  lépek,  már  a  mezőn  va- 
gyok. —  De  lakóhelyünkről  legelső  alkalma 
tossággal  bővebben  írok,  és  nekem  úgy  tetszik, 
hogy  most  eleget  írtam,  és  n  órakor  ideje  volna 
lefekünni ;  mert  az  csudálatos  dolog,  hogy  az 
embereknek  és  az  asszonyoknak  itt  is  úgy  kell 


alunni,  valamint  másutt.  De  minekelőtte  el- 
vessem a  pennát.,  arra  kérem  kedet,  hogy  a 
hozzám  való  szeretet  meg  ne  fagyjon,  és  az 
egészségére  igen  vigyázzon.  Innét  oda  minden- 
nap mennek  hajók,  és  akármelyik  hajósnak  a 
levelét  oda  adhatja  ked.  Jó  étszakát,  édes 
néném. 

17.    XXXVII.) 

Rodostó,  28.  máji  1720. 

Már  mi  itt  derék  házastüzes  emberek  vagyunk, 
és  úgy  szeretem  már  Rodostót,  hogy  el  nem  fe- 
lejthetem Zágont.  De  tréfa  nélkül,  édes  néném, 
mi  itt  igen  szép  kies  helyt  vagyunk.  A  város 
eiég  nagy  és  elég  szép,  a  tengerparton  lévő  kies 
és  tágas  oldalon  fekszik.  Az  is  való,  hogy  Euró- 
pának épen  a  szélén  vagyunk.  Lóháton  innét 
Konstantinápolvba  két  nap  „könnyen  el  lehet 
menni ;  tengeren  pedig  egy  nap.  Az  bizonyos, 
hogy  sehol  a  fejdelemnek  jobb  lakóhelyt  nem 
adhattak  volna.  Akármely  felé  menjen  az  em- 
ber, mindenütt  a  szép  mező,  de  nem  puszta 
mező  ;  mivel  itt  mindenütt  a  földet  jó  megmí- 
velik,  a  faluk  mellett  lévő  mezők  nem  puszták, 
és  ennek  a  városnak  a  földje  olyan  mívelt,  vala- 
mint egy  jól  megmívelt  kert  —  kivált  mostaná- 
ban gyönyörűséggel  nézi  az  ember  itt  a  szántó- 
földeket és  a  szöilőket  és  a  sok  veteményes  ker- 
teket. Itt  pedig  annyi  szőllóhegyek  vannak,  hogy 
másutt  egy  vármegyében  elég  volna  —  azokat 
pedig  igen  jól  mívelik,  és  azokban  a  sok  gyü- 
mölcsfák úgy  tetszenek,  mintha  mind  kertek 
volnának.  Itt  pedig  meg  nem  karózzák  a  szől- 
lótt,  mint  nálunk,  azért  is  az  ágak  mind  le  van- 
nak hajolva,  a  szőllőgerezdet  a  levelek  béföd- 

vén  a  földet  is  árnyékban  tartják,  ez  pedig  szük- 
séges ezen  a  meleg  földön,  ahol  nyárban  igen 
kevés  eső  jár  —  így  a  föld  nedvesen  marad,  és  a- 
szőllő  nem  szárad  el. 

Itt,  az  való,  sok  veteményes  kertek  vannak, 
az  ide  való  szokás  szerént  jól  mívelik,  de  nem 
lehet  a  mieinkhez  hasonlítani.  Gyapottat  pedig 
sehol  annyit  nem  vetnek,  mint  itt,  és  a  gyapot- 
ból való  kereskedés  itt  igen  nagy.  Torda  vár- 
megyében, gondolom,  hogy  megteremne,  de  a 
mi  kokány  J  földünkön  elegendő  melege  nem 
volna.  Itt  az  asszonyoknak  egész  esztendő  által 
csak  az  (a  dolgok),  hogy  a  gyapottat  elvessék, 
megszedjék,  eladják,  vagy  megfonják.  Május- 
ban vetik  el,  és  októberben  szedik  meg.  Való, 
hogy  sok  bíbelődés  vagyon  a  gyapottal,  de 
minthogy  itt  az  asszonyoknak  semmi  más  külső 
munka j ok  nincsen,  azért  arra  reá  érkeznek. 

A  város  felől  azt  mondhatom,  hogy  ezen  a  föl- 
dön elmondhatni  egy  szép  városnak,  amely  nem 
olyan  széles,  mint  hosszú.  De  akármely  szép 
házak  legyenek  itt  a  városokon,  nem  tetszhet- 
nek szépeknek  ;  mivel  az  utcára  nem  hagynak 
ablakokat  kivált  a  törökök  azért,  hogy  a  felesé- 
gek ki  ne  láthassanak  —  micsoda  szép  dolog  az 
irigység !  A  piaca  a  városnak  igen  bőv  —  a  sok- 
féle szárnyas  állat,  gyümölcs,  kerti  vetemény 
itt  olcsó  —  amíg  ide  nem  jöttünk,  még  minden 
olcsóbb  volt.  De  ha  egy  kis  drágaságot  okoz- 
tunk is,  de  a  való,  hogy  csendességet  is  okoz- 
tunk ;  mert  a  lakosok  magok  mondják,  hogy 
amíg  ide  nem  jöttünk,  ahol  most  vagyunk  szállva, 
ott  az  utcákon  nappal  is  félve  jártának  az 
asszonyok  és  leányok  :  estve  felé  pedig  akit  kí- 
vül találhattak,  azt  elragadták,  és  gondolja  el 

1  Sovány,  agyagos;  Háromszékmegyei  táj  szó. 

ked,  mint  bocsátották  el?  Még  gyilkosságok  is 
estének,  ezeket  pedig  a  jancsárok,  görögök  és 
örmények  követték,  de  már  most  legkisebbet 
sem  hallani.  Estve  kiki  sétálhat  az  utcákon, 
semmitől  nem  tarthat.  A  való,  hogy  mink  is  so- 
kan vagyunk,  de  legkisebb  dolog  ha  történnék, 
a  kapunkon  lévő  30  jancsár  megtanítaná  azokat, 
akik  valamely  garázdát  z  akarnának  indítani. 
Nem  is  lehet  már  csendesebb  hely,  mint  ahol  mi 
lakunk  —  estve  idegen  jancsárt,  se  görögöt  nem 
látunk,  noha  a  szép  időkben  1 1  óráig  is  kint  va- 
gyunk. Csak  ilyen  hamar  is  már  micsoda  hasz- 
nára vagyunk  a  városnak,  hát  még  ezután. 
Csak  azt  bánom,  hogy  messze  vagyon  Bercsényi 
úr  tőlünk  :  ő  nem  bánja,  mert  ritkábban  me- 
gyünk hozzája,  és  annyival  kevesebb  lesz  a 
költség.  De  mit  tudunk  tenni,  ha  messze  is,  csak 
oda  kell  menni  —  hát  hogy  töltsük  az  időt? 
Még  az  asszonyok  sem  szeretik  aztot,  de  mit 
tehetnek  velünk  együtt  róla?  A  való,  hogy  a 
nem  nékik  alkalmatlanabb,  hanem  nékünk ; 
mert  csak  el  kell  hozzájok  menni,  valamint  az 
úr  dolgára.2 

Már  eleget  beszéltem  a  városról  és  a  földjé- 
ről ;  hanem  már  a  mi  házunknál  lévő  szokásról 
kell  szólni  és  az  idő  töltéséről.  A  való,  hogy  egy 
klastromban  nincsen  nagyobb  rendtartás,  mint 
a  fejdelem  házánál.  Ezek  pedig  azok  a  rendtar- 
tások :  Reggel  hatodfél  órakor  a  dobot  megütik, 
akkor  a  cselédeknek  fel  kell  kelni,  és  készen  kell 
lenni  hat  órára.  Hat  órakor  dobolnak,  és  akkor 
a  fejdelem  felöltözik  —  azután  a  kápolnába  me- 
gyén és  misét  hallgat.  Mise  után  az  ebédlő- 
házba megyén  —  ott  kávét  iszunk  és  dohányo- 

1  Garázdaság,  veszekedés.  —  2  Munka,  mellyel 
a  jobbágy  földesurának  tartozik,  robot. 

zunk.  Amikor  az  óra  három  fertály  nyolcra, 
akkor  elsőt  dobolnak  misére,  nyolc  órakor  má- 
sodikat, és  egy  kis  idő  múlva  harmadikat  do- 
bolnak —  akkor  a  fejedelem  misére  megyén, 
mise  után  a  maga  házában  megyén,  és  kiki  oda 
megyén,  ahova  tetszik.  Tizenegyedfél  órakor 
megütik  a  dobot  ebédre,  és  tizenkét  órakor  az 
asztalhoz  ülünk,  és  törvényt  teszünk  a  tyú- 
kokra. Harmadfél  órakor  a  fejdelem  csak  ma- 
gánoson a  kápolnába  megyén,  és  ott  vagyon 
három  óráig.  Mikor  az  óra  három  fertály  ötre, 
akkor  elsőt  dobolnak  estvéli  imádságra,  öt  óra- 
kor másodikat,  és  egy  kevés  idő  múlva  harma- 
dikát —  akkor  a  fejdelem  a  kápolnába  megyén, 
és  azután  kiki  eloszlik.  Vacsorára  hetedfél  óra- 
kor dobolnak.  A  vacsora  nem  tartván  sokáig, 
nyolc  órakor  a  fejdelem  levetkezik,  de  leggya- 
kortább  le  nem  fekszik  még  akkor,  és  reggel  ha 
szinte  hat  órakor  öltözik  is  fel,  de  éjféli  két  óra- 
kor felkél.  Azt  pedig  ne  gondolja  ked,  hogy  leg- 
kisebb változás  is  legyen  mindezekben.  Ha 
szinte  a  fejdelem  beteg  volna  is,  akkor  is  mind 
egyaránt  folynak  a  rendek.  Hatodfél  órakor  fel- 
kelni nem  kicsiny  dolog,  de  el  nem  mulatom 
azért,  hogy  kedvét  találjam,  és  mindenkor  jelen 
vagyok,  mikor  öltözik  - —  a  hivatalom  is  azt 
hozza  magával,  hogy  vigyázzak  a  cselédekre. 
Ezek  tehát  a  mi  klastromunkbéli  rendtartá- 
sink.  A  mi  pedig  a  mulatságot  és  az  időtöltést 
illeti,  a  sokféle,  és  kiki  a  maga  hajlandóságát 
követi.  A  fejdelem  minden  héten  lóra  ül  két- 
szer, és  estig  oda  vadászunk  ;  mert  itt  igen  sok 
fogoly  és  nyúl  vagyon  —  veres  fogoly  több  va- 
gyon, mint  szürke.  Mikor  pedig  vadászni  nem 
megyén  a  fejedelem,  akkor  csak  a  sok  írásban 
tölti  az  időt.  Mink  is  jobban  töltenők,  ha  lehetne, 
mert  az  ember  nem  mehet  örökké  sétálni,  nem 

lehet  mindenkor  a  mezőn  vándorlani :  az  ide 
való  emberekkel  pedig  nem  lehet  társalkodni. 
Itt  az  idegen  senki  házához  nem  mehet.  Kivált 
az  örmények  inkább  féltik  feleségeket,  mint- 
sem a  törökök.  Még  nem  láthattam  a  szomszéd 
asszonyomat.  Napjába  tízszer  is  a  kapuja  előtt 
kell  elmennem,  és  ha  a  kapuban  talál  lenni,  úgy 
szalad  tőlem,  mint  az  ördögtől,  és  bezárja  a  ka- 
puját. Nem  törődöm  rajta  ;  mert  közönsége- 
sen az  örmény  asszonyok  olyan  fejérek,  mint  a 
cigánynék.  Ebből  elitélheti  ked,  hogy  itt  a  lako- 
sokkal semmi  ismeretség  nem  lehet,  nem  is 
vesztünk  semmit ;  mert  itt  ki  szőcs,  ki  szabó. 
Valami  főrenden  lévő  emberek  itt  nincsenek, 
akikhez  mehetnénk.  Török  urak  vannak,  de 
unalmas  dolog  törököt  látogatni :  egyik  a,  hogy 
törökül  nem  tudok  ;  másik  a,  hogy  ha  az  ember 
hozzájok  megyén,  elsőben  no  ülj  le  —  azután 
egy  pipa  dohányt  ád,  egy  findzsa  kávét  —  ha- 
tot vagy  hetet  szól  az  emberhez,  azután  tíz 
óráig  is  elhallgatna,  ha  az  ember  azt  elvárná. 
Ők  a  beszélgetéshez,  nyájassághoz  épen  nem 
tudnak.  Minden  mulatságunk  tehát  abban  áll, 
hogy  Bercsényi  úrhoz  megyünk  vagy  ebédre, 
vagy  vacsorára  —  ott  mégis  nevetünk  a  kis 
Zsuzsival  T  ;  mert  az  asszonynyal  2  reá  kell  az 
embernek  tartani  magát,  valamint  a  kompódi 
nemesasszonynak.  A  már  csak  a  régi  dolgokat 
szereti  beszélni,  hogy  leánykorában  micsoda 
mn latsági  voltának.  Azt  jól  tudja  ked,  hogy 
nekem  ahhoz  semmi  kedvem.  —  Énnekem  a 
micsodás  természetem  vagyon,  elhallgathatom 
az  embert  három  óráig  is,  hogy  egyet  ne  szól- 
jak, de  azután  kérdje  meg  ked  tőlem,  mit  be- 

1  Köszeghy  Zsuzsi,  Rákóczi  vadászának  leánya.  — 
2  Bercsényiné. 

szeltek  nekem?  egy  szót  sem  tudnék  megmon- 
dani belőle,  így  vagyok  azzal  az  úri  asszonynyal. 
Két  óráig  sem  szólok  egyet.  Ha  nevet,  én  is  ne- 
vetek, de  sokszor  nem  tudom  mit  —  azt  gon- 
dolja, hogy  én  azokat  mind  nagy  figyelmetesség- 
gel  hallgatom.  Ugyan  is  ha  én  régi  dolgokkal 
akarom  az  időt  tölteni,  a  Nagy  Sándor  históriá- 
ját olvasom,  az  elég  régi. 

Mind  ezekből  megláthatja  ked,  hogy  micsoda 
városban  telepítettenek  le  bennünket ;  annak 
micsodás  lakosi  vannak,  micsoda  környéke ; 
itt  micsodás  szokást  tartunk.  De  azt  még  meg 
nem  mondottam  kednek,  hogy  én  micsodás 
szokást  tartok.  Az  én  szokásom  a,  hogy  tíz  óra- 
kor lefekszem,  és  a  szemeimet  bezárom,  és  rend 
szerént  azokat  fel  nem  nyitom  más  nap  hatod- 
fél óráig.  Ezt  a  dicséretes  szokást  mind  télben, 
mind  nyárban  megtartom.  Azért  ez  a  levél 
olyan  hosszú,  hogy  már  tíz  az  óra,  alugyunk 
hát,  édes  néném.  De  az  egészségre  kell  vigyázni, 
ha  azt  akarja  ked,  hogy  gyakran  írjak.  Más- 
szor többet,  vagy  kevesebbet.  Ihol  azt  majd 
elfelejtettem  megírni,  hogy  az  a  veszett  kösz- 
vény az  urunkra  jött  alkalmatlankodni. 


18,  (XLIII.) 

Rodostó,  16.  apr.  1722. 

Szép  dolog  a  háláadatlanság  és  a  restség. 
Már  egynéhány  levelemre  nem  vettem  választ, 
mi  az  oka?  Beteg-é  ked?  haragszik-é  ked?  Ne- 
künk nem  kell  úgy  tennünk  mint  a  rossz  háza- 
soknak, akik  háttal  fordulnak  egymáshoz,  ami- 
kor nem  jól  vannak  egymással.  De  édes  néném, 
most  nem  kell  haragudni  reám  ;  mert  mi  most 

keserűségben  és  sírásban  vagyunk,  és  az  olya- 
nokra nem  kell  haragudni,  hanem  még  az  olya- 
nokkal sírni  kell.  Azt  nem  kívánom  kedtől, 
inkább  sírok  ked  helyett. 

A  mi  szomorúságunknak  pedig  az  az  oka, 
hogy  tegnap  vettük  hírét  a  fejdelemasszo- 
nyunk halálának,  aki  is  Párizsban  18.  febr.  holt 
meg  43  esztendős  korában.1  A  való,  hogy  a  fej- 
delem szívesen  bánja,  de  már  egy  nagy  bútól 
megmenekedett ;  mert  a  fejdelemasszony  álla- 
pot ján  mindenkor  kelletett  búsulni.  A  való, 
hogy  igen  keveset  laktanak  együtt,  de  a  köte- 
lesség mindenkor  fenn  volt,  és  a  gondviselésnek 
meg  kelletett  lenni :  noha  a  héjával 8  a  szegény 
fejdelemasszonynak  nagy  nyomorúsággal  és 
szegénységgel  kelletett  életét  tölteni.  Édes  né- 
ném, nem  vigasztalására  vagyon-é  az  egy  sze- 
génynek, amidőn  azt  látja,  hogy  a  fejdelmi 
nagy  házból  valók  is  szükséget  szenvednek,  és 
hogy  ezekkel  is  úgy  bánhatik  az  isten,  vala- 
mint ővele,  és  ha  ezek  kénytelenek  szenvedni, 
ő  is  könnyebben  szenvedhet.  Vájjon,  ha  a  sze- 
gények mindenkor  boldogságban  látnák  a  fej  - 
delmeket  és  más  nagy  urakat,  nem  gondolhat- 
nák-é  azt  felölök,  hogy  talán  az  istennek  rende- 
lése nem  bír  vélek,  és  alább  nem  teheti  őket?  — 
Solon,  a  hét  bölcsek  közül  való,  a  Kroesus  udva- 
rába menvén,  Kroesus  nagy  becsülettel  fogadá, 
és  megmutatá  néki  a  kincsét,  és  monda  néki  a 
király ":  «Látod-é,  micsoda  gazdag  és  boldog 
vagyok  ?»  De  a  philosophustól  semmi  dicséretet 
nem  véve,  amely  nehezen  esek  a  királynak. 
Gondolván,  hogy  majd  fel  fogja  őtet  magasz- 

1  Karolina  Amália  hessen-rheinfelsi  hercegnő,  ki 
1696-ban  lett  Rákóczi  neje.  —  Arany  «Rákoczyné» 
ez.  balladájának  ő  a  hőse.  2  Itt  annyi  mint  thiában  !». 

talni,  és  még  több  kincset  is  mutata  néki,  de 
Solon  mindezekre  csak  azt  monda  a  királynak  : 
Nemo  ante  mortem  beatus  :  Senki  holtáig  nem 
boldog.  E  ha  nem  tetszék  is  a  királynak,  el  kel- 
leték hallgatni.  Eszébe  is  juta  idővel ;  mert  Cy- 
rus  felprédáltatván  kincsét  és  országát,  és  maga 
is  rabságba  esvén  és  halálra  Ítéltetvén,  akkoron 
eszébe  jutott  a  Solon  mondása. 

Minthogy  históriából  beszéltem  kednek,  még 
ez  iránt  két  rövid  példát  hozok  elé,  hogy  meg- 
lássa ked,  hogy  mi  is  tudjuk  az  ABCét.  Osiris, 
az  egyiptomi  leghíresebb  király,  meggyőzvén  öt 
vagy  hat  királyokat,  és  rabságban  tartván,  ami- 
dőn valahová  ment,  a  szekerét  ezekkel  vonatja 
vala  és  az  asztala  alatt  étette  őket.  Egyszer  a 
többi  között,  amidőn  vonták  a  szekeret,  egyik 
a  hat  közül  csak  a  kereket  nézte.  Osiris  a  szekér- 
ben lévén  aztot  észrevévé  és  kérdé  tőle,  hogy 
miért  nézne  mindenkor  a  kerékre?  A  rab  király 
feleié  néki ;  «Azt  nézem,  hogy  amely  része  a 
keréknek  fenn  vagyon,  a  lefordul,  és  amely  alatt 
vagyon,  a  felmegyen».  Az  egyiptomi  király  el- 
mélkedvén erről  a  feleletről,  azonnal  felszabadítá 
a  királyokat,  és  mindenikét  nagy  becsülettel  a 
maga  országába  visszábocsátá. 

Ha  szinte  megunná  is  ked,  de  hozok  még  egy 
példát  elé  ;  mert  nem  mindenkor  vagyon  olyan 
jó  kedvem,  hogy  históriából  beszéljek.  Egy  szá- 
moszi  király,  a  neve  nem  jut  eszembe,  soha  leg- 
kisebb szomorúságot  vagy  szerencsétlenséget 
meg  nem  kóstolván,  egyszer  maga  magának 
akart  szomorúságot  okozni,  hogy  hadd  búsul- 
hasson ő  is  valaha  valamin,  valamint  mások. 
Azért  egy  igen  kedves  gyűrűjét  kihúzván  az 
ujjából,  a  tengerbe  veti ;  már  őnéki  is  búja  volt 
gyűrűn  :  de  másnap  egy  nagy  halat  visznek 
asztalára,  akinek  a  torkában  megtalálja  gyű- 

rűit.1  De  idővel  ez  a  király  nagy  nyomorúsá- 
gokban esek,  és  akkoron  észrevévé,  hogy  a  jó 
idők  után  eső  szokott  lenni,  és  hogy  azt  a  szomo- 
rúságot kell  minekünk  jó  néven  venni,  amelyet 
onnét  felül  küldenek  reánk  és  nem  azt,  amelyet 
mi   csinálunk   magunknak. 

Édes  néném,  többet  nem  beszélek  históriából, 
hanem  csak  azt  mondom,  hogy  ne  essünk  két- 
ségben :  az  isten  megvigasztalhat  bennünket, 
mivel  nyomorúságban  vetheti  a  nagy  fejdelme- 
ket.  De  itt  még  más  rossz  hírek  is  vannak  ; 
mert  a  pestis  itt  igen  kezd  sétálni.  Azt  mondják, 
hogy  keteknél  bővséggel  vagyon.  Az  egészségre, 
édes  néném,  az  egészségre  kell  most  igen  vi- 
gyázni, soha  sem  volt  nagyobb  szükségünk  reá, 
mint  most.  Szüntelen  való  félelemben  leszek 
kedért  ;  mert  a  nem  tréfa.  Bercsényinek  két 
vagy  három  cselédje  már  megholt,  a  jezsuita] ok 
is  u  tanok  ment,  aki  méltó  pap  volt.  Maga  is 
az  asszonynyal  hozzánk  jőnek  lakni,  mintha  már 
köztünk  bátorságosabb  volna  :  de  én  nem  bá- 
nom, mert  a  kis  Zsuzsi  közelebb  lesz.  Erre  azt 
fogja  ked  mondani:  Jaj!  hogy  gondolkodik 
ilyen  pestises  időben  az  olyanról?  Édes  néném, 
amíg  élünk,  addig  csak  magunkban  hordozzuk 
a  természetet,  és  az  oldalcsontunkat  csak  kell 
szeretnünk,  vagy  akarjuk,  vagy  sem.  Édes  oldal- 
csontból való  néném,  arra  vigyázzon  ked,  hogy 
a  csont  egészséges  legyen,  és  cinteremben 8 
ne  vigyék.  Azért  nem  kell  a  házból  kimenni 
otthon  kell  ülni,  és  reméljük,  hogy  a  jó  isten 
megtart  bennünket.  Ámen. 

1  Polykrates  volt.  2  Temető.  (A  latin  coemeterium 
szóból.) 


6o 


19.    (XLVII.) 

Rodostó,  15.  apr.  1723. 

Édes  néném!  micsoda  feledékeny  nyavalyá- 
ban voltam  eddig,  hogy  elfelejtettem  kednek 
megírni  a  szegény  Horvát  Ferenc  halálát.  Va- 
gyon már  két  holnapja,  hogy  elhagyott  bennün- 
ket örökösön.  Ezt  a  hírt  régen  tudja  ked,  de  azt 
is  tudja  ked,  hogy  egy  emberséges  embert  vesz- 
tettünk el,  aki  még  hatvankilenc  esztendős  ko- 
rában is  igen  frissen  bírta  magát,  és  mindenkor 
jó  kedvű  volt  —  nem  is  volt  vígabb  közöttünk 
önálánál.  —  Micsoda  szép  dolog  a  jó  természet! 
Nem  kell  csudálni,  ha  elfelejtette  volna  is  a  maga 
hazáját ;  mert  aki  43  esztendőt  tölt  idegen  or- 
szágban, azt  is  elfelejti,  hogy  hová  való. 

De  attól  tartok,  hogy  ismét  itt  temetés  ne  le- 
gyen, és  a  szemét  bé  ne  hunyja  egy  úri  asszony, 
aki  ifjú  lett  volna  Ábrahám  idejében  :  de  mosta- 
nában hatvankilenc  esztendő  semmi  ékességet 
nem  ád,  és  egy  olyan  korban  lévő  asszonynak 
nem  szükséges  befedni  az  orcáját  azért,  hogy 
valamely  gondolatokat  ne  okozzon.  Mindezekből 
észreveheti  ked,  hogy  Bercsényiné  asszonyról 
szól  az  írás,  aki  is  szemlátomást  fogy,  és  mint- 
egy olvad.  Azt  tudja  ked,  hogy  ilyen  idős  korá- 
ban is  mindenkor  piros  ábrázatja  volt,  de  mos- 
tanában egészen  elhalaványodott,  és  maga  is 
veszi  észre,  hogy  nemsokára  lekaszálják  a  szé- 
nát. Eddig  legkedvesebb  beszélgetése  is  a  viszszá 
való  menetelről  volt,  de  már  látja,  hogy 
hamarébb  meglátja  Menyországot,  mint  Ma- 
gyarországot. Bizony  jobb  is  az  első  a  másiká- 
nál :  de  mit  ártana  Magyarországból  Menyor- 
szágba menni?  Elég  a,  hogy  amicsoda  állapot- 

ban  vagyon  ez  az  úri  asszony,  azt  gondolom, 
hogy  az  örökös  hazájába  megyén  most  minden 
órán.  Kit  adjunk  azután  Bercsényi  úrnak?  Gon- 
dolkozzék ked  addig  felőle,  és  írjon  ked  valami 
híreket ;  mert  itt  semmit  nem  hallunk. 


20.  (XLVIII.) 

Rodostó,  26.  apr.   1723. 

Édes  néném,  akármennyit  éljen  az  ember, 
akár  micsoda  kedvére  töltse  napjait,  de  mind- 
azoknak a  halál  a  vége.  Szegény  Bercsényiné 
asszonyom  is  azon  végezé  el  életét,  aki  is  már 
egynehány  napoktól  fogvást  betegeskedvén,  és 
nem  annyira  szenvedvén  fájdalmakat,  mint  a 
természetnek  magában  való  elfogyását,  aki  is 
mint  a  gyertya  úgy  aludt  el  tegnap  három  óra 
felé  délután.  Már  észrevettük,  hogy  csakhamar 
elaluszik,  holmi  kérdéseket  tettek  tőle  a  rende- 
lése iránt ;  az  urunk  az  ágya  mellett  volt,  és 
mindenre  megfelelt,  és  sőt  még  valamit  akart 
volna  mondani  a  fejedelemnek,  már  el  is  kez- 
dette volt,  de  egykét  szó  után  csak  csendesen 
kimulék  e  világból  —  alig  vettük  észre  halálát. 
Sokat  kívánkozott  szegény  a  mulandó  hazá- 
jába, de  az  isten  az  örökös  hazájába  vitte.  Ügy 
tetszik,  édes  néném,  hogy  hatvankilenc  esz- 
tendő múlva  csak  gondolkozhatott  arról  a 
szent  hazáról. 

Azt  elmondhatni  arról  az  úri  asszonyról,  hogy 
igen  jó  erkölcsű  ájtatos  asszony  volt,  azt  is  el- 
mondhatni, hogy  mindenkor  nagy  méltóságban 
élt,  és  a  szükségnek  csak  a  hírét  hallotta.  Nem  is 
lehetett  másképen,  leginkább  amikor  Drasko- 
vicsné  és  Erdődiné  volt,  a  harmadik  urával  is 

mindenkor  bövségben  volt  még  mind  ebben  a 
bújdosásban  is.  Ma  tettük  koporsóba  szegényt, 
és  gondolom,  hogy  a  jezsuitákhoz  viszik  bé  in- 
nét Konstantinápolyba  —  tudom,  hogy  ott 
lesz  ked  a  temetésen. 

Tudom,  hogy  már  azt  várja  ked,  hogy  meg- 
írjam, micsoda  állapotban  volt  az  úr  az  ilyen 
szomorú  órákban?  Amidőn  az  asszony  beteges- 
kedett, igen  igen  tudta  kedvét  keresni,  és  ami- 
dőn halálán  volt,  akkor  úgy  történt,  hogy  aludt 
—  nem  akarták  felkölteni,  hogy  jelen  ne  legyen. 
Amidőn  felébredt  és  megtudta,  hogy  a  szegény 
asszony  nincsen  már  a  világon,  akkor,  a  való, 
hogy  egy  keveset  könyvezett.  Mi  azt  gondoltuk, 
hogy  majd  nagy  zokogásokat  fog  tenni,  de  sok- 
kal csendesebben  volt,  mintsem  gondoltuk  volna, 
és  a  keserűség  mellett  a  ládákról  gondolkodott. 
Ilyen  a  világ !  Vájjon  nem  házasodik-é  még  meg? 
Itt  nincsen  más  leány,  hanem  Zsuzsi,  és  két  öz- 
vegy asszony,  Zsuzsihoz  pedig  még  más  is  tar- 
taná közit,  de  aki  gazdagabb,  a  hatalmasabb. 
Most  ez  elég  ;  mert  a  szomorú  dologról  nem  kell 
hosszú  levelet  írni. 

21.  (L.) 

Rodostó,  15.  octob.  1723. 

Hol  vannak  a  muzsikások?  Fújják  el  a  tehén- 
hús nótát,  és  vonják  el  a  menyasszony  táncát. 
Mindezekből  elítélheti  ked,  hogy  ma  itt  házas- 
ság lesz.  De  azt  is  jó  megtudni  kednek,  hogy 
lakadalom  nem  lesz,  és  hogy  csak  száraz  kortyot 
nyelnek  a  mái  lakadalomban  —  talán  a  meny- 
asszonynak sem  leszen  jobban  dolga.  Elég  a, 
hogy  ma  esküdt  meg  Bercsényi  úr  Zsuzsival,  két 
vagy  három  bizonyság  előtt,  de  azt  is  titkon. 

Elítélheti  ked,  micsoda  örömben  vagyon  Zsuzsi. 
Aki  is  bizonynyal  megérdemli  a  grófné  titulust, 
és  az  istennek  iránta  való  rendelését  lehet  csu- 
dálni, aki  is  micsoda  úton  veszi  gondviselése 
alá  az  idegen  országban  lévő  árvákat! 

Édes  néném,  azt  is  ehhez  teszem,  hogy  mi 
jól  vannak  az  olyanok,  akiknek  elég  vagyon  a 
ládáj  okban  ;  mert  Bercsényi  úr  nem  annyira  a 
szükségért  házasodott  meg,  mint  azért,  hogy 
vagyon  módja  benne.  Mert  üsmerek  én  olyat, 
ked  is  üsmeri,  hogy  nagyobb  szüksége  volna  a 
házasságra,  mint  Bercsényi  úrnak,  de  non  habét 
pecuniam.1  És  nemcsak  a  búcsút  járják  pénzzel, 
hanem  a  menyasszony  táncát  is. 


22.  (LXII.) 

Rodostó,    ii.  junii,    1725. 

Eleget  nevettem,  édes  néném,  a  ked  udvaros 
köszönetin,  mintha  én  azt  megérdemlettem 
volna,  és  mintha  valamely  új  dologra  tanítottam 
volna  kedet  :  de  el  kell  vennem  és  meg  kell  tud- 
nom, hogy  a  ked  köszönete  csak  arra  való,  hogy 
bátrabban  kinyissam  a  tudományomnak  erké- 
lyit.  Jó  némelykor  megbátorítani  az  embert ; 
mert  sokan  vannak  olyanok,  akik  szégyenlik 
világosságra  tenni  gondolatjokat ;  noha  jobban 
gondolkodnak  sokszor,  mint  azok,  a  kik  aztot 
csak   bátran   kipökik. 

Arról  igen  okosan  gondolkodik  ked,  hogy  úgy 
szeretné  neveltetni  a  fiát  és  leányát,  valamint 
ott  Pérában  nevelik  a  franciák.  Édes  néném, 
ott  pedig  csak  kereskedőket  lát  ked  :  de  az  or- 

:  Nincs  pénze. 

szagokban  kellene  látni,  hogy  a  nemesember 
gyermekeit  mint  nevelik.  A  való,  hogy  nekik 
magok  királyok  vagyon,  és  ahol  mindenféle 
tudományok  és  mesterségek  virágoznak.  Az  is 
való,  hogy  egy  országnak  a  boldogsága  az  ifja- 
kat való  jó  neveltetésekből  áll  —  a  hadakozást, 
a  tudományokat,  és  a  mesterségeket  akkor  kez- 
dik tanulni.  A  mi  boldogtalan  országunkban 
mindezekre  alkalmatossága  nincsen  egy  ifjú- 
nak, noha  mindezekre  olyan  alkalmatos  volna, 
mint  akármely  nemzet.  Mindazonáltal  úgy  tet- 
szik, hogy  mégis  jobban  lehetne  nevelni  az  ifja- 
kat, ha  az  atyák  arról  jobban  gondolkodnának. 
Noha  közűlök  sokan  tudatlanok,  és  egy  vaknak 
nehéz  a  világtalant  vezetni.  De  ha  magok  is  a 
tanulást  jobban  szerették  volna,  a  fiakot  többre 
taníthatnák  ;  mert  egy  jól  neveltetett  és  okta- 
tott ifjú  a  fiát  is  a  szerént  neveli.  Mert  ugyanis 
nézzük  el,  hogy  neveltetnek  nálunk  az  ifjak 
közönségesen?  Legalább  tíz  vagy  tizenegy  esz- 
tendős koráig  a  faluból  ki  nem  megyén,  hanem 
addig  a  falusi  iskolában  jár  —  addig  az  ideig 
megtanul  olvasni,  de  az  olvasással  sok  paraszti 
szokást  is  tanul.  Ha  iskolában  nincsen,  otthon 
egyebet  nem  lát,  hanem  minden  héten  hétszer 
az  apját  részegen  látja,  a  ki  nem  törődik  azzal, 
hogy  a  fiába  valamely  nemesi  és  keresztényi 
jó  erkölcsöket  oltson,  és  csak  a  cselédekkel  való 
társaságban  hagyja,  akiktől  mindenféle  rossz 
szokást  és  rossz  erkölcsöt  látván  és  tanulván, 
azok  benne  csaknem  holtig  megmaradnak,  és 
a  nagy  parasztságban  való  neveltetése  miatt 
azt  sem  tudja,  ha  nemesember  gyermeke-é? 
Talán  meg  sem  tudhatná  másként,  hogyha  csak 
a  jobbágyok  kis  uroknak  nem  neveznék. 

Tizenkét  vagy  tizenhárom  esztendős  korában 
valamely  collegiumba  beplántálják,  ahonnét  hu- 


65 


szonnégy  vagy  huszonöt  esztendős  korában  sza- 
badul ki.  Olyan  idejében,  amelyben  másutt  már 
az  olyan  ifjú  jó  deák,  jó  historicus,  a  gyeomet- 
riát,  gyeographiát  szükségéhez  képest  tudja,  és 
már  jó  hadi  tiszt ;  nem  csak  hadi  dolgot,  de 
országos  dolgot  is  bízhatnak  reája.  De  már  vi- 
gyük haza  pompával  a  mi  huszonöt  esztendős 
deákunkat  a  collegiumból  és  nézzük  meg,  hogy 
annyi  tanulás  után  mit  tud,  és  hogyha  használ- 
hat-é  valamit  tudományával  az  országnak  vagy 
magának?  Legelsőben  is  a  mi  deákunk  azon 
igyekezik,  hogy  cifra  köntöse  és  paripája  lé- 
gyen —  egynehány  könyvit  és  philosophiáit 
valamely  almáriomba  eltemetvén,  azután  falu- 
ról falura  bejárja  az  atyjafiait  —  Aristotelesnek 
ott  egynehány  terminusit  kipöki,  de  deákul 
már  szégyenlene  beszéleni  azért,  hogy  az  asz- 
szonyok  tanuló  deáknak  ne  tartsák.  Az  atyja- 
fiainál mit  csinál?  Leghasznosabb  beszélgetése 
a  vadászatról,  a  lovakról  vagyon  —  ha  asztal- 
nál vagyon,  nagy  gyalázatnak  tartaná,  ha  jól 
nem  innék,  és  még  deáknak|  tartanák,  ha  ma- 
gát mentegetné  —  ebéd  után  vagy  az  asszony 
vagy  a  leányok  házában  bontja  ki,  amit  Virgi- 
liusból  vagy  Ovidiusból  olvasott.  —  Eszerint 
felróván  az  atyjafiait,  és  közöttök  egynehány 
részegség  után  megmosván  torkát  a  deák  szó- 
tól és  az  iskolai  portól,  ismét  haza  iromtat  azzal, 
amit  az  atyjafiaitól  tanult.  De  mit  tanult?  azt 
a  tudományt  eléveszi,  mihent  az  apjához  vendé- 
gek érkeznek  ;  mert  legnagyobb  gondja  is  az 
lesz,  hogy  az  apja  vendégit  megrészegítse,  és  az 
apjától  is  azért  dicséretet  vegyen  más  nap.  E 
szerint  tölt  el  két  vagy  három  esztendőt  vagy  a 
vadászatban,  vagy  az  italban  —  és  amit  egyne- 
hány esztendőkig  tanult,  azt  egy  kevés  idő  alatt 
csaknem  mind  elfelejti.  De  mit  tanult  volt  annyi 

esztendőkig?  csak  a  deák  nyelvet  és  egyebet 
nem  tanulván,  annak  házánál  hasznát  nem  so- 
kat veszi  —  és  a  gazdaságban  olyan  tudatlan, 
mint  mások.  És  a  physikájából  annyit  nem  tud, 
mint  a  molnárja  vagy  a  kovácsa,  nem  tudván 
csak  annak  is  okát  adni,  hogy  miért  hinti  meg 
vízzel  annyiszor  az  égő  szénit.  Annyi  deáksága 
után  csak  azt  is  a  tiszttartójától  kell  megkérdeni, 
ha  a  szőllője  délre  vagy  északra  fekszik-é?  Kérd- 
jük már  aztot,  hogy  mikor  fogja  hasznát  venni 
a  logikájának,  ha  megházasodván  a  gazdasága- 
kor, annak  semmi  hasznát  nem  veszi?  Az  ország- 
gyűlésiben elmenvén,  az  ország  dolgához  nem 
tud  —  nagy  csendességben  kell  hallgatni  a  vég- 
zéseket, mivel  ha  ott  úgy  disputálnának,  mint  az 
iskolában,  azonnal  ő  is  felugranék  székéről  és  fel- 
kiáltaná :  Nego  majorem.1  De  azokhoz  nem  ért- 
vén, olyan  tanácsot  kell  adni,  hogy  hányják  el 
az  emberfőt.  Nem  hogy  azt  tudná,  hogy  miben 
áll  az  ország  haszna  ;  de  azt  sem  tudja,  micsoda 
országok  szomszédi  Erdélynek?  hogy  a  Maros 
a  Tiszába  foly-é  elsőben  vagy  a  Dunába?  de 
hol?  a  meg  más  kérdés  volna.  Mindezekből  lát- 
juk, hogy  a  nyolc  vagy  kilenc  esztendeig  való 
tanulásnak  se  maga,  se  az  ország  hasznát  nem 
veszi ;  mert  a  deák  nyelvnek  úgy  vennék  hasz- 
nát, ha  a  hadakozásról,  az  ország  igazgatásáról 
és  más  tudományokról  való  könyveket  olvas- 
nának. De  így  a  mi  philosophusunk  egykét  esz- 
tendő múlva  olyan  tudatlanná  lészen,  valamint 
a  gondviselője,  és  ha  a  tiszttartójának  nem  kel- 

1  Tagadom  a  első  tételt.  —  A  syllogismus  három 
tételből  áll :  felső  tétel :  propositió  major  vagy  röviden : 
major ;  alsó  tétel :  pr.  minor ;  és  következmény  :  con- 
clusio  —  A  ki  tehát  a  felső  tételt  tagadja,  az  egész 
okoskodásnak  ellenmond. 

letnék  írni,  talán  az  írást  és  az  olvasást  is  elfe- 
lejtené. Nem  akarom  ezekből  azt  kihozni,  hogy 
a  deák  nyelv  haszontalan  volna,  hanem  csak 
azt  mondom,  hogy  egy  nemesembernek  idő- 
vesztés  annyi  esztendőkig  csak  azt  a  nyelvet 
tanulni ;  mivel  a  mellett  más  egyéb  hasznos 
tudományt  is  tanulhatna  :  egy  paraszt  ember 
gyermekinek  még  haszontalanabb,  és  jobb  volna, 
mihent  írni  és  olvasni  tud,  valamely  mesterséget 
tanulni  ;  mivel  a  mesterségek  és  a  kereskedések 
hajtanak  hasznot  egy  országban.  Tudom,  hogy 
a  mi  országunkban  egy  ifjúnak  más  tudományt 
nem  lehet  tanulni ;  mert  nincsenek  arra  való 
collegiumok  mint  más  országokban,  ahol  egy 
huszonöt  esztendős  ifjú  négy-  vagy  ötféle  tudo- 
mányokat tud,  és  egy  közönséges  ifjú  két  vagy 
három  mesterséget.  De  lehetetlent  nem  kell  kí- 
vánni a  szegény  erdélyiektől :  nem  is  kívánok. 
De  az  atyák  nagy  számot  adnak  azért,  hogy  a 
fiakot  nagyobb  gondviseléssel  nem  nevelik,  és 
a  nemesi  jó  erkölcsre  nem  ingerlik  még  eleinte, 
hanem  még  példát  adnak  a  részegeskedésre,  a 
feslett  és  tunya  életre.  Ha  a  fiakot  csak  arra 
vennék  is,  hogy  a  deák  könyveket  magyarra 
fordítsák,  úgy  a  tanulásokat  a  közönséges  jóra 
fordítanák  ;  mivel  sokan  vannak  olyanok,  akik 
arra  alkalmatosok  volnának.  És  ha  csak  egy 
könyvet  fordítana  is  meg  életében,  azzal  mind 
magának,  mind  másoknak  használna,  és  látná 
valamely  gyümölcsét  annyi  esztendeig  való  ta- 
nulásának :  de  a  sok  hejje  huj  ja,  a  kopó,  a  vir- 
radtig való  ital  mindezekre  időt  nem  ád,  és  nem 
engedi,  hogy  az  elme  valamely  hasznos  dolog- 
ban foglalja  magát.  És  ha  megvénül,  jó  tanácsot 
sem  tud  adni ;  mert  ifjúságát  haszontalan  töl- 
tötte el  —  és  egy  tudatlan  tanács  úr  olyan  egy 
országban,  mint  egy  üres  hordó  a  pincében. 

De,  édes  néném,  most  veszem  észre,  hogy  mi- 
ben töröm  a  fejemet.  Mindazonáltal  mint 
hazafia  azt  akarnám,  hogy  a  tudomány  oly 
közönséges  volna  nálunk,  valamint  a  tudatlan- 
ság. De  akármely  hosszú  levelet  írjak  is  kednek 
erről  a  dologról,  azzal  a  mi  ifjaink  szokásokat 
meg  nem  változtatják,  se  az  atyák  az  asztalnál 
való  régi  bevett  rendet  el  nem  hagyják.  Ked- 
nek pedig  azt  javallom,  hogy  a  fiának  olyan 
tudományokat  adasson,  amelyekkel  használ- 
hasson országának.  Én  eleget  prédikáltam  a 
fiakról,  azért  leszállok  a  predikálószékből,  és 
menjen  fel  ked  is  oda  predikálani  a  leányok- 
ról —  a  kedet  illeti ;  mert  a  leányok  nevelte- 
tésére úgy  kell  vigyázni,  valamint  a  férfiakéra  ; 
de  még  többet  mondok  és  azt  mondom,  hogy 
jól  oktatni  a  leányokat  olyan  szükséges,  vala- 
mint a  férfiakat,  és  az  egyike  olyan  hasznos 
az  országnak,  valamint  a  másika.  Hogy  lehet 
a?  Nem  igaz-é  az,  édes  néném,  hogy  egy  jól 
nevelt,  jól  oktatott  eszes  leány  asszonynyá  vál- 
tozván, a  fiát  is  mind  jól  tudja  nevelni,  oktatni 
és  tanítani  és  aztot  az  ország  szolgalatjára  al- 
kalmatossá tenni?  Ergo,  hasznára  vagyon  tehát 
az  országnak,  ha  a  leányokat  jól  nevelik  és 
oktatják. 

A  régi  rómaiak  megajándékozták  az  olyan 
anyákat,  kik  a  haza  szolgalatjára  jól  nevelték 
fiakot.  Érről  többet  nem  írok,  és  többet  nem 
írhattam  volna,  ha  szinte  fiam  volna  is  :  de 
nincsen,  és  azt  bánom.  De  azt  is  bánom,  hogy 
ma  ismét  sátorok  alá  jöttünk  lakni ;  mert  a 
napokban  visszamentünk  volt  a  városba.  Itt 
kell  a  vászon  alatt  pergelődni,1  és  úgy  süt  a  nap 
itt  minket,   valamint  a  koldus  lábát  sütik  a 

1  Pörkölödni. 

tűznél.  Édes  néném,  az  egészségre  vigyázzunk, 
és  mondjon  el  ked  egy  olvasót  érettem  ;  mert  a 
sok  fülbemászóval  tele  a  sátorom. 


23.  (LXIII.) 

Rodostó.  7.  szept.   1725. 

Édes  néném,  csudálja  ked  azt,  hogy  lehet 
mi  egy  kocsonyának  ;  mert  mi  csaknem  egé- 
szen elolvadtunk  a  sátorok  alatt,  és  csak  teg- 
laptól  fogva  kezdek  helyre  jönni.  Oka  pedig 
innak  a,  hogy  tegnaptól  fogvást  visszajöttünk 
1  mi  megunt  kedves  városunkban,  és  már  itt 
töltjük  az  időt,  amint  lehet  szegény  bujdosók- 
tól, hol  szomorúan,  hol  kedvetlenül.  De  mireánk 
iS  az  az  isten  visel  gondot,  aki  a  hazáj  okban 
evőket  élteti  :  azokot  ott  meghatta,  minket  ide 
lozott :  aztot  mind  egy  kéz  cselekedte. 

Egy  régi  philosophus  azt  kérdezte  egyszer  a 
másikától,  hogy  mit  csinál  az  isten  az  égben  ?  aki 
is  azt  felelte  reá,  hogy  egyet  felmagasztal  és 
mást  megaláz.  Okosan  is  mondotta  volt  Solon 
Kroesus  királynak,  hogy  :  Nemo  ante  mortem 
beatus,1  mert  senki  nem  mondhatja  magát 
Doldognak  halála  előtt.  Ha  azok  nem  boldogok, 
iik  hazájokban  vannak,  hát  mi  hogy  volnánk, 
íik  itt  szaporítjuk  a  levegőeget  sóhajtásunkkal? 

Hogy  pediglen  ked  a  Konstantinápoly  meg- 
tétele históriáját  olvassa,  az  igen  szép  és  hasz- 
ios  időtöltés.  Második  Mahumet  császár,  ki 
íztot  megvette,  a  tizenötödik  saeculumnak  a 
közepiben  igen  nagy  hadakozó  fejdelem  volt, 
azt  is  irják  felőle,  hogy  egynehány  nyelvet  tu- 

1  Halála  előtt  senki  sem  boldog. 

dott,  a  mely  igen  ritka  a  török  császárok  között. 
Aztot  pedig  én  is  olvastam,  hogy  a  pérai  hegyen 
vitette  által  a  gályáit  és  nagy  hajóit,  a  mely 
mostanában  teljes  lehetetlen  volna,  és  amely- 
nek akkoron  rettentő  munkának  kelletett 
lenni.  Az  olyan  munka  a  régi  rómaiakhoz  illett, 
a  kik  csaknem  lehetetlen  munkákat  vittek 
végbe,  és  amelyeket  még  mostanában  is  csu- 
dálkozással látjuk.  A  mostani  törökök  nem  hogy 
olyan  nagy  munkákat  vinnének  végbe,  de 
eszökbe  sem  jutna  :  Mahumetnek  pedig  szük- 
séges volt  olyan  nagy  munkához  fogni  ;  mert 
olyan  görög  császárral  volt  dolga,  aki  keményen 
oltalmazta  a  városát,  és  meg  is  oltalmazta  volna, 
ha  a  mindennapi  vésze  lelem  után  újabb-újabb 
hada  lehetett  volna.  De  a  sok  ostromokban 
minden  nap  fogyott  a  népe,  és  végtire  az  utcá- 
kon kelletett  verekedni  a  törökkel,  ugyan  magát 
is  ott  ölette  meg.  Mahumet  pedig  a  maga  népét 
nem  kimélette,  és  az  ostromokkor,  aki  csak 
visszafordult  is,  maga  ölte  meg.  De  látván, 
hogy  az  egész  népének  megcsökkent  volna  a 
szíve,  és  nem  örömest  menne  ostromra,  az 
egész  táborán  kikiáltatá,  hogy  a  várost  prédára 
bocsátja.  Erre  az  egész  sokaság  felzúdul,  és 
parancsolatot  nem  várván  ostromnak  megyén. 
A  városbéliek  is  hogy  megoltalmazhassák  fele- 
ségeket, gyermekeket,  keményen  viselek  ma- 
gokot, ugyanazért  lón  olyan  nagy  vérontás  a 
város  megvételekor.  Azután  az  egész  várost 
feldúlák,  rabiák  és  prédálák,  és  irtóztató  dol- 
gokat cselekedének  a  törökök.  Azt  a  várost 
Konstantinus  építette  vala,  ugyan  Konstanti- 
nus  nevű  görög  császár  is  veszté  el  életével 
együtt. 

De  ha  szinte  a  város  megvétele  históriáját 
olvassa  is  ked,  de  lehetetlen,  hogy  le  ne  írjam 

kednek  Mahumetnek  egy  kegyetlen  cselekede- 
tét —  talán  nem  teszi  fel  mindenik  historicus. 
A  város  megvétele  után  egy  igen  szép  leányt 
vittek  egy  basának,  aki  is  a  leányt  szép  voltáért 
a  császárnak  adja.  A  császár  megszeretvén, 
harmad  napig  csak  a  leánynyal  töltötte  az  időt, 
senki  feléje  nem  mehetett,  se  semmi  parancso- 
latot nem  adott.  A  vezér  és  a  többi  basák  azon 
megütközvén,  kérték  a  vezért,  hogy  menjen  a 
császárhoz  és  jelentse  meg,  hogy  az  egész  had 
nem  tudja  mire  vélni  cselekedetét.  A  vezér 
megjelenti  a  császárnak,  aki  is  parancsolja, 
hogy  hivassa  eleiben  a  basákot  —  a  basák 
eleiben  gyűlnek  —  a  császár  nagy  cifrán  fel- 
öltözteti a  leányt,  akinek  is  neve  volt  Erini  — 
a  basák  csudálni  kezdek  a  leány  szépségét,  és  a 
császár  kérdé  tőlök,  hogy  ha  nem  volt-é  méltó 
olyan  szép  leánynyal  három  napot  tölteni?  Mind- 
nyájan felkiálták,  hogy  igen  is.  A  császár 
monda  nékik  :  hát  miért  indultatok  fel,  és  mért 
gondoltátok,  hogy  elfelejtettem  volna  hivatalo- 
mat? De  mindjárt  megmutatom  néktek,  hogy 
ha  a  magam  gyönyörűségét  szeretem  is,  de  azt 
el  tudom  hadni,  és  méltó  vagyok,  hogy  néktek 
parancsoljak.  Erre  felindulván  a  basák  ellen,  a 
kardját  kivonja,  és  a  szegény  ártatlan  leánynak 
a  fejét  elüti,  és  monda  azután  a  basáknak  :  aki 
ennek  oka  volt,  a  megfizeti  ezt  nékem.  Meg  is 
fizetek ;  mert  csakhamar  a  tanácsadóknak 
elütteté  a  fejeket.  De  haszinte  ilyen  bosszút 
álla  is  a  szegény  leányért,  de  annak  nem  kelle- 
tett volna  maga  lenni  hóhérjának.1 

Édes  néném,   mintha  üsmértem  volna,   úgy 
megesett  a  szívem  annak  a  leánynak  halálán. 

1  Valószínűleg  innen   vette  Kisfaludy  Károly  Iréné 
cz.  szomorújátékának  tárgyát. 

És  azzal  minden  nagy  cselekedetit  megmocs- 
kolta Mahumet ;  mert  ugyanis  egy  olyan  ártat- 
lan személyt,  akit  annakelőtte  egynehány  órá- 
val szeretett  —  ugyanannak  egyszersmind 
hóhérja  lenni  irtóztató  kegyetlenség.  Az  ilyen 
cselekedettől  irtózik  a  természet ;  mivel  az  ok- 
talan állatok  között  is  látunk  hálaadókat.  Ha 
Mahumet  meg  nem  vehette  volna  Konstanti- 
nápolyt, nem  lett  volna  az  néki  olyan  nagy 
gyalázat]  ára,  mint  ezen  cselekedete. 

De  ne  szóljunk  többet  arról  a  leányhóhérról, 
és  ne  sirassuk  tovább  azt  a  szegény  leányt. 
Hanem  az  egészségre  vigyázzon  ked,  és  engemet 
igen  igen  kell  szeretni ;  mert  én  azt  megérdem- 
lem, úgy-é?  édes  néném.  Hogy  pedig  azon  vé- 
gezzem el  levelemet,  a  mint  elkezdettem,  hogy 
ajánljuk  istennek  bújdosásunkat,  és  ha  suhaj- 
tunk  is,  ne  törődéssel  suhajtozzunk,  mert  igen 
sokan  vannak  olyanok,  a  kik  roszabbúl  vannak 
nálunknál.  Erre  azt  mondja  ked,  hogy  a  nem 
nagy  vigasztalás,  és  hogy  mi  haszna  vagyon  egy 
éhelhalónak  abban,  hogy  Kolozsvárt  jó  kenye- 
reket sütnek?  A  való,  de  az  is  való,  hogy  a 
nyughatatlansággal  való  vágyódás  az  istent 
megbántja :  a  suhajtás  enyhíti  a  szomorúsá- 
got ;  mert 

Suhajtás  könnyíti  a  nyomorultakéit, 
Nagyon  engeszteli  szomorúságokot. 
Azt  tőlük  nem  tiltják,  halljuk  pogányokat,. 
Kik  panaszkodni  nem  bánják  rabokot. 

De  úgy  a  suhajtás  mind  könnyebb,  mint  hasz- 
nosabb lészen,  ha  aztot  az  istennek  ajánljuk, 
és  ha  csak  az  ő  segítségét  suhajtjuk.  Nincsen 
könnyebb,  mind  jó  tanácsot  adni.  Én  olyan 
vagyok,  mint  az  a  pap,  aki  mindenről  meg- 
feddette  a  híveit,   és   mindenkor  jó   tanácsot 

adott.  Egyszer  azt  mondották  nékie,  hogy 
másoknak  mindenkor  jó  tanácsot  ád,  de  maga 
nem  követi ;  azt  feleié  reá  :  Én  csak  néktek 
prédikálok,  nem  magamnak.  Talán  én  is  azt 
mondhatom  kednek  szerencsés  jó  étszakával' 
együtt. 

24.  (LXXV.) 

Rodostó,  28.  julii.  1726. 

Semmi  panaszom  nem  lehet ;  mert  a  ked 
levelei  jőnek  s  mennek  a  kezemhez.  De  néme- 
lyek olyan  kurták,  hogy  alig  kezdem  olvasni, 
csak  a  végire  jutok.  Olyan  leveleket  veszek, 
hogy  azt  akarnám,  csak  két  szóból  állana,  mert 
unadalmas  :  de  a  ked  levelei  jó  ízűek,  csaknem 
megehetném  a  papirost  is.  Tudja  ked,  mitől 
vagyon  az?  Attól,  hogy  szeretjük  egymást,  és 
a  kedves  embernek  a  levele  kedves.  De  még 
attól  is  vagyon,  hogy  ked  jól  tudja  a  maga 
gondolatit  leírni,  és  a  csekély  dolgot  is  úgy  fel 
tudja  öltöztetni,  hogy  nagynak  látszik  és  tet- 
szik :  mások  pedig  a  nagy,  vagy  hasznos  dolgot 
ízetlenné  teszik,  és  kelletlen  kell  olvasni.  Azt 
megvallom,  édes  néném,  hogy  ha  olyan  termé- 
szetű volnál,  mint  sokan  vannak,  nem  sok 
papirost  vennék  a  levélírásra  ;  mert  azt  nem 
szenvedhetem,  mikor  látom  némely  asszonyo- 
kat úgy  írni  az  uroknak,  vagy  atyjafioknak, 
mintha  valamely  ítélőmesternek  vagy  püspök- 
nek írnának.  Ha  egyébképen  nyájasok  is,  de  a 
levélben  reá  akarják  magokat  tartani,  mintha 
a  nyájas  és  tréfás  levélhez  nem  kívántatnék  az 
ész.  Szeretném  az  olyanoknak  megmutatni  a 
ked  leveleit,  megtanulhatnák  azokból,  hogy 
miben  áll  a  nyájassággal  és  észszel  írott  levél. 
Az  én  leveleimről  nem  is  szólok  ;  mert  már  ked 

azokhoz  szokott,  csak  jóknak  találja  ked  :  én 
sem  kívánok  egyebet. 

Mi  az  utolsó  levelemtől  fogvást  bementünk 
volt  a  városban  ;  mert  a  rút  idők  behajtottak  és 
a  vászon  házainkat  meglyuggatták.  De  tegnap 
ismét  más  ellenség  hajta  ide  bennünket,  aki 
előtt  a  Dárius  hada  is  elszaladott  volna.  Jaj, 
édes  néném,  micsoda  rút  nyavalya  az  a  pestis! 
ma  jól  lenni,  holnap  meghalni,  épen  nem  vi- 
gasságra való  állapot.  Nem  tudom,  ki  hozta 
közinkben  azt  a  nyavalyát.  De  bár  ott  maradott 
volna,  a  honnét  jött ;  mert  más  sok  nyavalyák 
vannak  olyanok,  amelyek  idővel  hatnak  el  más 
országokra  :  példának  okáért  azt  tartják,  hogy 
a  himlőt  a  saracénusok  z  hozták  Európában. 
Azt  a  nyavalyát  Amerikában  a  vad  emberek 
csak  azoltától  fogvást  üsmerik,  amiolta  az 
európaiak  hozzájok  járnak  —  a  pedig  nem  régi 
dolog.  — 

De  mi  szükség  nyavalyáról  beszéleni,  másról 
beszéljünk.  De  amit  akarok  mondani,  énnekem 
a  sem  örvendetes  dolog  ;  mert  a  kis  özvegy 
Zsuzsi  csak  készül,  és  valamennyi  portékáját 
látom,  hogy  a  ládában  teszi,  mintha  annyi  kést 
verne  a  szívemben.  Tudom,  hogy  ked  azon  nem 
törődik  a  ked  kegyetlen  szokása  szerént :  de 
legalább  egy  kevéssé  szánjon  ked,  ha  nem 
bánja  is.  Én  eleget  vagyok  azon,  hogy  meg- 
maraszszam.  Gondolom,  hogy  talám  a  szíve  is 
azt  tanácsolja  néki  :  de  az  elméjit  nem  nyer- 
hetem meg  ;  mert  a  szeme  hozzá  szokott  a  tele 
ládákot  látni,  az  urának  pedig  az  erszénye 
sokkal  kövérebb  volt,  mint  az  enyim.  Ó,  ha 
engemet  cirókál  is,  de  jövendőre  néz  —  az  ezer 

1  Arabok,  tágabb  értelembea :    az  összes   mohame- 
dánok. 

aranyat,  amelyet  hadtak  néki,  félti,  hogy  idő 
előtt  el  ne  keljen.  Tudja,  hogy  én  ahhoz  sem- 
mit sem  tehetek  —  látja,  hogy  minden  szeren- 
csém, jószágom  jégre  vagyon  építve.  Azért  nem 
a  szívtől,  hanem  az  elmétől  kér  tanácsot  :  mit 
szólhatok  ez  ellen?  mert  a  bizonyos,  hogy  az 
okosság  jobb  tanácsot  ad  nékünk,  mint  a  szí- 
vünk ;  mert  a  szív  csak  a  jelenvalót  suhajtja  : 
az  okosság  pedig  a  jövendőről  is  gondolkodik. 
A  mi  mostani  állapotunkban  pedig  arról  igen 
kell  gondolkodnunk,  és  nekünk  bujdosóknak 
inkább,  mint  másoknak,  kik  jószágokban  fülel- 
nek, amelyeket  csak  a  halál  vesz  el  tőlök.  És 
így  semmit  nem  szólhatok  a  Zsuzsi  szándéka 
ellen ;  mert,  amint  a  francia  példabeszéd 
mondja,  kinekkinek  kell  tudni,  hogy  mi  fő  a 
fazakában  :  az  én  fazakamban  pedig  semmi 
haza-menetelre  való  reménségem  nem  fő.  Miért 
kívánnám  én  azt,  hogy  valaki  a  maga  szeren- 
csétlenségül kívül  az  enyimet  is  viselje?  Még 
eddig  ezt  a  mondást  nem  izelítettem  meg : 
hogy  «végy  el  engem  te  szegény,  ketten  leszünk 
szegények».  Akiknek  tetszik,  kövessék,  nem  bá- 
nom :  de  mások  se  bánják,  ha  nem  követem. 
Édes  néném,  engedd  meg,  hadd  végezzem  el  ezt 
a  levelet ;  mert  olyan  meleg  vagyon,  hogy  attól 
félek,  a  nap  ma  fel  ne  gyújtsa  a  sátoromot. 
A  házban  pedig  hűvesebb  lévén,  énnekem 
hosszabb  választ  írhatunk.  Édes  néném,  vi- 
gyázzunk arra  a  drága  egészségre. 

25.  (LXXVI.) 


Rodostó,  17.  sept.  1726. 

Édes  néném,  megbocsáss,  hogy  már  tíz  esz- 
tendőtől fogVást  nem  írtam,  vagy  nem  írhat- 
tam —  vagy  is  csak  azért,  hogy  nem  írtam  ; 
mert  írhattam  volna.  Mondd  meg  édes  néném, 
hogy  miért  nem  írtam  ;  mert  én  nem  tudom  — 
alkalmatosságom  elég  volt  —  a  dolog  meg  nem 
gátolhatott,  ha  nem  a  sok  heverés  és  dohányo- 
zás.  De  hogy  meggyónjam  és  valljam  igazán, 
nem  más  mulattatta  el  velem  ;  hanem  a  halo- 
gatás :  a  halogatást  pedig  a  restség  okozza. 
Mert  mikor  az  ember  csak  holnapra  halogatja 
a  dolgot,  a  nem  jó  —  a  holnap  eljő,  de  a  végbe- 
vitel azzal  el  nem  jő.  Mennyi  kárt  vall  az  ember 
a  halogatásért,  és  mennyi  hátramaradást  a 
dologban!  Én  is  csak  azt  mondottam,  holnap 
írok,  holnap  írok,  azonban  nem  írtam,  és  az 
idő  csak  folyt  —  mit  nyertem  benne?  azt, 
hogy  irtóztató  pirongató  levelet  kelletett  ven- 
nem a  restségem  megjutalmaztatására.  De 
minthogy  megérdemlem,  hallgatással  is  ve- 
szem, mert  mikor  megüsméri  az  ember  magá- 
ban a  vétket,  a  büntetést  könnyebben  szenvedi. 

A  való,  hogy  az  elmúlt  holnapnak  minden 
résziben  és  ráncában  csak  a  restség  nem  en- 
gedte, hogy  írjak.  De  ha  menteni  lehetne  a  ked 
Ítélőszéke  előtt  magamat,  azzal  menteném, 
hogy  nagy  melegek  jártak  —  e  nem  elég  ment- 
ség-é?  Mint  egy  igen  kövér  pap  azon  kérte  a 
királyát,  hogy  ne  mondasson  véle  nyárban 
misét ;  mert  sokat  izzad  és  elrontja  a  mise- 
mondó ruhákat.  De  édes  kemény  itélő  bíróném, 
erre  a  mostani  holnapra  jobb,  vagy  is  inkább 

hidegebb  mentségem  vagyon  ;  mert  az  elején 
és  kezdetén  a  holnapnak  azt  gondoltam,  hogy 
hideg  étek  lesz  belőlem :  de  csak  háromszor 
vagy  négyszer  jött  reám,  az  is  harmadnapban 
egyszer.  De  itt  ilyen  nagy  melegekben  is  minden 
ember  reszket  a  hideg  miatt ;  mert  itt  mindent 
a  hideg  lel.  Leginkább  az  urunkon  búsulunk, 
akin  harmadnapi  hideg  vagyon.  Éntőlem  ma 
búcsúzott  el.  Ugyanezekre  való  nézve  is  kelle- 
tett tegnaptól  fogvást  a  vászon  házakat  el- 
hagyni és  a  városba  költözni.  A  sok  cseléd  kö- 
zött sokszor  alig  vagyon  egy,  aki  a  fejdelemnek 
szolgálhasson.  A  jó  tűz  mellett  a  szakácsok 
reszketve  főznek.  De,  istennek  hála,  nem  ve- 
szedelmes hideglelések  és  nem  tartósak.  A  mi 
szegény  urunkon  nem  annyira  a  hideg  már, 
mint  a  nagy  erőtlenség  vagyon,  és  reméljük, 
hogy  isten  meggyógyítja.  Mindazonáltal  ő  ke- 
resztényebb módon  gondolkodik,  mint  mi :  mert 
készületiből  kilátszik,  hogy  örömest  mégyen, 
ha  isten  kiszólítja  a  világból.  Arra  való  nézve 
meg  is  csinálta  a  testamentumát :  de  az  isten 
éltesse.  Nénékám,  tudod-é  mivel  gyógyítottam 
én  meg  magamat?  Egy  erdélyi  drága  orvosság- 
gal. Minden  nevetett  véle,  főképen  a  fejdelem, 
mikor  megmondottam.  Az  a  drága  orvosság 
pedig  a  káposztaleves  —  ha  e  használ,  mért 
kell  az  indiai  drága  orvosságok  után  járni? 
De  már  most  nagyobb  hidegleléstől  félek, 
amely  nagyobb  lesz  az  elsőnél,  és  a  melyet  egy 
hordó  káposztalév  sem  gyógyíthatja  meg ; 
mert  három  vagy  négy  nap  után  Zsuzsi  Lengyel- 
ország felé  indul.  Meglátom-é  valaha,  vagy  sem? 
Isten  tudja.  Ugyan  szép  állapot,  mikor  az  em- 
ber bújában  meg  nem  hal ;  mert  másként  négy 
nap  múlva  elkellene  engemet  temetni  —  azt 
Zsuzsi  sem   akarná,   hát   oztán  ki  írna   néki? 

Hát  ó  kinek  ír  azután?  Az  ilyen  kérdésről  jut 
eszembe  egy  vezér,  aki  is  midőn  annyira  meg- 
szorította volt  azt  a  híres  muszka  cárt  171 1.  a 
Pruth  mellett,  hogy  egészen  oda  lett  volna 
táborostul :  a  svéciai  király  azt  meghallván, 
a  vezérhez  megyén  és  mondja  néki  :  ihol  kezed- 
ben vagyon  a  cár  feleségestül  és  egész  táborá- 
val ;  vagy  mind  levághatod,  vagy  rabul  vihe- 
ted Konstantinápolyba.  A  vezér  erre  feleli :  ha 
a  cárt  rabul  fogatom,  hát  aztán  ki  visel  gondot 
az  országára?  A  svéciai  király  erre  a  feleletire 
összeszidja  a  vezért  s  kimegy en  a  sátorából. 
Elég  az,  édes  néném,  hogy  szívesen  bánom  tőle 
való  megválásomat.  Ha  akarná,  itt  marad- 
hatna —  vagy  is  inkább  az  isten  nem  akarja, 
hogy  ő  akarja.  Mindennek  rendelés  szerént  kell 
végbemenni,  és  ahhoz  kell  magunkat  alkal- 
maztatni. 

Azt  írod,  édes  nénékám;  hogy  micsoda  ember 
az  a  francia,  aki  nem  régen  jött  hozzánk  ;  mert 
igen  hazug.  A  colonellus  *  volt  a  muszka  cárnál, 
de  ott  kiadtak  rajta,  mert  senkivel  meg  nem 
alkudhatott.  Mindennel  azt  akarja  elhitetni, 
hogy  mindent  tud  és  mindent  látott.  Ha  húszat 
szól,  a  tizenkilenc  szava  hazugság.  Már  itt  né- 
melylyel  elhitette,  hogy  ő  tud  aranyat  csinálni. 
Gondolom,  amint  látom,  hogy  talán  megakad 
itt  közöttünk  ;  mert  az  olyan  sok  beszédű,  sík 
nyelvű  sehonnain  itt  igen  kapnak.  Annak  a 
neve  Viguru.  Édes  néném,  jó  étszakát  —  bon  a 
sera!  2 

1  Ezredes.  —  2  Olaszul  van  s  annyit  tesz :  jó  estét 
jó  étszakát. 

26,  (LXXXII.) 

Rodostó,   17.  junii,   1727^ 

Továbbra  nem  halaszthatom,  mert  bánnám, 
ha  mástól  tudnád  meg,  édes  néném,  hogy  a  fej- 
delem második  fia  z  elosontván  Bécsből,  Fran- 
ciában ment  és  onnét  tegnapelőtt  ide  érkezett. 
Ellehet  Ítélni,  hogy  egy  olyan  atya,  mint  a  mi 
urunk,  huszonhat  esztendős  fiát,  akit  soha 
ennekelőtte  nem  látott  volt,  hogy  micsoda 
örömmel  fogadta.  Másnak  nem  lehet  azt  meg- 
fogni, hogy  micsoda  szeretetet  éreznek  az 
atyák  a  fiókhoz,  azért  atyának  kell  lenni.  Azt 
pedig  vettem  észre,  hogy  a  fiú  nem  azzal  a 
szívbéli  indulatú  örömmel  köszöntötte  az 
atyját,  mint  az  atya  a  fiát.  Talám  természet 
szerént  nem  érzik  a  fiak  azt  a  nagy  szeretetet, 
mint  az  atyák ;  vagy  pediglen  a  fiakban  is 
némelyekben  a  szeretet  bővebb,  mint  mások- 
ban. A  szép  példa  a  Kroesus  király  fiában, 
aki  is  néma  lévén  és  látván,  hogy  az  ellenség 
hátul  le  akarja  vágni,  olyan  nagy  erőszakot  tett 
magában,  hogy  a  szava  megnyílt  és  kiálthatta 
a  királynak,  hogy  vigyázzon  magára.  A  mi 
hercegünk  felől  elmondhatjuk,  hogy  szép  ifjú, 
eszes  és  értelmes,  de  természet  szerént ;  mert  a 
tudomány  azokat  fel  nem  ékesítette,  se  a  jó 
neveltetés  fel  nem  cifrázta.  Valamint  egy  szép 
leány,  akinek  paraszt  neveltetése  lévén,  annak 
se  szájában,  se  maga-viselésében  kellemetesség 
nem  lehet,  és  a  szépség  nem  lesz  annyira  becses. 
A  szép  gyenge  munka  teszi  az  aranyat  is  becse- 
sebbé. Akármely  szép  legyen  az  elme,  deaztotfel 

1  Rákóczi  György. 


3o 


kell  ékesíteni  a  jó  neveltetéssel  és  tanulással.  A 
pallérozatlan  gyémánt  szintén  olyan,  mint  olyan 
kő,  amelyet  békasónak  hínak.1  A  mi  herce- 
günknek semmi  neveltetése  nem  volt,  és  azon 
igyekeztek,  hogy  semmit  ne  tanuljon,  azt  vég- 
hez is  vitték  —  és  azt  csudálom,  hogy  írni  tud, 
ha  rosszul  is.  —  Az  atyja,  aki  általlát  mindjárt 
mindeneket,  keservesen  is  tapasztalja  mind- 
ezeket, de  mit  tehet  róla?  Már  a  nádszál  kezd 
vastagodni  és  nehezebben  hajol.  A  bátyja  még 
Bécsben  sétál.  Elég  sok  jót  mondanak  felőle  — 
meglássuk  még  valaha.  Erről  is  eleget  mondot- 
tak. Amint  észrevettem  természetét,  csendes 
és  nem  haragos.  De  a  fiat  nem  ismerhetni 
addig  meg,  míg  az  apja  szárnya  alatt  vagyon, 
hanem  mikor  onnét  kirepül.  —  Nem  tudom, 
hogy  fog  szokni  a  mi  baráti  életünkhez  ;  mert 
itt  a  néki  való  mulatságtól  kopik  az  álla.  Azt 
tudom,  az  apja  kedvét  keresi  —  vadászni  el- 
küldi, maga  is  kimegyen  vele  :  noha  már  esz- 
tendőtől fogvást  ritkán  jár,  de  azelőtt  minden 
héten  kétszer.  Azért  itt  vadászhat  amennyi 
neki  kell,  csak  egyebet  felejtsen  el.  Én  azt 
gondolom  pedig,  hogy  ugyan  azt  az  egyebet 
jobban  szeretné  a  vadászatnál.  De  itt  csak  a 
baráttáncot  kell  járni,1  más  nótát  nem  fúnak. 
Én  pedig  úgy  tudom  már  azt  a  táncot,  hogy 
bízvást  lehetnék  táncmester.  Egészséggel,  édes 
néném.  A  vendég  még  igen  új,  hogy  többet 
írjak  felőle. 

1  Kova.  —   2  Türelemmel    lenni,    engedelmeskedni. 


27.  (LXXXVIII.) 

Rodostó,  24.  martii,  1728. 

Kedves  néném,  tegnap  egy  kevés  sírás,  köny- 
veknek forrási  voltának  itt  nálunk.  A  pedig 
azért  volt,  hogy  György  herceg  tegnap  elmene 
innét  egy  francia  hajón  Franciaország  felé.  Leg- 
nagyobb fogyatkozást  azt  találom,  benne,  hogy 
magyarul  nem  tud.  De  a  nem  az  ő  vétke. 
Németek  nevelték,  akik  csak  a  miatyánkot  sem 
engedték  volna,  hogy  magyarul  megtanulja. 
Vagyon  ugyan  egy  kis  anyai  természet  benne  ; 
de  idővel  talám  elhagyja.  De  másként  jó  szívű. 
És  ahová  megyén,  az  az  ország  még  nagy 
hasznára  lehet ;  mert  jó  iskola.  A  szegény  urunk, 
aki  is  igen  szereti  a  gyermekeit,  nehezen  válék 
meg  tőle.  De  ebben  az  országban  mit  lehet 
tanulni,  azt  tudjuk  :  sohult  pedig  úgy  el  nem 
unja  az  ember  magát,  mint  itt ;  mert  semmi 
üsmeretséget  nem  vethet,  senkihez  nem  mehet, 
és  hacsak  valamiben  nem  szereti  magát  fog- 
lalni, mindenkor  a  nagy  unadalomban  forog. 
Hogy  pedig  minden  úgy  töltse  az  időt,  mint 
a  mi  urunk,  arra  az  isten  ajándéka  kívántatik  ; 
mert  ebédig  az  olvasásban  és  az  írásban  tölti 
az  időt ;  ebéd  után  pedig,  aki  látná,  azt  mond- 
hatná, hogy  valamely  mesterember  ;  vagy  fúr, 
vagy  farag,  vagy  az  esztergában  dolgozik.  És  az 
ő  gyönyörű  szakálla  sokszor  tele  forgácscsal, 
hogy  maga  is  neveti  magát.  És  úgy  izzad, 
mintha  munkája  után  kellene  enni  kenyerét. 
Őtet  minden  csudálja  ;  ő  pedig  neveti  az  olyat, 
aki  azon  panaszolkodik,  hogy  elunja  magát. 
Ritka,  édes  néném,  aki  így  tudja  az  időhöz 
alkalmaztatni   magát,    mind   pedig,    hogy   úgy 

mondjam  az  időt  magához  alkalmaztatni. 
A  fia,  azt  úgy  végben  nem  vihetvén,  jól  tette, 
hogy  elment.  Kívánjunk  neki  szerencsés  utat, 
és  hogy  hazáját  még  láthassa  meg.  Hát  mi? 
Mi  is  azért  éljünk  egészségben,  míg  istennek 
tetszik. 

28.   (CX.) 

Rodostó,  12.  martii,  1735. 

Talán  májusnak  nevezhetném  ezt  a  holnapot, 
olyan  szép  idők  járnak.  És  az  idő  sokkal  vidá- 
mabb az  elmémnél,  mert  már  egynehány  nap- 
tól fogva  nem  látom  az  urunkat  olyan  állapot- 
ban, mint  az  előtt.  Mert  ha  igen  titkolja  is,  de 
észre  lehet  venni,  hogy  vagyon  valami  belső 
baja.  Az  ő  természet  szerént  való  mindenkori 
jó  kedve  most  nem  olyan  gyakorta  való  és 
mintha  erőszakkal  volna.  Azt  is  hozzá  teszem, 
hogy  már  egy  kevés  időtől  fogvást  igen  kezd 
apadni,  az  ö  kövér  teste  és  ábrázatja  igen 
vékonyodik.  Mindezek,  édes  néném,  egy  kevés 
nyughatatlanságba  vetettek  engemet  ;  mert  ha 
ezek  a  belső  szomorúságtól,  vagy  valamely 
belső  nyavalyától,  vagy  egyszersmind  mind  a 
kettőtől  jőnek,  a  meggyújtott  gyertyát  nem 
kell  csudálni,  ha  fogy.  » 

A  jezsuiták  superiorja  itt  vagyon,  aki  is 
olyan  papi  ember,  hogy  az  időt  nem  vesztik  el 
véle.  Az  urunk  véle  tölti  az  időt  és  a  munkási- 
val ;  mivel  kertet  és  házat  építtet.  Isten  után 
csak  azzal  vigasztalom  magamot,  hogy  az  urunk 
igen  erős  természetű,  és  hogy  ötvenkilenc  esz- 
tendőt könnyen  elbírhat.  Tudom,  hogy  az 
ilyen  vigasztalás  csak  fövényre  van  építve,  és 
boldog,  akinek  nem  kell  küszködni  a  betegség- 

gel ;  mert  akármely  erősnek  is  le  kell  esni  alatta. 
De  a  mi  állapotunk  olyan,  hogy  csak  kell  va- 
lami vigasztalást  keresnünk  szomorúságunk- 
ban. Noha  nem  kellene,  ha  jó  keresztény  vol- 
nék ;  mert  mindent  az  isten  akaratjára  kell 
hadni.  De  mikor  erősen  szeretünk  valakit, 
akkor  a  látható  elfelejteti  velünk  a  láthatat- 
lant. —  Hogy  teljességgel  prédikáción  ne  vé- 
gezzem levelemet,  azt  írom :  hogy  Abdullah, 
akit  most  tettek  jancsár  agának,  és  aki  sok 
esztendőkig  mellettünk  volt  úgy  mint  csorbasi1 
olyan  nagy  tisztségiben  is  megtartván  az  urunk- 
hoz való  kötelességit,  tegnap  egy  szép  paripát 
küldött  több  egyéb  perzsiai  ajándékokkal. 
Édes  néném,  ha  jobb  hírt  Írhatnék  egynehány 
nap  múlva,  mint  nevetném  —  mert  most  nem 
nevetek. 

29.  (CXI.) 

Rodostó,  25.  martii,   1735. 

Édes  néném,  ha  nyughatatlan  elmével  írtam 
az  előbbeni  levelemet ;  ezt  szomorúsággal  írom  ; 
mert  az  urunkot  épen  nem  jó  állapotban  lá- 
tom. Ki  is  nyilatkoztatta  már  magát  a  beteg- 
sége. Tegnapelőtt  a  szokás  szerént  nyolc  órakor 
este  leakarván  vetkeződni,  a  hideg  borzogatta. 
Én  jelen  levén,  kérdé  tőlem,  hogy  én  nem  fá- 
zom-é?  Felelém,  hogy  az  idő  elég  meleg,  és 
nem  fázom  —  erre  feleié :  hogy  igen  fázik. 
Ezen  mindjárt  megijedek  ;  de  meg  azután  gon- 
dolám, hogy  tavasz  felé  valami  változás  esik 
az  egészségben.  Az  urunk  levetkezik  és  le- 
fekszik, én  is  a  szállásomra  megyek.  Egy  kevés 


L.  a  47.  1.  jegyzetét. 

6* 


84 


idő  múlva  hozzám,  jőnek  és  mondják,  hogy 
hányt  volna.  Én  arra  azt  mondám,  hogy  taiám 
valamit  olyat  ett,  amit  a  gyomor  nem  szenved- 
hetett. Másnap  hat  órakor,  amikor  fel  szokott 
öltözni,  a  házában  megyek  :  de  micsoda  ijedség- 
ben nem  esem,  mihelyt  meglátám  az  ábrázat- 
ját. Aki  is  természet  szerént  mindenkor  piros 
lévén,  úgy  elsárgult,  valamintha  sáfránynyal 
megkenték  volna.  Már  két  naptól  fogvást  nagy 
gyengeséget  érez  —  szüntelen  való  hideglelés 
van  rajta  —  és  mintha  az  egész  vére  sárrá 
változott  volna,  úgy  elsárgult  az  egész  teste. 
Ma  innep  lévén,  felöltözött  és  a  nagy  misét 
meghallgatta.  De  nem  kell  csudálni,  ha  igen 
keveset  ehetett.  Legkisebb  fájdalmat  nem 
érez,  de  nagy  bágyadtságot.  Édes  néném,  kér- 
jük az  istent,  hogy  tartsa  meg  ezt  a  nagy  em- 
bert, akit  az  ellenségi  is  nagynak  tartanak. 


30,  (CXII.) 

Rodostó,  8.  april.  1735. 

Amitől  tartottunk,  abban  már  benne  va- 
gyunk. Az  isten  árvaságra  téve  bennünket  és 
kivéve  ma  közülünk  a  mi  édes  urunkot  és  atyán- 
kot három  óra  után  reggel.  Ma  nagypéntek  le- 
vén, mind  a  mennyei,  mind  a  földi  atyáinknak 
halálokot  kell  siratnunk.  Az  isten  mára  halasz- 
totta halálát  urunknak  azért,  hogy  megszen- 
telje halálának  áldozat  ját  annak  érdemével, 
aki  ma  megholt  érettünk.  Amicsoda  életet  élt 
és  amicsoda  halála  volt,  hiszem,  hogy  megmon- 
dották neki :  «Ma  velem  lészsz  a  Paradicsom- 
ban!»  —  —  Hullassuk  bőséggel  könyveinket, 
mert  a  keserűségnek  ködje  valóságoson  reánk 

szállott.  De  ne  azt  a  jó  atyánkot  sirassuk,  mert 
őtet  az  isten  annyi  szenvedési  után  a  mennyei 
lakadalomban  vitte,  ahol  a  gyönyörűségnek  és 
az  örömnek  poharából  itatja,  hanem  mimagun- 
kat  sirassuk,  kik  nagy  árvaságra  jutottunk.  Ki 
sem  lehet  mondani,  micsoda  nagy  sírás  és  kese- 
rűség vagyon  itt  miközöttünk,  még  csak  a  leg- 
alábbvalón  is.  ítéld  el,  ha  lehet,  micsoda  álla- 
potban irom  ezt  a  levelet.  De  mivel  tudom,  hogy 
örömest  kivánnád  tudni,  mint  esett  szegénynek 
halála,  mind  téntával,  mind  könyhullatásimmal 
leírom,  haszinte  az  által  megszaporítom  is  kese- 
rűségemet. 

Ügy  tetszik,  hogy  az  utolsó  levelemet  az  el- 
múlt holnapnak  25-dik  napján  írtam  vala.  Az- 
után szegény  mind  nagy  bágyadtságokot  érzett. 
Igen  keveset,  de  másként  mindent  a  szokás 
szerént  vitt  végben.  Abban  a  gyengeségben  is 
az  esztergájában  dolgozott  első  áprilisig.  Az  nap 
pedig  a  hideg  erősen  jött  reá,  és  annálinkább 
meggyengítette.  Másnap  jobbacskán  volt.  Virág- 
vasárnap a  gyengeség  miatt  nem  mehetett  a 
templomban,  hanem  a  közel  való  házból  hall- 
gatta a  misét.  —  A  mise  után  amely  pap  oda 
vitte  neki  a  szentelt  ágat,  térden  állva  vette  el 
kéziből,  mondván,  hogy  talám  több  ágat  nem 
fog  venni.  Hetfűn  jobbacskán  volt  —  kedden 
hasonlóképen  —  még  a  dohányt  is  megkívánta 
és  dohányozott.  De  azt  csudálta  mindenikünk 
benne,  hogy  ő  semmit  halála  órájáig  a  háznál 
való  rendben  el  nem  mulatott,  se  meg  nem  en- 
gedte, hogy  őérette  valamit  elmulassanak.  Min- 
dennap szokott  órában  felöltözött,  ebédelt  és 
lefeküdt.  Noha  alig  volt  el,  de  mégis  úgy  meg- 
tartotta a  rendet,  mint  egészséges  korában. 
Szerdán  délután  nagyobb  gyengeségben  esett  és 
csak  mindenkor  aludt.  Egynehányszor  kérdez- 

tem,  hogy  mint  vagyon?  csak  azt  felelte  :  «Én 
jól  vagyok,  semmi  fájdalmat  nem  érzek».  Csü- 
törtökön, igen  közel  levén  utolsó  végéhez,  elne- 
hezedék  és  az  Urat  magához  vette  nagy  buzgó- 
sággal. Este  a  lefekvésnek  ideje  lévén,  kétfelöl 
a  karját  tartották :  de  maga  ment  a  hálóházában. 
A  szavát  igen  nehéz  volt  már  megérteni.  Tizen- 
két óra  felé  étszaka  mindnyájan  mellette  vol- 
tunk. A  pap  kérdette  tőle,  ha  akarj  a-é  felvenni 
az  utolsó  kenetet?  Intette  szegény,  hogy  akarja. 
Annak  vége  lévén,  a  pap  szép  intéseket  és  vi- 
gasztalásokat  mondván  néki,  nem  felelhetett 
reája  :  noha  vettük  észre,  hogy  eszén  van  — 
azt  is  láttuk,  hogy  az  intéskor  a  szemeiből  köny- 
hullatások  folytának.  Végtire  szegény  ma  há- 
rom óra  után  reggel,  az  istennek  adván  lelkét, 
elaluvék  —  mivel  úgy  holt  meg,  mint  egy  gyer- 
mek. Szüntelen  reá  néztünk  :  de  mégis  csak 
azon  vettük  észre  általmenetelét,  amidőn  a  sze- 
mei felnyiltak.  Ö  szegény  árvaságra  hagya  ben- 
nünket ezen  az  idegen  földön.  Itt  irtóztató  sívás 
rívás  vagyon  közöttünk.  Az  isten  vigasztaljon 
meg  minket. 

81.  (CXIII.) 

Rodostó,   16.  apr.   1735. 

Itt,  édes  néném,  könyhullatással  eszszük  ke- 
nyerünket és  olyanok  vagyunk,  mint  a  nyáj 
pásztor  nélkül.  Másnap  szegénynek  a  testa- 
mentumát felnyitottuk  és  elolvastattuk.  Min- 
denik cselédinek  hagyott.  Énnekem  ötezer  né- 
met forintot.  Sibrik  uramnak  is  annyit.  De 
mindenikünknek  azt  a  pénzt  Franciaország- 
ban kellene  felvennünk  —  mikor  veszszük  fel, 
isten  tudja.  A  vezérnek  szóló  levelét  is  elkül 

döttük,  amelyben  kéri  szegény,  hogy  bennün- 
ket el  ne  hadjon.  A  testet  másnap  felbontattuk 
és  az  aprólékját  egy  ládába  tévén  a  görög  temp- 
lomban eltemették.  A  testet  pedig  a  borbélyok 
füvekkel  becsinálták  ;  mert  még  nem  tudjuk, 
mikor  vihetjük  Konstantinápolyban.  A  borbé- 
lyok szerént  nem  kell  csudálni  halálát ;  mert  a 
gyomra  és  vére  tele  volt  sárral.  Az  egész  testét 
elborította  volt  a  sár.  Az  agya  veleje  egészséges 
volt,  de  annyi  volt,  mint  két  embernek  szokott 
lenni  —  esze  is  volt  annyi,  mint  tizenkettőnek. 
A  szívét  Franciaországban  hadta  hogy  küldjük. 
A  testet  húsvét  után  egy  nagy  palotán  kinyúj- 
tóztattuk, ahol  isteni  szolgálat  volt  harmad- 
napig. Mindenféle  embernek  szabad  volt  a  tes- 
tet meglátni.  Harminc  török  is  volt  egyszer- 
smind, aki  látta,  és  akik  jól  ismerték  szegényt, 
de  még  is  nem  hiszik,  hogy  megholt,  hanem  azt 
hirdetik,  hogy  titkon  elment,  és  mi  mást  öltöz- 
tettünk fel  valakit  helyében.  Bár  igazat  monda- 
nának! Tegnap  az  isteni  szolgálat  után  a  testet 
koporsóban  zártuk,  és  egy  kis  házban  tettük, 
ahol  leszen  mindaddig,  míg  szabadság  nem  lesz, 
hogy  Konstantinápolyban  vihessük. 


32.  (CXIV.) 

Rodostó,   17.  máji,   1735. 

Rendszerént,  édes  néném,  mennél  inkább  tá- 
vozik az  ember  a  keserűséget  okozó  októl,  a  ke- 
serűségnek súlya  annyival  inkább  könnyebbe- 
dik,  és  az  idő  lassanként  mindent  elfelejtet  ve- 
lünk. És  mennél  távolabb  legyen  az  ember  vala- 
mitől, annál  kisebbnek  tetszik.  De  itt  nem  úgy 
van  ;  mert  úgy  tetszik,  hogy  nevekedik  és  nem 

kisebbedik  az  urunk  után  való  keserűségünk. 
Mert  hová  tovább  jobban  észreveszszük,  hogy 
micsoda  atyánkot  vesztettünk  el,  és  hogy  mi- 
csoda pásztorunk  hagyott  el.  De  a  mi  jó  iste- 
nünknek ha  egyik  kéziben  a  vessző,  a  másiká- 
ban a  vigasztalás.  A  porta  ide  küldötte  Ibrahim 
Effendit,  hogy  itt  nézze  meg,  miben  van  dol- 
gunk, és  végezzen  Csáki  úrral  és  a  több  magya- 
rokkal, kik  itt  vagyunk,  ha  akarj uk-é,  hogy  a 
szegény  üdvezült  urunk  nagyobbik  fiát  ide  ho- 
zassa? Erre  mindenikünk  reá  állott.  Azután, 
hogy  beszéljen  Sibrik  urammal  az  Urunk  hof- 
mesterével,1  akire  szállott  az  egész  háznak 
gondja,  a  tahin  2  iránt,  amelyet  rendelt  nekik 
a  porta  —  tíz  tallért  minden  napra,  hogy  aztot 
feloszszák  a  magyarokra,  kik  a  fej  edelmet  szol- 
gáltuk :  de  erre  se  Sibrik  uram,  se  én  reá  nem 
állottunk,  hogy  csak  mireánk  oszszák ;  mivel  sok 
régi  idegen  szolgái  maradván  azúrunknak,  ne- 
kik semmi  nem  jutott  volna.  Hanem  úgy  végez- 
tük el,  hogy  mindazok,  akik  meg  akarnak  ma- 
radni, abból  a  pénzből  éljünk  mindnyájan  mind- 
addig, míg  az  ifjú  fejedelem  elérkezik. 

Édes  néném,  eddig  csak  belsőképen  voltam 
magyar,  vagy  székely  :  de  már  külsőképen  is  ; 
mert  huszonkét  esztendő  múlván,  ma  tettem  le  a 
francia  köntöst. 

33.  (CXV.) 

Rodostó,  18.  julii,  1735. 

A  porta  megengedvén,  hogy  titkon  a  szegény 
urunk  testét  Konstantinápolyban  vihessük,  egy 
nagy  ládát  csináltatván,  a  koporsót  belé  zárat- 

1  Udvarmester.  —  2  Napi  zsold,  járandóság. 

tam,  hajóra  tétettem,  és  egynehány  magammal 
4-dikben  megindultam,  6-dikban  Konstantiná- 
polyban érkezvén,  a  ládát,  akiben  a  koporsó 
volt,  a  jezsuitákhoz  küldöttem.  A  koporsót  ki- 
vévén belőle,  felnyitották,  hogy  a  testet  meglás- 
sák. Sírt  pedig  azon  a  helyen  ástak,1  ahová  te- 
mették volt  az  urunk  anyját.2  Akinek  is  csak 
a  koponyáját  találták  meg  és  aztot  a  fia  koporsó- 
jába bezárták,  és  együtt  eltemették. 

Mely  csudálatos  az  isten  rendelése !  Amég  ab- 
ban a  nagy  városban  mulaték,  a  vezért  letevék. 
Én  is  onnét  megindulék  és  tegnap  ide  visszaér- 
kezem a  szomorúságnak  helyére.  Ahol  is  min- 
den szomorúságra  gerjeszt.  Akárhová  forduljak, 
mindenütt  azon  helyeket  látom,  ahol  az  urunk 
lakott,  járt  és  beszéllett  velünk  :  most  pedig 
azokat  a  helyeket  csak  pusztán  látom,  és  azok 
a  puszta  helyek  keserűséggel  töltik  bé  szívein- 
ket. Elhagyattattunk  jó  atyánktól  és  könyhulla- 
tással  vigasztaljuk  árvaságban  való  maradá- 
sunkot.  Mintha  ez  a  szomorúság  nem  elég  volna 
rajtam  ;  mert  még  attól  is  kell  félnem,  hogy  az 
egész  háznak  gondja  reám  ne  szálljon  ;  mivel  a 
Sibrik  uram  betegsége  nehezebbedik  mindennap. 
És  mikor  meggondolom,  hogy  ha  meg  talál  halni, 
micsoda  bajra  jutok  mindaddig,  amég  az  ifjú 
fejdelem  el  nem  érkezik  :  az  énvelem  szomorú 
órákat  töltet.  Elvégzem  ezt  a  levelet,  mert  ma- 
gamot  kesergetvén,  kedet  is  keserítem.  A  szo- 
morúan írt  levelek  úgy  jobbak,  ha  mentől  rövi- 
debbek. 


■  Konstantinápoly  Galata  nevű  városrészében,  a 
Irancia  bencések  templomában.  —  2  Zrínyi  Ilona, 
I.  Rákóczi  Ferencz,  utóbb  Thököly  Imre  neje  :  meg- 
halt 1703-ban  febr.  18. 

34.  (CXVI.) 

Rodostó,   15.  sept.  1735. 

Amicsoda  állapotban  vagyunk,  ha  lehetne  vi- 
gasztalást venni,  a  leveleidben,  néném,  eleget 
találhatnék.  Az  is  valóságos  vigasztalás,  melyet 
az  igaz  szív  ád  ;  mert  itt  egynehányan  vigasz- 
talnak olyanok  engem,  akik  belsőképen  örül- 
nek szomorúságomon,  és  annak  még  megszapo- 
rodását is  akarnák  :  de  az  isten,  akiben  kell  bíz- 
nunk, kivánságokot  bé  nem  tölti,  erőt  és  értel- 
met ád  annak  a  keresztnek  hordozására,  melyet 
reám  adott. 

Noha  szabadságot  adtak  kinekkinek  arra, 
hogy  innét  elmehet,  ahová  tetszik  :  de  kevesen 
akartak  még  eddig  azzal  a  szabadsággal  élni  és 
megakarják  várni  a  fejdelem  eljövetelét.  Isten 
tudja,  mikor  lészen  a !  Vagyon  már  egy  holnapja, 
hogy  elküldöttünk  utána.  Addig  pedig  itt  senki- 
nek fizetése  nem  jár,  hanem  kinekkinek  asztala 
megleszen,  mint  azelőtt.  A  kitelik  a  tíz  tallérból, 
melyet  adnak  napjárr, ;  de  senki  nem  várhat 
többet.  Harminc  vagy  negyven  személyt  el  le- 
het tartani  a  tíz  tallérból,  de  nem  lehet  se  fize- 
tést, se  ruházatot  abból  adni.  A  szegény  urunk- 
nak hatvan  tallérja  volt  napjára.  Jól  fizethetett, 
jól  is  fizetett ;  mert  kinek  6  száz,  kinek  4  száz, 
sokaknak  2  száz  tallér j  ok  volt.  Most  pedig  a  ke- 
vésből keveset  sem  adnak  —  először  azért,  mert 
a  rendelt  pénz  esztendő  által  az  ételre  elmegyen, 
másodszor,  mert  abból  kell  fizetni  az  alacson 
cselédnek,  kik  a  konyhán  szolgálnak,  harmad- 
szor azért,  mert  ha  egynek  adnának,  a  többi  is 
kérne  és  zúgolódnék  :  de  hogy  senkinek  semmit 
nem  adnak,  a  zúgolódásra  nem  adnak  okot. 
Jó  egészséget  kívánok,  édes  néném. 

35,  (CXVIII.) 

Rodostó,    15.  nov.   1735. 

Egynehány  leveleidet  vévén,  néném,  a  sok 
vigasztalásid  között  annak  leginkább  örülök, 
hogy  egészségben  vagy.  Az  ifjú  fejdelemtől  is 
vettem  egy  vigasztaló  levelet,  amelyben  szép 
ajánlásokat  teszen.  E  mind  jó,  csak  füstbe  ne 
menjenek.  Ha  üsmerném,  tudnék  Ítéletet  tenni 
felőle,  és  tudnám  mit  várhatok  tőle.  De  ki  tudja 
micsoda  természetű?  Az  atyja  ugyan  nagy  re- 
ménységgel volt  felőle,  csak  meg  ne  csalta  volna 
magát.  En  semmi  Ítéletet  nem  teszek  felőle  — 
meglássuk,  mikor  eljő.  Az  isten  segítségével  azt 
feltettem,  hogy  úgy  adom  kéziben  minden  jó- 
szágát, amint  az  apja  hadta.  És,  ha  lehet,  az 
igazságot  előttem  viselem,  hogy  mindenekről 
számot  adhassak  ;  nem  azért,  hogy  kedvét  ta- 
láljam, hanem  azért,  hogy  isten  áldása  legyen 
rajtam.  Hogyha  már  is  sok  balitéleteket  tettek 
és  tesznek  felőlem  a  velem  valók,  hát  még  ez- 
után mit  fognak  irántam  mondani  magának  is 
a  fejdelemnek.  De  én  azt  csak  nevetem;  mert  nem 
igazat  mondanak,  és  az  isten  pártfogója  azok- 
nak, kik  az  egyenes  úton  járnak.  Ha  őtet  ká- 
romlották,  hát  engemet  miért  nem?  Talán  ked 
még  maga  is  azt  gondolja,  hogy  a  szegény  urunk- 
nak sok  jószága  maradott.  Sokan  megcsalják  az 
iránt  magokat.  Ami  legdrágább  a  portékái  kö- 
zött, az  asztalhoz  való  ezüstmívek  —  a  sem  sok. 
Mostani  állapotjához  elegendő  volt,  de  másutt 
egy  kalmárnak  is  több  ezüstmíve  vagyon.  Láda- 
béli portékája  igen  kevés,  köves  1  portékája 
épen   nem  volt.    Két  gyémántos  gyűrűje  volt, 

1  Drágaköves. 

annak  is  az  egyikét  nekem  hadta.  Két  lóra  való 
szerszám.  De  házi  eszköz  elég  ;  mert  ő  azt  örökké 
csináltatta.  Ládabéli  vagy  köves  portékát  ő  soha 
sem  vett ;  mert  azon  épen  nem  kapott,  hanem 
csak  épen  ami  nélkül  nem  lehetett,  olyat  vett. 
Két  zsebben  való  órája  maradott ;  egyikét  a 
szegény  Sibriknek  hadta,  a  másikát  nekem. 
Ezekből  észreveheted  néném,  hogy  nem  igen 
sok  drága  jószága  maradott,  mert  ő  szegény  egy 
asztalt  vagy  egy  széket,  amelyet  ő  maga  talált 
ki,  nem  adta  volna  a  köves  portékáért.  Olyan 
pedig  sok  volt ;  mert  az  olyanért  a  pénzt  nem 
kimérte.  És  az  olyanoknak  se  a  fia,  se  más  hasz- 
nát nem  tudja  úgy  venni,  mint  ő  vette  ;  mert 
neki  semmi  házi  eszköze  olyan  formában  nem 
volt  csinálva,  mint  másoknak  szokott  lenni. 
Azok  mind  más  formájúak  voltak.  A  székek, 
asztalok,  úgy  elbomlottak  egymástól,  hogy  lá- 
dákban lehetett  elrakni.  Elitélheti  már  ked, 
hogy  az  asztalos  és  a  lakatos  többet  nyertek 
rajta,  mintsem  az  ötvösök.  Egyszóval,  néném, 
a  francia  példabeszéd  bé  nem  tölt  rajta,  amely 
azt  mondja  :  hogy  boldog  fiú  az,  akinek  az  atyja 
elkárhozott  —  értvén  az  olyan  atyát,  aki  sok 
hamis  keresettel  való  jószágot  hagy  a  fiára  ; 
mert  ö  szegény  az  igazán  való  keresetből  is  igen 
keveset  hagyott.  Hat  vagy  hét  aranyát  találtam 
a  kalamáris  ládájában,  és  minden  kincse,  mikor 
megholt,  ötszáz  tallérból  állott.  Azt  kérdhetné 
ked,  hogy  hová  tette  a  pénzit,  mivel  hol  hetven, 
hol  hatvan  tallérja  járt  egy  napra?  Két  szóval 
csak  azt  felelem  kednek,  hogy  sok  embert  tar- 
tott, azoknak  sok  fizetést  adott :  és  megannyit 
költött  az  építésre  ;  a  harmadik  és  a  leghaszno- 
sabb költsége  az  isteni  szolgálatért  és  a  kápol- 
nájáért volt.  Deő  annak  hasznát  is  vette  sze- 
gény. Nem  is  lehetett  volna  néki  azt  mondani, 

amit  mondottak  egy  francia  királynak,  aki  is 
egy  spanyol  követet  a  visszámenetelkor  meg 
akarván  ajándékozni,  monda  az  urak  előtt  :  ezt 
a  követet  meg  akarnám  ajándékozni,  de  olyan 
portékát  szeretnék  neki  adni,  amely  nekem  sok- 
ban tölt,  de  amelynek  nem  veszem  hasznát. 
Egyik  az  urak  közül,  aki  tréfás  volt,  monda  a 
királynak  :  add  oda  a  kápolnádot ;  mert  arra 
sokat  költöttéi,  de  semmi  hasznát  annak  nem 
veszed.  A  bizonyos,  hogy  tudta  szegény  hasznát 
venni  a  kápolnájának.  —  De  sok  más  olyan 
költségeket  tett,  melyek  haszontalanok  voltak. 
Talám  az  is  haszontalan  volna,  ha  többet  ilye- 
neket írnék.  Azért  elvégezvén  maradok,  kedves 
néném,  bajban,  szomorúságban  úszkáló  szolgád. 


36.  (CXXII.) 

Rodostó,  6.  decemb.  1736. 

Hála  légyén  istennek.  Ha  sokára  is,  de  elér- 
kezék  Rákóczi  József.  Azt  gondoltuk,  hogy 
mind  a  kettő  eljő  :  de  csak  a  nagyobbik  jött  el. 
A  hajó  Gallipolinál  maradott  —  maga  egyné- 
hányad magával  ide  jött  szárazon.  Tegnap 
estve  nem  akarván  közinkben  jönni,  csak  a 
vendégfogadóban  szállott.  .  Elérkezését  tud- 
tomra adatván,  oda  mentem  hozzája.  Ma  is  vol- 
tam egynehány  órát  véle,  mivel  Konstantiná- 
polyban ment.  Még  nem  tudhatok  ítéletet  tenni 
felőle.  —  Isten  tudja,  micsodás  lesz.  Csak  azt 
vettem  észre,  hogy  haragos.  Épen  jókor  érke- 
zett. Nekem  azon  örülni  kell  —  a  sok  bajtól 
megmenekedem.  Nem  volt  több  tíz  tallérnál 
az  egész  ház  költségére.  De  aki  a  fogat  adta,  en- 
nünk is  ád. 

Rákóczy  József  fejedelemnek  ebben  az 
országban  érkezéséről  való  levelek. 

37.  (CXXIII.) 

Rodostó,  2.  jan.  1737. 

Adja  isten,  hogy  az  ő  áldásával  és  vígasztalá- 
sával  kezdhessük  és  végezhessük  ezen  esztendőt. 
A  fejdelem  egynehány  napot  mulatván  Kon- 
stantinápolyban, a  bujdosó  felekezeti  közé  az 
elmúlt  holnapnak  17-dik  napján  ide  visszátért. 
Ennek  a  hirtelen  való  visszatérésnek  pedig  oka 
az,  hogy  mihelyt  a  porta  megtudta,  hogy  Kon- 
stantinápolyban érkezett,  mindjárt  megizente> 
hogy  ide  visszátérjen.  —  Nem  is  kelletett  volna 
oda  menni  :  de  Bonneval  volt  az  oka.  Mert  mint- 
hogy a  portának  a  császárral  való  békesége 
még  tart :  de  sőt  még  minthogy  a  császár,  a 
porta  és  a  muszka  között  való  közbenjáró,  a 
porta  nem  akart  okot  adni  a  császárnak  a  pa- 
naszra, hogy  miért  hozatta  maga  mellé  a  fej- 
delmet ;  mert  itt  igen  tartanak  attól,  hogy  a 
császárt  valamiben  megbosszantsák  —  mert 
nem  akarnak  két  ellenséget  csinálni  —  az  egy  is 
elég  most  nekik.  Ezen  okból  küldék  oly  hamar 
vissza  a  fejedelmet,  aki  is  mint  fogja  magát 
hozzánk  alkalmaztatni,  nem  tudhatom  :  de 
amint  észre  kezdem  venni,  igen  messze  esett 
almafájától.  Légyen  isten  akaratja  —  másszor 
többet. 

38*  (CXXIV.) 

Rodostó,  3.  martii,   1737. 

Bezzeg,  néném,  nyertünk  mi  a  változásban, 
mint  Bertók  a  csíkban.  Vigasztalanunkra  vár- 
tuk ezt  az  ifjú  fejdelmet :  de  szomorúságunkra 
jött.  A  szép  rendtartást,  amelyet  az  atyja  sza- 
bott volt  közöttünk  és  amelyet  oly  igen  igye- 
kezett annyi  esztendők  alatt  megtartani  és  meg- 
tartatni velünk  mind  holtig,  azt  a  fia  harmad- 
nap alatt  felfordítá,  és  annak  elrontásán  kezdé 
el  az  "itt  való  életét  úgyannyira,  hogy  olyan  ke- 
vés idő  alatt  abban  a  keresztényi  és  fejdelemhez 
illendő  rendű  tartásban  csak  egy  kis  fótocska 
sem  marada  meg.  Minden  eltöröltetett,  és  csak 
a  nagy  rendetlenségnek  ködje  szállotta  meg  há- 
zunkat. Csak  ebből  elitélheti  akárki,  hogy  mit 
remélhetünk,  kivált  mi,  akik  olyan  nagy  fejdel- 
met szolgáltunk  volt,  akinek  minden  dolga 
okosságból,  rendből  és  kegyességből  állott. 
Most  pedig  mind  ellenkezőt  látunk ;  mert  a 
rendet  nagy  rendetlenség  követte  ;  az  okosságot 
a  hebehurgyaság,  a  kegyességet  a  harag  és  az 
idegenség,  úgyannyira,  hogy  harminc  esztendő- 
től fogva  való  búj  dosásunk  oly  súlyosnak  nem 
tetszett,  mint  már  ez  a  három  holnap.  Most  su- 
hajtjuk  leginkább  a  mi  megholt  urunkot ;  mert 
szomorúan  kell  néznünk  az  atyja  és  a  fia  között 
való  nagy  különbséget.  De  már  ebben  benne  va- 
gyunk. 

Mihent  ide  érkezett,  az  atyjának  minden  jó- 
szágát hiven  kéziben  adtam.  Való,  hogy  károm- 
lás nélkül  nem  maradtam  ;  mert  a  hamis  atya- 
fiak sokkal  vádoltanak,  és  a  hamis  vádolásra  a 

fejdelem  sokat  vizsgálódott  utánam  alattom- 
ban ;  de  becsületem  megsértésére  valót  sem- 
mit nem  talált.  Ezt  nekem  maga  is  megvallotta. 
Nincsen  semmi  jobb,  mint  az  igaz  úton  járni. 
A  volna  kivánatos  dolog,  hogy  az  atyja  nyom- 
dokát követné  ;  mert  a  bizonyos,  hogy  a  porta 
vizsgálódik  utána,  hogy  micsoda  természetű  ?  — 
Azt  kérdhetnéd,  néném,  hogy  én  mint  vagyok 
az  elméjében?  Csak  úgy,  mint  a  többi.  Nekem 
csak  isten  fizessét  sem  mondott  azért,  hogy  jó- 
szágára, cselédire  viseltem  gondot.  —  Itt  teg- 
nap nagy  földindulás  volt.  A  föld  sem  nyugha- 
tik  alattunk.  Jó  egészséget,  néném. 


39.  (CXXVI.) 

Rodostó,   13.  sept.  1737. 

A  békeség  fel  lévén  bontva,  azért  a  portának 
sem  lévén  szükséges,  hogy  arra  vigyázzon,  amire 
eddig  kellett  vigyázni :  erre  való  nézve  a  kalma- 
kán  egy  levelet  külde  ide  egy  vezéragától, 
amelyben  tudtára  adja  a  fejdelemnek,  hogy  a 
porta  kivánja  Konstantinápolyban  való  mene- 
telét :  a  porta  meg  akarván  ezzel  mutatni,  hogy 
teljességgel  való  ellensége  a  német  császárnak, 
és  belőlünk  ijesztőt  akar  csinálni.  Szegény  fej- 
delem, ha  most  élne,  mit  gondolna  és  mit  csi- 
nálna? mert  azt  sokszor  hallottam  szegénytől, 
hogy  nem  kivánja  a  portának  a  némettel  való 
hadakozását ;  mert  irtózik  a  törökkel  való  ha- 
dakozástól és  hogy  inkább  szereti  itt  halálát, 
mintsem  azt  látni,  hogy  érette  rablásokot  tegye- 
nek Erdélyben.  Elég  a,  hogy  mi  bemegyünk, 
isten  tudja  mire.  Azt  is  jó  megtudni,  hogy  új 
vezért  tettek  a  táboron.  Többet  nem  írok,  mert 

készülni  kell.  A  mely  helyben  pedig  sok  eszten- 
dőket töltött  valaki,  onnét  nehezen  mozdul  ki. 
Jó  egészséget,  néném! 


40.   (CXXXIV.) 

Csernavoda,  5.  martii,   1738. 

Talám  már  az  írást  el  is  felejtette  kegyelmed. 
Én  még  el  nem  felejtettem,  azért  azt  írom,  hogy 
tegnap  érkeztem  vissza  Bukarestből.  A  fejdelem 
Konstantinus  vajdát  küldött  volt  köszönteni. 
A  ki  is  nagy  becsülettel  fogadott  és  pompával 
vitete  magához.  A  még  ott  voltam,  a  vajda  tar- 
tott tisztességesen  és  becsületesen  is  bocsátott 
el.  A  Dunán  száraz  lábbal  mentem  és  jöttem 
által.  Attól  igen  féltem,  hogy  a  lábam  belé  ne  si- 
padjon.  Roszabbúl  jártam  volna,  mint  szent 
Péter.  A  vezér  levele  ma  érkezek,  a  melyben  min- 
denféle ígéretek  bővelkednek.  Abban  a  sok  biz- 
tatások, hogy  30  vagy  40  ezer  embert  adnak 
melléje  :  de  abban  Tamás  vagyok.  Végtire  azt 
írják,  hogy  innét  Vidinben  kell  menni  —  mire, 
mivégre?  isten  tudja.  Csak  úgy  bánnak  velünk, 
mint  a  gyermekkel  és  vázt '  akarnak  belőlünk 
csinálni ;  mert  azt  gondolja  a  porta,  hogy  mi- 
helyt Vidinben  érkezünk,  az  egész  Magyaror- 
szág és  Erdély  lóra  ül  és  hozzánk  jő.  Talám  úgy 
lehetne,  ha  az  öreg  urunk  élne.  De  most,  hogy 
hozzánk  jő  jön  valaki,  isten  ne  adja  :  hanem  ke- 
det  tartsa  meg. 

1  Madárijesztőt. 


Mikes  Kelemen. 

41.  (CXL.) 


Vidin,   i.  sept.   1738. 

Már  most  bízvást  elmondhatjuk,  hogy  vége 
vagyon  a  komédiának,  és  a  theátrumról  becsüle- 
tesen leszállítanak,  és  a  vezér  minden  ceremónia 
nélkül  felada  rajtunk.  Perditio  ex  te  Israel.1 

Az  elmúlt  holnapnak  27-dik  napján  Fetislánt 
elhagyók  és  a  vezér  után  menénk  Vidin  felé. 
Igen  kevés  had  volt  velünk.  A  vezér  megizente 
volt,  hogy  az  útban  szemben  lesz  a  fejdelemmel. 
A  vezér,  minthogy  mindénkor  előttünk  indult 
meg,  kilenc  óratájban  megszállott  ebédelni ; 
nékünk  pedig  azt  mondották  volt,  hogy  ebéd 
után  szemben  lesz  a  fejdelemmel.  Azért  utána 
siettünk,  hogy  az  ebédje  után  a  helyre  érkezhes- 
sünk. De  minthogy  a  vezérnek  semmi  szándéka 
nem  volt,  hogy  velünk  szemben  legyen,  azért 
csakhamar  ebédelt  és  amidőn  látta,  hogy  köze- 
lítünk sátorához,  fogja  magát,  a  h  in  tójában 
ül  és  elmegyen  előlünk.  E  már  nem  volt  tréfa. 
Azután  azt  mondák,  hogy  Vidinnél  lesz  a  szem- 
ben való  létei.  A  vezér  Vidinhez  érkezvén,  sok- 
kal előttünk  már  sátorok  alatt  volt  az  egész 
udvarával.  A  midőn  mi  is  közelíténk  a  sátorok- 
hoz, azt  izenik  nekünk,  hogy  most  nem  lehet 
szemben  velünk,  mert  rosszul  vagyon,  hanem 
csak  tartsuk  a  ló  száját  a  szálló  helyünkre, 
a  mely  a  Dunaparton  volt,  a  városon  túl.  Erre 
csak  lesütők  a  fülünket,  látván,  hogy  micsoda 
durván  bánnak  velünk.  Micsoda  változás!  En- 
nekelőtte  egynehány  holnappal  nagy  pompával 
vittek  be  Vidinbe  :  most  pedig  meg  a  városon 

1  Magad  által  van  pusztulásod,  Izrael. 

sem  akartak  keresztül  vinni  bennünket,  hanem 
a  városon  kívül  a  kertek  között  kelleték  sokat 
kerülni.  Végtire  a  szállóhelyre  érkezénk  és  itt 
sátorok  alatt  vagyunk  csak  magunk,  mint  a 
számkivetettek.  29-én  érkezénk  ide.  Már  ezután 
a  fejdelem  sem  fogja  mondani  szokása  szerént : 
«Hogy  nagyobb  becsülettel  vagyon  hozzám  a 
porta,  mint  az  atyámhoz  volt». 

Ma  ebéd  után  azt  izenék,  hogy  a  te]  delem 
szemben  lehet  a  vezérrel,  csak  menjen  hozzája. 
De  egy  kevés  idő  múlva  ismét  azt  izenék,  hogy 
nem  lehet ;  mert  a  feje  fáj.  Nem  akarásnak  nyö- 
gés a  vége.  Tegnap  pedig  innét  jó  reggel  meg- 
indula az  egész  udvarával  és  ide  hagya  bennün- 
ket. Már  itt  meddig  leszünk,  télre  hová  visznek, 
isten  tudja.  De  azt  tudjuk,  hogy  a  fejdelemnek 
az  egészsége  igen  rossz  renden  vagyon.  Soha 
nem  is  volt  egészséges,  a  mióta  ebben  az  ország- 
ban jött.  De  kivált  egy  darab  időtől  fogvást 
igen  sárgódik.  A  harag  pedig  igen  árt  egészségé- 
nek. Jó  egészséget  kivánok  kegyelmednek. 


42.  (CXLIII.) 

Csernavoda,  7.  nov.  1738. 

Én,  ha  a  kedves  néném  levelét  nem  veszem 
is,  de  csak  írok.  Legalább  abból  megláthatja  ke- 
gyelmed, hogy  még  élek.  De  hogy  lehetne  ke- 
gyelmed levelét  vennem,  a  midőn  soha  egy  hely- 
ben nem  maradunk.  Hol  a  vizén,  hol  a  földön, 
hol  az  áerben  járunk.  De  bárcsak  valamely  jóról 
és  ne  csak  mindenkor  a  nyomorúságról  kellene 
írnom. 

Az  elmúlt  holnapnak  19-dik  napján  indulánk 
meg  Oroszcsíkról.  Három  vagy  négy  óra  múlván 

ide  is  érkezénk  rossz  állapotban.  De  a  fejdelein 
végig  meg  akarja  tartani  természetét.  Három 
vagy  négy  nap  múlva,  hogy  ide  érkezénk,  min- 
denikünket eltilta  magától,  még  a  borbélyait 
is.  Való,  hogy  itt  pestis  vagyon,  de  az  orvosokot 
ugyanazért  kelletett  volna  maga  mellett  meg- 
tartani. A  körülötte  lévő  cselédeket  is  elkül- 
dötte  szállásáról.  Csak  éppen  egy  kóborló  dok- 
tort, a  szakácsot,  egy  szökött  olasz  muskaté- 
rost x  és  két  asszonyt  tart  maga  mellett.  Ezek- 
ből áll  az  udvara.  Ezek  pedig  olyan  személyek, 
a  kiket  nem  üsmért  ennekelőtte  egynehány  nap- 
pal. Lehet-e  az  ilyenekre  bízni  életét?  A  minap 
étszaka  úgy  volt,  hogy  akik  mellette  vannak, 
azt  gondolták,  hogy  megholt.  Mindjárt  hozzám 
futottak  megmondani,  hogy  halálán  vagyon. 
De  hogy  meg  ne  haragítsam,  nem  mentem  elei- 
ben. Csak  azt  feleltem,  valamint  Esther  :  ((Ha- 
csak a  király  nem  hivat,  nem  merek  eleiben 
mennio.  A  török  tisztek  látván,  hogy  nem  helye- 
sen cselekednék,  megizenék  a  fejdelemnek,  hogy 
venne  valakit  közülünk  maga  mellé.  Ha  halála 
történnék,  legyen  valaki  mellette.  Erre  való 
nézve  megizené  nekem,  hogy  legyek  mellette. 
Azért  már  egynehány  naptól  fogvást  mellette 
lakom.  A  borbélyokat  mintegy  kételen  maga 
mellé  vette,  akiknek  tanácsok  és  akarat j ok  ellen, 
mintegy  bosszúból  eret  vágata  magán.  Egyszó- 
val, amicsoda  állapotban  vagyon,  nem  hiszem, 
hogy  innét  kimenjen.  Ezzel  maradok. 


1  Gyalogkatona. 

43.  (CXLIV.) 

Csernavoda,   10.  nov.  1738* 

Kedves  néném,  végét  érők  Rákóczy  József- 
nek. Már  régtől  fogva  láttuk,  hogy  úgy  lesz, 
mint  a  gyertya.  —  Tegnap  igen  nagy  gyenge- 
séget érezvén,  meggyónt  és  communicált,  a 
testamentumát  megcsinálta.  Mára  virradóra 
a  forró  hideg  igen  nagy  lévén  rajta,  ma  annyira 
elnehezedék,  hogy  a  gyertya  már  vége  felé 
volt.  Mindazonáltal  jól  beszélt  tizenegy  óráig, 
noha  már  a  szemei  elhomályosodtak  volt,  úgy- 
annyira, hogy  csak  a  szováról  üsmért  meg  mást. 
Tizenkét  órakor  a  szova  elállott  és  igen  nagy 
forróságban  volt,  és  csak  a  jaj  gátasáról  vettük 
észre,  hogy  szenved.  Két  órakor  délután  a  pap 
felakarván  néki  adni  az  utolsó  kenetet,  a  midőn 
az  imádságot  elkezdé,  az  istennek  adá  lelkét  — 
38  esztendős  korában.  Az  úr  irgalmazzon 
néki.  —  A  testet  felbontották  —  a  mája  mód 
nélkül  megdagadott  volt.  A  testet  egy  pincében 
tétettem  —  mindaddig  ott  lesz,  míg  válasz 
jön  a  portától.  A  testamentumban  azt  hagyta, 
hogy  az  atyja  mellé  temessék,  de  nem  hiszem, 
hogy  megengedjék.1 

Ebben  a  fejdelemben  a  mi  fogyatkozás  volt, 
nem  a  természettől  volt,  hanem  a  neveltetéstől. 
Esze  szép  volt,  szíve  jó.  De  a  haragról  soha 
meg  nem  intették.  Noha  a  mindjárt  elmúlt,  de 
gyakorta  jött  elé.  Se  azt  néki  nem  tanácsolták, 
hogy     kivánja    magát    szerettetni    másokkal. 

1  A  porta  megengedte  s  Rákóczy  Józsefet  csakugyan 
az  atyja  mellé  temették.  (L.  Thaly  Kálmán,  Rákóczi- 
emlékek Törökországban.  2.  kiad.    210.  1.) 

Egyszóval,  ha  az  atyja  nevelhette  volna,  mind 
más  természetű  lett  volna.  Most  ez  elég,  más- 
szor másról. 

44.  (CXLV.) 

Csernavoda,   15.  decemb.  1738. 

Nem  kétlem,  kedves  néném,  hogy  már  vetted 
levelemet,  amelyben  megírám,  hogy  ismét  fő 
nélkül  maradánk.  De  nem  sokára  szükségünk 
nem  lészen  főre  ;  mert  minap  is  eltemetök  egy 
atyánkfiát,  és  a  mennyin  már  maradtunk,  egy 
szüvafának  is  elférünk  az  árnyékában.  A  ki 
minket  teremtett,  annak  legyen  meg  akaratja 
rajtunk.  Ő  minket  például  tett  az  egész  nem- 
zetünknek, és  boldogok  azok,  kik  tanulni  fog- 
nak rajtunk,  kik  az  országgal  együtt  tartanak, 
és  akik  füsthöz  hasonló  okból  el  nem  hagyják 
nemzeteket  és  örökségeket.  Adja  isten,  hogy 
soha  senki  bennünket  ne  kövessen,  és  irtózva 
halljon   beszélni   a  mi  hosszas  bújdosásunkról. 

De,  kedves  néném,  mink  voltunk-é  első  pél- 
dák? Bizony  nem.  Mi  tanultunk-é  másokon? 
Nem.  Mások  fognak-é  tanulni  rajtunk?  Nem. 
De  miért?  Mert  mindenkor  egyféle  okok  ve- 
zették, vezetik,  és  vezetni  fogják  az  embereket 
az  olyan  állapotra,  mint  amelyben  mi  vagyunk. 
Hanem  csak  a  lészen  szerencsésebb,  a  kit  az  Úr 
mintegy  fogságban  tesz  a  maga  jószágában. 
Mert  énnekem  soha  semmi  egyéb  okom  nem 
volt  hazámat  elhagyni,  hanem  hogy  igen  sze- 
rettem az  öreg  fejdelmet.  Noha  a  mennyei 
atyám  előtt  más  okból  kelletett  elhagynom. 
Imádnom  is  kell  rendelését. 

A  minap  érkezek  ide  egy  vezér  aga,  a  császár 
■és  a  vezér  leveleivel,  a  melyekben  szép  Ígéretek 

vannak.  —  Mindeddig  a  szegény  fejdelemnek 
rendelése  szerént  minden  jószága  kezemnél 
volt,  de  ennekelötte  egynehány  nappal  a  porta 
parancsolatjából  a  török  tisztek  ide  gyűlvén, 
mindent  felírának,  kezekhez  vevék  és  elpecsé- 
telek. Én  is  elhagyám  a  szállást,  és  más  szál- 
lásra menék.  Ilyen  a  világ!  És  amit  gyűjtöttél, 
kié  lészen?  Ezzel  maradok. 


45.  (CLXIV.) 

Rodostó,  21.  aug.  1741. 

Azt  kérded,  néném,  hogy  mit  csinálunk  és 
mivel  töltjük  az  időt?  Az  első  kérdésre  azt  fele- 
lem :  hogy  a  legnagyobb  dolgunk  a,  hogy 
eszünk,  iszunk  —  a  másikára  azt,  hogy  aluszunk 
és  a  tengerparton  sétálunk.  Nem  elég  dolog-é 
mindez  egy  bujdosónak?  Azonban  várjuk,  hogy 
valaki  haza  vessen  minket,  valamint  Jeruzsá- 
lemben a  betegek  várták  a  Silóé  tója  mellett, 
hogy  az  angyal  felkeverje  a  vizét,  és  abban 
vessék  őket.  De  azt  angyal  keverte  fel  és  nem 
ember.  Hagyjuk  a  bölcseségnek  angyalára  ma- 
gunkot.  Ö  tud  mindeneket,  mint  kell  lenni. 
Nékem  pedig  a  hazám  javát  és  csendességit 
kell  kivánnom,  és  nem  csak  különösen  a  ma- 
gamét. 

A  bavarus  a  Csehországért  való  hadakozást 
elkezdette  a  francia  segítségével.  A  magyar 
királynét  x  is  megkoronázták  25-dik  junii. 
A  lovon  való  ceremóniát  is  végben  vitte,  a 
világnak  három  részire  vágott  a  karddal,  meg- 
mutatván,    hogy    annyifelől    való    ellenségtől 

1  Mária  Teréziát. 

megoltalmazza  az  országot.  A  ceremónia  igen 
szép.  Hagyjuk  isten  akaratja  alá  magunkot. 
Ahol  nincsen  emberi  reménység,  ott  vagyon  az 
isteni  segítség.  Másszor  többet.  Pola  téti. 


46.  (CLXV.) 

Rodostó,  15.  sept.  1741. 

Ha  csak  az  idő  járásáról  diáriumot ■  nem  csi- 
nálok, nem  tudok  mit  írni.  Ezután  csak  azt 
irom  :  ma  jó  idő  volt,  tegnap  esett,  tegnapelőtt 
nagy  szélvész.  Az  ilyen  nem  levél,  hanem  ka- 
lendárium, és  már  előre  ellátom,  hogy  mire 
ítélné  ked  az  olyan  levelet.  Istennek  hála, 
kedves  néném,  nagy  csendességben  töltjük  nap- 
jainkat. A  mi  napjaink  mind  egyszínück,  semmi 
különbözés  nincsen  közöttök.  Ma  olyan  mint 
holnap,  holnap  is  csak  olyan  lesz,  mint  ma 
voit.  Mindenkor  egyaránsú  dolgokban  foglala- 
toskodunk, és  mindenkor  vonjuk  magunk  után 
hosszas  bújdosásunkat.  a  melynek  talám  csak  a 
halál  veti  végit. 

Tartozunk  meghálálni  a  királynénak  hazánk- 
ból való  kirekesztetésünket,2  mivel  ott  az  élet 
fogyatkoztatására  több  ok  vagyon.  Itt  nincsen 
bajunk  se  tiszttartóval,  se  számvetővel.  A  per- 
lekedésben a  fejünk  nem  fáj.  A  kvartélyos  nem 
szomorgat.  A  jószág  szerzésén  vagy  el- 
vesztésén nem  törődünk.  A  más  sorsát,  tiszt- 
ségét, előmenetelét,  udvarházát  nem  irigyeljük. 

1  Naplót.  —  2  Mikes  lolyamodott,  hogy  hazájába 
visszatérhessen,  de  Mária  Terézia  azi  mondta :  Nec 
nominetur  in  nobis :  ne  is  említsék  előttünk !  Ez 
időtájt  vette  az  elutasító  választ  s  erre  céloz  e  helyen 

Gondolom,  hogy  más  sem  irigyli  a  mieinket. 
A  gazdasszony  zsimbelődésit  nem  halljuk,  se 
sopánkodását,  hogy  ez  vagy  amaz  nincsen. 
Abban  nem  törjük  a  fejünket,  hogy  a  gyerme- 
keinknek micsoda  jószágot  hagyjunk,  mint  ne- 
veljük, micsoda  tisztséget,  házasságot  szerez- 
zünk nekik. 

A  bavarus  a  királyné  ellen  hadakozik  a 
franciával  Csehországért,  a  prussus  meg  Silé- 
ziáért.  Micsoda  nagy  telhetetlenség,  mikor  a2 
ember  bé  nem  éri  a  magáéval.  A  bavarus  cim- 
bora nélkül  Csehországot  se  el  nem  veheti,  se 
meg  nem  tarthatja.  A  keresztények  egymást 
fogyasztják,  a  török  azt  békeséges  szemekkel 
nézi.  Én  is  békeséges  egészséget  kivánok 
nénémnek. 

47.  (CXCIV.) 

Rodostó,   14,  dec.   1754. 

Kedves  néném,  lehet-é  nagyobb  hírt  írni, 
mint  egy  hatalmas  császárnak  halálát?  Ma  hal- 
lottuk meg,  hogy  tegnap  Mahumet  x  császár 
elhagyá  a  világot.  Egynehány  napig  beteges- 
kedvén, a  nép  igen  kivánta  volna  látni ;  olyan 
helyre  viteté  magát,  a  hol  megláthatá.  Tegnap, 
hogy  a  népnek  kedvét  találja,  nagy  erőt  vévén 
magán  lóra  ült,  és  a  szent  Sophia  templomában 
ment.  Mikor  visszátért  volna,  ha  meg  nem 
kapták  volna,  leesett  volna  a  lóról,  és  a  midőn 
a  házához  érkezek,  csakhamar  meghala.  El- 
mondhatni, hogy  nagy  császár  volt ;  a  hada- 
kozásban   szerencsés    volt,    azt    elmondhatni : 


1  A    császár    neve    pontosan    nem    Mahumet    volt 
hanem :  Mahmud. 

azt  is  elmondhatni,  hogy  nem  kivánta  a  hada- 
kozást elkezdeni,  és  békeségben  akart  ural- 
kodni. Egynehányszor  akartak  zenebonát  indí- 
tani ellene,  de  ő  annak  elejét  vette,  lecsende- 
sítette és  az  az  indítóktól  a  fejeket  elvétette, 
hogy  többé  azt  ne  cselekedjék.  A  nép  igen  sze- 
rette, mind  keresztény,  mind  török  ;  maga  is  a 
keresztényekhez  jó  akarattal  volt.  A  birodalmat 
csendesen  igazgatta ;  kegyetlen  nem  volt,  a 
vezérit  sokszor  megváltoztatta,  de  egyet  sem 
öletett  meg.  Elmondhatni  felöle,  hogy  nagy 
császár  volt,  noha  kis  termetű.  Helyében 
Ozmánt  tették,  az  atyj  áról  való  testvéröcscsét  — 
a  pedig  legkisebb  ellenmondás  nélkül  mene 
végben.  Ozmánnak  az  anyja  még  él  —  az  is 
megmenekedék  a  rabságtól.  Mind  Mahmud, 
mind  Ozmán  a  Mustafa  császár  fiai.  —  Immár 
harmadik  császár  vendégi  vagyunk.  Az  isten  ő 
szent  felsége  az  ő  kezekből  táplál  minket  bőség- 
gel. Kedves  néném,  kalinicta.1 


48.  (CXCVIII.) 

Rodostó,   1756.   15.  január. 

Kedves  néném,  micsoda  irtóztató  hírt  hal- 
Iánk?  hogy  első  novemberben  Lisbona  városa 
a  rettentő  földindulásban  elsülyedett  és  elromlott 
volna.  Egy  nagy  darab  részét  a  földi  tűz  meg- 
emésztette. A  templomok  tele  voltának  néppel, 
mivel  innep  volt ;  a  templomok  reájok  estek. 
Az  egész  város  cinteremmé  változott  egy  órá- 
ban, és  eltemette  a  lakosit.  Az  utcákon  hintók 
emberekkel,  lovakkal  elsülyedtek.  Az  istennek 

1  Jó  étszakát!    —    Újgörög    nyelven  van  mondva. 

micsoda  rettentő  ostora  volt  ezen  a  városon? 
mivel  nemcsak  a  földindulás,  hanem  még  a  föld 
alatt  való  tűz  is  kiütötte  magát  az  utcákon. 
Hát  még  a  rettentő  kincse  annak  a  gazdag 
városnak  örökké  oda  lesz.  —  A  mi  földből  való, 
annak  földdé  kell  lenni. 


49,  (CCVI.) 


Rodostó,  29.  dec.   1757. 

Már  mostanában  új  és  hideg  szokást  vesznek  ; 
mert  a  hó  között  is  hadakoznak,  mivel  ebben  a 
hideg  holnapban,  ötödik  napján,  nagy  harc  volt 
Lisszánál  Siléziában.  A  királyné  hadát  Károly 
fejdelem  és  Marschallus  Daun  kommandiroz- 
ták.  A  prussiai  király  maga  kommandirozta  a 
maga  hadát.  A  harc  nagy  volt,  mind  a  két  rész 
vitézül  viselte  magát :  de  végtire  a  győzedelem 
a  király  mellé  hajoia,  és  a  harcnak  azt  a  hasz- 
nát vévé,  hogy  Breszlót l  ismét  visszanyeré. 
Isten  tudja,  meddig  bírja. 

Ismét  a  halálról  kell  írnom,  mert  Csáki  úrnak 
hatodikán  a  szava  igen  elnehezedvén,  hetedikén 
11  órakor  reggel  meghala  81  esztendős  korában. 
Csaknem  holtig,  vagyis  holtig  egészséges  volt, 
nem  volt  szüksége  se  doktorra,  se  orvosságra. 
Azt  nem  mondhatni  felőle,  hogy  ezért  holt, 
amazért  holt  meg,  mert  ilyen  betegségbe  volt, 
mert  az  orvosság  nem  jó  volt ;  mivel  csak  azért 
holt  meg,  mert  az  isten  elvégezte,  hogy  minden 
ember  meghaljon.  Utolsó  generálisa  volt  Rá- 
kóczi Ferencnek.  Már  mi  csak  ketten  maradtunk 
Zay  úrfival.   Mi  vagyunk  a  legutolsók  ;   mert 

1  Boroszlót 

legutoljára  hagyott  minket  az  Úristen  —  mire? 
meddig?  ő  tudja.  Elég  a,  hogy  adjunk  hálákot 
neki,  hogy  megadta  ezt  az  esztendőt  eltölte- 
nünk, és  kérjük,  hogy  ne  hagyja  el  ezután  is 
a  szegény  bujdosókat,  el  nem  fordítván  szent 
szemeit  rólok.  De  ne  szájjal,  hanem  szívvel 
kérjük  ;  mert  az  emberek  a  szájat  hallgatják 
meg  :  de  az  isten  a  szívet  tekénti,  valamint 
történt  egy  szent  remetével.  Egy  püspök,  a 
tengeren  utazván,  a  hajósok  egy  sziget  mellé 
a  hajót  megkötik.  A  püspök  maga  mulatságára 
a  szárazra  kimegyen.  A  mint  alá  s  fel  járna, 
egy  kis  gunyhócskát  láta  a  fák  között.  Gondola, 
hogy  talám  valamely  ember  laknék  ott.  Egy 
kis  ablakocskához  közelítvén  csak  csendesen, 
emberszót  hallá,  és  mintha  valaki  imádkoznék. 
De  mint  elcsudálkozék^  hogy  az,  a  ki  bent  volna, 
eszerént  imádkozék  :  Átkozott  legyen  az  isten. 
Ezeket  a  szókot  pedig  szüntelen  mondja  vala. 
A  püspök  nem  állhatván,  bémene  az  emberhez 
és  monda  néki :  Atyámfia  ne  azt  mondjad, 
hogy  átkozott  az  isten  ;  hanem :  Áldott  az 
isten.  A  remete  úgy  kezdé  mondani.  A  püspök, 
hogy  erre  megtanította  volna,  visszatére  a 
hajóhoz,  és  megindula  a  hajó.  A  remete  pedig 
azalatt  elfelejté,  a  mit  tanult  volt,  és  észre- 
vévén nagy  sebességgel  kezde  a  püspök  után 
futni.  A  hajó  távol  vala  már  a  parttól.  De  a 
remete  nem  vigyáza  arra,  ha  a  földön  vagy  a 
vizén  futott-é?  néki  csak  az  imádság  volt  az 
esziben.  A  püspök  és  a  kik  a  hajóban  valának, 
nagy  csudálkozással  láták,  hogy  a  remete  a 
tengeren  futna  utánok.  A  ki  is  a  hajót  beérvén 
kiálta  a  püspöknek,  hogy  elfelejtette  volna  az 
imádságot.  A  püspök  látván  a  nagy  csudát 
monda  néki :  Atyámfia,  csak  úgy  imádkozzál, 
a  mint  eddig  imádkoztál.  Ebből  a  példából  lát- 

juk,  hogy  az  isten  a  szív  imádságát  szereti  és 
nem  a  szónkra  figyelmez.  Én  is  szívesen  kívá- 
nom kedves  nénémnek  az  új  esztendőt  egész- 
ségben elérni.  Ámen. 


5(X  (CCVII.) 

Rodostó,  20.  dec.  1758. 

Kedves  néném !  nem  csak  mi,  hanem  az  egész 
emberi  nemzet  olyan,  mint  a  halálra  Ítéltetett 
rabok,  a  kik  nem  tudják,  mikor  viszik  ki  a 
halálra.  A  mi  sorsunk  épen  olyan.  Mennyi  ura- 
kot,  nemes  embereket  temettünk  már  ei,  kit 
egy,  kit  más  esztendőben?  Űgy  annyira,  hogy 
már  csak  ketten  maradtunk  volt  Zay  úrraí. 
Az  isten  azt  is  kivevé  a  bujdosásból  22-dik 
octobris.  Már  most  egyedül  maradtam  a  bujdo- 
sók közül  és  nem  mondhatom,  mint  eddig,  hogy 
hadd  vigyék  ki  ezt  vagy  amazt  előre  ;  mert 
egyedül  maradván,  nekem  kell  kimenni  az  ál- 
dozatra. A  Csáki  úr  halála  után  Zay  urat  tette 
volt  a  porta  a  magyarok  fejévé,  a  kik  ebben  az 
országban  vannak  a  császár  protectiója  alatt. 
Halála  után  a  portára  kelletett  mennem,  hogy 
hírré  adjam  halálát.  —  A  szokás  szerént  enge- 
met tettek  básbuggá.1  Mert  azt  jó  megtudni, 
hogy  a  kik  ebben  az  országban  az  öreg  Rákóczi- 
val jöttünk,  azok  közül  csak  én  maradtam. 
Hanem  a  kik  most  velem  vannak,  azok  újak. 
Micsodás  a  világ!  Mennyf  változáson  mentem 
már  által,  de  az  istennek  gondviselése  minden- 
kor velem  volt,  és  vagyon  mindnyájunkkal. 
Egész   prédikációt  csinálhatnék  a  siralomnak 

1  Nemzetségfő,  elnök. 

völgyében  lévő  változó  életünkről.  A  mely  vál- 
tozást mindaddig  próbáljuk,  valamég  az  öröm- 
nek hegyére  nem  megyünk. 

Vagyon  immár  egynehány  napja,  hogy  ide 
visszaérkeztem.  Mit  rendel  az  úr  ezután  felő- 
lem? az  ő  kezében  vagyok.  Hanem  azt  tudom, 
hogy  a  pornak  porrá  kell  lenni.  És  boldog  az, 
a  ki  nem  az  Úrnak,  hanem  az  Ürba  hal  meg. 
Annyi  hosszas  bujdosásom  után  kell-é  mást 
kivánnom  annál  a  boldogságnál? 

Az  első  levelemet  amidőn  a  nénémnek  írtam, 
huszonhét  esztendős  voltam,  eztet  pedig  hat- 
vankilencedikben írom.  Ebből  kiveszek  17  esz- 
tendőt, a  többit  a  haszontalan  bujdosásban 
töltöttem.  A  haszontalant  nem  kellett  volna 
mondanom  ;  mert  az  isten  rendelésiben  nincsen 
haszontalanság  ;  mert  ő  mindent  a  maga  dicső- 
ségére rendel.  Arra  kell  tehát  vigyáznunk, 
hogy  mi  is  arra  fordítsuk,  és  úgy  minden 
irántunk  való  rendelése  üdvességünkre  válik. 
Ne  kívánjunk  tehát  egyebet  az  isten  akaratjá- 
nál. Kérjük  az  üdvességes  életet,  a  jó  halált , 
és  az  üdvességet.  És  azután  megszűnünk  a 
kéréstől,  mind  a  bűntől,  mind  a  bújdosástól, 
mind  a  telhetetlen  kívánságtól.  Ámen. 


MAGYAR  PARNASSZUS 

A  Franklin -Társulat  klasszikus  kiadásai 
bibliapapiroson 


Petőfi  Sándor  összes  művei 

Az  egyetlen  teljes  Petőfi :  versek,  elbeszélések, 
színművek,    napló,    hírlapi   cikkek,    Shakes- 
peare-fordítások.  1630  oldal 

Tompa  Mihály  összes  művei 

Lírai  és  elbeszélő  költemények,  népregék,  nép- 
mondák, virágregék,  olajág,  egyházi  beszédek. 
1504  oldal 

Vajda  János  összes  művei 

Költemények,  színmű,   elbeszélések,   politikai 

röpiratok,  tanulmányok,  cikkek,  emlékezések. 

1872  oldal 

Vörösmarty  Mihály  összes  költői  művei 

Lírai  költemények,  epikai  művek,  ifjúkori  és 
kiadatlan  versek.  1000  oldal 

Arany  János  összes  művei 

Versek  és  elbeszélő  költemények,  prózai  művek, 

Shakespeare-  és  Aristophanes-fordítások 

Két  kötet.  3800  oldal 

Csokonai  Vitéz  Mihály  összes  művei 

Lírai  és  elbeszélő  költemények,  prózai  mun- 
kák, színművek  és  műfordítások.  1744  oldal 

Kemény  Zsigmond  összes  művei 

Regények,  elbeszélések,  politikai  röpiratok,  tör- 
iénelmi  és  irodalmi  tanulmányok,  újságcikkek 

Kölcsey  Ferenc  összes  művei 

Versek,  műfordítások,  elbeszélések,  tanulmá- 
nyok, könyvismertetések,   nyelvészeti  jegyze- 
tek, beszédek,  vallomások.  1513  oldal 

